2.12.2011 B7-0618/2011 NÁVRH UZNESENIA predložený v súlade s článkom 120 rokovacieho poriadku
o Charte práv predčasne narodených detí
Cristiana Muscardini
PE472.836v01-00 B7‑0618/2011 Návrh uznesenia Európskeho parlamentu o Charte práv predčasne narodených detí
Európsky parlament ,
– so zreteľom na výzvu na prijatie opatrení generálneho tajomníka Organizácie Spojených národov, ktorý 22. septembra 2010 predstavil Valnému zhromaždeniu Globálnu stratégiu pre zdravie žien a detí,
– so zreteľom na článok 120 rokovacieho poriadku,
A. keďže počet predčasných pôrodov na svete sa odhaduje na približne 13 miliónov detí, čo je jedno dieťa na 10 detí narodených v termíne;
B. keďže v Taliansku sa ročne narodí približne 50 tisíc nedonosených detí;
C. keďže podľa štúdie uskutočnenej v spolupráci so Svetovou zdravotníckou organizáciou, ktorú zverejnila charitatívna organizácia March of Dimes , k väčšine predčasných pôrodov dochádza v Ázii a v Afrike, po ktorých nasleduje Severná Amerika;
D. keďže podľa vyhliadok do budúcna sa očakáva, že tento odhadovaný počet v nadchádzajúcich rokoch ešte vzrastie;
E. keďže je nevyhnutné zabezpečiť čo najvyššiu úroveň starostlivosti pre nedonosené deti a venovať im náležitú pozornosť;
1. vyzýva Komisiu a Radu, aby vypracovali návrh Manifestu práv predčasne narodených detí;
2. vyzýva Komisiu a Radu, aby spolupracovali s OSN a reagovali tak na výzvu generálneho tajomníka týkajúcu sa Globálnej stratégie pre zdravie žien a detí.
