Poslanci: Voľby v Moldavsku pokojné
Vonkajšie vzťahy
2009-04-06 - 18:40
Moldavskí voliči vyberali 101 zástupcov do svojho parlamentu © BELGA/EPA/DUMITRU DORU V nedeľu 5. apríla si 2,5 milióna registrovaných voličov v Moldavsku vyberalo svojich poslancov.
Na priebeh volieb dozeral aj tím medzinárodných pozorovateľov.
Nechýbali ani europoslanci.
Hoci sa objavilo viacero procedurálnych nedostatkov, voľby boli podľa ich slov pokojné a dobre zorganizované.
Tohtoročné parlamentné voľby sa podľa šéfky parlamentnej delegácie, estónskej socialistky Marianne Mikko, od tých predošlých výrazne líšili.
Členovia volebných komisií a voliči boli tento krát oveľa lepšie informovaní.
Obavy však vyvolal nízky počet registrovaných voličov v zahraničí.
Z celkového počtu 600 000 až milión Moldavčanov mimo vlasti sa za účelom volieb zaregistrovalo len 22 000 voličov.
Problematické médiá
Potrebné je tiež "uskutočniť ďalšie úsilie, predovšetkým pokiaľ ide o postavenie verejnoprávnych vysielacích organizácií," zdôrazňuje Mikko.
Tento záver podčiarkli aj medzinárodní pozorovatelia, ktorí v spoločnom vyhlásení konštatujú, že médiá síce poskytli kandidátom možnosť predstaviť svoje vízie, avšak verejnoprávne médiá dostatočne nerozlišovali, či ide o vystúpenia štátnych predstaviteľov, alebo ich volebnú kampaň.
Priebeh volieb tak poznačili "početné obvinenia zo zastrašovania voličov a kandidátov," píše sa vo vyhlásení.
Moldavsko v skratke
Moldavsko je krajina veľká asi ako Belgicko.
Zo 4,3 milióna obyvateľov je 78 % Moldavčanov.
Zvyšok tvoria Ukrajinci, Rusi a turecky hovoriaci kresťania Gagauzi.
Ide zároveň o najchudobnejšiu krajinu Európy.
Podiel HDP na obyvateľa dosahuje len 2,500 amerických dolárov, čo je viac než 13-krát menej ako je priemer krajín EÚ.
Až štvrtina obyvateľstva pritom žije v zahraničí a domov posiela zarobené peniaze.
Moldavsko sa od cárskeho Ruska osamostatnilo v roku 1918, aby sa vzápätí pričlenilo k Rumunsku.
V roku 1940 si však toto územie prisvojil Sovietsky zväz.
Hoci je krajina od roku 1991 opäť samostatná, ruskí vojaci zostali na tej časti územia, kde prevažuje ruské a ukrajinské obyvateľstvo.
Odtrhnutie regiónu Podnestersko však medzinárodné spoločenstvo neuznalo.
20090403STO53395 Komisia: Vzťahy s Moldavskom (anglicky) Protokol k Dohode o partnerstve a spolupráci s Moldavskom Komisia: Správa o Moldavsku (anglicky) Pozorovateľské misie v tretích krajinách (anglicky) OBSE: Voľby v Moldavsku (anglicky) Spoločné vyhlásenie pozorovateľov (anglicky)
SK
1
PHOTO
20090401PHT53069.jpg
SK
2
LINK
http://ec.europa.eu/external_relations/moldova/index_en.htm
SK
4
LINK
http://ec.europa.eu/world/enp/pdf/progress2008/sec08_399_en.pdf
SK
5
LINK
/intcoop/election_observation/default_en.htm
SK
6
LINK
http://www.osce.org/odihr/item_12_36406.html
SK
7
MULTIMEDIA
20090406MLT53471.doc
-//EP//TEXT TA P6-TA-2007-0292 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
