EP si dnes uctil minútou ticha smrť aktivistky za ľudské práva Natalie Estemirovej
Ľudské práva
2009-07-16 - 12:09
EP si dnes uctil minútou ticha smrť Natalie Estemirovej ©BELGA/Photo ITAR-TASS/Sergei Uzakov Poslanci Európskeho parlamentu si vo štvrtok 16. júla 2009 na ustanovujúcej schôdzi v Štrasburgu uctili minútou ticha tragickú smrť ruskej aktivistky za ľudské práva Natalie Estemirovej.
Predseda EP Jerzy Buzek vyzval ruské orgány na dôsledné vyšetrenie jej smrti.
"V mene Európskeho parlamentu by som chcel vyjadriť našu účasť a sústrasť rodine a priateľom zosnulej.
Natalia Estemirová bola aktivistkou za ľudské práva a poprednou výskumníčkou organizácie Memorial v Čečensku.
V roku 2005 jej skupina Európskej ľudovej strany udelila medailu Roberta Schumana," uviedol predseda EP.
Európsky parlament oceňuje jej prácu v oblasti ľudských práv, podporujúc demokratickú zodpovednosť a právny štát.
Poslanci vyzývajú orgány Ruskej federácie, aby začali dôsledné vyšetrovanie.
Európsky parlament je popredným podporovateľom demokracie, právneho štátu a obrancom ľudských práv.
"Je preto našou povinnosťou podporovať a prejavovať solidaritu so všetkými, ktorí bojujú kdekoľvek na svete za tie isté hodnoty.
Tak, ako to bolo v prípade Natalie Estemirovej," povedal Jerzy Buzek.
20090716IPR58357
SK
1
PHOTO
20090715PHT58279.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
