Otázka na písomné zodpovedanie E-011306/2011
Komisii
článok 117 rokovacieho poriadku
Monika Flašíková Beňová (S&D)
(5. decembra 2011)
Vec: Platy a sociálne výhody v Grécku
Európska spoločnosť už dlhodobo odsudzuje Grécko za to, že tamojšie vysoké platy a štedré balíčky sociálnych benefitov umožňujú Grékom žiť nadštandardným spôsobom, pričom zvyšok Európy sa skladá na ich dlh.
Z nedávnych zistení agentúry Reuters však vyplýva, že realita je celkom iná.
Vysoké mzdy sú mýtom a spoločnosti krízu využívajú na to, aby mohli obísť zákonné pravidlá upravujúce platové podmienky.
Ešte pred rezignáciou gréckeho predsedu vlády bolo v parlamente schválené ďalšie znižovanie platov a penzií, z čoho vyplýva, že firmy môžu ignorovať sektorové dohody stanovujúce minimálne mzdy v špeciálnych odvetviach.
Jeden zo štyroch Grékov pracuje nelegálne a bez sociálneho zabezpečenia a štvrtina gréckych rodín čelí materiálnej deprivácii.
—
Plánuje Komisia v tejto súvislosti zaviesť informačnú kampaň, ktorá by vyvrátila dezinformácie šírené euroskeptickou nacionalistickou pravicou?
