Otázka na písomné zodpovedanie E-011629/2011
Komisii
článok 117 rokovacieho poriadku
Monika Flašíková Beňová (S&D)
(8. decembra 2011)
Vec: Vzostup prívržencov extrémnej pravice
Záverečná správa nedávneho výskumu britského thinktanku Demos upozorňuje na skutočnosť, že extrémna pravica je na vzostupe v celej Európe.
Výskum bol prvýkrát vykonaný prostredníctvom dotazníka, ktorý bol pomocou reklamy prístupný na sociálnej sieti Facebook.
Dotazník vyplnilo viac ako 10 000 prívržencov 14-tich strán a organizácií v 11-tich vybraných krajinách.
Štúdia odhalila masívne šírenie nacionalistickej nálady medzi mladými ľuďmi, väčšina boli muži mladší ako 30 rokov a v prevažnej miere nezamestnaní.
Prívrženci prejavujú cynický postoj ku svojim národným vládam a majú všeobecné obavy z budúcnosti, najmä zo zachovania svojej kultúrnej identity, z prisťahovalectva a zo šírenia islamského vplyvu.
Rýchle šírenie nacionalistických postojov medzi mladými ľuďmi je veľmi nebezpečné.
S prihliadnutím na tieto zistenia treba konštatovať, že Európskej únii hrozí v krátkodobom horizonte rýchly nárast sily nenávisti a rozdelenia spoločnosti vrátane ultra-nacionalizmu, xenofóbie, islamofóbie a antisemitizmu.
—
Akým spôsobom bude Komisia bojovať proti tejto tendencii?
