Útoky na kresťanov v Iraku nie je možné tolerovať, zhodli sa poslanci
Ľudské práva
2010-11-30 - 18:44
Obyvatelia Iraku sú stále vystavení opakovaným násilnostiam i teroristickým útokom Parlament prijal na svojom poslednom plenárnom zasadaní uznesenie, ktoré odsúdilo útoky na iracké kresťanské komunity.
Poslanci vyzvali miestne úrady, aby sa zasadili o ochranu svojich menšín a páchateľov násilností postavili pred súd.
Parlament tiež kritizoval nedávne rozsudky smrti pre troch niekdajších prominentov režimu Saddáma Husajna.
V posledných týždňoch čelí Irak ďalšej vlne sektárskeho násilia, ktorej sa obeťou sa tentoraz stala kresťanská komunita tamojších Asýrčanov.
Koncom októbra obsadila skupina islamistov katedrálu v Bagdade, čo si vyžiadalo životy päťdesiatky veriacich.
O niekoľko dní neskôr zahynulo minimálne päť ďalších ľudí pri bombových útokoch v kresťanských štvrtiach.
Zatiaľ posledný prípad sa odohral pred týždňom, kedy boli v Mósule zabití dvaja irackí kresťania.
Na stupňujúce útoky reagovali poslanci uznesením, v ktorom sa obrátili na irackú vládu, aby zaistila ochranu miestnej asýrskej komunity.
"Európsky parlament pripomína svoju plnú podporu obyvateľstvu Iraku a vyzýva všetkých politických aktérov, aby spoločne predchádzali hrozbám násilia a terorizmu," uvádza rezolúcia.
Poslanci zdôrazňujú, že Asýrčania sú starovekým, pôvodným obyvateľstvom, ktoré často čelí prenasledovaniu a násilnej emigrácii.
Kvôli tomu dokonca hrozí, že asýrska kultúra v Iraku zanikne.
Parlament preto vyzval vysokú predstaviteľku EÚ pre zahraničné veci Catherine Ashtonovú, aby sa problémom bezpečnosti irackých kresťanov zaoberala.
Parlament proti trestu smrti
Poslanci sa vo svojom uznesení dotkli aj rozsudkov smrti pre bývalého podpredsedu vlády Tárika Azíza a ďalších dvoch významných predstaviteľov Husajnovho režimu, ktoré v októbri vyniesol Najvyšší súd.
"Parlament vyjadruje hlboké poľutovanie nad rozhodnutím odsúdiť Tárika Azíza, Sa´adúna Šákira a Ábida Hamúda na trest smrti.
Zdôrazňuje však, že je dôležité, aby sa všetci tí, ktorí porušujú ľudské práva, zodpovedali za svoje činy," uvádza uznesenie.
Poslanci pripomínajú, že EÚ sa dlhodobo stavia proti trestu smrti ako takému.
Navyše tri nové rozsudky podľa nich k zmierneniu násilia v Iraku moc neprispejú.
"Irak dnes zúfalo potrebuje národné uzmierenie," dodávajú poslanci.
Poslanci sa behom plenárnej schôdze venovali tiež situácii v ďalších krajinách.
Varovali konkrétne Čínu pred snahami obmedziť používanie tibetského jazyka.
Peking mal by podľa nich zaručiť, že Tibet zostane dvojjazyčný.
Asýrčania v Iraku
Rozumejú sa nimi Chaldejci, sýrski Aramejci a iné kresťanské menšiny
Ide o potomkov starovekých ríš Asýrie a Babylonu a zároveň jedno z najstarších kresťanských spoločenstiev
Pred inváziou v roku 2003 sa ich populácia odhadovala na 800 tisíc
20101129STO01990 Tlačová správa Text uznesenie Parlament proti trestu smrti
SK
1
PHOTO
20101126PHT01591.jpg
SK
2
LINK
/en/pressroom/content/20101125IPR00560/
SK
4
LINK
/sk/pressroom/content/20101006IPR85252
-//EP//TEXT TA P7-TA-2010-0448 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
