A6-0221/2009
2.4.2009
***I
SPRÁVA
o návrhu rozhodnutia Európskeho parlamentu a Rady o účasti Spoločenstva na Európskom programe metrologického výskumu a vývoja vykonávanom niekoľkými členskými štátmi
(KOM(2008)0814 – C6‑0468/2008 – 2008/0230(COD))
Výbor pre priemysel, výskum a energetiku
Spravodajkyňa:
Erika Mann
PE 418.187v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................31
POSTUP...................................................................................................................................33
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady o účasti Spoločenstva na Európskom programe metrologického výskumu a vývoja vykonávanom niekoľkými členskými štátmi
( KOM(2008)0814 – C6‑0468/2008 – 2008/0230(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2008)0814 ),
– so zreteľom na článok 251 ods. 2, článok 169 a druhý odsek článku 172 Zmluvy o ES, v súlade s ktorými Komisia predložila návrh Európskemu parlamentu ( C6‑0468/2008 ),
– so zreteľom na oficiálny prísľub zástupcu Rady prijať zmenený a doplnený návrh v súlade s prvou zarážkou druhého pododseku článku 251 ods. 2 Zmluvy o ES, ktorý vyjadril v liste z 25. marca 2009,
– so zreteľom na článok 51 rokovacieho poriadku,
– so zreteľom na správu Výboru pre priemysel, výskum a energetiku ( A6‑0221/2009 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
POZMEŇUJÚCE A DOPLŇUJÚCE NÁVRHY PARLAMENTU
k návrhu Komisie
---------------------------------------------------------
ROZHODNUTIE EURÓPSKEHO PARLAMENTU A RADY
o účasti Spoločenstva na Európskom programe metrologického výskumu a vývoja vykonávanom niekoľkými členskými štátmi
(Text s významom pre EHP)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej články 169 a 172 druhý odsek,
so zreteľom na návrh Komisie ║,
so zreteľom na stanovisko Európskeho hospodárskeho a sociálneho výboru
Ú. v.
EÚ C … ,
konajúc v súlade s postupom stanoveným v článku 251 zmluvy
Ú. v.
EÚ C … ,
keďže:
(1) V rozhodnutí Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technologického vývoja a demonštračných činností (2007 – 2013) (║ „siedmy rámcový program“)
Ú. v.
EÚ L 412, 30.12.2006, s.
1. sa v zmysle článku 169 zmluvy umožňuje účasť Spoločenstva na výskumných a vývojových programoch vykonávaných niekoľkými členskými štátmi, vrátane účasti v štruktúrach vytvorených na uskutočnenie tohto programu.
(2) V siedmom rámcovom programe sa vymedzil súbor kritérií na identifikáciu oblastí pre takéto iniciatívy na základe článku 169 zmluvy: význam pre ciele Spoločenstva, jasné stanovenie cieľa, ktorý sa má sledovať, a jeho význam pre ciele rámcového programu, už existujúci základ (existujúce alebo predpokladané národné výskumné programy), európska pridaná hodnota, kritická masa, pokiaľ ide o rozsah a počet zapojených programov a o podobnosť činností, na ktoré sa vzťahujú, a efektívnosť článku 169 ako najvhodnejšieho prostriedku na dosiahnutie cieľov.
(3) V rozhodnutí Rady 2006/971/ES z 19. decembra 2006 o osobitnom programe Spolupráca, ktorým sa vykonáva siedmy rámcový program Európskeho spoločenstva v oblasti výskumu, technologického vývoja a demonštračných činností (2007 – 2013) (║ „osobitný program Spolupráca“), sa podporuje prístup presahujúci hranice jednotlivých tém výskumu, ktoré sa týkajú jednej alebo viacerých tematických okruhov 7. rámcového programu, a v tejto súvislosti sa označuje za jednu z oblastí vhodných na účasť Spoločenstva v národných výskumných programoch realizovaných spoločne na základe článku 169 zmluvy.
(4) Metrológia je transdisciplinárna vedecká oblasť, ktorá je životne dôležitou zložkou modernej znalostnej spoločnosti.
Spoľahlivé a porovnateľné normy merania, vhodné validované meracie a skúšobné metódy podporujú procesy vedeckého pokroku a technologických inovácií, a preto majú významný vplyv na hospodárstvo a kvalitu života v Európe.
(5) Viaceré programy výskumu a vývoja alebo aktivity uskutočňované členskými štátmi individuálne na národnej úrovni s cieľom podporiť metrologický výskum a vývoj nie sú v súčasnosti dostatočne koordinované na európskej úrovni a neumožňujú zhromažďovať kritickú masu požadovanú v strategických oblastiach výskumu a vývoja.
(6) S cieľom dosiahnuť koherentný prístup v oblasti metrológie na európskej úrovni a konať efektívne zaviedli niektoré členské štáty spoločný program výskumu a vývoja s názvom Európsky program metrologického výskumu (║„EMRP“) ako nástroj na inovácie, vedecký výskum a podporu politike s cieľom reagovať na rastúci dopyt po špičkovej metrológii v Európe, najmä v novovznikajúcich technologických oblastiach.
(7) Vo svojom pracovnom programe na obdobie rokov 2007 až 2008 z 11. júna 2007 na realizáciu osobitného programu „Spolupráca“
C(2007)2460 z 11. júna 2007.
Komisia poskytla finančnú podporu pre ERA-NET Plus v oblasti metrológie s cieľom uľahčiť prechod medzi projektom iMERA ERA-NET a spoločným programom metrologického výskumu a vývoja, ktorý sa má realizovať na základe článku 169 Zmluvy o ES.
Výsledkom je vytvorenie EMRP, v rámci ktorého boli definované hlavné výzvy a činnosti spoločného programu.
(8) EMRP je zameraný na podporu vedeckého vývoja a inovácií tým, že poskytne potrebný právny a organizačný rámec pre rozsiahlu európsku spoluprácu medzi členskými štátmi pri metrologickom výskume vo všetkých technologických či priemyselných oblastiach.
S koordináciou a realizáciou spoločných činností zameraných na podporu EMRP súhlasili Belgicko, Česká republika, Dánsko, Estónsko, Fínsko, Francúzsko, Holandsko, Maďarsko, Nemecko, Poľsko, Portugalsko, Rakúsko, Rumunsko, Slovensko, Slovinsko, Spojené kráľovstvo, Španielsko, Švédsko a Taliansko, ako aj Nórsko, Švajčiarsko a Turecko (║ „účastnícke štáty“).
Celková hodnota ich účasti sa odhaduje minimálne na 200 miliónov EUR plus rezervné financie v hodnote 100 miliónov EUR na navrhované sedemročné obdobie.
(9) S cieľom zvýšiť vplyv programu EMRP súhlasili účastnícke štáty s účasťou Spoločenstva na programe EMRP.
Spoločenstvo by sa malo na ňom podieľať poskytnutím finančného príspevku, ktorý zodpovedá finančnému príspevku účastníckych štátov, čiže v sume 200 miliónov EUR počas trvania EMRP.
Vzhľadom na to, že EMRP zodpovedá vedeckým cieľom siedmeho rámcového programu, a že činnosti v oblasti metrológie majú horizontálny charakter, alebo nie sú priamo prepojené s desiatimi témami, by sa mal EMRP podporovať spoločne pri všetkých relevantných témach.
(10) K dispozícii môžu byť aj ďalšie možnosti financovania, okrem iného z Európskej investičnej banky, najmä prostredníctvom mechanizmu na spoločné znášanie rizika, ktorý sa vytvoril spoločne s EIB a Komisiou podľa prílohy III osobitného programu „Spolupráca“.
(11) Finančná podpora Spoločenstva by sa mala poskytovať v súlade s vymedzením finančného plánu založenom na formálnych záväzkoch príslušných vnútroštátnych orgánov spoločne realizovať programy a činnosti v oblasti výskumu a vývoja uskutočňované na vnútroštátnej úrovni a prispieť k financovaniu spoločného vykonávania EMRP.
(12) Spoločná realizácia národných výskumných programov vyžaduje vytvorenie alebo existenciu špecializovanej realizačnej štruktúry, ako sa to ustanovuje v osobitnom programe „Spolupráca“.
Účastnícke štáty sa dohodli na takejto špecializovanej realizačnej štruktúre na realizáciu EMRP.
Špecializovaná realizačná štruktúra by mala byť príjemcom finančného príspevku Spoločenstva a mala by zabezpečiť efektívne vykonávanie EMRP.
(13) Finančný príspevok Spoločenstva by mal byť podmienený prísľubom zdrojov od účastníckych štátov a skutočným vyplatením ich finančných príspevkov.
(14) Keďže spoločné výskumné centrum je útvarom Komisie, jeho inštitúcie vlastnia výskumné kapacity relevantné pre EMRP, a tie by sa mali pri realizácii aktívne využívať.
Preto je vhodné vymedziť úlohu Spoločného výskumného centra vzhľadom na jeho oprávnenosť na účasť a financovanie, ako aj jeho zapojenia do riadenia EMRP.
(15) Vyplatenie finančného príspevku Spoločenstva je podmienené uzavretím všeobecnej dohody medzi Komisiou v mene Európskeho spoločenstva a špecializovanou realizačnou štruktúrou, obsahujúcej podrobné mechanizmy využívania príspevku Spoločenstva.
Táto všeobecná dohoda by mala obsahovať nevyhnutné ustanovenia, aby sa zabezpečila ochrana finančných záujmov Spoločenstva.
(16) Úrok vytvorený finančným príspevkom Spoločenstva by sa mal považovať za pripísaný príjem v súlade s článkom 18 ods. 2 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L248, 16.9.2002, s.1. (║ „nariadenie o rozpočtových pravidlách“).
Maximálny príspevok Spoločenstva uvedený v tomto rozhodnutí môže Komisia zodpovedajúcim spôsobom zvýšiť.
(17) Spoločenstvo by malo mať právo znížiť, neposkytnúť alebo zrušiť svoj finančný príspevok, ak sa program EMRP realizuje neprimerane, čiastočne alebo oneskorene, alebo ak účastnícke štáty neprispievajú, prispievajú čiastočne alebo oneskorene na financovanie programu EMRP, a to za podmienok ustanovených v dohode, ktorá sa uzatvorí medzi Spoločenstvom a špecializovanou realizačnou štruktúrou.
(18) S cieľom efektívne realizovať program EMRP by sa mala poskytnúť finančná podpora účastníkom projektov v rámci programu EMRP vybratých na centrálnej úrovni pod vedením špecializovanej realizačnej štruktúry na základe výzvy na predloženie návrhov.
Táto finančná podpora a s ňou súvisiace platby by mali byť transparentné a efektívne.
(19) Hodnotenie návrhov by mali centrálne vykonať nezávislí odborníci pod vedením špecializovanej realizačnej štruktúry.
Klasifikačný zoznam by mala schváliť špecializovaná realizačná štruktúra a mal by byť záväzný pri prideľovaní finančných prostriedkov z finančného príspevku Spoločenstva a z vnútroštátnych rozpočtov vyčlenených na projekty EMRP.
(20) V súlade s nariadením o rozpočtových pravidlách a nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách uplatňovaných na všeobecný rozpočet Európskych spoločenstiev
Ú. v.
ES L 357, 31.12.
200 2, s.
1. (║ „vykonávacie pravidlá“), sa má finančný príspevok Spoločenstva spravovať v rámci nepriamej centralizovanej správy v súlade s ustanoveniami článku 54 ods. 2 písm. c) a článku 56 nariadenia o rozpočtových pravidlách a článkov 35, 38 ods. 2 a 41 vykonávacích pravidiel.
(21) Ktorýkoľvek členský štát a ktorákoľvek krajina pridružená k siedmemu rámcovému programu sú oprávnení zúčastňovať sa EMRP.
(22) V súlade s cieľmi siedmeho rámcového programu by mala byť účasť na programe EMRP všetkých ďalších krajín možná za predpokladu, že táto účasť sa predpokladá v príslušných medzinárodných dohodách, a za predpokladu, že s ňou súhlasí Komisia v mene Spoločenstva aj účastnícke členské štáty.
V súlade so siedmym rámcovým programom by Spoločenstvo malo mať právo odsúhlasiť v súlade s pravidlami a podmienkami stanovenými v tomto rozhodnutí podmienky pre svoj finančný príspevok do EMRP, pokiaľ ide o účasť takýchto ďalších krajín.
(23) Mali by sa prijať primerané opatrenia na zabránenie nezrovnalostiam a podvodom a mali by sa podniknúť potrebné kroky na spätné získanie peňažných prostriedkov, ktoré boli stratené, chybne vyplatené alebo boli nesprávne použité, v súlade s nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev
Ú. v.
ES L 312, 23.12.
19 95, s.
1. , nariadením Rady (ES, Euratom) č. 2185/96 z 11. novembra 1996 o kontrolách a inšpekciách na mieste vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi
Ú. v.
ES L 292, 15.11.1996, s.
2. , a nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF)
Ú. v.
ES L 136, 31.5.
19 99, s.
1. .
(24) Je dôležité, aby výskumné činnosti vykonávané v rámci programu EMRP boli v súlade so základnými etickými zásadami vrátane tých, ktoré sú uvedené v článku 6 Zmluvy o Európskej únii a v Charte základných práv Európskej únie, a aby sa riadili zásadami uplatňovania rodového hľadiska a rodovej rovnosti.
(25) Komisia by mala vykonať predbežné hodnotenie, v ktorom posúdi kvalitu a efektívnosť realizácie programu EMRP a pokrok dosiahnutý pri plnení stanovených cieľov, ako aj záverečné hodnotenie.
(26) Špecializovaná realizačná štruktúra by mala podnecovať účastníkov vybraných projektov EMRP na oznamovanie a šírenie ich výsledkov a na sprístupňovanie týchto informácií verejnosti,
PRIJALI TOTO ROZHODNUTIE:
Článok 1
Príspevok Spoločenstva
1.
Spoločenstvo poskytne finančný príspevok pre Európsky program metrologického výskumu (║„EMRP“), ktorý spoločne uskutočňujú Belgicko, Česká republika, Dánsko, Estónsko, Fínsko, Francúzsko, Holandsko, Maďarsko, Nemecko, Poľsko, Portugalsko, Rakúsko, Rumunsko, Slovensko, Slovinsko, Spojené kráľovstvo, Španielsko, Švédsko a Taliansko, ako aj Nórsko, Švajčiarsko a Turecko (║„účastnícke štáty“).
2.
Spoločenstvo poskytne finančný príspevok v rovnakej výške ako účastnícke štáty, ktorý však nepresiahne 200 miliónov EUR, z rozpočtových prostriedkov všeobecného rozpočtu Európskych spoločenstiev na obdobie trvania siedmeho rámcového programu v súlade so zásadami ustanovenými v prílohe I a prílohe II , ktoré sú neoddeliteľnou súčasťou tohto rozhodnutia .
3.
Finančný príspevok Spoločenstva sa spoločne zaplatí z rozpočtových prostriedkov vyčlenených na všetky relevantné témy osobitného programu „Spolupráca“ v rámci realizácie siedmeho rámcového programu podľa rozhodnutia 2006/971/ES .
Článok 2
Podmienky týkajúce sa príspevku Spoločenstva
Finančný príspevok Spoločenstva je podmienený týmito okolnosťami:
a) účastnícke štáty preukážu, že EMRP, ako je opísaný v prílohe I k tomuto rozhodnutiu, sa skutočne začal,
b) formálne sa zriadi špecializovaná realizačná štruktúra s právnou subjektivitou, ktorá bude zodpovedná za realizáciu EMRP a za prijímanie, prideľovanie a monitorovanie finančného príspevku Spoločenstva v rámci nepriameho centralizovaného riadenia podľa článkov 54 ods. 2 písm. c) a 56 nariadenia o rozpočtových pravidlách a článkov 35, 38 ods. 2 a článku 41 vykonávacích pravidiel;
c) zavedie sa primeraný a efektívny model riadenia EMRP v súlade s prílohou II k tomuto rozhodnutiu,
d) špecializovaná realizačná štruktúra bude efektívne vykonávať činnosti v rámci EMRP opísané v prílohe I k tomuto rozhodnutiu, k čomu patrí podávanie výziev na prekladanie návrhov,
e) každý účastnícky štát sa zaviaže prispievať svojím podielom na financovanie programu EMRP a tento príspevok sa zvýši o rezervné finančné kapacity vo výške 50 % s cieľom vyrovnať sa s vysokou úspešnosťou svojich účastníkov v projektoch EMRP a skutočne vyplatiť finančný príspevok príjemcom,
f) budú sa dodržiavať pravidlá Spoločenstva o štátnej pomoci, a najmä pravidlá uvedené v komunitárnom rámci pre štátnu pomoc na výskum, vývoj a inovácie
Ú. v.
EÚ L 323, 30.12.2006, s.
1. ,
g) zaistí sa vysoká úroveň vedeckej excelentnosti a dodržiavanie etických zásad v súlade so všeobecnými zásadami siedmeho rámcového programu a zaistí sa uplatňovanie rodového hľadiska, rodovej rovnosti a udržateľného rozvoja,
h) vypracujú sa ustanovenia upravujúce práva duševného vlastníctva, ktoré vyplývajú z činností vykonávaných v rámci EMRP a z realizácie a koordinácie programov a činností výskumu a vývoja uskutočňovaných na vnútroštátnej úrovni účastníckymi štátmi tak, aby sa presadzovalo vytváranie takýchto znalostí a široké využívanie a šírenie vytvorených poznatkov.
Ako vzor slúži prístup ustanovený nariadením Európskeho parlamentu a Rady (ES) č. 1906/2006 z 18. decembra 2006, ktorým sa ustanovujú pravidlá účasti podnikov, výskumných centier a univerzít na akciách v rámci siedmeho rámcového programu a na šírenie výsledkov výskumu (2007 – 2013)
Ú v.
EÚ L 391, 30.12.2006, s.
1. (║„pravidlá účasti na siedmom rámcovom programe“).
Článok 3
Činnosti v rámci EMRP
1.
Základná činnosť EMRP spočíva vo financovaní nadnárodných projektov EMRP s účasťou viacerých partnerov, ktoré sa týkajú aktivít v oblasti výskumu, technologického vývoja, školení a osvetovej činnosti (║„projekty EMRP“).
Vzhľadom na kapacity sústredené v oblasti metrológie budú základnú časť projektov EMRP vykonávať národné metrologické ústavy a určené ústavy
Špecializované ústavy zodpovedné za určité vnútroštátne normy a s nimi súvisiace služby, ktoré sú mimo pôsobnosti národných metrologických ústavov účastníckych štátov.
2.
S cieľom zvýšiť a diverzifikovať kapacity v oblasti metrológie sa v rámci programu EMRP financujú aj viaceré programy grantov pre výskumných pracovníkov, ktoré sú doplnkom k projektom EMRP.
3.
Projekty EMRP sa vyberajú a výskumné granty sa udeľujú na základe výzvy na predkladanie ponúk podľa zásad rovnakého zaobchádzania, transparentnosti, nezávislého hodnotenia, spolufinancovania, neziskového financovania, ako aj zákazu retroaktivity
Pozri článok 112 ods. 1 nariadenia o rozpočtových pravidlách. , ako sa ustanovuje v prílohe I k tomuto rozhodnutiu.
4.
Kritériami základného hodnotenia sú kritériá stanovené mutatis mutandis v článku 15 ods. 1 písm. a) a b) pravidiel účasti na siedmom rámcovom programe pre projekty EMRP a programy výskumných grantov.
Vo výzve na predkladanie ponúk by sa mali konkretizovať základné kritériá hodnotenia.
Ďalšie kritériá sa môžu zaviesť pod podmienkou, že sa uverejnia vo výzve na predkladanie návrhov, budú nediskriminačné a nebudú mať prevahu nad základnými kritériami hodnotenia.
5.
Ďalšie podrobnosti o realizácii činností EMRP sú ustanovené v prílohe I k tomuto rozhodnutiu.
Článok 4
Úloha Spoločného výskumného centra
1.
Spoločné výskumné centrum Európskej komisie je oprávnené na účasť v EMRP a na jeho financovanie za podmienok porovnateľných s podmienkami národných metrologických ústavov účastníckych štátov.
2.
Vlastné zdroje Spoločného výskumného centra, ktoré nie sú financované programom EMRP, sa nezapočítavajú ako finančný príspevok Spoločenstva v rámci pôsobnosti článku 1.
3.
Ústav zodpovedný za metrológiu Spoločného výskumného centra, ako útvar Komisie konajúci v mene Spoločenstva, je oprávnený na účasť pri realizácii EMRP v rámci špecializovanej realizačnej štruktúry ako pozorovateľ bez hlasovacieho práva.
Článok 5
Dohody medzi Spoločenstvom a špecializovanou realizačnou štruktúrou
Podrobné ustanovenia na správu a kontrolu finančných prostriedkov a ochranu finančných záujmov Spoločenstva sa ustanovujú vo všeobecnej dohode a každoročných finančných dohodách uzatváraných medzi Komisiou v mene Spoločenstva a špecializovanou realizačnou štruktúrou.
Všeobecná dohoda obsahuje najmä tieto ustanovenia:
(1) vymedzenie pridelených úloh;
(2) podmienky a podrobné mechanizmy vykonávania úloh vrátane príslušných ustanovení týkajúcich vymedzenia zodpovednosti a organizovania kontrol, ktoré sa musia vykonávať;
(3) pravidlá o podávaní správ o plnení úloh Komisii;
(4) podmienky, za ktorých sa vykonávanie úloh ukončí;
(5) podrobné mechanizmy dohľadu zo strany Komisie;
(6) podmienky, ktorými sa spravuje využívanie samostatných bankových účtov a narábanie so získanými úrokmi;
(7) ustanovenia zaručujúce prehľad opatrení Spoločenstva vo vzťahu k ostatným činnostiam špecializovanej realizačnej štruktúry;
(8) záväzok upustiť od akéhokoľvek právneho aktu, ktorý by mohol viesť ku konfliktu záujmov v zmysle článku 52 ods. 2 nariadenia o rozpočtových pravidlách;
(9) ustanovenia upravujúce práva duševného vlastníctva vyplývajúce z činností vykonávaných v rámci programu EMRP uvedeného v článku 2;
(9a) zoznam kritérií, ktoré sa majú uplatňovať v priebežných a záverečných vyhodnoteniach vrátane kritérií, ktoré sú uvedené v článku 13.
Článok 6
Úroky z príspevku Spoločenstva
V súlade s článkom 18 ods. 2 nariadenia o rozpočtových pravidlách sa úroky vytvorené finančným príspevkom Spoločenstva prideleným programu EMRP pokladajú za pripísané príjmy.
Maximálny príspevok Spoločenstva uvedený v článku 1 môže Komisia zodpovedajúcim spôsobom zvýšiť.
Článok 7
Zníženie príspevku Spoločenstva ako sankcia za nesprávnu realizáciu
Ak sa EMRP nerealizuje, alebo sa realizuje neprimerane, čiastočne alebo oneskorene, Spoločenstvo môže znížiť, neposkytnúť alebo zrušiť svoj finančný príspevok v súlade so skutočnou realizáciou EMRP.
Ak účastnícke členské štáty neprispievajú alebo prispievajú len čiastočne alebo oneskorene na financovanie programu EMRP, Spoločenstvo môže znížiť svoj finančný príspevok v závislosti od skutočnej výšky verejných finančných prostriedkov, ktoré vyčlenili účastnícke členské štáty za podmienok ustanovených v dohode, ktorú Komisia uzatvorí so špecializovanou realizačnou štruktúrou.
Článok 8
Ochrana finančných záujmov Spoločenstva účastníckymi štátmi
Pri realizácii programu EMRP účastnícke štáty prijmú legislatívne, regulačné, administratívne a iné opatrenia nevyhnutné na ochranu finančných záujmov Spoločenstva.
Účastnícke štáty prijmú najmä opatrenia potrebné na zaistenie úplného vymoženia všetkých súm dlžných Spoločenstvu v súlade s článkom 54 ods. 2 písm. c) nariadenia o rozpočtových pravidlách a článkom 38 ods. 2 vykonávacích pravidiel.
Článok 9
Kontrola Dvorom audítorov
Komisia a Dvor audítorov sú oprávnené prostredníctvom svojich úradníkov alebo splnomocnených zástupcov vykonávať všetky kontroly a inšpekcie potrebné na zaistenie riadneho riadenia finančných prostriedkov Spoločenstva a na ochranu finančných záujmov Spoločenstva proti akémukoľvek podvodu alebo nezrovnalosti.
Na tento účel poskytnú zúčastnené štáty a/alebo špecializovaná realizačná štruktúra včas všetky príslušné dokumenty Komisii a Dvoru audítorov.
Článok 10
Vzájomné informovanie
Komisia oznámi všetky príslušné informácie Európskemu parlamentu, Rade a Dvoru audítorov.
Účastnícke štáty sú vyzvané, aby prostredníctvom špecializovanej realizačnej štruktúry predložili Komisii všetky doplňujúce informácie, o ktoré požiada Európsky parlament, Rada a Dvor audítorov a ktoré sa týkajú finančného riadenia špecializovanej realizačnej štruktúry a ktoré zodpovedajú celkovým požiadavkám na podávanie správ ustanoveným v článku 13 .
Článok 11
Účasť ďalších členských štátov a pridružených krajín
Ktorýkoľvek členský štát a ktorákoľvek krajina pridružená k siedmemu rámcovému programu sú oprávnené zapojiť sa do programu EMRP v súlade kritériami ustanovenými v článku 2 písm. e) a f) a považujú sa za účastnícke štáty.
Článok 12
Účasť ďalších tretích krajín
Účastnícke štáty a Komisia môžu súhlasiť s účasťou ďalších krajín podľa kritérií ustanovených v článku 2 písm. e) a za predpokladu, že takáto účasť sa predpokladá v relevantných medzinárodných dohodách.
V nich sa budú vymedzovať podmienky, na základe ktorých budú právne subjekty usadené v tejto krajine a jednotlivci s pobytom v takejto krajine oprávnení čerpať financie z programu EMRP.
Článok 13
Predkladanie výročných správ a hodnotenie
Výročná správa o siedmom rámcovom programe predložená Európskemu parlamentu a Rade podľa článku 173 zmluvy musí obsahovať správu o činnostiach vykonaných v rámci EMRP.
Komisia vykoná priebežné vyhodnotenie programu EMRP tri roky po začatí EMRP.
Toto hodnotenie sa vzťahuje na pokrok pri dosahovaní cieľov stanovených v prílohe I vrátane odporúčaní EMRP o najvhodnejších spôsoboch ďalšieho zvýšenia integrácie, kvality a efektívnosti realizácie vrátane vedeckej, riadiacej a finančnej integrácie a toho, či úroveň finančných príspevkov účastníckych štátov zodpovedá prípadnej požiadavke ich rôznych vnútroštátnych spoločenstiev výskumníkov.
Komisia oznámi závery vyhodnotenia spolu so svojimi pripomienkami a v prípade potreby návrhmi na zmenu a doplnenie tohto rozhodnutia Európskemu parlamentu a Rade.
Po ukončení účasti Spoločenstva v EMRP, ale najneskôr v roku 2017, Komisia za pomoci nezávislej skupiny odborníkov vykoná záverečné vyhodnotenie všeobecných, konkrétnych a prevádzkových cieľov EMRP.
Táto skupina bude pri hodnotení vychádzať okrem iného z nasledujúcich ukazovateľov:
a) vedecká excelentnosť pridelených projektov a grantov z hľadiska počtu publikácií, patentov a iných ukazovateľov vedeckej činnosti;
b) miera zapojenia externých výskumných pracovníkov a výskumných ústavov do programu;
c) zvýšenie metrologickej kapacity členských štátov a krajín pridružených k siedmemu rámcovému programu, ktorých programy v oblasti metrológie sú v počiatočnej fáze rozvoja;
d) počet a kvalita školiacich aktivít,
e) počet a kvalita aktivít týkajúcich sa komunikácie v oblasti metrológie a šírenia metrológie.
Výsledky záverečného vyhodnotenia sa predkladajú Európskemu parlamentu a Rade.
Článok 14
Nadobudnutie účinnosti
Toto rozhodnutie nadobúda účinnosť tretí deň po jeho uverejnení v Úradnom vestníku Európskej únie.
Článok 15
Adresáti
Toto rozhodnutie je adresované členským štátom.
V ║
Za Európsky parlament Za Radu
predseda predseda
PRÍLOHA I
Popis cieľov a činností Európskeho programu metrologického výskumu (EMRP)
I. CIELE
V dnešnom globálnom hospodárstve metrológia významne prispieva k technologickému a hospodárskemu rozvoju mnohých národov vo svete.
Metrologický výskum je potrebný na riešenie spoločenských problémov a zasahuje napríklad oblasti ako vesmír vrátane družicovej navigácie, bezpečnosť, zdravotná starostlivosť, odvetvie polovodičov a zmena klímy.
Metrologický výskum má významný verejnoprospešný charakter a tvorí hlavnú podpornú činnosť štátnej regulácie a normalizácie.
Metrológia je pred zrakom verejnosti skrytá, napriek tomu je základným predpokladom na uľahčenie moderného obchodu a komunikácie.
Prístupu na trhy môže brániť nedostatok jednotných a presných váh a mier.
Všetky významné hospodárske mocnosti sveta uznávajú, že technologický výskum a vývoj v oblasti metrológie má pre dlhodobý hospodársky rast vyspelých krajín rozhodujúci význam.
Metrologický výskum je v mnohých krajinách už tradične vysokou vnútroštátnou prioritou.
Európske krajiny však svoje vnútroštátne programy metrologického výskumu riadia v úplnej izolácii a členské štáty EÚ neboli schopné vytvoriť vlastný jednotný a plne integrovaný Európsky program metrologického výskumu (EMRP).
Národné metrologické ústavy s podporou určených ústavov sú poverené realizáciou národných programov metrologického výskumu na základe inštitucionálneho financovania zo strany ústredných vládnych agentúr alebo ministerstiev.
Európske metrologické výskumná obec je špecializovaná obec, ktorá je len voľne prepojená s výskumnými organizáciami alebo akademickou sférou.
Je zväčša fragmentovaná a zahŕňa len niekoľko centier globálnej excelentnosti, ktoré by v medzinárodnom meradle mohli mať prospech zo širokej hospodárskej súťaže.
Jednoznačne existuje zdvojenie výskumu.
Právo Spoločenstva konať v tejto oblasti sa ustanovuje v niekoľkých článkoch zmluvy, ktoré umožňujú koordináciu a spoluprácu v oblasti výskumu medzi členskými štátmi a Spoločenstvom.
V článku 165 sa ustanovuje, že „Spoločenstvo a členské štáty majú koordinovať svoje činnosti výskumu a technologického vývoja, aby tak zabezpečili vzájomnú prepojenosť vnútroštátnych politík a politiky Spoločenstva“.
Podľa článku 169 je Spoločenstvo jasne vyzvané na prijatie ustanovenia o účasti na výskumných a rozvojových programoch uskutočňovaných niekoľkými členskými štátmi.
Opatrenie na úrovni Spoločenstva sa javí ako veľmi opodstatnené, pretože členské štáty pravdepodobne nebudú schopné vyriešiť tieto problémy, keď budú konať osamotene.
V EMRP sa budú integrovať vnútroštátne programy dvadsiatich dvoch zúčastnených štátov do jednotného spoločného výskumného programu a podporovať najmä ciele európskych vnútroštátnych systémov merania.
Cieľmi EMRP je urýchlenie vývoja, validácie a využívania nových meracích techník, noriem, procesov, nástrojov, referenčných materiálov a znalostí zameraných na stimuláciu inovačného vývoja v oblasti priemyslu a obchodu, čím sa zlepší kvalita údajov pre vedu, priemysel a tvorbu politiky a podporí vypracovanie a vykonávanie smerníc a nariadení.
Pomocou EMRP sa tieto ciele dosiahnu týmto spôsobom:
a) združovaním špičkovej kvality v oblasti metrologického výskumu – vytváraním konkurenčných spoločných výskumných projektov (║„projekty EMRP“), ktoré čerpajú potenciál dostatočnej kritickej masy zo sietí národných metrologických ústavov a určených ústavov účastníckych štátov na riešenie najväčších problémov v oblasti metrológie, ktoré existujú na Európskej úrovni,
b) otvorenosťou systému najlepšej vedeckej práci – zvýšením účasti zo širšej európskej výskumnej obce prostredníctvom grantov pre výskumných pracovníkov,
c) budovaním kapacít – zvýšením potenciálu európskeho výskumného spoločenstva v oblasti metrológie prostredníctvom grantov na podporu mobility výskumných pracovníkov so zameraním na členské krajiny združenia EURAMET s obmedzeným potenciálom metrologického výskumu.
EMRP doplní prebiehajúce národné programy a činnosti zamerané len na riešenie priorít jednotlivých štátov.
Cieľom iniciatívy EMRP je zosúladiť a integrovať príslušné aktivít v oblasti národného metrologického výskumu na účel zriadenia spoločného výskumného programu, ktorý je charakterizovaný vedeckou integráciou, integráciou riadenia a finančnou integráciou a ktorý významne prispieva k Európskemu výskumnému priestoru a zdôrazňuje koncepciu Európy ako „najkonkurencieschopnejšieho a najdynamickejšieho hospodárstva založeného na znalostiach“ zakotvenú v lisabonskej agende.
Vedecká integrácia sa dosiahne spoločným vymedzením a vykonávaním aktivít v rámci EMRP.
Integrácia riadenia sa dosiahne prostredníctvom využívania EURAMET e.V., neziskového združenia zriadeného podľa právnych predpisov Nemeckej spolkovej republiky , ako špecializovanej realizačnej štruktúry podliehajúcej podrobným ustanoveniam obsiahnutým v prílohe II.
Finančná integrácia zahŕňa efektívny záväzok účastníckych štátov prispievať k financovaniu EMRP poskytovaním vnútroštátnych finančných prostriedkov všetkým oprávneným účastníkom pri vybratých projektoch EMRP z vnútroštátnych rozpočtových prostriedkov vyčlenených na program EMRP a v prípade potreby čerpať z rezervných finančných kapacít až do výšky 50 % týchto rozpočtov, ako aj poskytovaním peňažnej hotovosti do spoločného fondu na financovanie grantov na podporu špičkovej kvality výskumných pracovníkov a na podporu mobility výskumných pracovníkov, a to popri úplnom financovaní prevádzkových nákladov EMRP.
Ďalším prvkom finančnej integrácie je zjednotený prístup smerom k oprávneným nákladom inšpirovaný pravidlami siedmeho rámcového programu.
II.
AKTIVITY
Hlavná aktivita EMRP pozostáva z aktivít spoločného výskumu a technologického vývoja štyroch typov:
A. Základná aktivita programu EMRP spočíva vo financovaní nadnárodných projektov EMRP s účasťou viacerých partnerov, so zameraním na činnosti v oblasti výskumu, technologického vývoja, odbornej prípravy a osvety.
Vzhľadom na kapacity sústredené v oblasti metrológie základnú časť projektov EMRP vykonajú národné metrologické ústavy a určené ústavy z účastníckych štátov.
B. S cieľom zvýšiť a diverzifikovať kapacity v oblasti metrológie sa stanovujú tri grantové programy:
B1.
S cieľom rozšíriť počet organizácií s kapacitami úzko súvisiacimi s metrológiou sa organizáciám a/alebo jednotlivcom zo širšej obce výskumných pracovníkov v členských štátov a krajinách pridružených k siedmemu rámcovému programu, ktorí môžu výrazným spôsobom prispieť k výskumnej činnosti spoločného programu, sprístupnia granty na podporu špičkovej kvality výskumných pracovníkov.
Každá vybratá organizácia a/alebo jednotlivec musí byť pridružená k projektu EMRP.
B2.
S cieľom rozvinúť kapacity jednotlivcov v oblasti metrológie prostredníctvom mobility budú sprístupnené granty na podporu mobility výskumných pracovníkov 1. výskumným pracovníkom z národných metrologických ústavov a určených ústavov účastníckych štátov, 2. výskumným pracovníkom, ktorí buď ako jednotlivci, alebo prostredníctvom organizácie využívajú výhody grantu na podporu špičkovej kvality výskumných pracovníkov a 3. výskumným pracovníkom z členských krajín združenia EURAMET, ktoré sa nepodieľajú na programe EMRP a v súčasnosti majú obmedzené alebo žiadne výskumné kapacity v oblasti metrológie.
Tieto granty na podporu mobility výskumných pracovníkov umožnia výskumným pracovníkom zostať buď v národných metrologických ústavoch, alebo určených ústavoch, a pritom sa zúčastňovať na projekte EMRP alebo v organizácii využívajúcej výhody grantov na podporu špičkovej kvality výskumných pracovníkov.
B3.
S cieľom zaistiť udržateľnosť pri spolupráci medzi národnými metrologickými ústavmi a určenými ústavmi účastníckych štátov a pripraviť ďalšiu generáciu skúsených výskumných pracovníkov v oblasti metrológie sa začínajúcim výskumným pracovníkov z národných metrologických ústavov a určených ústavov účastníckych štátov sprístupnia granty na podporu mobility začínajúcich výskumných pracovníkov, ktoré im umožnia buď zostať v týchto ústavoch, alebo v organizácii využívajúcej výhody grantu na podporu výskumu špičkovej kvality, či v inej organizácii zúčastňujúcej sa výskumného projektu v rámci EMRP na svoje vlastné náklady.
Tieto aktivity sa v prípade potreby rozšíria na základe spolupráce s ďalšími príslušnými a zainteresovanými organizáciami z Európy alebo mimo nej, ktoré sa na programe zúčastňujú na základe samofinancovania.
Okrem toho sa v obmedzenom rozsahu podporujú činnosti širšieho budovania sietí, aby sa EMRP propagoval a aby sa posilnil jeho vplyv.
K týmto aktivitám bude v prípade potreby patriť udržanie a aktualizovanie určených výskumných oblastí EMRP prostredníctvom činností, akými sú pracovné semináre, kontakty s ďalšími vhodnými účastníkmi v Európe a mimo nej.
III.
REALIZÁCIA AKTIVÍT
Výber projektov EMRP a udelenie grantov na podporu špičkovej kvality výskumných pracovníkov a na podporu mobility výskumných pracovníkov podliehajú pravidelným výzvam na predkladanie návrhov.
Podľa určeného predbežného rozpisu sa predpokladá, že výzvy na predkladanie návrhov sa budú realizovať v 12-mesačných až 18-mesačných intervaloch počas maximálne siedmich rokov.
Udeľovanie grantov na podporu mobility začínajúcich výskumných pracovníkov bude podliehať trvalým výzvam na predkladanie návrhov.
A. Projekty EMRP
a) Výzva na predkladanie možný výskumných tém projektov EMRP (1. etapa):
Každej výzve na predkladanie návrhov projektov EMRP predchádza určenie tém tejto výzvy podľa ďalej uvedených krokov.
Najprv výbor programu EMRP (pozri prílohu II) na základe konzultácie s Komisiou ║určí časti výskumných činností v rámci programu EMRP, ktoré sa stanú predmetom výzvy na predkladanie návrhov.
Potom obec výskumných pracovníkov (akýkoľvek zainteresovaný jednotlivec alebo organizácia) vyzve prostredníctvom verejnej výzvy na predloženie potenciálnych výskumných tematických okruhov ▌.
Tretím krokom je odsúhlasenie najlepších potenciálnych výskumných tematických okruhov výborom programu EMRP.
Výbor programu EMRP môže predložené tematické okruhy zmeniť a doplniť, rozdeliť alebo zlúčiť a tiež predložiť nové okruhy s cieľom optimalizovať výzvu na predkladanie návrhov v 2. etape.
Výbor programu EMRP zabezpečí, že konečné výskumné tematické okruhy sa nebudú dať vysledovať k pôvodným navrhovateľom a zostanú anonymné.
b) Výzva na predkladanie projektov EMRP (2. etapa):
Po výbere výskumných tematických okruhov zverejní združenie EURAMET e.V. výzvu na predkladanie návrhov a vyzve výskumné skupiny národných metrologických ústavov a určených ústavov účastníckych štátov na vytvorenie združenia a predloženie návrhov projektov.
Výzva na predkladanie návrhov zostane otvorená aspoň dva mesiace.
Združenie EURAMET e.V. vyhodnotí každý došlý návrh za účasti aspoň troch nezávislých odborníkov, ktorých vymenuje na základe kritérií ustanovených v pravidlách účasti na siedmom rámcovom programe.
Odborníci vypracujú klasifikačný zoznam, ktorý bude záväzný na pridelenie finančných prostriedkov Spoločenstva a vnútroštátnych finančných prostriedkov.
Na projekty EMRP sa vzťahujú tieto základné kritériá hodnotenia:
- vedecká a/alebo technická kvalita,
- význam pre ciele programu EMRP,
- potenciálny vplyv prostredníctvom rozvoja, šírenia a využívania výsledkov projektu,
- kvalita a efektívnosť realizácie a riadenia.
Vo výzve na predkladanie ponúk by sa mali konkretizovať základné kritériá hodnotenia.
Ďalšie kritériá sa môžu zaviesť pod podmienkou, že sa uverejnia vo výzve na predkladanie návrhov, budú nediskriminačné a nebudú mať prevahu nad základnými kritériami hodnotenia.
V každom združení, ktoré predkladá návrh na projekt EMRP, sa môže združovať akýkoľvek ďalší európsky alebo neeurópsky subjekt, ktorý nie je oprávnený na získanie financií, a to za predpokladu, že tento subjekt dokáže zabezpečiť realistické nakladanie so zdrojmi potrebnými na účasť.
Združenie predkladajúce návrh na projekt EMRP môže už v tejto etape do svojho návrhu zahrnúť návrh na grant na podporu špičkovej kvality výskumných pracovníkov, a to za predpokladu, že do projektu vloží potrebnú vedeckú hodnotu.
V tomto prípade bude vyhodnotenie návrhu na grant na podporu špičkovej kvality výskumných pracovníkov súčasťou celkového hodnotenia projektu.
Výber projektu na financovanie bude automaticky znamenať udelenie tohto grantu.
Vedecká rada združenia EURAMET e.V. uvedená v prílohe II k tomuto rozhodnutiu vydá svoje nezávislé stanovisko k celkovým výsledkom hodnotenia výzvy na predkladanie návrhov pre projekty EMRP (etapy 1 a 2), ale nie k jednotlivým projektom EMRP.
Toto stanovisko združenie EURAMET e.V. riadne zohľadní pri nasledujúcich výzvach na predkladanie návrhov.
B. Výzva na predkladanie návrhov na granty na podporu špičkovej kvality výskumných pracovníkov a granty na podporu mobility výskumných pracovníkov (3. etapa)
Zverejnenie zoznamu vybratých návrhov projektov EMRP sprevádza výzva širšiemu spoločenstvu výskumných pracovníkov na zapojenie sa do projektov EMRP prostredníctvom grantov na podporu špičkovej kvality výskumných pracovníkov a/alebo grantov na podporu mobility výskumných pracovníkov.
Každé združenie projektu EMRP musí byť vyzvané (ak ešte nepredložilo návrh na granty pre výskumných pracovníkov a na podporu špičkovej kvality pri predkladaní návrhu na projekty EMRP, ako je uvedené v siedmom odseku predchádzajúcej časti A.b)), aby do troch mesiacov od nadobudnutia platnosti zmluvy o projekte EMRP realizovalo výzvu na predkladanie návrhov s cieľom určiť možných príjemcov finančných prostriedkov a navrhnúť združeniu EURAMET e.V. udelenie grantu na podporu špičkovej kvality výskumných pracovníkov a/alebo grantu na podporu mobility výskumných pracovníkov.
Orientačné rozdelenie finančných prostriedkov na program EMRP sa vypočíta tak, že v priemere každý projekt EMRP bude pridružený aspoň k jednému grantu na podporu špičkovej kvality výskumných pracovníkov a/alebo grantu na podporu mobility výskumných pracovníkov.
Toto však nie je záväzná povinnosť a tento typ grantov sa bude realizovať čo najpružnejšie.
Konzorcium pre projekt EMRP uverejní výzvu na predkladanie ponúk aspoň v jednom medzinárodnom časopise a v ▌celoštátnych novinách v troch rôznych účastníckych štátoch.
Zodpovedá aj za širokú propagáciu výzvy pomocou osobitnej informačnej podpory, najmä stránok na internete týkajúcich sa siedmeho rámcového programu, odbornej tlače a brožúr a prostredníctvom vnútroštátnych kontaktných bodov zriadených v členských štátoch a krajinách pridružených k siedmemu rámcovému programu.
Okrem toho zverejnenie a propagácia výzvy na predkladanie návrhov musí zodpovedať pokynom a usmerneniam ustanoveným združením EURAMET e.V..
Konzorcium poskytne združeniu EURAMET e.V. informácie o výzve a jej obsahu najneskôr 30 dní pred očakávaným dátumom jej zverejnenia.
Združenie EURAMET e.V. preskúma zhodu výzvy s príslušnými pravidlami, pokynmi a usmerneniami.
Výzva na predkladanie návrhov zostane otvorená aspoň päť týždňov.
Konzorcium pre projekt EMRP vyhodnotí predložené návrhy za účasti minimálne dvoch nezávislých odborníkov, ktorých vymenuje na základe pravidiel účasti na siedmom rámcovom programe.
Na hodnotenie návrhov sa vzťahujú tieto základné kritériá hodnotenia:
- vedecká a/alebo technická kvalita,
- význam pre ciele projektu EMRP,
- kvalita a realizačná spôsobilosť žiadateľa a jeho potenciálu ďalšieho pokroku,
- kvalita navrhovanej činnosti vo vedeckej príprave a/alebo prenose znalostí.
Vo výzve na predkladanie ponúk by sa mali konkretizovať základné kritériá hodnotenia.
Ďalšie kritériá sa môžu zaviesť pod podmienkou, že sa uverejnia vo výzve na predkladanie návrhov, budú nediskriminačné a nebudú mať prevahu nad základnými kritériami hodnotenia.
Konzorcium pre projekt EMRP navrhne združeniu EURAMET e.V. udeliť grant príjemcovi a podá mu správu o riadení výzvy na predkladanie návrhov vrátane spôsobu zverejnenia a mien pričlenených odborníkov zúčastňujúcich sa hodnotenia.
Do 45 dní od prijatia tohto návrhu združenie EURAMET e.V. buď udelí, alebo odmietne grant, ak sa výber neuskutočnil v súlade s príslušnými pravidlami, pokynmi a usmerneniami.
Združenie EURAMET e.V. vyzve európske krajiny s obmedzenými alebo žiadnymi kapacitami v oblasti metrologického výskumu, aby podporili svoje výskumné ústavy a univerzity pri podávaní žiadostí o udelenie grantu na podporu mobility výskumných pracovníkov, čím sa budú podieľať na budovaní svojich kapacít v oblasti metrologického výskumu.
C. Granty na podporu mobility začínajúcich výskumných pracovníkov
Združenie EURAMET e.V. predloží trvalo otvorenú výzvu na predkladanie návrhov na udelenie grantov na podporu mobility začínajúcich výskumných pracovníkov a zverejní ju aspoň v jednom medzinárodnom časopise a ▌celoštátnych novinách v troch rôznych účastníckych štátoch.
Zodpovedá aj za širokú propagáciu na predkladanie návrhov pomocou osobitnej informačnej podpory, najmä stránok na internete týkajúcich sa siedmeho rámcového programu, odbornej tlače a brožúr a prostredníctvom vnútroštátnych kontaktných bodov zriadených v členských štátoch a v krajinách pridružených k siedmemu rámcovému programu.
Návrhy predkladajú výskumní pracovníci a odosielajúce a prijímajúce organizácie (národné metrologické ústavy, určené ústavy alebo iné organizácie zúčastňujúce sa projektu EMRP).
Orientačné rozdelenie finančných prostriedkov sa vypočíta tak, že v priemere každý projekt EMRP bude pridružený aspoň k jednému grantu na podporu mobility začínajúcich výskumných pracovníkov.
Toto však nie je záväzná povinnosť a tento typ grantov sa bude realizovať čo najpružnejšie.
EURAMET e.V. vyhodnotí predložené návrhy.
Uplatňujú sa tieto základné kritériá hodnotenia:
- vedecká a/alebo technická kvalita,
- význam pre ciele projektu EMRP,
- kvalita a realizačná spôsobilosť žiadateľa a jeho potenciálu ďalšieho pokroku,
- kvalita navrhovanej činnosti vo vedeckej príprave a/alebo prenose znalostí.
Vo výzve na predkladanie ponúk by sa mali konkretizovať základné kritériá hodnotenia.
Ďalšie kritériá sa môžu zaviesť pod podmienkou, že sa uverejnia vo výzve na predkladanie návrhov, budú nediskriminačné a nebudú mať prevahu nad základnými kritériami hodnotenia.
EURAMET e.V. sa zameria na dva termíny uzávierky ročne, počas ktorých bude tieto granty udeľovať na základe zjednodušeného postupu založeného na stanovisku aspoň dvoch nezávislých odborníkov pre každý návrh , ktorí prediskutujú všetky návrhy a vyhodnotia ich.
D. Súhrnná tabuľka
Druhy financovania
Oprávnené organizácie
So spoločným výskumným strediskom sa bude zaobchádzať ako s národnými metrologickými ústavmi.
Oprávnené krajiny
Hodnotiace kritériá
A. Projekt EMRP (konzorcium)
národných metrologických ústavov a určených ústavov
Účastnícke štáty EMRP
Článok 15 ods. 1 písm. a) pravidiel účasti na siedmom rámcovom programe
B1.
Granty na podporu špičkovej kvality výskumných pracovníkov
Od:
(1) každej organizácie s výnimkou národných metrologických ústavov alebo určených ústavov alebo
(2) nezávislého výskumníka
Po:
projekt EMRP v rámci národných metrologických ústavov alebo určených ústavov
Členské štáty a krajiny pridružené k siedmemu rámcovému programu
Článok 15 ods. 1 písm. b) pravidiel účasti na siedmom rámcovom programe
B2.
Granty na podporu mobility výskumných pracovníkov
Od: (1) národných metrologických ústavov a určených ústavov alebo
(2) organizácií využívajúcich výhody grantu na podporu špičkovej kvality výskumných pracovníkov
(3) výskumných pracovníkov členských krajín združenia EURAMET, ktorí sa nezúčastňujú na programe EMRP a v súčasnosti majú obmedzené alebo žiadne kapacity metrologického výskumu
Po:
(1) národné metrologické ústavy a určené ústavy alebo
(2) organizácie využívajúce výhody grantu na podporu špičkovej kvality výskumných pracovníkov
Členské štáty a krajiny pridružené k siedmemu rámcovému programu
Článok 15 ods. 1 písm. b) pravidiel účasti na siedmom rámcovom programe
B3.
Granty na podporu mobility začínajúcich výskumných pracovníkov
Od:
národných metrologických ústavov a určených ústavov
Po:
(1) národné metrologické ústavy a určené ústavy alebo
(2) iné organizácie zúčastňujúce sa na projekte EMRP (konzorcium)
Účastnícke štáty EMRP
Článok 15 ods. 1 písm. b) pravidiel účasti na siedmom rámcovom programe
IV.
MECHANIZMUS FINANCOVANIA
A. Financovanie na úrovni programu
Program EMRP financujú účastnícke štáty a Spoločenstvo.
Účastnícke štáty zostavia viacročný plán financovania svojej účasti na programe EMRP a prispievajú na financovanie jeho aktivít.
Vnútroštátny finančný príspevok môže pochádzať z existujúcich alebo novovytvorených programov, ak sú v súlade so základnou podstatou verejne financovanej špičkovej metrológie.
Každý účastnícky štát okrem požadovaných základných financií (vyčlenený rozpočet na program EMRP) vyčlení rezervné finančné kapacity vo výške 50 % požadovaných financií, aby sa zabezpečila pružnosť aktivít programu EMRP počas jeho trvania a vzhľadom na klasifikačný zoznam.
Financovanie programu EMRP obsahuje okrem úplného financovania prevádzkových nákladov programu EMRP najmä záväzok prispievať k financovaniu účastníkov vybratých projektov EMRP z vnútroštátne vyčlenených rozpočtov na program EMRP a poskytovanie peňažného príspevku s kvótami v pomere k rozpočtom vyčleneným na program EMRP do spoločného fondu na financovanie výskumných grantov.
Celkový finančný príspevok Spoločenstva k programu EMRP sa vypočíta tak, aby zodpovedal aktuálnemu finančnému príspevku účastníckych štátov (s výnimkou prevádzkových nákladov presahujúcich hodnotu 16 miliónov EUR a rezervných finančných kapacít), pričom nepresiahne 200 miliónov EUR.
Keďže do výpočtu zodpovedajúceho príspevku sa započítavajú aj prevádzkové náklady, združenie EURAMET e.V. ich musí zdôvodniť.
Na úhradu prevádzkových nákladov združenia EURAMET e.V. sa finančné príspevky Spoločenstva využívať nebudú.
B. Orientačné rozdelenie finančných prostriedkov
Celkový súčet: 400 miliónov EUR (+ 100 miliónov EUR ako rezervná finančná kapacita)
Typ činnosti
Spoločenstvo
200 miliónov EUR
Účastnícke štáty
200 miliónov EUR
Spolu
400 miliónov EUR
%
mil. EUR
%
mil. EUR
%
mil. EUR
Návrhy projektu EMRP – modul (časť A)
82 %
164
90 %
180
86 %
344
Modul návrhov na udelenie grantov na podporu výskumných pracovníkov (časť B) – financovanie až do 100 %
18 %
36
2%
4
10 %
40
B1.
Granty na podporu špičkovej kvality výskumných pracovníkov
7.5 %
30
B.2 Granty na podporu mobility výskumných pracovníkov
1.5 %
6
B.3 Granty na podporu mobility začínajúcich výskumných pracovníkov
1.0 %
4
Prevádzkové náklady (časť C) ▌
-
-
8 %
16
Na rozdiel od ostatných údajov táto suma predstavuje záväznú maximálnu výšku pri výpočte zodpovedajúcich finančných prostriedkov účastníckych štátov.
4 %
16
Spolu
100 %
200
100%
200
100 %
400
C. Financovanie projektov EMRP a výskumných grantov
Prideľovanie finančných prostriedkov z vyčlenených rozpočtov na program EMRP a z príspevku Spoločenstva na projekty EMRP sa riadi poradím v schválenom klasifikačnom zozname.
Finančný príspevok účastníkom týchto projektov EMRP sa vypočíta podľa oprávnených nákladov, ako sú vymedzené v pravidlách účasti na siedmom rámcovom programe.
Ak sa vyčerpá pridelený rozpočet na program EMRP z dôvodu vysokej úspešnosti národných metrologických ústavov a určených ústavov z jedného účastníckeho štátu, tento účastnícky štát použije rezervné finančné kapacity vo výške 50 % vyčleneného rozpočtu na program EMRP na ďalšie vybraté návrhy podľa klasifikačného zoznamu.
Príspevok Spoločenstva na projekty EMRP sa pevne stanoví na výzvu na predkladanie návrhov ako percentuálna časť oprávnených nákladov nižšia než 50 %.
Zo združenia EURAMET e.V. sa priamo prevedie na účastníkov projektu EMRP.
Vnútroštátne príspevky na projekty EMRP sa poskytnú na základe príslušných vnútroštátnych mechanizmov financovania.
Príspevky Spoločenstva a vnútroštátne peňažné príspevky použité na financovanie grantov na podporu špičkovej kvality výskumných pracovníkov, mobility výskumných pracovníkov a mobility začínajúcich výskumných pracovníkov sa prevedú na združenie EURAMET e.V. a odtiaľ na príjemcov grantu.
Zákonnosť a správnosť príslušných transakcií a najmä existencia vnútroštátnych príspevkov, ich aktuálne vyplácanie, náležité využívanie financií Spoločenstva a oprávnenosť nárokovaných nákladov sú zaistené v rámci zodpovednosti EURAMET e.V. a stanovené prostredníctvom nezávislého finančného auditu projektov EMRP na základe zásad, ktoré sú v súlade so zásadami siedmeho rámcového programu.
Granty na podporu špičkovej kvality výskumných pracovníkov, granty na podporu mobility výskumných pracovníkov a granty na podporu mobility začínajúcich výskumných pracovníkov sú pevnými grantmi udeľovanými podľa vopred stanovených stupníc; podrobné súvisiace výdavky auditu nepodliehajú.
Kategórie nákladov, na ktoré sa každý taký grant vzťahuje, nie sú oprávnené náklady projektu EMRP.
Len skutočné úplné vyplatenie vymedzenej sumy konečnému príjemcovi sa musí doložiť formálnym dokladom.
Platby v hotovosti sa nepovažujú za riadne doložené a nie sú oprávnené.
Združenie EURAMET e.V. má možnosť požiadať o zodpovedajúce finančné prostriedky od príjemcov grantov na podporu výskumu špičkovej kvality , ktorí sú právnickými osobami, nie od jednotlivcov.
V. DOHODY V OBLASTI PRÁV DUŠEVNÉHO VLASTNÍCTVA
EURAMET e.V. prijme v rámci EMRP politiku týkajúcu sa duševného vlastníctva podľa článku 2 písm. h) rozhodnutia.
PRÍLOHA II
Riadenie a realizácia Európskeho programu metrologického výskumu (EMRP)
I. ÚVOD
Špecializovanou realizačnou štruktúrou pre program EMRP je EURAMET e.V. Organizácia EURAMET e.V. bola zriadená v roku 2007 na základe nemeckých právnych predpisov ako neziskové združenie.
Ide o európsku regionálnu metrologickú organizáciu.
Členstvo v organizácii EURAMET e.V. je otvorené národným metrologickým ústavom ako členom a určeným ústavom ako pridruženým členom z členských štátov Európskej únie a Európskeho združenia voľného obchodu, ako aj z iných európskych štátov.
Pridruženým členom môže byť aj Inštitút pre referenčné materiály a miery Európskej komisie.
V súčasnosti sú členmi organizácie z tridsiatich dvoch krajín.
Dvadsaťdva z nich je zároveň aj účastníckymi štátmi programu EMRP.
II.
RIADENIE EMRP V RÁMCI EURAMET E.V.
Pri realizácii EMRP majú svoje úlohy tieto orgány a vnútorné štruktúry EURAMET e.V.:
(1) Predsedu EMRP a jeho zástupcu volí výbor EMRP.
Predsedom EMPR sa automaticky stáva jeden z dvoch podpredsedov EURAMET e.V. Je právnym zástupcom EURAMET e.V. vo veciach EMRP.
(2) Výbor EMRP sa skladá z členov EURAMET (t. j. národných metrologických ústavov), ktorých krajiny sú účastníckymi štátmi.
Výbor EMRP je rozhodovacím orgánom EMRP a zodpovedá za všetky záležitosti týkajúce sa EMRP vrátane rozhodnutí o vymedzení a aktualizácii programu, plánovania výziev na predkladanie návrhov, rozpočtového profilu, oprávnenosti a výberových kritérií, združenia hodnotiteľov, schvaľovania klasifikačného zoznamu projektov EMRP, ktoré sa majú financovať, monitorovania pokroku financovaných projektov EMRP a dohľadu nad primeranou a riadne vykonávanou prácou sekretariátu v súvislosti s EMRP.
Výbor EMRP volí predsedu EMRP [ktorý je automaticky „podpredsedom (EMRP)“ organizácie EURAMET] a jeho zástupcu.
(3) Výskumná rada pozostáva z vyváženého pomeru vysokokvalifikovaných odborníkov z oblasti priemyslu, výskumu a akademickej obce a medzinárodných zúčastnených organizácií.
Poskytuje nezávislé strategické poradenstvo o záležitostiach týkajúcich sa EMRP a v prípade potreby a na požiadanie podáva správy alebo pripomienky výboru EMRP a určite poskytuje stanoviská ku každej výzve na predkladanie návrhov a výberovému cyklu.
(4) Sekretariát sa skladá z osôb zamestnaných alebo pridelených EURAMET e.V. Jeho štruktúra a úlohy sa riadia podľa rokovacieho poriadku EURAMET e.V. Časť sekretariátu zodpovedná za realizáciu EMRP sídli v národnom fyzikálnom laboratóriu člena EURAMET e.V. zo Spojeného kráľovstva (║ „hosťujúci člen“).
(5) Manažérom EMRP je vyšší riadiaci pracovník a predbežne môže byť pridelený z hosťujúceho členského štátu.
Manažér EMRP koná výhradne pod priamym vedením EURAMET e.V. vo veciach týkajúcich sa projektu EMRP a podáva správy jeho orgánom.
EURAMET e.V. určí účinné postupy, ktorými sa zaistí, aby medzi manažérom EMRP a žiadateľmi, účastníkmi a príjemcami nenastali konflikty záujmov.
III.
VÝHRADNÉ ZODPOVEDNOSTI EURAMET E.V. A ZADÁVANIE ADMINISTRATÍVNYCH A LOGISTICKÝCH ÚLOH PRI REALIZÁCII EMRP HOSŤUJÚCEMU ČLENOVI FORMOU SUBDODÁVKY
Za realizáciu EMRP je výhradne zodpovedná organizácia EURAMET e.V. Spravuje finančný príspevok Spoločenstva na EMRP.
Je zodpovedná najmä za:
- aktualizáciu EMRP,
- definovanie výziev na predkladanie návrhov,
- zverejňovanie výziev na predkladanie návrhov,
- prijímanie návrhov v rámci etapy 1 a 2 a návrhy grantov na podporu mobility začínajúcich výskumných pracovníkov,
- výber nezávislých odborníkov na hodnotenie,
- prijímanie jednotlivých posudkov nezávislých odborníkov a predsedanie hodnotiacim komisiám,
- prijímanie rozhodnutí o konečnom výbere,
- inicializáciu rokovaní o zmluvách a uzatváranie zmlúv s vybratými združeniami projektov EMRP a inými príjemcami,
- prijímanie všetkých sťažností na výzvy a odpovedanie na ne,
- prijímanie, prideľovanie a monitorovanie využívania finančného príspevku Spoločenstva,
- vykonávanie platieb na financovanie účastníkov projektu EMRP a príjemcov grantu,
- reagovanie na požiadavky na predkladanie správ Komisii
Monitorovanie finančného príspevku Spoločenstva zahŕňa všetky činnosti kontroly a auditu, činnosti ex ante a/alebo ex post, ktoré sa považujú za nevyhnutné na uspokojivé vykonávanie výkonných úloh delegovaných Komisiou.
Tieto činnosti sú zamerané na získanie primeraných záruk zákonnosti a správnosti príslušných transakcií a oprávnenosť požadovaných nákladov. .
Zatiaľ čo uvedené zodpovednosti a rozhodovacie právomoci EMRP prináležia výhradne organizácii EURAMET e.V., určité správne a logistické úlohy pri realizácii EMRP sa môžu vo výške nákladov preniesť na subdodávateľov hosťujúceho členského štátu.
Táto administratívna a logistická podpora pozostáva najmä z:
– poskytovania správy a logistiky na realizáciu postupov výziev na predkladanie návrhov vrátane poskytovania špecializovanej pomoci,
– poskytovania pomoci organizácii EURAMET e.V. pri navrhovaní usmernení a inej dokumentácie,
– poskytovania špecializovanej webovej kapacity,
– poskytovania podpory pri príprave zmluvy, monitorovaní projektu a následných činnostiach po projektoch EMRP, ako aj pri výskumných grantoch,
– v prípade potreby podpory výboru EMRP a predsedu EMRP.
Na základe dohody s Komisiou sa môžu na subdodávateľov hosťujúceho členského štátu prenášať ďalšie úlohy, kým EURAMET e.V. nevybuduje trvalé kapacity sekretariátu.
DÔVODOVÁ SPRÁVA
Medzinárodný úrad pre miery a váhy definuje metrológiu ako vedu o meraní, vrátane merania experimentálneho a teoretického, s akýmkoľvek stupňom neurčitosti a vo všetkých oblastiach vedy a technológií.
Vedecká alebo základná metrológia sa zaoberá stanovovaním jednotiek merania, systémov merania, vyvíjaním nových metód merania, uplatňovaním noriem merania a prenosom sledovateľnosti z týchto noriem na používateľov v spoločnosti.
Dôležitosť výskumu v oblasti metrológie spočíva v tom, že sú potrebné dostatočne presné merania v oblasti výroby a obchodu.
Vývoj v oblasti metrologických noriem preto v každej krajine postúpil od kalendárov z doby kamennej k zriadeniu národných metrologických ústavov.
Výskum v oblasti metrológie sa v súčasnosti nachádza na priesečníku medzi vedou a výrobou a pomáha riešiť problémy týkajúce sa merania v takých oblastiach, ako sú polovodiče alebo navigácia GPS.
Metrológia má však nezastupiteľné miesto aj pokiaľ ide o realizáciu politických iniciatív, napríklad pokiaľ ide o správne meranie číselných hodnôt v množstvách stanovených európskymi smernicami, čím sa podporuje normalizácia a štátna regulácia.
Metrológia podporuje tzv. spravodlivý obchod prostredníctvom harmonizovaných noriem a medzinárodne akceptovaných certifikátov.
Súčiastky vyrábané v jednej krajine sa tak dajú použiť aj v inom štáte a prístroj testovaný a schválený v jednej krajine sa môže predať a používať v inej krajine bez potreby ďalších technických kontrol.
Metrológia je tiež hybnou silou inovácie, pretože výrobné technológie, pri ktorých je nevyhnutná vysoká presnosť, musia ísť ruka v ruke s meracími technológiami vysokej presnosti, aby bolo možné riadiť procesy a montáž napríklad elektrických a mechanických mikroštruktúr a nanoštruktúr.
Poskytovaním poradenstva v oblasti politiky a referencií pre meranie poskytuje metrológia podporu regulácii.
Metrologické techniky napríklad určujú a pomáhajú uplatňovať povolené limity chýb meraní plynomerov, meračov elektrickej energie a vodomerov.
V tomto zmysle pomáhajú techniky merania chrániť občanov napríklad prostredníctvom spoľahlivého merania rádioaktivity alebo meraní v medicíne.
Cieľom návrhu Komisie je zvýšiť dostupné zdroje v oblasti metrologického výskumu spojením aktuálnej výskumnej kapacity členských štátov.
Tieto kapacity sú väčšinou obmedzené na špecializované komunity v rámci národných metrologických ústavov, ktoré by mohli mať prínos zo širokej konkurencie na európskej úrovni.
Spravodajkyňa súhlasí s tým, že je potrebné zvýšiť kvalitu európskeho výskumu v oblasti metrológie a súhlasí tiež s koordináciou vnútroštátneho úsilia s cieľom predísť zdvojeniu a zvýšiť úroveň finančnej podpory.
Výskumnej komunite v oblasti metrológie by tiež prospelo získanie nových výskumníkov z iných oblastí a výmena know-how s konzorciami vytvorenými členmi rôznych ústavov metrológie.
Zapojenie ústavov Spoločného výskumného centra bude tiež prínosné z pohľadu rozšírenia výskumnej kapacity spoločného programu.
Spravodajkyňa je spokojná s ustanoveniami článkov 7 a 8 návrhu, ktoré chránia záujmy Spoločenstva v prípade zlyhania poskytovania finančnej podpory zo strany členských štátov.
Spravodajkyňa sa obáva najmä chýbajúcich rozpočtových prostriedkov zo strany Spoločenstva na financovanie programu po roku 2010.
Na získanie najlepších výskumných tímov z Európy bude spoločný program potrebovať finančné prostriedky aspoň na ďalších 5 rokov alebo do konca siedmeho rámcového programu.
Ďalšie obavy existujú v súvislosti s modelom riadenia.
V Nemecku vznikla špecializovaná implementačná inštitúcia EURAMET e.V., avšak väčšinou riadiacich úloh bol dočasne poverený člen zo Spojeného kráľovstva.
K dispozícii by mal byť trvalejší systém riadenia.
Z dôvodu zrozumiteľnosti sú potrebné niektoré vymedzenia pojmov, napríklad definícia určených ústavov.
Ciele spoločného programu nie sú vymedzené s výnimkou informácie, že cieľom je integrácia vnútroštátnych programov 22 zúčastnených štátov.
Aby bolo možné v budúcnosti vykonať hodnotenie programu, ciele treba definovať presnejšie.
Pokiaľ ide o činnosti, jestvuje tu tiež problém s vymedzením grantov na podporu špičkovej kvality výskumných pracovníkov.
Ide o nešťastnú formuláciu, pretože v aktuálnej podobe definícia zahŕňa aj organizácie a výskumníkov.
Nie je špecifikovaný cieľ týchto grantov.
Ďalším problémom je to, že granty na podporu mobility výskumných pracovníkov sa môžu prideliť aj tým výskumným pracovníkom, ktorí už dostali grant na podporu špičkovej kvality, tzn. že je možné udeliť dva granty tomu istému výskumníkovi.
Existujú navyše niektoré otázky súvisiace s implementáciou tohto programu, ktoré sa týkajú procesu identifikácie oblastí pre výzvy na predkladanie ponúk a významu niektorých kľúčových kritérií hodnotenia.
POSTUP
Názov
Európsky program v oblasti metrologického výskumu
Referenčné čísla
KOM(2008)0814 – C6-0468/2008 – 2008/0230(COD)
Dátum predloženia v EP
3.12.2008
Gestorský výbor
dátum oznámenia na schôdzi
ITRE
18.12.2008
Výbor požiadaný o stanovisko
dátum oznámenia na schôdzi
IMCO
18.12.2008
Bez predloženia stanoviska
dátum rozhodnutia
IMCO
12.3.2009
Spravodajkyňa
dátum menovania
Erika Mann
16.12.2008
Prerokovanie vo výbore
21.1.2009
11.2.2009
19.3.2009
Dátum prijatia
31.3.2009
Výsledok záverečného hlasovania
+:
–:
0:
49
Poslanci prítomní na záverečnom hlasovaní
Šarūnas Birutis, Jorgo Chatzimarkakis, Giles Chichester, Dragoş Florin David, Pilar del Castillo Vera, Den Dover, Adam Gierek, Fiona Hall, David Hammerstein, Rebecca Harms, Erna Hennicot-Schoepges, Mary Honeyball, Ján Hudacký, Werner Langen, Pia Elda Locatelli, Eugenijus Maldeikis, Eluned Morgan, Antonio Mussa, Angelika Niebler, Reino Paasilinna, Atanas Paparizov, Aldo Patriciello, Anni Podimata, Miloslav Ransdorf, Herbert Reul, Teresa Riera Madurell, Mechtild Rothe, Paul Rübig, Andres Tarand, Catherine Trautmann, Claude Turmes, Nikolaos Vakalis, Adina-Ioana Vălean, Alejo Vidal-Quadras
Náhradníci prítomní na záverečnom hlasovaní
Alexander Alvaro, Ivo Belet, Danutė Budreikaitė, Zdzisław Kazimierz Chmielewski, Neena Gill, Robert Goebbels, Edit Herczog, Gunnar Hökmark, Toine Manders, Erika Mann, Bernhard Rapkay, Esko Seppänen, Silvia-Adriana Ţicău, Vladimir Urutchev, Lambert van Nistelrooij
Dátum predloženia
2.4.2009
