P6_TA(2007)0593
Návrh opravného rozpočtu č. 7/2007
:
A6-0493/2007
Uznesenie Európskeho parlamentu z 11. decembra 2007 o návrhu opravného rozpočtu Európskej únie č. 7/2007 na rozpočtový rok 2007, oddiel III - Komisia (15715/2007 – C6-0434/2007 – 2007/2237(BUD) )
Európsky parlament
, –
so zreteľom na článok 272 Zmluvy o ES a článok 177 Zmluvy o Euratome,
–
so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev Ú. v.
ES L 248, 16.9.2002, s.
1.
Nariadenie zmenené a doplnené nariadením (ES, Euratom) č. 1995/2006 (Ú. v.
EÚ L 390, 30.12.2006, s.
1).
, a najmä na jeho články 37 a 38,
–
so zreteľom na všeobecný rozpočet Európskej únie na rozpočtový rok 2007 prijatý s konečnou platnosťou 14. decembra 2006 Ú. v.
EÚ L 77, 16.3.2007, s.
1.
,
–
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Ú. v.
EÚ C 139, 14.6.2006, s.
1.
,
–
so zreteľom na predbežný návrh opravného rozpočtu Európskej únie č. 7/2007 na rozpočtový rok 2007, ktorý Komisia predložila 7. novembra 2007 ( KOM(2007)0687 ) a zmenila a doplnila listom z 12. novembra 2007,
–
so zreteľom na návrh opravného rozpočtu č. 7/2007, ktorý zostavila Rada 26. novembra 2007 (15715/2007 – C6-0434/2007 )
–
so zreteľom na článok 69 a prílohu IV rokovacieho poriadku,
–
so zreteľom na správu Výboru pre rozpočet ( A6-0493/2007 ),
A.
keďže návrh opravného rozpočtu č. 7/2007 k všeobecnému rozpočtu na rok 2007 sa týka týchto bodov:
–
podstatné zvýšenie odhadu príjmov, najmä vzhľadom na revíziu predpokladaných zostatkov DPH a HDP (3 830 000 000 EUR);
–
ďalšie zníženie platobných rozpočtových prostriedkov v rozpočtových riadkoch okruhov 1a, 1b, 2 a 3a (1 651 400 000 EUR) po presunoch navrhovaných v celkovom presune DEC36/2007 (425 000 000 EUR).
B.
keďže účelom návrhu opravného rozpočtu č. 7/2007 je formálne zahrnúť tieto rozpočtové zdroje a technické úpravy do rozpočtu na rok 2007,
1.
berie na vedomie návrh opravného rozpočtu č. 7/2007;
2.
uznáva, že súčasné nedostatočné plnenie niektorých riadkov v roku 2007 môže byť dôsledkom neskorého prijatia právnych základov v prvom roku viacročného finančného rámca; trvá na dôslednom sledovaní plnenia rozpočtu na rok 2008 prostredníctvom rôznych nástrojov, ako sú pravidelné sledovanie plnenia rozpočtu
(Budget Forecast Alert)
a monitorovacie skupiny; vyzýva svoje špecializované výbory, aby včasne informovali o potrebe finančných prostriedkov a prípadných problémoch pri plnení, pokiaľ ide o viacročné programy;
3.
zdôrazňuje, že bude určite potrebné zvýšiť sumu platieb v rozpočte na rok 2008;
4.
schvaľuje návrh opravného rozpočtu č. 7/2007 bez zmien a doplnení;
5.
poveruje svojho predsedu, aby postúpil toto uznesenie Rade a Komisii.
