Briefing : 05-09-2005(s)
EURÓPSKY PARLAMENT
Redaktor:
Zuzana Andrej č áková
Brusel:
Š trasburg:
PHS 6A018
IPE3 F03009
B-1047 Brusel
BP1024, F-67070 Š trasburg
Tel. (32-2) 283 21 19
Tel. (33) 3 88 17 6673
Fax (32-2) 284 92 53
Fax (33) 3 88 17 29 01
e-mail: TlacoveOddelen-SK@europarl.eu.int
Internet: http://www.europarl.eu.int/press/index_publi_sk.htm
Redak č ná uzávierka: Š tvrtok, 1.septembra 2005
Politické skupiny
Stav k 01.09.2005
PPE-DE
PSE
ALDE/ ADLE
Verts / ALE
GUE / NGL
IND / DEM
UEN
NI
Spolu
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
23
15
12
2
7
4
9
5
77
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
2
18
PL
19
10
4
9
7
4
53
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
27
19
12
5
1
10
4
78
Spolu
266
201
89
42
41
35
27
29
730
Politick é skupiny
PPE-DE
Skupina Európskej ľ udovej strany (kres ť anských demokratov) a Európskych demokratov
PSE
Socialistická skupina v Európskom parlamente
ALDE/ADLE
Skupina Aliancie liberálov a demokratov za Európu
GUE/NGL
Konfederatívna skupina Európskej zjednotenej ľ avice - Nordická zelená ľ avica
Verts/ALE
Skupina zelených/Európska slobodná aliancia
UEN
Skupina Únie za Európu národov
IND/DEM
Skupina nezávislos ť /demokracia
NI
nezávislí poslanci
TLA Č OVÉ KONFERENCIE
Prosím vzia ť do úvahy, ž e agenda plenárneho zasadnutia mô ž e by ť zmenená na poslednú chví ľ u.
Tla č ová konferencia pred plenárnym zasadnutím sa uskuto č ní v piatok o 11:00, v budove PHS, miestnos ť č íslo 0A50.
Posledná tla č ová konferencia pred za č iatkom plenárneho zasadnutia sa uskuto č ní v pondelok, 05.09.2005 o 16:30 v tla č ovej miestnosti EP v Š trasburgu.
Najdôležitejšie udalosti týždňa
Ochrana pracovníkov pred umelým a slnečným žiarením
Parlament sa chystá prerokovať ďalší zo série zákonov v oblasti ochrany zdravia a bezpečnosti pri práci.
Po troch predošlých smerniciach zakotvujúcich minimálne štandardy, ktoré musia zamestnávatelia zabezpečiť pre zamestnancov vystavených počas práce vibráciám, hluku a elektromagnetickému poľu, príde tentokrát na rad štvrtá smernica, udávajúca maximálne povolené limity pre vystavenie pracovníkov optickému žiareniu.
Návrh smernice zahŕňa ochranu pracovníkov pred umelým žiarením (napr. žiarením z lasera), ako aj pred prírodným, čiže slnečným žiarením.
Ochrana detí pred nevhodnými internetovými stránkami
Najnovšie štatistiky ukazujú, že deti trávia pri internete ešte viac času, než pri televízii.
Prieskumy v niektorých členských štátoch Únie pritom preukázali, že každý tretí mladý človek zúčastňujúci sa na internetových diskusných fórach (známych ako „chat“), sa stáva subjektom sexuálnych návrhov.
Okrem toho sa odhaduje, že po internete cirkuluje približne 260 miliónov internetových stránok s pornografickým zameraním.
Parlament sa preto v septembri bude zaoberať návrhom, ktorý chce túto naliehavú situáciu riešiť.
Mobilizácia nástroja flexibility (Vysoké Tatry)
Európsky parlament bude na prvom zo svojich septembrových zasadnutí hlasovať aj o udelení konečného súhlasu s poskytnutím finančnej pomoci Slovenským Vysokým Tatrám, určenej na ich obnovu po víchrici z novembra 2004.
Pôjde o poslednú, formálnu časť schvaľovacieho procesu, keďže vyčlenených 5,667 milióna eur bolo oficiálne schválených Radou Ministrov už v júli.
Lieky využívané v detskom lekárstve
Parlament sa bude zaoberať aj návrhom legislatívy, ktorá má ambície vyriešiť problém s dávkovaním liekov pre detských pacientov.
V 25 členských štátoch Európskej únie predstavuje detská populácia 100 miliónov, teda viac než 20 % celkovej populácie EÚ.
Alarmujúci je preto fakt, že viac než 50 % liekov používaných na liečbu detí nebolo špeciálne testovaných a autorizovaných na takéto využitie.Väčšinou sa totiž stáva, že sú deťom predpisované menšie dávky liekov určených pre dospelých, prehliadajúc pritom dopad vedľajších účinkov na ich organizmus.
Je navyše len málo farmaceutických spoločností, ktoré vyrábajú lieky určené špeciálne deťom, pretože ich klinické testovanie a prípadná úprava je zložitejšia.
Nariadenie sa snaží o motivovanie farmaceutického priemyslu na zmenu tohto prístupu.
Diskriminácia na základe pohlavia a zdravotné systémy
Hoci to na prvý pohľad možno nie je zrejmé, príslušnosť k pohlaviu má na zdravotný stav človeka rovnako veľký vplyv, ako vek, či rôzne socio-ekonomické faktory.
Štatistiky totiž ukazujú, že ženy síce žijú dlhšie ako muži, no oproti mužom trpia chorobami častejšie a častejšie tiež vyhľadávajú zdravotnú pomoc.
Potreba pochopenia tejto skutočnosti a jej zakomponovanie do lekárskej praxe je jedným z cieľov iniciatívnej správy, ktorou sa Parlament bude v septembri zaoberať.
Hospodárenie s odpadom z ťažobného priemyslu
Európsky parlament prerokuje návrh smernice o hospodárení s odpadom z ťažobného priemyslu.
Po ekologických katastrofách v Španielsku (Anzalcollar, 1998) a Rumunsku (Baia Mara a Baia Borsa, 2000), pri ktorých zeminu a vodné toky znečistil kyanid, ťažké kovy a vyťažené materiály, navrhuje smernica zlepšenie nakladania s odpadmi a prevenciu škôd na životnom prostredí.
Odpady z ťažobnej činnosti tvoria pätinu všetkých odpadov v celej EÚ, ktoré presahujú 400 miliónov ton ročne.
Nevhodné nakladanie s nimi môže spôsobiť závažné ekologické škody.
Agenda plenárneho zasadnutia 5. - 8. septembra 2005
Pondelok, 5. septembra
17:00 - 22:00
Otvorenie schôdze a rozvrh práce
Vyhlásenie Európskej Komisie - Prírodné katastrofy (požiare a záplavy)
Odporúčanie do druhého čítania: Jonas Sjöstedt (A6-0236 /2005) - Hospodárenie s odpadom z ťažobného priemyslu
Vyhlásenie Európskej Komisie - Dialóg s cirkvami a nekonfesijnými organizáciami
Správa: Etelka Barsi-Pataky (A6-0212/2005) - Budovanie a inštalácia a prevádzka európskeho programu satelitnej rádionavigácie
Vyhlásenie Európskej komisie
Utorok, 6. septembra
9:00 - 11:50, 15:00 - 17:00, 21:00 - 24:00
Odporúčanie do druhého čítania: Csaba Őry (A6-249/2005) - Bezpečnosť a zdravie pri práci: vystavenie pracovníkov optickému žiareniu
Správa: Karin Jöns (A6-0199/2005) - Program PROGRESS
Správa: Henri Weber (A6-0202/2005) - Televízia bez hraníc
Správa Marielle De Sarnez (A6- /2005) - Ochrana neplnoletých osôb a ľudskej dôstojnosti v súvislosti s konkurencieschopnosťou audiovizuálnych služieb a informácií
Správa Françoise Grossetête (A6- /2005) - Lieky využívané v detskom lekárstve
Správa: Zsolt László Becsey (A6-0228/2005) - DPH: 1.
Zjednodušenie povinností, 2.
Systém jedného miesta kontaktu
Správa Salvador Garriga Polledo (A6-255/2005) - Návrh opravného rozpočtu č. 4/2005 (Tsunami)
Správa Reimer Böge (A6-254/2005) - Mobilizácia nástroja flexibility (Tsunami)
12:00 - 13:00
*
Hlasovanie
Odporúčanie: Elmar Brok (A6-0219/2005) - Protokol k Európsko-stredomorskej dohode EÚ/Maroko v dôsledku rozšírenia
Odporúčanie: Elmar Brok (A6-0220/2005) - Protokol k Európsko-stredomorskej dohode EÚ/Tunisko v dôsledku rozšírenia
Odporúčanie: Elmar Brok (A6-0221/2005) - Protokol k Európsko-stredomorskej dohoda EÚ/Jordánsko v dôsledku rozšírenia
Správa Joseph Daul (A6-233/2005) - Spoločná organizácia trhu so surovým tabakom
Správa Joseph Daul (A6-234/2005) - Zavedenie ekologickej výroby a príslušných označení poľnohospodárskych výrobkov a potravín
Správa Paolo Costa (A6-232/2005) - Dohoda ES/Libanon o určitých aspektoch leteckých služieb
Správa Paolo Costa (A6-231/2005) - Dohoda ES/Gruzínsko o určitých aspektoch leteckých služieb
Správa Michael Gahler (A6-239/2005) - Externá pomoc
Správa Paulo Casaca (A6-238/2005) - Údaje o rybolovných aktivitách, prostriedky diaľkového snímania
Správa: Ewa Klamt (A6-0214/2005) - Dohoda ES/Albánsko týkajúca sa readmisie osôb s neoprávneným pobytom
Správa Salvador Garriga Polledo (A6-248/2005) - Návrh opravného rozpočtu 3/2005 (saldo 2004)
Správa Salvador Garriga Polledo (A6-253/2005) - Návrh opravného rozpočtu č. 5/2005 (Celkový stav príjmov)
Správa: Reimer Böge (A6-0229/2005) - Mobilizácia štrukturálnych fondov
Správa: Tokia Saïfi (A6-0193/2005) - Budúcnosť textilného a odevného sektora po roku 2005
Texty, ku ktorým je rozprava uzavretá
15:00 - 17:30
Prezentácia návrhu rozpočtu na rok 2006 Radou
Všeobecná rozprava o rozpočte na rok 2006
17:30 - 19:00
Hodina otázok pre Komisiu
Streda, 7. septembra
9:00 - 11:50, 15:00 - 17:30, 21:00 - 24:00
Vyhlásenia Rady a Komisie - Sloboda a bezpečnosť: reakcia na hrozbu terorizmu a ochrana práv občanov
Odporúčanie: Elmar Brok (A6-241/2005) - Dodatkový protokol k Dohode o pridružení ES/Turecko v dôsledku rozšírenia
Vyhlásenia Rady a Komisie - Situácia na blízkom východe
Vyhlásenia Rady a Komisie - Únosy uskutočnené v tretích krajinách agentmi CIA
Správa: Luís Queiró (A6-235/2005) - Základné orientácie pre udržateľnosť európskeho turizmu
Správa Eva-Britt Svensson (A6-250/2005) - Diskriminácia na základe pohlavia a zdravotné systémy
Správa: Mary Honeyball (A6-0200/2005) - Európske školy
12:00 - 13:00
Hlasovanie o textoch, ku ktorým bola uzavretá rozprava
Správa: Reimer Böge (A6-0252/2005) - Revízia finančných perspektív 2000-2006
17:30 - 19:00
Hodina otázok pre Radu
Š tvrtok, 8. septembra
10:00 - 11:50, 15:00 - 16:30
Vyhlásenie Európskej komisie - Severská dimenzia
Správa: Thierry Cornillet (A6-0173/2005) - Cestovný ruch a rozvoj
Správa: John Bowis (A6-0215/2005) - Závažné choroby a choroby zo zanedbania v rozvojových krajinách
12:00 - 13:00
Hlasovanie o textoch, ku ktorým bola uzavretá rozprava
16:30 [alebo po skončení predchádzajúcich rozpráv]
Rozpravy o prípadoch porušenia ľudských práv, demokracie a princípov právneho štátu (čl. 115 rokovacieho poriadku)
17:30 [alebo po skončení predchádzajúcich rozpráv]
Hlasovanie (článok 115 rokovacieho poriadku)
Vyhlásenia
Vyhlásenie Rady a Európskej Komisie k prírodným katastrofám tohto leta Prvé septembrové zasadnutie Európskeho parlamentu otvoria v pondelok 5. septembra vyhlásenia Rady a Európskej Komisie k prírodným katastrofám typu lesných požiarov a záplav, ku ktorým došlo počas tohto leta v rôznych štátoch EÚ.
Sociálna politika a zamestnanosť
Ochrana pracovníkov pred žiarením
Csaba ŐRY (PPE/DE, HU)
Bezpečnosť a zdravie pri práci: minimálne zdravotné a bezpečnostné požiadavky týkajúce sa vystavenia pracovníkov rizikám vyplývajúcim z fyzikálnych faktorov (optické žiarenie)
Dok.: A6-0249/2005
Postup: Spolurozhodovací (2. čítanie)
Rozprava: 06.09.2005
Parlament sa na prvom zo svojich septembrových zasadnutí chystá urobiť ďalší zo série krokov v oblasti zdravia a bezpečnosti pri práci a zlepšiť tak pracovné podmienky zamestnancov.
Po troch predošlých smerniciach prijatých v rozmedzí rokov 2002 až 2004 zakotvujúcich minimálne štandardy, ktoré musia zamestnávatelia zabezpečiť pre svojich zamestnancov vystavených počas práce vibráciám, hluku a elektromagnetickému poľu, prišla tento krát na rad posledná, štvrtá smernica, udávajúca maximálne povolené limity pre vystavenie pracovníkov optickému žiareniu.
Návrh smernice, ktorým sa v správe Csabu ŐRYHO (EPP-ED, HU) bude Parlament zaoberať v druhom čítaní, zahŕňa ochranu pracovníkov pred umelým optickým žiarením (napr. žiarením z lasera), ako aj pred prírodným optickým, čiže slnečným žiarením.
Keďže ide o druhé čítanie, poslanci sa budú vyjadrovať k tzv. Spoločnej pozícii prijatej Radou.
Tá navrhuje, aby boli zamestnávatelia povinní vyhodnocovať riziká žiarenia, a na základe týchto vyhodnotení rozhodnúť, aké kroky sú nevyhnutné na ochranu zamestnancov vystavených radiácii.
Požiadavky týkajúce sa slnečného žiarenia sú však v smernici upravené menej detailne ako tie pri umelom žiarení.
Poslanci Výboru EP pre zamestnanosť a sociálne veci, ktorý sa touto smernicou zaoberal, neboli jednotní v svojom stanovisku k časti o slnečnom žiarení.
Niektorí sa dokonca snažili o jej vypustenie z pôsobnosti smernice, no napokon bol tesným hlasovaním prijatý „kompromis“, v ktorom výbor rozhodol, že vymedzenie povinnosti zamestnávateľa v prípade slnečného žiarenia nemá byť upravené smernicou, ale – v súlade s princípom subsidiarity - má byť v pôsobnosti rozhodnutia jednotlivých členských štátov.
Nakoľko však veľký počet členov výboru s takýmto riešením nesúhlasil, a v záverečnom hlasovaní výboru sa hlasovania zdržalo viac poslancov, ako bolo tých, ktorý hlasovali za, rozhodnutie v pléne môže ešte celý výsledok pozmeniť v prospech pôvodného návrhu.
Obsah smernice:
Hlavným cieľom smernice je prevencia a včasná diagnostika poškodenia zraku, či prevencia pred dlhodobými zdravotnými následkami na organizmus zamestnanca vystaveného optickému žiareniu.
Jej znenie okrem iného zahŕňa aj odseky pojednávajúce o práve zamestnancov na informácie, na relevantné zaškolenie, poradenstvo a zdravotné prehliadky.
Slnečné žiarenie:
Táto časť pôvodne v prvých štádiách rokovaní nepriťahovala veľkú pozornosť verejnosti, no situácia sa zmenila pred niekoľkými týždňami, keď nemecké, britské, ale napríklad aj české tabloidné médiá rozprúdili aféru článkami o „smernici o slnečnom svetle“ či „smernici o opaľovacom mlieku“, v ktorých nepravdivo tvrdili, že EÚ chce diktovať všetkým stavbárom, aby nosili tričká, slnečné okuliare a natierali sa opaľovacími prostriedkami.
Samotný návrh smernice však vôbec nezahŕňa riešenia, akými sú ochranné krémy, tričká, či slnečné okuliare, ani to, kto ponesie s tým spojené náklady, o ktorých články špekulovali.
Podľa znenia Spoločnej pozície Rady by boli zamestnávatelia len povinní vyhodnocovať riziká vystavenia ich zamestnancov slnečným lúčom a vypracovať akčný plán nevyhnutných krokov riešenia v prípade, že by vyhodnotenie skutočne poukázalo na existenciu rizika.
Plán by zahŕňal technické a organizačné kroky, hoci návrh smernice ich ďalej nešpecifikuje.
Umelé žiarenie:
V prípade vystavenie zamestnancov umelému optickému žiareniu navrhuje Spoločná pozícia Rady detailnejší popis krokov, ktoré by musel zamestnávateľ vykonať s cieľom ochrániť svojich zamestnancov.
Navrhujú sa napríklad alternatívne pracovné metódy znižujúce riziko optickej radiácie; limitovanie trvania a množstva žiarenia, ktorému sú pracovníci vystavení; zmena rozloženia prístrojov v pracovnom priestore; vhodné ochranné prostriedky atď.
K tomuto bodu poslanci vo výbore navrhli, aby Komisia vypracovala praktické návody pre zamestnávateľov, predovšetkým manažérov malých a stredných podnikov, ktoré by im pomohli porozumieť technickým požiadavkám smernice.
Ďalšie informácie:
Constanze Beckerhoff (Štrasburg) tel.: (33-3) 881 73780 (Brusel ) tel.: (32-2) 28 44302 (32) 0498.983.550 e-mail: empl-press@europarl.eu.int
Program PROGRESS
Karin JÖNS (PSE, DE)
Návrh rozhodnutia Európskeho parlamentu a Rady ustanovujúci Program Spoločenstva v oblasti zamestnanosti a sociálnej solidarity - PROGRESSDok.: A6-0199/2005
Postup: Spolurozhodovací (1. čítanie)
Rozprava: 06.09.2005
Parlament prerokuje v septembri návrh Európskej Komisie na zjednodušenie a racionalizáciu existujúcich programov Európskych spoločenstiev v oblasti zamestnanosti a sociálnej súdržnosti zriadením nového programu nazvaného PROGRESS.
Je naplánovaný na roky 2007 – 2013 a má zlúčiť viacero akčných programov (zaoberajúcich sa antidiskrimináciou, rodovou rovnosťou, riešením sociálneho vylúčenia, či opatreniami na zvýšenie zamestnanosti), ktorých platnosť čoskoro vyprší.
Okrem toho zlučuje aj viacero čiastkových rozpočtov pod jeden spoločný rámec.
Výbor EP pre zamestnanosť a sociálne veci, ktorý sa návrhom zaoberal prostredníctvom správy Karin JÖNS (PSE, DE) navrhuje navýšiť finančný rámec na implementáciu programu PREGRESS oproti návrhu Komisie o 225,2 milióna eur.
Jeho rozpočet na roky 2007-2013 má teda podľa členov výboru predstavovať sumu 854,2 miliónov eur.
Tento obnos by bol až do prijatia rozpočtu EÚ iba indikatívny.
Navýšenie finančných prostriedkov má byť podľa výboru určené najmä tzv. "gender mainstreeming" (rodové hľadisko).
Významnou súčasťou programu majú byť aj medzinárodné výmeny a aktivity.
Prístup k programu by mal byť otvorený národným a regionálnym mimovládnym organizáciám a telesne znevýhodnení ľudia by mali mať plný prístup k jeho aktivitám a výsledkom.
Ďalšie informácie: Constanze Beckerhoff (Štrasburg) tel.: (33-3) 881 73780 (Brusel ) tel.: (32-2) 28 44302 (32) 0498.983.550 e-mail: empl-press@europarl.eu.int
Mládež a vzdelávanie
Ochrana detí pred nevhodnými internetovými stránkami
Marielle DE SARNEZ (ALDE, FR)
Návrh odporúčania Európskeho parlamentu a Rady o ochrane neplnoletých osôb a ľudskej dôstojnosti a právo na odpoveď v súvislosti s konkurencieschopnosťou Európskych audiovizuálnych služieb a informácií Dok.: A6-0244/2005
Postup: Spolurozhodovací (1. čítanie)
Rozprava: 06.09.2005
Najnovšie štatistiky ukazujú, že deti trávia pri internete ešte viac času, než pri televízii.
Pritom prieskumy v niektorých členských štátoch Únie ukázali, že až jeden z troch mladistvých zúčastňujúcich sa na internetových diskusných fórach (známych ako „chat“), je subjektom sexuálnych návrhov.
Okrem toho sa odhaduje, že po internete cirkuluje približne 260 miliónov internetových stránok s pornografickým zameraním.
Parlament sa preto v septembri bude zaoberať návrhom, ktorý chce túto naliehavú situáciu riešiť.
Výbor pre kultúru a vzdelávanie preto prijal správu Michelle DE SARNEZ (ALDE, FR) o ochrane neplnoletých osôb a ľudskej dôstojnosti, ktorou sa budú poslanci zaoberať v pléne v rámci druhého čítania.
Výbor okrem iného navrhuje vytvorenie novej domény na vysokej úrovni s koncovkou „.kid“ (ten istý princíp ako u koncoviek „.com“ či „.org“), ktorej obsah by bol vhodný pre deti a ktorá by poskytovala pravidelne monitorovaný bezpečný internetový priestor.
Podľa členov výboru by Európska komisia mala tiež vytvoriť nespoplatňované európske telefónne číslo, na ktorom by boli poskytované informácie o existujúcich filtračných metódach a na ktorom by občania mohli oznámiť existenciu nebezpečných stránok.
Okrem toho by táto linka informovala aj o postupe podávania sťažností príslušným úradom.
Ďalšie informácie:
Ton Huyssoon (Štrasburg) tel.: (33-3) 881 73856 (Brusel ) tel.: (32-2) 28 42408 e-mail: tran-press@europarl.eu.int
Rozpočet
Mobilizácia nástroja flexibility (Tsunami a Vysoké Tatry)
Salvador GARRIGA POLLEDO (PPE/DE, ES)
Návrh opravného rozpočtu č. 4/2005 (Tsunami)
Dok.: A6-255/2005
Postup: Iniciatívna správa
Rozprava: 06.09.2005
Reimer BÖGE (PPE/DE, DE)
Návrh rozhodnutia Európskeho parlamentu a Rady o mobilizácii nástroja flexibility v súlade s bodom 24 Medziinštitucionálnej dohody zo 6. mája 1999Dok.: A6-0254/2005
Postup: Iniciatívna správa
Rozprava: 06.09.2005
Salvador GARRIGA POLLEDO (PPE/DE, ES)
Návrh opravného rozpočtu č. 5/2005
Dok.: A6-253/2005
Postup: Iniciatívna správa
Rozprava: 06.09.2005
Reimer BÖGE (PPE/DE, DE)
Mobilizácia Fondu solidarity
Dok.: A6-0229/2005
Postup: Iniciatívna správa
Rozprava: 06.09.2005
Európsky parlament bude na prvom zo svojich septembrových zasadnutí hlasovať o návrhu opravného rozpočtu EÚ na tento rok, v rámci ktorého bude rozhodovať aj o schválení finančnej pomoci oblastiam postihnutým tsunami a o udelení konečného súhlasu s poskytnutím finančnej pomoci slovenským Vysokým Tatrám.
Pomoc Tatrám je určená na ich obnovu po víchrici z novembra 2004.
Pôjde o poslednú, formálnu časť schvaľovacieho procesu, keďže vyčlenených 5,667 milióna eur bolo oficiálne schválených Radou Ministrov už v júli.
Celkovo je pre Vsoké Tatry a krajiny postihnuté tsunami vyčlenených 157 miliónov eur.
Slovensko na toto rozhodnutie čaká už od januára 2005, kedy o pomoc požiadalo.
O príspevok z fondu môže požiadať členský štát postihnutý živelnou pohromou, ktorej následky dosiahli aspoň 3 miliardy eur alebo 0,6 % hrubého národného dôchodku (HND).
Škody na lesných porastoch spôsobené v Tatrách víchricami z 19. a 20. novembra 2004 sa odhadujú až na 195 miliónov eur, pričom 0,6 % slovenského HND zodpovedá 172 miliónom eur.
Návrh opravného rozpočtu č. 5 obsahuje tiež revidovaný súhrnný prehľad príjmov únijného rozpočtu na tento rok.
Dalšie informácie:
Jean-Yves Loog (Štrasburg) Tel.: (33-3) 881 76712 (Brusel) Tel.: (32-2) 28 44652 e-mail: budg-press@europarl.eu.int
Zdravotníctvo a spotrebiteľ
Lieky využívané v detskom lekárstve
Françoise GROSSETÊTE (PPE/DE, FR)
Návrh nariadenia Európskeho parlamentu a Rady o liekoch na pediatrické použitie, a ktorým sa mení a dopĺňa nariadenie (EHS) č.1768/92, smernica 2001/83/ES a nariadenie (ES) č. 726/2004
Dok.: A6-0247/2005
Postup: Spolurozhodovací (1. čítanie)
Rozprava: 06.09.2005
"Európske deti, ich rodičia, ako aj organizácie obhajujúce práva pacientov už veľmi dlho čakajú na špeciálne pediatrické lieky.
Nesklamme ich", vyzvala spravodajkyňa Françoise GROSSETÊTE (PPE/DE, FR) poslancov združených vo Výbore EP pre životné prostredie, verejné zdravie a bezpečnosť potravín, ktorý následne v júli prijal jej správu o liekoch určených špeciálne pre deti.
Parlament sa návrhom bude zaoberať počas svojho prvého septembrového zasadnutia v Štrasburgu.
Navrhovaná legislatíva má ambície vyriešiť problém s dávkovaním liekov pre detských pacientov.
Väčšinou sa totiž stáva, že sú deťom predpisované menšie dávky liekov určených pre dospelých, prehliadajúc pritom dopad vedľajších účinkov na ich organizmus, ktorý zložky liekov vstrebáva a vylučuje inak, než organizmus dospelého človeka.
Je navyše len málo farmaceutických spoločností, ktoré vyrábajú lieky určené špeciálne deťom, pretože ich klinické testovanie a prípadná úprava je zložitejšia.
V 25 členských štátoch Európskej únie predstavuje detská populácia 100 miliónov, teda viac než 20 % celkovej populácie EÚ.
Alarmujúci je preto fakt, že viac než 50 % liekov používaných na liečbu detí nebolo špeciálne testovaných a autorizovaných na takéto využitie.
Nariadenie sa snaží o motivovanie farmaceutického priemyslu na zmenu tohto prístupu, predovšetkým návrhom na predĺženie životnosti patentov a podporných ochranných certifikátov o šesť mesiacov.
O dĺžke tohto obdobia sa vo výbore viedla dlhá diskusia, napokon však bolo prijaté rozhodnutie postaviť sa na stranu návrhu Komisie určujúceho šesťmesačné obdobie.
Jedinou výnimkou, pri ktorej sa toto obdobie predĺži až na 10 - 12 rokov, majú byť komerčné práva špeciálnych liečiv určených na liečbu zriedkavých ochorení, aj to len v prípade, že budú vyrobené ako špecializované detské lieky.
Podľa v súčasnosti platnej legislatívy je liek krytý patentom a ochranným certifikátom na dobu maximálne 15 rokov.
Podľa odhadov Komisie by predĺženie tohto obdobia o 6 mesiacov prinieslo zvýšenie zisku z 800 000 eur na 9 miliónov eur.
Priemerné náklady na klinický test predstavujú sumu 4 milióny eur.
Správa, o ktorej bude plénum hlasovať tiež vyzýva Komisiu, aby nariadenie prehodnotila 6 rokov po jeho vstupe do platnosti a aby ho zmenila, ak neprinesie želané výsledky, hlavne čo sa týka oblasti výskumu.
Jeden z pozmeňujúcich návrhov tiež volá po inom spôsobe posilnenia výskumu, keď hovorí o zriadení "MICE" - špeciálneho programu EÚ zameraného na výskum liekov určených pre deti.
Okrem toho sa navrhuje vytvorenie siete výskumníkov a výskumných centier, vykonávajúcich svoju činnosť pod dohľadom Európskej agentúry pre liečivá, ktorí by dbali na to, aby nedochádzalo k duplikácii výskumu a testovaniu na deťoch.
Jedným z hlavných elementov nariadenia je aj návrh na ustanovenie Pediatrického výboru.
Poslanci v pozmeňovacích návrhoch k tomuto bodu dodali požiadavku, aby sa publikovali jeho stanoviská, vrátane tých, ktoré sa budú týkať plánovaných pediatrických výskumov spoločností žiadajúcich o predĺženie spomínaných lehôt o 6 mesiacov.
Návrh sa tiež zaoberá pokutami, ktoré by mohli byť uvalené na firmy nedodržiavajúce ustanovené podmienky.
Ďalšie informácie: André Riche (Štrasburg) tel.: (33-3) 881 73840 (Brusel ) tel.: (32-2) 28 40992 (32) 0498.983.585 e-mail: envi-press@europarl.eu.int
Rovnosť príležitostí / Práva žien
Diskriminácia na základe pohlavia a zdravotné systémy
Eva-Britt SVENSSON (GUE/NGL, SE)
Diskriminácia na základe pohlavia a zdravotné systémyDok.: A6-0250/2005
Postup: Iniciatívna správa
Rozprava: 07.09.2005
Hoci to na prvý pohľad možno nie je zrejmé, príslušnosť k pohlaviu má na zdravotný stav človeka rovnako veľký vplyv, ako vek, či rôzne socio-ekonomické faktory.
Štatistiky totiž ukazujú, že ženy síce žijú dlhšie ako muži, no oproti mužom trpia chorobami častejšie a častejšie tiež vyhľadávajú zdravotnú pomoc.
Potreba pochopenia tejto skutočnosti a jej zakomponovanie do lekárskej praxe je jedným z cieľov iniciatívnej správy, ktorou sa Parlament bude v septembri zaoberať.
Výbor pre práva žien a rovnosť pohlaví, ktorý sa témou zdravotných systémov v súvislosti s diskrimináciou na základe pohlavia zaoberal v správe Evy BRITT SVENSSON (GUE/NGL, SE), považuje za naliehavé predovšetkým riešenie nasledovných zásadných skutočností:
V súvislosti s potrebou pochopenia špecifických potrieb žien v zdravotnej a medicínskej oblasti spomína nutnosť zvýšenia informovanosti o tejto skutočnosti, čo zahŕňa aj potrebu špeciálneho vzdelávania zdravotníckeho personálu o rozdielnych potrebách mužských a ženských pacientov.
Zdravotníci by tiež mali ovládať podporné techniky s cieľom zlepšenia pomoci ženským obetiam násilia.
Všetky verejne financované zdravotné služby by mali poskytovať rovnako kvalitné zdravotnícke a sociálne služby pre mužov aj ženy.
Podľa spravodajkyne BRITT SVENSSON, ktorá sa odvoláva na štúdiu Štokholmskej nemocnice, to v praxi často vyzerá inak.
Správa tiež volá po zlepšení opatrení na boj proti rakovine prsníkov.
Komplexné testovacie programy, ktoré by boli v súlade s kritériami EÚ pre túto oblasť existujú len v deviatich členských štátoch (Belgicku, Fínsku, Francúzsku, Španielsku, Luxembursku, Holandsku, Švédsku, Maďarsku a vo Veľkej Británii).
Výbor žiada, aby aj ostatné členské štáty poskytovali mamografické vyšetrenie v dvojročných intervaloch všetkým ženám vo veku 50-69 rokov.
Pravidelné vyšetrenia totiž môžu znížiť úmrtnosť v dôsledku rakoviny prsníkov až 35 percentám žien spomínanej vekovej kategórie.
Správa tiež spomína potrebu uskutočňovania výskumov v oblasti zdravia v závislosti na príslušnosti k rozličnému pohlaviu, a takisto nutnosť využívania rodovo delených štatistických údajov a dát vo všetkých zdravotníckych a medicínskych službách.
Okrem toho kladie dôraz na dôležitosť vytvorenia rodových perspektív v rámci národných, ako aj európskych zdravotných stratégií.
Ďalšie informácie: Lena Kraft (Štrasburg) tel.: (33-3) 881 72420 (Brusel ) tel.: (32-2) 28 43411 e-mail: femm-press@europarl.eu.int
Životné prostredie
Hospodárenie s odpadom z ťažobného priemyslu
Jonas SJÖSTEDT (GUE/NGL, SE)
Spoločná pozícia prijatá Radou dňa 12. apríla 2005 na účely prijatia smernice Európskeho parlamentu a Rady o nakladaní s odpadom z ťažobného priemyslu a ktorou sa mení a dopĺňa smernica 2004/35/ESDok.: A6-0236/2005
Postup: Spolurozhodovací (2. čítanie)
Rozprava: 05.09.2005
Európsky parlament prerokuje návrh smernice o hospodárení s odpadom z ťažobného priemyslu.
Po ekologických katastrofách v Španielsku (Anzalcollar, 1998) a Rumunsku (Baia Mara a Baia Borsa, 2000), pri ktorých zeminu a vodné toky znečistil kyanid, ťažké kovy a vyťažené materiály, navrhuje smernica zlepšenie nakladania s odpadmi a prevenciu škôd na životnom prostredí.
Plénum Parlamentu navrhovanú smernicu prerokuje v druhom čítaní.
Výbor EP pre životné prostredie, verejné zdravie a bezpečnosť potravín prejavil na základe odporúčania spravodajcu Jonasa SJÖSTEDTA (GUE/NGL, SE) veľkú nespokojnosť so spoločným stanoviskom členských štátov EÚ, takže je veľmi pravdepodobné, že bude potrebné zmierovacie konanie ("conciliation").
Príslušný výbor EP k spoločnému stanovisku Rady schválil spolu 47 pozmeňovacích návrhov.
Poslanci napríklad vyškrtli zavedenie novej kategórie odpadov neklasifikovaných ako nebezpečné.
Chybné nakladanie s týmito odpadmi by podľa poslancov mohlo mať veľmi negatívne dôsledky, napr. ohroziť chemickú rovnováhu vôd.
Monitorovacie opatrenia a finančné záruky by sa preto mali vzťahovať aj na skládky týchto odpadov.
Poslanci chcú tiež zabrániť tomu, aby sa prevádzkovatelia zariadení určených na hospodárenie s odpadmi z ťažobného priemyslu mohli vzdať ďalšej zodpovednosti.
Monitorovanie, kontrola a riadenie týchto zariadení sú nutné aj po ich uzatvorení, pretože skutočné dopady na životné prostredie mnohokrát prekračujú dobu prevádzky a v závislosti na uložených odpadoch dosahujú až tisíc rokov.
Príslušný výbor EP do textu zároveň vrátil pôvodný návrh Komisie, podľa ktorého sa výška povinnej finančnej záruky na rekultiváciu upraví nielen podľa územia v rámci miesta zariadenia na hospodárenie s odpadmi, ale v rámci celého priamo zasiahnutého územia.
Keďže v súčasnosti neexistujú žiadne súhrnné celoeurópske informácie o počte a miestach uzatvorených/opustených skládok odpadov ťažobného priemyslu, požadujú poslanci po členských štátoch vypracovanie inventárneho súpisu všetkých takýchto miest na ich území.
To podľa nich môže prispieť k obmedzeniu závažných škôd na životnom prostredí, najmä v strednej a východnej Európe.
Na zaistenie bezpečnosti žiadajú poslanci aj nezávislé posudzovanie návrhu, umiestnenia a výstavby zariadení určených na hospodárenie s odpadmi z ťažobného priemyslu odborníkom, ktorý nie je zamestnancom prevádzkovateľa.
Odpady z ťažobnej činnosti tvoria pätinu všetkých odpadov v celej EÚ, ktoré presahujú 400 miliónov ton ročne.
Nevhodné nakladanie s nimi môže spôsobiť závažné ekologické škody.
Dalšie informácie:
André Riche (Štrasburg) Tel.: (33-3) 881 73840 (Brusel) Tel.: (32-2) 28 40992 e-mail: envi-press@europarl.eu.int
Priemysel
1 miliarda eur na satelitný systém Galileo
Etelka BARSINÉ PATAKY (PPE/DE, HU)
Návrh nariadenia Európskeho parlamentu a Rady o uskutočnení fázy budovania, inštalácie a fázy prevádzky európskeho programu satelitnej rádionavigácie
Dok.: A6-0212/2005
Postup: Spolurozhodovací (1. čítanie)
Rozprava: 05.09.2005
V Septembri sa bude Európsky parlament zaoberať návrhom Európskej komisie poskytnúť v rokoch 2007-2013 jednu miliardu eur na financovanie posledných dvoch fáz navigačného satelitného systému Galileo, ktorého účelom je vytvorenie celosvetovej satelitnej radionavigácie a siete pre civilné účely.
V správe spravodajkyne Etelky BARSI-PATAKY (EPP-ED, HU) členovia Výboru EP pre priemysel uviedli, že spomínaná suma je len indikatívna, a jej reálne využitie, ako aj výška ročných splátok, závisia od rozhodnutia o finančných perspektívach (dlhodobom rozpočte EÚ), na ktorých sa ešte členské štáty v Rade zatiaľ nedokázali dohodnúť.
Projekt Galileo má štyri fázy – prvá fáza „definície“, určená na roky 1999-2001, bola úspešne zavŕšená.
Druhá fáza – fáza „rozvoja“ prebieha od roku 2002 a ukončená má byť v tomto roku.
Začiatok tretej fázy „rozmiestnenia“ je naplánovaný na rok 2006 a zahŕňa vybudovanie a spustenie satelitov, ako aj zriadenie celej základne.
Štvrtá fáza „komerčného využitia“ má začať v roku 2008 a bude zahŕňať aj manažment celého systému, jeho údržbu a aktualizáciu.
V posledných dvoch fázach, na ktoré je suma určená, majú byť skonštruovanie a manažment systému vykonávané súkromným držiteľom koncesie pod dozorom decentralizovanej agentúry Spoločenstva - Európskeho úradu pre dohľad nad globálnym navigačným družicovým systémom (GNSS), ktorá bude licenčným úradom pre tento systém.
Keďže systém Galileo sa pravdepodobne stane lukratívnym, členovia Výboru pre priemysel prijali pozmeňujúci návrh, o ktorom sa bude rozhodovať v pléne.
Vyzývajú v ňom na zriadenie mechanizmu podielu na zisku s cieľom umožniť EÚ prípadné preplatenie investovaného príspevku.
Ďalšie informácie:
Constanze Beckerhoff (Štrasburg) tel.: (33-3) 881 73780 (Brusel ) tel.: (32-2) 28 44302 (32) 0498.983.550 e-mail: indu-press@europarl.eu.int
Spravodlivosť a vnútorné záležitosti
Dohoda ES/Albánsko týkajúca sa readmisie osôb s neoprávneným pobytom
Ewa KLAMT (PPE/DE, DE)
Návrh rozhodnutia Rady o podpísaní dohody medzi Európskym spoločenstvom a Albánskou republikou o readmisii osôb s neoprávneným pobytomDok.: A6-0214/2005
Postup: Konzultačný
Rozprava: 06.09.2005
Európsky parlament prerokuje správu Ewy KLAMT (PPE/DE, DE) o podpísaní dohody medzi Európskym spoločenstvom a Albánskou republikou o navrátení osôb s neoprávneným pobytom.
Ďalšie informácie:
Maria Andrés Marìn (Štrasburg) tel.: (33-3) 881 73603 (Brusel ) tel.: (32-2) 28 44299 (32) 0498.983.590 e-mail: libe-press@europarl.eu.int
Kultúra
Televízia bez hraníc
Henri WEBER (PSE, FR)
O použití článkov 4 a 5 smernice 89/552/EHS "Televízia bez hraníc", ktorou sa mení a dopĺňa smernica 97/36/ES, pre obdobie 2001-2002Dok.: A6-0202/2005
Postup: Iniciatívna správa
Rozprava: 06.09.2005
Správa spravodajcu Henriho WEBERA (PSE, FR), ktorú budú poslanci prerokovávať na septembrovom plenárnom zasadnutí, podporuje doplnenie existujúcej smernice o televízii bez hraníc s úmyslom zachovať „európsky audiovizuálny model“ a zohľadniť potreby digitálneho veku.
Výbor pre kultúru a vzdelávanie, ktorý sa správou zaoberal, požaduje užší dohľad nad novým vývojom v neustále sa vyvíjajúcom televíznom priemysle s cieľom zabezpečiť kultúrnu rozmanitosť, dodávajúc, že „konkurencia na zachovanie pluralizmu nestačí.“
Správa sa tiež zaoberá článkami v súčasnosti platnej smernice, ktoré požadujú, aby väčšina vysielacieho času bola vyhradená na programy vyrobené v Európe a aby 10 percent bolo vyrobených nezávislými producentmi.
Odvolávajúc sa na komunikačný dokument Komisie o budúcnosti európskej regulačnej audiovizuálnej politiky správa dodáva, že vysielacie kvóty na európske diela a diela nezávislých producentov boli vo všeobecnosti dodržané.
Napriek tomu však toto konštatovanie nepovažuje za úplne presné z dôvodu veľkých odlišností medzi metódami implementácie a interpretácie pravidiel.
Výbor tiež vyjadril obavy o to, že „náš audiovizuálny priestor je lepšie využívaný americkými než európskymi producentmi“ a to aj napriek tomu, že Európania sú pri výrobe dokumentárnych filmov a fikcií produktívnejší.
Poslanci sa teda obávajú ohrozenia kultúrnej rozmanitosti.
Správa zároveň volá po definícii pojmov ako „európske dielo“, „nezávislý producent“ či „špecializovaný program“.
Výbor tiež tvrdí, že „európsky audiovizuálny model“ musí nájsť rovnováhu medzi silným a nezávislým sektorom verejných služieb a dynamickým komerčným sektorom.
Ďalšie informácie:
David Zelinger (Štrasburg) tel.: (33-3) 881 73477 (Brusel ) tel.: (32-2) 28 31056 e-mail: cult-press@europarl.eu.int
Hospodárske a finančné záležitosti
DPH: Zjednodušenie povinností
Zsolt BECSEY (PPE/DE, HU)
DPH: 1.
Zjednodušenie povinností, 2.
Systém schémy jedného miesta kontaktu
Dok.: A6-0228/2005
Postup: Konzultačný
Rozprava: 06.09.2005
Správa poslanca Zsolta BECSEYHO (PPE/DE, HU), ktorú Parlament v septembri prerokuje, sa týka zjednodušenia systému dane z pridanej hodnoty (DPH), a je určená predovšetkým malým podnikom snažiacim sa o podnikanie v ostatných krajinách EÚ.
Podľa jej znenia by už v budúcnosti takéto podniky nemuseli čeliť zdĺhavému a komplikovanému procesu plnej registrácie DPH v každom z 25 členských štátov zvlášť, ale mohli by naopak využívať ich "domáce" registračné číslo a postupovať podľa zjednodušených pravidiel.
Výbor pre hospodárske a menové veci k tejto správe navrhol niekoľko drobných pozmeňovacích návrhov, akými je napríklad návrh znížiť prekážky súvisiace s používaním cudzích jazykov pri registrácii podnikateľskej činnosti.
Ďalšie informácie:
Ralph Pine (Štrasburg) tel.: (33-3) 881 74751 (Brusel ) tel.: (32-2) 28 42941 (32) 0498.983.587 e-mail: econ-press@europarl.eu.int
Obchod
Budúcnosť textilného a odevného sektora po roku 2005
Tokia SAÏFI (PPE/DE, FR)
O budúcnosti textilného a odevného sektora po roku 2005
Dok.: A6-0193/2005
Postup: Iniciatívna správa
Rozprava: 07.07.2005
Hlasovanie: 06.09.2005
Európsky parlament sa ešte v júni 2005 zaoberal iniciatívnou správou Tokie SAÏFI (PPE/DE, FR) o pravidlách hry medzi EÚ a Čínou v oblasti exportu textilu.
Hlasovanie o správe však bolo odložené na nasledujúce zasadnutie.
Poslanci sa teda v septembri k tomuto bodu vrátia.
EP podporuje dohodu, ktorú s Čínou uzavrela Európska komisia v júni 2005 s cieľom obmedziť dovoz čínskeho textilu.
Poslanci požadujú, aby čínsky výrobcovia dodržiavali medzinárodné pracovné a ekologické štandardy.
Správa zdôrazňuje, že Čína neobchoduje podľa vyrovnaných pravidiel, čím spôsobuje straty pracovných miest tak v EÚ, ako aj v rozvojových krajinách.
Čínske úrady by preto podľa poslancov mali účinnejšie bojovať proti výrobe falzifikátov.
Parlamentu pritom nejde o ochranárstvo, ale o rovnosť príležitostí pre čínskych a európskych výrobcov po zrušení dovozných kontingentov po 1. januári 2005.
Ďalšie informácie:
Marjory van den Broeke (Štrasburg) tel.: (33-3) 881 74337 (Brusel ) tel.: (32-2) 28 44304 (32) 0498.983.586 e-mail: foreign-press@europarl.eu.int
Vonkajšie vzťahy
Únosy uskutočnené agentmi CIA v tretích krajinách
Vyhlásenie Rady a Európskej Komisie - Únosy uskutočnené agentmi CIA v tretích krajinách
Rozprava: 07.09.2005
Európsky parlament si vypočuje vyhlásenie Rady EÚ a Európskej komisie k únosu talianskeho občana egyptského pôvodu podozrivého z terorizmu.
Nasser Osama Mustafa Hassan, známy tiež ako Abu Omar, bol 17. februára 2003 unesený agentmi CIA do Egypta.
Tam bol tento islamský duchovný údajne vypočúvaný metódami, ktoré sú na západe zakázané.
V súvislosti s únosom bol v EÚ vydaný zatykač na 13 agentov CIA.
Dodatkový protokol k Dohode zakladajúcej pridruženie medzi Európskym spoločenstvom a Tureckom
Elmar BROK (PPE/DE, DE)
Dodatkový protokol k Dohode zakladajúcej pridruženie medzi Európskym spoločenstvom a Tureckom, ktorým sa zohľadňuje rozšírenie Európskej únie
Dok.: A6-0241/2005
Postup: Udeľovanie súhlasu
Rozprava: 07.09.2005
Európsky parlament prerokuje správu Elmara BROKA (PPE/DE, DE) o Dodatkovom protokole k Dohode zakladajúcej pridruženie medzi Európskym spoločenstvom a Tureckom, ktorým sa zohľadňuje rozšírenie Európskej únie.
Dohoda o pridružení Turecka k vtedajšiemu Európskemu hospodárskemu spoločenstvu (EHS) vstúpila do platnosti 1.decembra 1964.
S ohľadom na minuloročné rozšírenie Európskej únie však musela byť Dohoda revidovaná.
Turecko podpísalo dodatkový protokol 29. júla 2005.
Spravodajca BROK preto súhlasí so zjednodušeným postupom súhlasu podľa čl. 43 odst.
1 Rokovacieho poriadku EP.
Dohoda však zostává ošemetnou otázkou vzťahov medzi Úniou a Tureckom, ktoré sa usiluje o členstvo.
Turecká vláda totiž ku podpisu protokolu pridala deklaráciu - dodatok, v ktorom prehlásila, že podpisom nijak neuznáva Cyperskú republiku, ktorá sa 1. mája 2004 stala členom Únie.
Európske rada však zahájenie rokovaní o vstupe Turecka do EÚ podmienila práve bezvýhradným podpisom protokolu, čím by Ankara implicitne uznala medzinárodne všeobecne uznávanú (grécko)cyperskú vládu.
Právnici Európskej komisie a Rady boli poverení preskúmať, či výslovné odmietnutie Turecka uznať Cyprus je prekážkou rokovaní o tureckom členstve v EÚ.
Zahájenie rozhovorov sa plánuje na 3. októbra.
Cyprus môže rokovania a prípadný vstup Turecka do EÚ kedykoľvek vetovať.
Podľa posledných správ však právny experti Rady prehlásili, že k dohode pripojená deklarácia je iba dodatočným, unilaterálnym dokumentom s obmedzeným vplyvom a preto by nemala predstavovať žiadnu hrozbu začatiu negociácií.
Turizmus
Základné orientácie pre udržateľnosť európskeho turizmu
Luís QUEIRÓ (PPE, PT)
Nové perspektívy a nové výzvy pre udržateľnosť európskeho turizmu
Dok.: A6-0235/2005
Postup: Iniciatívna správa
Rozprava: 07.09.2005
Turizmus predstavuje jedno z najdôležitejších a najrýchlejšie sa rozvíjajúcich odvetví priemyslu v Európe, s viac než 2 miliónmi spoločností pracujúcich v tejto sfére.
Hneď po návrate z dovoleniek prerokujú poslanci aj iniciatívnu správu Luísa QUEIRÓ (PPE, PT) o novom návrhu Európskej komisie týkajúcom sa turizmu v Európskej únii.
Výbor pre dopravu a cestovný ruch dospel k presvedčeniu, že nadišiel čas na zlepšenie koordinácie krokov v oblasti rozvoja turizmu v rámci EÚ.
Nové trendy v cestovnom ruchu, predovšetkým zohľadňujúce služby pre seniorov, sú jednou z priorít návrhu.
Vzhľadom na starnúcu populáciu sa totiž predpokladá, že začne dochádzať k rozvoju mimo-sezónneho cestového ruchu a preto je dôležité túto oblasť podchytiť a rozvinúť.
Návrh spomína zahájenie "mimo-sezónnej kampane pre tretí vek", ktorej cieľom by bolo zlepšenie kvality života starších ľudí a zároveň vytvorenie pracovných príležitostí v oblasti služieb aj mimo hlavnej sezóny.
Okrem toho spomína návrh aj nevyhnutnosť vytvorenia skutočného voľného trhu v oblasti služieb cestovného ruchu a dosiahnutia rovnosti medzi poskytovateľmi turistických služieb.
V rámci týchto intencií sa navrhuje aj zriadenie jednotnej celoeurópskej klasifikácie hotelov a znižovanie DPH pre reštauračné služby.
Ďalšie informácie:
Ton Huyssoon (Štrasburg) tel.: (33-3) 881 73856 (Brusel ) tel.: (32-2) 28 42408 e-mail: tran-press@europarl.eu.int
