Prezident FIFA Blatter sa s poslancami nezhodol
Šport
2008-10-07 - 18:10
Sepp Blatter, prezident FIFA Prezident Medzinárodnej futbalovej federácie FIFA Sepp Blatter zavítal v pondelok 6. októbra do Európskeho parlamentu.
Vo výbore pre kultúru obhajoval návrh pravidla známeho ako 6+5.
Podľa neho by mohli byť v európskych kluboch na ihrisku šiesti domáci hráči a piati legionári.
S veľkou pravdepodobnosťou by to však bolo v rozpore s európskou legislatívou.
Poslanci preto uprednostňujú pravidlo, ktoré by stanovovalo minimálny počet odchovancov.
Súčasná situácia vo futbale nie je podľa Seppa Blattera zďaleka ideálna.
Problémom je, že bohaté kluby nakupujú najlepších hráčov, ktorí sa však niekedy ani nedostanú na ihrisko.
Jednoducho čakajú na svoju príležitosť na striedačke.
"Najlepší hráči dnes hrajú v najlepších a najbohatších ligách v tímoch, ktoré majú 30 dobrých hráčov.
Pritom len 11 z nich môže hrať a zvyšní hráči nemôžu hrať za iný klub," zdôraznil Blatter.
Tlmočníci v šatniach?
Situácia je však ďaleko vážnejšia, pretože kluby strácajú svoju národnú identitu.
"Niektoré kluby majú hráčov s 11 rôznymi národnosťami, pričom ani jeden hráč nie je z krajiny, odkiaľ je klub.
Bayern Mníchov zjavne v šatni potrebuje piatich tlmočníkov," dodáva Blatter.
Poslanci EP sa však domnievajú, že pravidlo 6+ 5 by mohlo protirečiť európskej legislatíve.
Každý profesionálny hráč futbalu má, tak ako aj iní občania EÚ, právo pracovať v inej krajine EÚ.
Aj z tohto dôvodu poslanci v máji tohto roka prijali uznesenie, v ktorom členským štátom odporúčajú, aby takéto pravidlo nezavádzali do praxe.
Namiesto toho sa prikláňajú k návrhu Európskej futbalovej asociácie UEFA.
To by určovalo, koľko odchovancov musí pôsobiť v klube alebo v danej krajine.
Blatter preferuje 6+5
Takýto návrh sa však prezidentovi FIFA nepáči.
Kluby ho podľa jeho názoru budú obchádzať a kupovať mladých hráčov ešte v mladšom veku, ako je tomu dnes.
Tým si zabezpečia, že ich legionár sa po niekoľkých rokoch pôsobenia v klube bude dať považovať za odchovanca.
Parlament sa futbalom vo veľkej miere zaoberal v roku 2007 prostredníctvom správy belgického poslanca z frakcie ľudovcov a európskych demokratov Iva Beleta.
Hoci Belet prezidenta FIFA chápe, takisto sa prikláňa k návrhu UEFA.
"Na sto percent súhlasíme s cieľmi FIFA.
Musíme však byť realistický.
Pravidlo 6+ 5 protirečí zákonom EÚ.
Myslíme si, že pravidlo o odchovancoch je krokom vpred a tiež konečným riešením," dodáva.
Rasizmus a bohatí majitelia veľkoklubov
Poslanci sa počas diskusie so Seppom Blatterom dotkli aj ďalších tém.
Išlo napríklad o rasizmus na futbalových štadiónoch či o skupovanie klubov multimilionármi.
Ivo Belet v tejto súvislosti spomenul fakt, že klub Manchester City bol prednedávnom kúpený bohatým šejkom, ktorý plánuje do tímu investovať milióny eur a nakúpiť najlepších hráčov.
Na nižšie uvedenom odkaze si môžete pozrieť rozhovor s prezidentom FIFA.
20081006STO38774 Interview so Sepom Blatterom Európsky futbal pod drobnohľadom Politika EÚ v oblasti športu očami poslancov Webstránka FIFA (anglicky)
SK
1
PHOTO
20081006PHT38847.jpg
SK
2
LINK
http://www.europarltv.europa.eu/StartPage.aspx
SK
5
LINK
http://www.fifa.com/aboutfifa/federation/president/index.html
-//EP//TEXT IM-PRESS 20070323FCS04520 0 NOT XML V0//SK
-//EP//TEXT IM-PRESS 20080513STO28749 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
