6.7.2006
NÁVRH UZNESENIA
ktorý v súlade s článkom 113 rokovacieho poriadku
predkladajú Cristiana Muscardini, Mogens N.J. Camre, Roberta Angelilli, Sergio Berlato a Wojciech Roszkowski
o primeranosti legislatívy členských štátov v oblasti násilných činov páchaných na neplnoletých osobách
Uznesenie Európskeho parlamentu o primeranosti legislatívy členských štátov v oblasti násilných činov páchaných na neplnoletých osobách
Európsky parlament ,
–
so zreteľom na článok 113 rokovacieho poriadku,
A.
vzhľadom na stále narastajúci počet sexuálnych násilných činov na neplnoletých osobách,
B.
vzhľadom na to, že časť týchto násilností páchajú recidivisti, ktorí už boli odsúdení za trestné činy na neplnoletých osobách alebo na ženách,
C.
pripomínajúc, že Európsky parlament predložil na túto tému niekoľko dokumentov z vlastnej iniciatívy vrátane uznesenia z 21. marca 2006,
1.
žiada Komisiu a Radu, aby vyzvala členské štáty k prijatiu legislatívy v oblasti násilných činov páchaných na neplnoletých osobách a ženách tak, že vo svojich právnych poriadkoch zrušia akékoľvek výhody zo zákona alebo zníženie trestu páchateľov sexuálnych trestných činov na neplnoletých osobách a osobách, ktoré sa nemôžu brániť.
