Daň z cigariet od roku 2014: minimálne 1,50 eur za 20 cigariet
Dane
2009-03-24 - 18:33
Európsky parlament dnes schválil pomerom hlasov 525:103:45 postupné zvyšovanie minimálnej daňovej sadzby za cigarety a tabakové výrobky až k hranici 1,50 eur za krabičku v roku 2014.
Rast by podľa poslancov mal byť pomalší, ako pôvodný návrh Komisie.
Zámerom schválenej legislatívy je zabrániť deformáciám jednotného trhu a presadiť zbližovanie daňových zaťažení tabakových výrobkov, ktoré sú dnes v rôznych členských štátoch odlišné.
Tento prístup by mal prispieť aj k ochrane zdravia, najmä ak bude skombinovaný so zákazom propagácie tabakových výrobkov a s osvetovými akciami, uvádza správa, ktorú vypracoval poslanec Zsolt László BECSEY (EPP-ED, HU).
Konvergencia by bola podporená aj uplatnením rovnakých minimálnych podmienok na cigarety a iné tabakové výrobky.
V prípade schválenia Radou by sa daňové navýšenia aplikovali postupne, až do roku 2014.
2014: minimálne daňové zaťaženie 1,50 eur / krabičku cigariet
Od januára 2012 by mala byť minimálna daňová sadzba za cigarety 64 eur na 1000 cigariet, od roku 2014 by táto mala byť navýšená na 75 eur na 1000 cigariet, zhodujú sa poslanci EP, čo predstavuje nižšie zaťaženie, ako pôvodne Komisiou navrhovaných 90 eur.
To by predstavovalo daň 1,50 eur za 20 cigariet od roku 2014.
Cigary, krátke cigary, tabak
Správa taktiež počíta so zjednotením daňových zaťažení cigariet a ďalších tabakových výrobkov.
Poslanci navrhli daň vo výške 43 eur za kilogram tabaku od roku 2012, ktorá sa od roku 2014 navýši na hodnotu 50 eur za kilogram.
Pôvodný návrh Komisie počítal s daňovým zaťažením 60 eur/kg od roku 2014.
Cigary a krátke cigary by mali byť zdanené sumou 12 eur/kg od roku 2012 a následne, od roku 2014, sumou 22 eur/kg.
Vzhľadom na to, že ide o zmeny v daňovej oblasti, ktoré patria do kompetencie členských štátov, Parlament sa k navrhovanej legislatíve vyjadruje len v rámci konzultačného postupu.
To znamená, že na vstup nových pravidiel do platnosti (vrátane zmien, ktoré k pôvodnému návrhu schváli EP) bude potrebný jednomyseľný súhlas členských štátov v Rade.
20090323IPR52354 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
