Čo priniesla októbrová schôdza?
Inštitúcie
2011-10-28 - 10:51
Štrasburg privíta poslancov opäť v novembri.
Programu rokovaní tento týždeň dominovali rozpočet EÚ na rok 2012 a summit eurozóny.
Poslanci tiež rokovali o pravidlách pre boj proti detskej pornografii, organizovanému zločinu v EÚ, mobilite pre Bulharov a Rumunov a azylových pravidlách.
V utorok predseda EP Jerzy Buzek oznámil, že tohtoročnú Sacharovovu cenu získajú predstavitelia arabskej jari.
Európsky parlament vyzval 25. októbra na prísnejšie pravidlá pre zamedzenie prístupu k verejným prostriedkom mafiánskym organizáciám.
Parlament vyzval Komisiu, aby vypracovala pravidlá, ktoré zabránia spoločnostiam prepojeným na organizovaný zločin získať verejné zákazky.
Navrhli tiež zriadenie osobitného výboru na preskúmanie zneužívania verejných prostriedkov zločineckými organizáciami.
Parlament hlasoval v rovnaký deň aj o uznesení, ktoré zdôrazňuje potrebu reformy globálneho hospodárskeho riadenia na pomoc vyváženia svetovej ekonomiky a zabráneniu ďalšiemu prepadu.
Poslanci volajú po demokratickom MMF, konci bankového tajomstva, oddelení špekulatívne a retailového bankovníctva, jednom spoločnom kresle pre EÚ v MMF a v Svetovej banke ako i po zastavení politickej manipulácie menových kurzov.
Poslanci rokovali o summite eurozóny v utorok a opäť vo štvrtok, keď privítali prijaté rozhodnutie vedúce k vyriešeniu krízy, ale vyjadrili aj pochybnosti, či sú navrhované opatrenia dostačujúce.
Parlament vyzval všetky krajiny EÚ, aby do konca roka plne sprístupnili trhy práce pre bulharských a rumunských pracovníkov .
V stredu bol v centre diania rozpočet EÚ na rok 2012 .
Poslanci sa dohodli na kľúčových prioritách financovania pred rokovaniami s ministrami financií, ktoré by mali začať v novembri.
Poslanci tiež prišli s návrhmi pre nové zručnosti a zamestnanosť , ktoré sa zameriavajú na to, ako by EÚ mohla dosiahnuť 75% zamestnanosť do roku 2020.
Problém antibiotickej rezistencie a rastúce nebezpečenstvo pre človeka a zvieratá (spôsobuje asi 25.000 úmrtí v EÚ každý rok a náklady vo výške 1,5 miliardy eur na zdravotnú starostlivosť), viedla Parlament k tomu, aby vyzval EÚ na propagáciu opatrnejšieho používania antibiotík.
Podľa v utorok schválených návrhov pravidiel pre azyl by mali mať ľudia, ktorí sú v nebezpečenstve vážnej ujmy, ak sa vrátia do svojej domovskej krajiny, ale ktorí nemajú štatút utečenca, podobné práva ako utečenci pokiaľ ide o prácu, vzdelanie, zdravotnú starostlivosť a ubytovanie.
Parlament schválil správu o boji proti sexuálnemu zneužívaniu a sexuálnemu vykorisťovaniu detí a detskej pornografii , ktorá volá po ďalších vyšetrovaniach a trestoch, ako aj odstránení detskej pornografie zo serverov v rámci EÚ.
V štvrtkovom uznesení poslanci ostro odmietli odsúdenie bývalej ukrajinskej premiérky a súčasnej šéfky opozície.
Pokiaľ sa nepodarí prešetriť odsúdenie Júlie Tymošenkovej, uzavretie asociačnej dohody medzi EÚ a Ukrajinou a jej ratifikácia budú ohrozené a krajina sa vzdiali od naplnenia svojej európskej budúcnosti, vyhlásili poslanci.
20111021STO30028 Prečítajte si viac o októbrovej schôdzi Fotoreportáž na Flickri EP
SK
1
PHOTO
20111027PHT30467.jpg
SK
3
LINK
http://www.flickr.com/photos/european_parliament/sets/72157627848886461/show/
-//EP//TEXT IM-PRESS 20111014FCS29306 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
