Atmosféra počas vypočutí
Vypočutia
Inštitúcie
2010-01-15 - 20:06
Vypočutia pritiahli obrovský záujem médií Pohľad zo strany tlmočníkov: Hoci kandidáti na komisárov rozprávali prevažne anglicky, poslanci kládli otázky vo všetkých úradných jazykoch EÚ O jednotlivých kandidátov nebola zo strany televízií núdza Poslúžia poznámky na napísanie článku?
Najväčšiu mediálnu pozornosť vyvolalo vypočutie Catherine Ashton Atmosféra pri vypočutiach bola horúca - kabáty šli dole Trojhodinová diskusia si vyžaduje dobrý pitný režim Tento týždeň prebehlo viacero vypočutí kandidátov na komisárov.
Poslanci budú ďalším potenciálnym komisárom klásť otázky v pondelok a utorok.
Aká však bola atmosféra v miestnosti a čo si účastníci vypočutí zapamätajú?
Masa ľudí: Vysoká predstaviteľka EÚ pre zahraničné veci Catherine Ashton by mala byť v novej Komisii podpredsedníčkou.
Jej vypočutie pritiahlo v Parlamente mimoriadnu pozornosť.
Prítomní ocenili, že aj po troch hodinách sa Lady Ashton usmievala.
"Milujem jej úsmev," znel jeden z príspevkov na profile EP na Facebooku.
Výrok týždňa: Kandidát na komisára pre životné prostredie Janez Potočnik sa blysol apokalyptickým varovaním: "Európa sa stane ‘zelenším’ kontinentom, alebo prestane existovať."
Zvuk týždňa: Hoci sa tri hodiny na diskusiu zdá veľa, nemusí to tak byť.
Aby nebol nikto zvýhodnený, dĺžku otázok aj odpovedí obmedzovala časomiera.
Koniec vyhradeného času tak oznamovalo dvojité pípnutie.
Úprimné priznanie: Viacerí poslanci ocenili, ak sa kandidát priznal, že niektorú z oblastí ešte dôkladne nepozná.
Jeden kandidát tak urobil v prípade otázky na tému práva zvierat.
Úprimnosťou si kandidáti môžu získať europoslancov na svoju stranu.
Náhoda týždňa: Koniec vypočutia s Janezom Potočnikom sprevádzal úprimný potlesk poslancov.
Slovinský kandidát sa totiž priznal, že jeho syn mal vlani 13. novembra o 13:00 autonehodu.
Vypočutie kandidáta na komisára pre životné prostredie pritom začalo 13. januára o 13:00...
Rozruch týždňa: Kandidátka na komisárku pre humanitárnu pomoc Rumiana Jeleva z Bulharska vyvolala zrejme najväčší rozruch.
Jej vypočutie tiež v Bulharsku spôsobilo obrovský nával na webstránku k vypočutiam.
Najzaneprázdnenejšie výbory: Až tri vypočutia tento týždeň viedli Výbor pre životné prostredie, ochranu zdravia a bezpečnosť potravín, Výbor pre hospodárske a menové veci a Výbor pre priemysel, výskum a energetiku.
Práve posledne menovaný však ešte s vypočutiami neskončil: už v pondelok v Štrasburgu bude viesť vypočutie s kandidátom na komisára pre priemysel a podnikanie Antoniom Tajanim.
Okamžitá spätná reakcia: Na to, aby kandidáti zistili, či v očiach europoslancov uspeli, nemusia čakať do záverečného hlasovania o celej Komisii.
Mnohí europoslanci a tiež politické skupiny v EP totiž okamžite zverejňovali svoje dojmy na Twitteri.
Atmosféru rokovaní zachytil aj náš fotoreportér.
Jeho snímky nájdete po kliknutí na fotogalériu.
20100108STO67000 Webstránka k vypočutiam Tlačové správy Fotogaléria z vypočutí na Flickri Fotogaléria zachytávajúca atmosféru z vypočutí
SK
1
DIAPOPHOTO
20100111PHT67042.jpg
SK
2
DIAPOPHOTO
20100111PHT67027.jpg
SK
3
DIAPOPHOTO
20100111PHT67022.jpg
SK
4
DIAPOPHOTO
20100115PHT67450.jpg
SK
5
DIAPOPHOTO
20100115PHT67448.jpg
SK
6
DIAPOPHOTO
20100115PHT67446.jpg
SK
7
DIAPOPHOTO
20100115PHT67444.jpg
SK
8
LINK
/hearings/default.htm?language=sk
SK
9
LINK
/hearings/press_service/default.htm?language=SK
SK
10
LINK
http://www.flickr.com/photos/european_parliament/sets/72157623020237893/show/
SK
11
LINK
http://www.flickr.com/photos/european_parliament/sets/72157623091886909/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
