Hviezdy a Prúžky
Delegácie
2005-12-08 - 14:24
Darrell Issa (Kongres USA) and J. Evans (EP) na stretnutí v rámci TLD
Poslanci Európskeho parlamentu a členovia Amerického kongresu sa zaviazali posilniť vzťahy medzi Európou a USA – najmä vzhľadom na rôzne názory na vojnu v Iraku a neutíchajúce diskusie o údajných letoch americkej Ústrednej spravodajskej služby (CIA), ktorá mala používať európske letecké základne na presun osôb podozrivých z terorizmu.
Obe strany sa stretli v Londýne v dňoch 1. – 4. decembra v rámci „Transatlantického dialógu zákonodarcov“ (TLD).
Na stretnutí diskutovali o rôznych témach, od boja proti terorizmu až po prípravu na blížiace sa zasadnutie Svetovej obchodnej organizácie (WTO).
Predstavitelia USA a EP sa stretávajú od roku 1972, a práve tento vzťah trvá najdlhšie zo všetkých.
Delegácia pre vzťahy z USA je najväčšia zo súčasných 34 delegácií Európskeho parlamentu, čo svedčí o dôležitosti týchto transatlantických väzieb.
Členmi delegácií sú poslanci EP z rôznych politických skupín, ktorí sa špecializujú na konkrétnu krajinu či región.
Delegácia pre vzťahy s USA sa so svojimi kolegami z Kongresu stretáva dvakrát ročne – raz v Amerike a raz v Európe.
V súčasnosti je v každom výbore Európskeho parlamentu osoba, ktorej úlohou je hodnotiť dôsledky všetkých pripravovaných legislatívnych opatrení na transatlantické vzťahy.
Dôležité sú zakaždým najmä otázky týkajúce sa obchodu, keďže obe strany sa na celkovom svetovom obchode podieľajú 40 percentami.
V Londýne sa diskutovalo aj o situácii na Strednom Východe, opatreniach na riešenie prírodných katastrôf, ústavnom vývoji v Európe a konvencii OSN o kultúrnej rôznorodosti.
Obe strany sa zaviazali podporovať najnovší vývoj vo vzťahoch medzi EÚ a USA – prejavilo sa to už aj počas neformálnych rokovaní o ekonomických záležitostiach, ktoré sa uskutočnili 30. novembra v Bruseli a na ktorých všetci zúčastnení zdôraznili potrebu spolupráce v oblasti práv duševného vlastníctva, regulácie, obchodu, bezpečnosti a inovácií.
Ďalšie stretnutie TLD sa uskutoční v apríli vo Viedni, dva mesiace pred summitom EÚ – USA 2006.
Proklamovaným cieľom je ovplyvniť program schôdzky prezidenta Busha, predsedu Európskej komisie Barrosa a budúceho predsedu Rady – rakúskeho kancelára Wolfganga Schuessela.
Stretnutie viedli spoločne člen britskej konzervatívnej strany Jonathan Evans a člen Amerického kongresu Darrell Issa.
Po jeho skončení sa Evans vyjadril, že to bolo jedno z „najkvalitnejších“ stretnutí tohto typu, akého sa kedy zúčastnil.
20051208STO03350 Webstránka venovaná medziparlamentnému stretnutiu Výbor Európskeho parlamentu pre zahraničné veci Zoznam delegácií EP
SK
1
PHOTO
20051208PHT03353.jpg
SK
2
LINK
/intcoop/tld/home_en.htm
SK
3
LINK
/activities/expert/committees/presentation.do;jsessionid=1C9B6363806BE92741A65C4E4A536BB6.node2?committee=1232&language=SK
SK
4
LINK
/activities/expert/delegations.do;jsessionid=E9D3DB4E40A5609F781E7B8EE35FE178.node2?language=SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
