P6_TA(2007)0277
Program MEDA a finančná podpora Palestíne – hodnotenie, vykonávanie a kontrola
A6-0210/2007
Uznesenie Európskeho parlamentu z 21. júna 2007 o programe MEDA a finančnej podpore Palestíne – hodnotenie, vykonávanie a kontrola ( 2006/2128(INI) )
Európsky parlament,
–
so zreteľom na Barcelonskú deklaráciu prijatú na euro-stredomorskej konferencii 28. novembra 1995, ktorá podnietila Euro-stredomorské partnerstvo http://ec.europa.eu/comm/external_relations/euromed/bd.htm.
,
–
so zreteľom na nariadenie Rady (ES) č. 1488/96 z 23. júla 1996 o finančných a technických opatreniach sprevádzajúcich reformu hospodárskych a sociálnych štruktúr v rámci Euro-stredomorského partnerstva Ú. v.
ES L 189, 30.7.1996, s.1.
Zrušené nariadením Európskeho parlamentu a Rady (ES) č. 1638/2006 z 24. októbra 2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva (Ú. v.
EÚ L 310, 9.11.2006, s.
1).
("nariadenie MEDA"),
–
so zreteľom na nariadenie Rady (ES) č. 2698/2000 z 27. novembra 2000, ktoré mení a dopĺňa nariadenie (ES) č. 1488/96 Ú. v.
ES L 311,12.12.2000, s.
1.
("nariadenie MEDA II"),
–
so zreteľom na svoje uznesenie z 1. februára 2001 o oznámení Komisie Rade a Európskemu parlamentu o príprave štvrtého zasadnutia ministrov zahraničných vecí euro-stredomorskej oblasti na oživenie barcelonského procesu Ú. v.
ES C 267, 21.9.2001, s.
68.
,
–
so zreteľom na svoje uznesenie z 3. júna 2003 o výročnej správe o programe MEDA 2000 Ú. v.
EÚ C 68 E, 18.3.2004, s.
134.
,
–
so zreteľom na svoje uznesenie z 20. novembra 2003 o Euromed Ú. v.
EÚ C 87 E, 7.4.2004, s.
500.
,
–
so zreteľom na svoje uznesenia z 12. februára 2004 o oživení akcií EÚ v oblasti ľudských práv a demokratizácie v spolupráci so stredomorskými partnermi Ú. v.
EÚ C 97 E, 22.4.2004, s.
656.
a z 27. októbra 2005 o prehodnotení barcelonského procesu Ú. v.
EÚ C 272 E, 9.11.2006, s.
570.
,
–
so zreteľom na politické priority predsedníctva Európskeho parlamentu v rámci Euro-stredomorského parlamentného zhromaždenia sformulované 21. apríla 2005 http://www.europarl.europa.eu/intcoop/empa/home/politicalpriorities_en.pdf.
,
–
so zreteľom na svoje uznesenie z 19. januára 2006 o európskej politike susedských vzťahov Ú. v.
EÚ C 287 E, 24.11.2006, s.
312.
,
–
so zreteľom na svoju pozíciu zo 6. júla 2006 k návrhu nariadenia Európskeho parlamentu a Rady, ktorým sa stanovujú všeobecné ustanovenia zriaďujúce nástroj európskeho susedstva a partnerstva Prijaté texty, P6_TA(2006)0306 .
,
–
so zreteľom na nariadenie Európskeho parlamentu a Rady (ES) č. 1638/2006 z 24. októbra 2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva Ú. v.
EÚ L 310, 9.11.2006, s.
1.
,
–
so zreteľom na oznámenie Komisie Rade a Európskemu parlamentu zo 4. decembra 2006 o posilňovaní európskej susedskej politiky ( KOM(2006)0726 ),
–
so zreteľom na záverečnú správu o strednodobom hodnotení programu MEDA II z 18. júla 2005 http://ec.europa.eu/europeaid/reports/meda-evaluation-midterm-report-2005_en.pdf.
,
–
so zreteľom na výročnú správu za rok 2006 o rozvojovej politike Európskeho spoločenstva a realizácii vonkajšej pomoci v roku 2005 http://ec.europa.eu/europeaid/reports/europeaid_annual_report_2006_full_version_en.pdf.
,
–
so zreteľom na osobitnú správu Európskeho dvora audítorov č. 5/2006 o programe MEDA Ú. v.
EÚ C 200, 24.8.2006, s.1; http://eca.europa.eu/audit_reports/special_reports/docs/2006/rs05_06en.pdf.
,
–
so zreteľom na výročnú správu nástroja pre európsko-stredomorské investície a partnerstvo (FEMIP) za rok 2005 z 26. júna 2006 http://www.eib.org/publications/publication.asp?publ=257.
,
–
so zreteľom na oznámenie Komisie Rade zo 17. októbra 2006 s názvom Hodnotenie nástroja pre európsko-stredomorské investície a partnerstvo (FEMIP) a budúcich variantov ( KOM(2006)0592 ),
–
so zreteľom na strategické partnerstvo pre Stredozemie a Blízky východ, prijaté Európskou radou v decembri 2006 Závery predsedníctva Európskej rady v Bruseli (zo 14. a 15. decembra 2006), dokument Rady 16879/06.
,
–
so zreteľom na rozhodnutie Rady 2002/817/ES z 23. septembra 2002 o záveroch Dohovoru medzi Európskym spoločenstvom a Úradom Organizácie Spojených národov pre pomoc palestínskym utečencom na Blízkom východe (UNRWA) o pomoci pre utečencov v krajinách Blízkeho východu na obdobie rokov 2002 až 2005 Ú. v.
ES L 281,19.10.2002, s.10.
,
–
so zreteľom na svoje uznesenie z 23. októbra 2003 o mieri a dôstojnosti na Blízkom východe Ú. v.
EÚ C 82 E, 1.4.2004, s.610.
,
–
so zreteľom na nariadenie Európskeho parlamentu a Rady (ES) č. 669/2004 z 31. marca 2004, ktorým sa mení a dopĺňa nariadenie rady (ES) č. 1734/94 o finančnej a technickej spolupráci so Západným brehom Jordánu a pásmom Gazy Ú. v.
EÚ L 105,14.4.2004, s.1.
,
–
so zreteľom na svoje uznesenie z 2. februára 2006 o výsledkoch volieb v Palestíne a o situácii vo východnom Jeruzaleme Ú. v.
EÚ C 288 E, 25.11.2006, s.79.
,
–
so zreteľom na vyhlásenia Blízkovýchodnej štvorky (zloženej zo zástupcov EÚ, OSN, Spojených štátov amerických a Ruska) z 30. januára 2006 http://www.un.org/news/dh/infocus/middle_east/quartet-30jan2006.htm.
a z 9. mája 2006 http://www.un.org/news/dh/infocus/middle_east/quartet-9may2006.htm.
, v ktorých vyjadrili vážne znepokojenie nad zhoršujúcou sa situáciou na palestínskych územiach a vyjadrili svoju ochotu podporiť dočasný mechanizmus na priamu pomoc palestínskemu ľudu,
–
so zreteľom na závery Rady o mierovom procese na Blízkom východe Rady pre všeobecné záležitosti a vonkajšie vzťahy z 15. mája 2006 Dokument Rady č. 9397/06, http://register.consilium.europa.eu/pdf/en/06/st09/st09397.en06.pdf.
, v ktorých Rada vyjadrila vážne znepokojenie nad zhoršením humanitárnej, hospodárskej a finančnej situácie na Západnom brehu Jordánu a v pásme Gazy a privítala ochotu štvorky podporiť dočasný medzinárodný mechanizmus (TIM), cieľom ktorého je priama dodávka a dohľad nad pomocou palestínskemu ľudu,
–
so zreteľom na svoje uznesenie z 1. júna 2006 o humanitárnej kríze na palestínskych územiach a úlohe Únie Prijaté texty
,
P6_TA(2006)0237 .
,
–
so zreteľom na svoje uznesenie zo 7. septembra 2006 o situácii na Blízkom východe Prijaté texty
,
P6_TA(2006)0348 .
,
–
so zreteľom na správu svojej
ad hoc
delegácie z návštevy Izraela a palestínskych území v dňoch 20. a 21. decembra 2006,
–
so zreteľom na správu výboru Dolnej snemovne parlamentu Spojeného kráľovstva pre medzinárodný rozvoj s názvom Rozvojová pomoc a okupované palestínske územia http://www.publications.parliament.uk/pa/cm200607/cmselect/cmintdev/114/114i.pdf.
z 31. januára 2007,
–
so zreteľom na správu Svetovej banky z februára 2007 s názvom "Západný breh Jordánu a pásmo Gazy – prehľad verejných výdavkov – Od krízy k väčšej fiškálnej nezávislosti "West Bank and Gaza – Public Expenditure Review – From Crisis to Greater Fiscal Independence" Správa č. 38207 - WBG, zväzky 1 a 2.
,
–
so zreteľom na článok 45 rokovacieho poriadku,
–
so zreteľom na správu Výboru pre kontrolu rozpočtu a stanovisko Výboru pre zahraničné veci ( A6-0210/2007 ),
A.
keďže program MEDA je hlavným finančným nástrojom EÚ na vykonávanie podporných opatrení Euro-stredomorského partnerstva, ktoré sprevádzajú reformu hospodárskych a sociálnych štruktúr v stredomorských partnerských krajinách s cieľom zmenšiť rozdiel medzi dvomi stranami stredomorského regiónu,
B.
keďže hlavné oblasti pôsobenia programu MEDA sú priamo odvodené od cieľov Barcelonskej deklarácie z roku 1995, ktoré boli potvrdené pri niekoľkých príležitostiach:
-
kapitola politiky a bezpečnosti: vedenie politického dialógu na dvojstrannej aj regionálnej úrovni, zavedenie opatrení na budovanie partnerstva a dohoda na charte pre mier a stabilitu, celkovým cieľom je vytvorenie priestoru mieru a stability na základe princípov ľudských práv a demokracie,
-
kapitola hospodárstva a financií: zriadenie priestoru voľného obchodu v euro-stredomorskom regióne (Sever – Juh, Juh – Juh), poskytovanie finančnej pomoci EÚ na hospodársku transformáciu a všeobecnejšej pomoci na riešenie hospodárskych a sociálnych otázok, zvýšenie investičných tokov stredomorským partnerom v dôsledku voľného obchodu, celkovým cieľom je vytvorenie priestoru spoločnej prosperity a rozvoja,
-
kapitola sociálnych, kultúrnych a ľudských záležitostí: vytvorenie výmen, rozvoj ľudských zdrojov, podpora občianskej spoločnosti a spoločenského rozvoja, celkovým cieľom je rozvíjať slobodnú a lepšiu občiansku spoločnosť a podporovať vzájomné porozumenie medzi obidvoma stranami,
C.
keďže priemerné ročné záväzky v rámci programov MEDA I a MEDA II sú podobné, na úrovni 613 miliónov EUR resp. 618 miliónov EUR, a ukazovatele za obdobie rokov 2005 – 2006 naznačujú, že tieto záväzky sa zvýšia na približne 660 miliónov EUR,
D.
keďže program MEDA II mal podľa plánu poskytnúť v období rokov 2000 – 2006 5 350 miliónov EUR na Euro-stredomorské partnerstvo,
E.
keďže ročné záväzky v rámci programu MEDA II sa pohybovali v rozsahu 569 miliónov EUR (v roku 2000) až 817 miliónov EUR (v roku 2006), a keďže v porovnaní medzi programami MEDA I a MEDA II sa záväzky pre Alžírsko, palestínske územia, Jordánsko, Maroko, Sýriu a Tunisko a regionálne aktivity zvýšili a pre Egypt a Libanon sa naopak znížili,
Záväzky na jednotlivé krajiny, v miliónoch EUR
1995
1996
1997
1998
1999
2000
2001
2002
2003
2004
Spolu
MEDA I
Spolu
MEDA II
Maroko
30
236
219
176
141
120
122
143
152
660
677
Alžírsko
41
95
29
30
60
50
42
51
165
233
Tunisko
20
120
138
19
132
76
90
92
49
22
428
328
Egypt
75
203
397
11
13
78
104
159
685
354
Jordánsko
7
100
10
8
129
15
20
92
43
35
254
205
Libanon
10
86
86
12
44
18
182
74
Sýria
13
42
46
38
8
36
1
53
101
136
ZBG
3
20
41
5
42
97
100
81
73
111
350
Dvojstranné
Spolu
60
337
797
743
650
409
298
582
505
562
2 587
2 356
Regionálne
113
33
114
66
145
160
305
29
110
135
471
740
Spolu
173
369
912
809
802
569
603
611
608
697
3 057
3 096
Zdroj: Úrad pre spoluprácu EuropeAid (ZBG = Západný breh Jordánu a pásmo Gazy)
F.
keďže v rámci programu MEDA II medzi nové sektory patria aj spravodlivosť a polícia, občianska spoločnosť, ľudské práva a migrácia; keďže medzi ďalšie sektory so značným nárastom financovania patria vzdelanie a odborná príprava a hospodárska inštitucionálna podpora, ale v prípade ďalších sektorov, ako sú napríklad poľnohospodárstvo, miestny rozvoj a súkromné reformy, bol v rámci programu MEDA II pridelený menší objem financií než v rámci programu MEDA I,
G.
keďže nariadenie MEDA II určuje, že operácie spravované Európskou investičnou bankou (EIB) môžu dostať financie EÚ z rozpočtu programu MEDA na environmentálne projekty a na realizáciu operácií rizikového kapitálu v stredomorských partnerských krajinách; keďže celkový objem operácií EIB v rámci programu MEDA II ostáva porovnateľný s objemom v rámci programu MEDA I ale ich zloženie sa zmenilo tak, že výrazne klesol podiel programov rizikových dotácií a vzrástli operácie rizikového kapitálu,
EIB: úverový mandát priradený FEMIP
1995 – 1999
4 808 miliónov EUR
2000 – 2007
6 400 miliónov EUR
Zdroj: GR RELEX
H.
keďže operácie EIB v stredomorských partnerských krajinách sa od októbra 2002 preniesli pod
FEMIP
,
I.
keďže platnosť nariadenia MEDA skončila v roku 2006 a v roku 2007 vstúpil do platnosti nový nástroj európskeho susedstva a partnerstva,
J.
keďže od roku 1994 do 2006 poskytla Komisia palestínskemu ľudu približne 2 300 miliónov EUR vrátane podpory pre palestínskych utečencov prostredníctvom UNRWA, humanitárnej pomoci prostredníctvom Úradu pre humanitárnu pomoc Európskeho spoločenstva (ECHO), zabezpečenia potravinovej bezpečnosti, činností v blízkovýchodnom mierovom procese a podpory zdravia, vzdelávania a budovania inštitúcií,
K.
keďže platby do palestínskej oblasti boli v rokoch 2002 až 2005 na približne rovnakej úrovni od 233 do 260 miliónov EUR ročne a premenlivé hodnoty záväzkov odrážajú zložitosť mierového procesu, ale pomer platieb voči záväzkom sa zvýšil z menej ako 45 % v roku 2000 na vyše 90 % v roku 2005,
POMOC PALESTÍNSKYM SAMOSPRÁVNYM OBLASTIAM FINANCOVANÁ ZO VŠEOBECNÉHO ROZPOČTU V ROKOCH 2000 – 2006
Záväzky (v miliónoch EUR)
Geogr./tematické
Program
2000
2001
2002
2003
2004
2005
2006
Celkový súčet
Geografické programy
MEDA
119
115
93
74
92
102
493
UNRWA
40
57
55
58
61
64
64
335
Mierová dohoda medzi Izraelom a PLO
20
43
88
47
51
51
56
300
Geografické spolu
179
100
258
198
186
207
222
1 128
Tematické programy
Potravinová pomoc
16
17
35
24
24
29
26
145
Ľudské práva
2
1
3
0,5
2,5
4
1
13
MVO
2,5
1
1,5
4
5
2
14
ECHO
18
26
35
38
37
36
84
190
Iné
7
4
5
1
1
18
Tematické spolu
45,5
49
79,5
66,5
69,5
70
113
380
Celkový súčet
224,5
149
337,5
264,5
255,5
277
335
1 842
Celkové záväzky ES v rokoch 2000 – 2006 = 1 842 miliónov EUR (okrem činností SZBP, pribl.
10 miliónov EUR v roku 2006)
Zdroj: GR pre rozpočet, GR AidCo.
Platby (v miliónoch EUR)
Geogr./tematické
Program
2000
2001
2002
2003
2004
2005
Celkový súčet
Geografické programy
MEDA
31
62
81
59
93
94
420
UNRWA
40
54
57
58
60
60
329
Mierová dohoda medzi Izraelom a PLO
13
48
80
66
58
50
315
Geografické spolu
84
164
218
183
211
204
1 064
Tematické programy
Potravinová pomoc
2
7
15
17
32
73
Ľudské práva
2
1
3
4
10
MVO
2
2
2
1
3
10
ECHO
6
9
14
33
31
14
107
Iné
5
1
4
3
13
Tematické spolu
13
14
28
50
52
56
213
Celkový súčet
97
178
246
233
263
260
1 277
Zdroj: GR pre rozpočet
L.
keďže Európsky úrad pre boj proti podvodom (OLAF) uzavrel v marci 2005 vyšetrovanie priamej pomoci Komisie rozpočtu palestínskej samosprávy a na základe aktuálne dostupných informácií z tlačovej správy úradu OLAF zo 17. marca 2005 sa nezistil žiadny nezvratný dôkaz podpory ozbrojených útokov alebo protiprávnych aktivít financovaných zo strany Komisie palestínskej samospráve; keďže však, podľa tlačovej správy "existujú sústavné náznaky, ktoré podporujú hypotézu, že sa nedá vylúčiť, že určití jednotlivci môžu použiť niektoré prostriedky palestínskej samosprávy na iný ako určený účel",
M.
keďže skupina Svetovej banky pre sociálny a hospodársky rozvoj na Blízkom východe a v regióne severnej Afriky dôkladne zanalyzovala verejné financie palestínskej samosprávy a vo februári 2007 oznámila svoje závery a odporúčania,
N.
keďže Izrael zadržiava palestínske príjmy z daní a ciel v sume približne 50 miliónov EUR mesačne, ktorá predstavuje asi 2/3 verejných príjmov, od víťazstva hnutia Hamas vo voľbách do Palestínskej zákonodarnej rady v januári 2006,
O.
keďže štvorka sa 9. mája 2006 zaoberala humanitárnou situáciou na palestínskych územiach a s ohľadom na závažnosť situácie a obrovské problémy palestínskeho ľudu požiadala EÚ o vypracovanie a navrhnutie dočasného medzinárodného mechanizmu, ktorý by mal obmedzený rozsah a trvanie, fungoval by transparentným spôsobom, bol by zodpovedný a zaručoval by priamu dodávku pomoci palestínskemu ľudu,
P.
keďže EÚ (rozpočet EÚ a rozpočty členských štátov EÚ) vyčlenila Palestíne v roku 2006 700 miliónov EUR, čo bolo viac ako v každom predchádzajúcom roku,
Q.
keďže Komisia vypracovala uvedený dočasný medzinárodný mechanizmus a 16. júna 2006 ho schválila Európska rada,
R.
keďže v roku 2006 Komisia vyčlenila 107,5 milióna EUR na tri tzv. oblasti podpory dočasného medzinárodného mechanizmu:
-
10 miliónov EUR na nevyhnutné dodávky a prevádzkové náklady nemocníc a zdravotníckych centier prostredníctvom programu Svetovej banky na podporu služieb v núdzi (oblasť I),
-
40 miliónov EUR na neprerušovanú dodávku energií vrátane palív prostredníctvom dočasného príspevku na zmiernenie núdze (oblasť II),
-
54,5 milióna EUR na podporu zraniteľných Palestínčanov prostredníctvom platby sociálnych dávok najchudobnejšej časti obyvateľstva a kľúčovým pracovníkom poskytujúcim základné verejnoprospešné služby (oblasť III),
-
okrem dočasného medzinárodného mechanizmu Komisia vyčlenila 12 miliónov EUR z položky 19 08 02 01 rozpočtu pre program MEDA pre Kanceláriu prezidenta palestínskej samosprávy na technickú pomoc a budovanie kapacít,
Náklady a financovanie dočasného medzinárodného mechanizmu
(TIM) v roku 2006 v miliónoch EUR
Rozpočet EK
+ darcovia
TIM – oblasť II (dočasný príspevok na zmiernenie núdze, fáza II)
40,00
Spolu v položke 19 08 02 01 (MEDA)
40,00
TIM – oblasť I (program Svetovej banky na podporu služieb v núdzi)
10,00
+ 46,6
TIM – oblasť III (platba sociálnych dávok)
57,50
+ 61,9
Spolu v článku 19 08 03 (mierový proces)
67,50
Spolu v oboch kapitolách
107,50
Zdroj: GR AIDCO
S.
keďže boje medzi prívržencami hnutí Hamas a Fatah na začiatku roka 2007 významne sťažovali operácie dočasného medzinárodného mechanizmu,
1.
potvrdzuje presvedčenie vyjadrené vo svojom uznesení z 27. októbra 2005 o prehodnotení barcelonského procesu, že hoci Euro-stredomorské partnerstvo doposiaľ neprinieslo očakávané výsledky a vzhľadom na svoje možnosti plne neprispelo k zníženiu napätia v oblasti, existuje priestor na zlepšenie a barcelonský proces preto zostáva vhodným rámcom pre politiku v stredomorskej oblasti, v ktorej sú na dosiahnutie lepších výsledkov potrebné zmeny a politická vôľa;
2.
poukazuje na to, že z globálneho strategického hľadiska bol význam programu MEDA ako nástroja pomoci Spoločenstva na podporu barcelonského procesu a dohôd o dvojstranných pridruženiach posúdený ako uspokojivý podľa celkového posudku strednodobého hodnotenia programu MEDA II, ktorý takisto konštatuje, že dosah programu sa zlepšil v porovnaní období programov MEDA I a MEDA II a v nasledujúcich rokoch sa môže ďalej zlepšovať;
3.
zdôrazňuje, že účinnosť a efektivita opatrení na správu a vykonávanie programu MEDA sa zlepšuje, ale stále nie je úplne uspokojivá;
4.
poukazuje na to, že z hľadiska finančnej efektivity boli prostriedky v rámci prograu MEDA II vyplatené rýchlejšie ako v rámci program MEDA I: za podobné obdobie ako počas programu MEDA I trvalo dosiahnutie 30-percentnej úrovne platieb priemerne tri roky, kým počas programu MEDA II sa skrátilo na 2 roky;
ZÁVÄZKY/POSKYTNUTÉ PLATBY Z PROGRAMU MEDA V ROKOCH 1995 – 2005
v miliónoch EUR
1995 až 1999
2000 až 2005
1995 až 2005
Záväzky
Poskytnuté platby
Záväzky
Poskytnuté platby
Záväzky
Poskytnuté platby
Dvojstranné
Alžírsko
164
30
273
114
437
144
Egypt
686
157
463
493
1 150
650
Jordánsko
254
108
262
285
516
393
Libanon
182
1
101
131
283
132
Maroko
660
128
812
656
1 472
783
Sýria
101
158
64
259
64
Tunisko
428
168
447
400
875
568
ZBG
111
59
430
421
541
480
Dvojstranné spolu
2 586
651
2 946
2 564
5 533
3 214
Regionálne
471
223
884
606
1 355
829
Spolu
3 057
874
3 831
3 169
6 888
4 043
Celková dostupná suma v rámci programov MEDA I a II = 3 424 + 5 350 = 8 774 miliónov EUR.
Z tohto objemu bolo 852 miliónov EUR v období 1996 až 2002 vyčlenených pre Turecko (menšie rozdiely sú spôsobené zaokrúhľovaním)
Zdroj: EuropeAid (ZBG= Západný breh Jordánu a pásmo Gazy)
5.
poukazuje na to, že podľa osobitnej správy Európskeho dvora audítorov č. 5/2006 sa spravovanie programu MEDA Komisiou jasne zlepšilo v porovnaní s úvodnými rokmi a môže sa považovať za uspokojivé, ak sa vezmú do úvahy procedurálne a vonkajšie obmedzenia, a snahy v rámci programu priniesli rovnomernejšie rozdelenie prostriedkov v čase, prípravné obdobia sa skracujú a poskytnuté platby sa značne zvýšili;
6.
zdôrazňuje fakt, že podľa záverov strednodobého hodnotenia programu MEDA II a Dvora audítorov sa účinnosť a efektivita vykonávania a správy, "zlepšuje, ale stále nie je úplne uspokojivá", čo ale samé o sebe nevysvetľuje rozdiely vo výkonnosti programu MEDA medzi jednotlivými krajinami a programami; poukazuje na to, že vonkajšie faktory (finančná predpisy, správa, kultúrne faktory) jasne zohrávajú dôležitú úlohu pri vysvetlení pozorovaných rozdielov v rýchlosti zmeny a vo formách finančných platieb; vyzýva Komisiu, aby tieto faktory vzala do úvahy pri jej plánovaní a pri vykonávaní, monitorovaní a hodnotení;
7.
vyzýva Komisiu a Radu, aby barcelonskému procesu udelili vysokú prioritu ako hnacej sile stanovenia politiky v rámci nástroja európskej susedskej politiky (obdobie 2007 – 2013) účinnejšími politikami a opatreniami s ohľadom na špecifické výzvy a problémy v stredomorských partnerských krajinách;
8.
pripomína, že podľa článku 15 nariadenia MEDA II musí Komisia spolu s EIB vypracovať celkovú hodnotiacu správu o už poskytnutej pomoci stredomorským partnerom, vrátane účinnosti programov, vyhodnotiť ex post príslušné projekty a hlavné sektory pôsobenia a preskúmať pokrok vo vykonávaní a predložiť Európskemu parlamentu a Rade výročnú správu, a to najneskôr do 30. júna nasledujúceho roka; s ohľadom na túto povinnosť vyzýva Komisiu, aby informovala Európsky parlament o aktuálnom stave vypracúvania takýchto ex post hodnotení podľa jednotlivých projektov a sektorov a predložila ich spolu s najnovšími výročnými správami Európskemu parlamentu a Rade;
9.
nalieha na Komisiu, aby vzala do úvahy faktory, ktoré prispievajú k zlepšeniu budúcej správy:
a)
zvýšenie počtu projektov a programov paralelne s hodnotením ich obsahu, účinnosti a kvalitatívnej hodnoty;
b)
väčší podiel rozpočtovej podpory v celkovom programe;
c)
celkový pozitívny vplyv prenesenia zodpovednosti z ústredia Komisie na jej delegácie na mieste vo vzťahu k príprave a vykonávaniu projektu (účinky decentralizácie);
d)
spolupráca a efektívna účasť miestnych orgánov;
e)
zlepšenie spolupráce medzi stredomorskými partnerskými krajinami (Juh – Juh) pre dosiahnutie cieľa regionálneho rozmeru;
10.
verí, že medzi ďalšie zlepšenia patria systematickejšia monitorovanie a hodnotenie a intenzívnejší dialóg a koordinácia s miestnymi partnermi a ostatnými darcami; vyzýva Komisiu, aby zabezpečila mechanizmy na pravidelnejšie monitorovanie, ktoré budú prispôsobené každému typu projektu;
11.
súhlasí s Dvorom audítorov v tom, že pre Komisiu je potrebné:
a)
zabezpečiť hladký a rýchly prechod k novým programom pre krajiny, aby sa vyhlo negatívnym dôsledkom pre budúce vykonávanie,
b)
v nových programových dokumentoch jasnejšie stanoviť svoje strategické ciele a zaviesť vhodné ukazovatele, ktoré umožnia lepšie monitorovanie a hodnotenie dosahu,
c)
pokračovať v zameraní svojej pomoci na obmedzené oblasti pôsobenia s cieľom zaručiť spojitosť a udržať spravovateľnosť programov,
d)
pokračovať vo vyhľadávaní najlepších postupov pri spravovaní projektov s cieľom predchádzať oneskoreniam;
12.
podporuje 19 odporúčaní strednodobého hodnotenia programu MEDA II, ktoré sa týkajú významu, účinnosti a efektivity správy programu MEDA;
13.
vyzýva Komisiu, aby udržiavala rovnováhu medzi účinnosťou pomoci z hľadiska udržateľného inštitucionálneho rozvoja a efektivitou pomoci z hľadiska absorpčnej kapacity a rýchlostí finančných platieb, transparentnosti a kontroly rozpočtovej správy;
14.
vyzýva Komisiu na ďalšie zlepšenie kvality strategického a indikatívneho programovania investovaním do strediska poznatkov programu MEDA s cieľom hĺbkovo porozumieť podmienkam realizácie a inštitucionálnej rýchlosti zmien aspektov v krajinách MEDA, ako to navrhuje strednodobé hodnotenie s ohľadom na revíziu nariadenia (nástroj európskeho susedstva a partnerstva);
15.
zastáva názor, že hospodársky aspekt partnerstva sa musí presmerovať smerom k sociálnej súdržnosti a trvalo udržateľnému hospodárskemu rozvoju, ale takisto sa domnieva, že snaha o dosiahnutie všetkých cieľov barcelonského procesu je dôležitá pre celý región; preto vyzýva Komisiu, aby venovala čo najväčšiu pozornosť otázkam budovania inštitúcií, právneho štátu, slobody tlače, ľudských práv a rodovej rovnosti;
16.
vyzýva Komisiu na motiváciu a zaviazanie jej partnerov v krajinách MEDA, aby sa takisto snažili o dosiahnutie všetkých iných ako hospodárskych cieľov programu MEDA a systematicky monitorovali ukazovatele, ktoré sa týkajú týchto cieľov;
17.
domnieva sa, že s ohľadom na hospodársku situáciu stredomorských partnerských krajín sa vyžaduje značná podpora pre projekty infraštruktúry, najmä v oblasti dopravy, zdravotníctva, bývania a zásobovania pitnou vodou;
18.
odporúča Komisii zvýšiť kapacitu na spravovanie projektov malého rozsahu založených na podnetoch občianskej spoločnosti a odporúča prijatie opatrení na zlepšenie hospodárskeho rastu a kohézie, najmä prostredníctvom využívania nástrojov úverov a mikroúverov zo strany malých a stredných podnikov v partnerských krajinách;
19.
zdôrazňuje, že dodržiavanie princípu rodovej rovnosti je záležitosťou rešpektovania ľudských práv a demokracie, a vyzýva na to, aby bolo uplatňovanie rodového hľadiska výslovne horizontálne začlenené do barcelonského procesu a do troch pilierov partnerstva;
20.
zdôrazňuje skutočnosť, že ženy zohrávajú dôležitú úlohu v hospodárskom a sociálnom rozvoji partnerských krajín, a vyzýva Komisiu, aby predložila správu o plnení a účinnom uplatňovaní finančných záväzkov stanovených v programe MEDA na podporu aktívnej účasti žien v hospodárskom a spoločenskom živote (vzdelanie, odborná príprava, zamestnanosť);
21.
pripomína dôležitosť zlepšovania komplementárnosti a spojitosti medzi programom MEDA, ďalšími vonkajšími akciami EÚ a aktivitami EIB;
22.
domnieva sa, že Euro-stredomorské parlamentné zhromaždenie by mohlo pomocou medziparlamentného dialógu zohrávať kľúčovú rolu v zlepšovaní Euro-stredomorského partnerstva, keďže bude mať za následok rozvoj vzťahov medzi parlamentmi a poskytne politické orientácie prostredníctvom jeho vyhlásení a uznesení a podporu systematickej politickej kontroly a hodnotenia realizácie programu MEDA;
23.
víta zavedenie nástroja FEMIP v roku 2002 v rámci EIB, ale vyzýva na ďalšiu diskusiu medzi členskými štátmi EÚ a ich euro-stredomorskými partnermi s cieľom rozvoja tejto iniciatívy na originálny finančný nástroj spolupráce, ktorý bude reagovať na nové potreby a výzvy verejného aj súkromného sektora;
24.
pripomína, že rozdelenie úloh medzi GR Relex a EuropeAid je funkčné v takom zmysle, že politický rozmer programu je oddelený od funkcie formulácie a dodávky odbornej pomoci, ale, že existuje priestor na zlepšenie v oblasti účinnosti a efektivity;
25.
priznáva, že Komisia urobila pokrok pri zabezpečení lepšej viditeľnosti opatrení Spoločenstva v oblasti vonkajšej spolupráce a podporuje ju v tom, aby pokračovala vo svojom úsilí; ľutuje však, že pri mnohých projektoch a programoch verejnosť nie je oboznámená s dôležitou účasťou EÚ; vyzýva Komisiu, aby vytvorila zastúpenie v medzinárodných a mimovládnych organizáciách s cieľom:
a)
zabezpečiť informovanie verejnosti o príspevkoch a účasti EÚ;
b)
určiť ustanovenia, ktoré umožňujú na primeranej úrovni hodnotenie, audit a kontrolu projektov a programov, ktoré sa uskutočňujú spoločne alebo prostredníctvom týchto medzinárodných alebo mimovládnych organizácií;
26.
pripomína svoje uznesenie z 1. júna 2006 o humanitárnej kríze na palestínskych územiach a úlohe EÚ, v ktorom vyzval Komisiu a Radu na vytvorenie dočasného medzinárodného mechanizmu s cieľom vyhnúť sa rozsiahlej humanitárnej kríze na týchto územiach; pripomína, že na základe odporúčaní Európskej rady a štvorky v júni 2006 uvítal vytvorenie dočasného medzinárodného mechanizmu pre palestínsku samosprávu zo strany EÚ a jeho následné predlžovanie;
27.
poznamenáva, že toto dočasné finančné provizórium umožnilo pri plnej transparentnosti a v spolupráci s prezidentom palestínskej samosprávy obmedziť najočividnejšie ľudské utrpenie spôsobené zmrazením európskej a medzinárodnej finančnej pomoci, vyplácaním palestínskych príjmov z daní a ciel zo strany Izraela len sčasti a vo všeobecnosti tým, že v súčasnej situácii, keď je Palestína okupovaná, nie je možné rozvíjať životaschopnú ekonomiku;
28.
gratuluje Komisii za vytvorenie a realizáciu dočasného medzinárodného mechanizmu za zložitých podmienok a domnieva sa, že administratívne náklady na dočasný medzinárodný mechanizmus vo výške 5 % pre oblasti II a III Zdroj: Oznámenie GR AidCO zo 4. júna 2007, Oddelenie financií, zmlúv a auditu pre Európu, krajiny Stredomoria a Blízky východ, Dočasný medzinárodný mechanizmus - oblasti II a III - súhrn príspevkov a bankových poplatkov PZ.
sú úmerné, a že metóda priamej platby prijímateľom prostredníctvom komerčných bánk je primeraná; ďalej zdôrazňuje, že v rámci oblasti III dostáva medzinárodne a miestne pôsobiaca banka (HSBC) 8 EUR za každý prevod (3 % celkových vyčlenených prostriedkov);
29.
zdôrazňuje, že platby v rámci dočasného medzinárodného mechanizmu nesmerovali ani Kancelárii prezidenta palestínskej samosprávy, ani ministerstvu financií, ani cez nich neprechádzali, ale išlo o priame platby faktúr alebo platenie hotovosti jednotlivým prijímateľom prostriedkov; konštatuje, že prostriedky neboli použité na bezpečnostný personál alebo pre politikov;
30.
ľutuje však, že táto finančná pomoc nedokázala kompenzovať tragickú situáciu v Palestíne a že sa podmienky všetkých hospodárskych, sociálnych a ľudských aspektov v minulých mesiacoch zhoršili Správa parlamentnej delegácie pre vzťahy s Palestínskou zákonodarnou radou z jej cesty do východného Jeruzalema, Ramalláhu a Gazy konanej 29. apríla – 3. mája 2007; Prehľad verejných výdavkov Západného brehu a Gazy: od krízy k väčšej fiškálnej nezávislosti – Dokument Svetovej banky, február 2007.
;
31.
víta skutočnosť, že prostredníctvom dočasného medzinárodného mechanizmu a bez účasti vlády vedenej hnutím Hamas mohli byť vyše 140 000 domácnostiam s nízkymi príjmami, čo zahŕňa viac ako 800 000 ľudí, priamo poskytnuté skromné ale nápomocné príspevky v rámci oblasti III, a že sa podarilo predísť úplnému kolapsu prevádzky nemocníc a ďalších základných služieb vďaka podpore dočasného medzinárodného mechanizmu pre neprerušované poskytovanie základných služieb v rámci oblasti II;
32.
ľutuje však pomalé vykonávanie oblasti I dočasného medzinárodného mechanizmu, ktorej cieľom je pomoc pri poskytovaní nevyhnutných dodávok a úhrada prevádzkových nákladov nemocníc prostredníctvom programu Svetovej banky na podporu služieb v núdzi; poukazuje na to, že prvá dodávka liekov na základe tohto programu sa uskutočnila až 24. januára 2007 do nemocníc v pásme Gazy; vyzýva Komisiu na analýzu príčin týchto oneskorení a na navrhnutie alternatív na zabezpečenie včasného vykonávania cieľov oblasti I dočasného medzinárodného mechanizmu;
33.
zdôrazňuje, že mechanizmy kontroly a interný audit, ktorý zaviedla palestínska samospráva od roku 2003, predstavujú dostatočnú záruku proti podvodom a korupcii;
34.
opakuje svoju výzvu Izraelu, aby dodržal svoje právne záväzky a obnovil prevody blokovaných palestínskych príjmov z daní a ciel; žiada Izrael, aby v prípade, ak to odmietne, aspoň uvažoval o prevode blokovaných daní do dočasného medzinárodného mechanizmu, čím by umožnil palestínskemu ľudu uspokojiť najzákladnejšie potreby; žiada Izrael, aby prispel k úsiliu palestínskeho ľudu o zriadenie životaschopnej a samostatnej ekonomiky a prestal klásť neodôvodnené prekážky na ceste k dosiahnutiu tohto cieľa;
35.
poukazuje na analytickú prácu uvedenú v prehľade verejných výdavkov Svetovej banky o Západnom brehu Jordánu a pásme Gazy; víta skutočnosť, že podľa tohto prehľadu palestínska samospráva dosiahla v porovnaní s inými krajinami Blízkeho východu a severnej Afriky viditeľný pokrok v oblasti vzdelávania a zdravotníctva a pri riadení a spravovaní verejných financií, kde palestínska samospráva zaviedla v rokoch 2002 až 2004 veľa reforiem, ktoré znížili korupciu a zlepšili transparentnosť; vyzýva všetky zainteresované strany na obnovenie procesu reforiem a vážne posúdenie podrobných odporúčaní správy Svetovej banky, najmä pokiaľ ide o reformu štátnej služby a správy verejných financií vrátane finančnej kontroly a auditu;
36.
víta, že medzi cieľmi a záväzkami (napr. nedávna dohoda s medzinárodnou audítorskou firmou) ministerstva financií je cieľ zreformovať verejné financie a dosiahnuť úplnú transparentnosť a zodpovednosť vrátane dodržiavania medzinárodných noriem auditu;
37.
vyzýva všetky strany v rámci palestínskej oblasti, aby robili všetko, čo je v ich silách, na mierové urovnanie konfliktov a vytvorenie a udržanie stabilnej a efektívnej vlády, ktorá bude schopná spolupracovať s medzinárodným spoločenstvom a efektívne využívať financovanie zo strany EÚ a medzinárodných darcov;
38.
víta rozhodnutie Rady z 18. júna 2007, ktoré žiada EÚ okamžite obnoviť riadne vzťahy s palestínskou samosprávou a na účel vytvorenia podmienok pre bezodkladnú praktickú a finančnú pomoc vrátane priamej finančnej podpory novej vláde ako aj zaistiť poskytovanie núdzovej a humanitárnej pomoci obyvateľstvu Gazy (najmä prostredníctvom dočasného medzinárodného mechanizmu);
39.
na účely dodržiavania verejného poriadku považuje za dôležité, aby bezpečnostné sily uznávajúce mier a stabilitu boli vycvičené a vybavené okrem iného aj policajnou výzbrojou; domnieva sa, že financovanie tohto výcviku a vybavenia sa musí uskutočniť s primeranými zárukami a pod vedením prezidenta palestínskej samosprávy Mahmúda Abbása, aby sa zabránilo zneužitiu týchto finančných prostriedkov na iné účely alebo na protiprávne konanie; domnieva sa, že nevyplácanie miezd pracovníkom štátnej správy vrátane bezpečnostných jednotiek prispieva k zhoršovaniu politickej, sociálnej a hospodárskej situácie na palestínskych územiach;
40.
zdôrazňuje nebezpečenstvo, ktoré predstavuje súčasný kolaps palestínskych správnych orgánov; kladie dôraz na to, aby EÚ a medzinárodné spoločenstvo išli nad rámec svojich humanitárnych záväzkov a opätovne investovali do budovania kapacít a do bezpečnosti, aby sa predišlo dlhodobému ohrozovaniu životných podmienok Palestínčanov;
41.
vyzýva Komisiu na zváženie stratégií pomocou dočasného medzinárodného mechanizmu alebo iného orgánu stálej povahy v spolupráci s ďalšími finančnými nástrojmi, ktoré by v blízkej budúcnosti pokrývali nielen naliehavé problémy palestínskeho obyvateľstva, ale väčšie množstvo potrieb väčšieho rozsahu; v každom prípade žiada o podporu politického a hospodárskeho rozvoja, ktorý postupne zníži závislosť palestínskej samosprávy na medzinárodnej pomoci;
42.
poveruje svojho predsedu, aby toto uznesenie postúpil Rade, Komisii, Dvoru audítorov, EIB, parlamentom členských štátov a vládam a parlamentom stredomorských partnerov.
