A7-0053/2009
11.11.2009
*
SPRÁVA
o návrhu rozhodnutia Rady o uzavretí Dohody o pristúpení Európskeho spoločenstva k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuskym protokolom z 3. júna 1999, Európskym spoločenstvom
(KOM(2009)0441 – C7‑0164/2009 – 2009/0121(CNS))
Výbor pre dopravu a cestovný ruch
Spravodajca:
Dieter-Lebrecht Koch
PE 430.320v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu rozhodnutia Rady o uzavretí Dohody o pristúpení Európskeho spoločenstva k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuskym protokolom z 3. júna 1999, Európskym spoločenstvom
( KOM(2009)0441 – C7‑0164/2009 – 2009/0121(CNS) )
(Konzultačný postup)
Európsky parlament ,
– so zreteľom na návrh rozhodnutia Rady ( KOM(2009)0441 ),
– so zreteľom na článok 71 a článok 300 ods. 2 prvý pododsek Zmluvy o ES,
– so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C7‑0164/2009 ),
– so zreteľom na článok 55 a článok 90 ods. 8 rokovacieho poriadku,
– so zreteľom na správu Výboru pre dopravu a cestovný ruch ( A7‑0053/2009 ),
1. schvaľuje uzavretie dohody;
2. poveruje svojho predsedu, aby túto pozíciu postúpil Rade, Komisii a vládam a parlamentom členských štátov.
DÔVODOVÁ SPRÁVA
Kontext
Medzivládna organizácia pre medzinárodnú železničnú dopravu (OTIF) existuje od 1. mája 1985.
Jej základom z hľadiska medzinárodného práva je dohovor z 9. mája 1980 (COTIF).
Hlavné oblasti činnosti:
1. ďalší rozvoj práva železničnej dopravy v týchto oblastiach:
— zmluvy o preprave týkajúce sa medzinárodnej osobnej a nákladnej dopravy (CIV a CIM),
— preprava nebezpečného tovaru (RID),
— zmluvy o používaní vozňov (CUV),
— zmluva o využívaní železničnej infraštruktúry (CUI),
— záväzné vyhlasovanie technických noriem a prijímanie jednotných technických predpisov pre železničný materiál (APTU),
— postup technického schvaľovania železničných vozidiel a iného železničného materiálu na používanie v medzinárodnej doprave (ATMF);
2. rozšírenie rozsahu pôsobnosti dohovoru COTIF s cieľom v dlhodobom horizonte umožniť nepretržitú železničnú prepravu od Atlantiku po Tichý oceán v rámci jednotného právneho systému;
3. príprava na nadobudnutie platnosti Luxemburského protokolu (register pre medzinárodné zábezpeky týkajúce sa pohyblivého železničného materiálu, sekretariát úradu dohľadu);
4. odstránenie prekážok pri prechode hraníc v medzinárodnej železničnej doprave;
5. spoluúčasť na vypracúvaní ďalších medzinárodných dohovorov týkajúcich sa železničnej dopravy v rámci EHK/OSN a ostatných medzinárodných organizácií.
OTIF združuje v súčasnosti 43 štátov (všetky európske štáty, ale bez nástupníckych štátov Sovietskeho zväzu – s výnimkou pobaltských štátov a Ukrajiny –, ako aj štyri štáty Blízkeho východu a tri štáty Severnej Afriky).
Jednotné právo, ktoré vytvorila organizácia OTIF, sa v súčasnosti vzťahuje na medzinárodnú železničnú prepravu na železničných tratiach v dĺžke približne 240 000 kilometrov, ako aj na doplnkové druhy prepravy na niekoľkých tisíckach kilometrov v rámci nákladnej a osobnej dopravy na cestách, po mori a na vnútrozemských vodných cestách
http://www.otif.org/ . .
Návrh
Európske spoločenstvo má výlučné právomoci, resp. spoločné právomoci, o ktoré sa delí s členskými štátmi v oblastiach spadajúcich do Dohovoru o medzinárodnej železničnej preprave (COTIF) z 9. mája 1980 zmenenému a doplnenému Vilniuskym protokolom z 3. júna 1999.
Pristúpenie Spoločenstva k tomuto dohovoru čo možno najrýchlejšie má preto veľký význam z hľadiska ďalšieho rozvoja železničnej interoperability, a to nielen v rámci Spoločenstva, ale aj medzi Spoločenstvom a jeho susednými krajinami.
Európsky parlament sa k téme už raz vyjadril, keď sa vo svojom stanovisku z 10. marca 2004 vyslovil v prospech prvého návrhu Komisie z roku 2003 na pristúpenie Európskeho spoločenstva k dohovoru COTIF.
Následne sa však ukázalo, že článok 3 ods. 2 dohovoru COTIF, ktorým sa mala zabezpečiť zlučiteľnosť právnych systémov Spoločenstva a OTIF-u, tento účel primerane nespĺňa.
Právne preskúmanie dohovoru COTIF a jeho príloh potvrdilo, že medzi právom Spoločenstva a dohovorom COTIF existuje množstvo nezhôd týkajúcich sa tak predpisov k výkonu súdnej právomoci v dohovore COTIF (články 12 a 28), ako aj predpisov v niektorých prílohách (E, F a G).
Tieto problémy boli medzičasom vyriešené príslušnými zmenami v dohovore COTIF (prijatými na valnom zhromaždení OTIF-u 9. – 10. septembra 2009).
Dané zmeny však nadobúdajú účinnosť 12 mesiacov potom, čo ich OTIF oznámi svojim členským štátom.
Z tohto dôvodu vydáva Spoločenstvo v súvislosti so svojím pristúpením k dohovoru COTIF vyhlásenie v súlade s článkom 42 dohovoru COTIF týkajúce sa neuplatňovania príloh E, F a G dohovoru COTIF.
POSTUP
Názov
Dohoda o pristúpení Európskeho spoločenstva k Dohovoru o medzinárodnej železničnej preprave (COTIF) z 9. mája 1980 zmenenému a doplnenému Vilniuskym protokolom z 3. júna 1999
Referenčné čísla
( KOM(2009)0441 – C7-0164/2009 – 2009/0121(CNS) )
Dátum konzultácie s EP
21.9.2009
Gestorský výbor
dátum oznámenia na schôdzi
TRAN
7.10.2009
Spravodajca
dátum menovania
Dieter-Lebrecht Koch
5.10.2009
Dátum prijatia
10.11.2009
Výsledok záverečného hlasovania
+:
–:
0:
30
Poslanci prítomní na záverečnom hlasovaní
Georges Bach, Antonio Cancian, Michael Cramer, Luis de Grandes Pascual, Christine De Veyrac, Saïd El Khadraoui, Ismail Ertug, Jacqueline Foster, Mathieu Grosch, Dieter-Lebrecht Koch, Georgios Koumoutsakos, Werner Kuhn, Jörg Leichtfried, Gesine Meissner, Hella Ranner, Vilja Savisaar, Olga Sehnalová, Brian Simpson, Dirk Sterckx, Thomas Ulmer, Peter van Dalen, Roberts Zīle
Náhradníci prítomní na záverečnom hlasovaní
Jean-Paul Besset, Philip Bradbourn, Frieda Brepoels, Michel Dantin, Anne E. Jensen, Dominique Riquet, Salvatore Tatarella, Janusz Władysław Zemke
