Európsky ombudsman: "Rád slúžim občanom"
Ombudsman
2011-10-31 - 10:08
Nikiforos Diamandouros berie svoju úlohu obhajcu práv občanov vážne Európsky ombudsman Nikiforos Diamandouros predstavil svoju výročnú správu za rok 2010 v Štrasburgu 27. októbra.
Europoslanci zagratulovali ombudsmanovi za jeho prácu, ale vyjadrili poľutovanie nad rastúcim počtom sťažností voči Európskej komisii.
Prečítajte si náš rozhovor s Nikiforom Diamandourosom o jeho názoroch na svoju úlohu a sťažnosti, ktoré jeho tím dostáva.
V roku 2010 si Európania sťažovali menej ako v predchádzajúcom roku.
Prečo?
Väčšina občanov nerozumie tomu, čo je mojím mandátom a čo nie.
Ak chcete prísť ku mne, sťažnosť musí spĺňať dve podmienky: musí ísť o porušenie práva EÚ inštitúciou EÚ.
Približne 70% sťažností, ktoré ku mne prichádzajú by mali byť predložené národným ombudsmanom.
Napomohli ste tomu, aby sa mýleniu zabránilo?
Úplne som prepracoval moje webové stránky.
Ich súčasťou je teraz výkonný interaktívny sprievodca, ktorý poskytuje odpovede na prípadné sťažnosti.
Došlo tak k 23% poklesu počtu neprípustných sťažností, ktoré sú teraz adresované na správne miesta - čo je naozaj úspech.
Aké boli najčastejšie obvinenia, ktoré ste riešili v roku 2010?
Obvinenia spadajú do piatich hlavných kategórií: 1. nedostatok transparentnosti, 2. ponúk a grantov, 3. sťažnosti zamestnancov Inštitúcií EÚ (pred súdom alebo namiesto súdu), 4.
EPSO (Európsky úrad pre výber pracovníkov) a 5. úloha Komisii ako strážkyne zmlúv.
Každý občan sa môže sťažovať, ak sa domnieva, že Komisia sa riadne nezaoberala konaním o nesplnení povinnosti, v prípade, že členský štát nerešpektuje právo EÚ.
Je tu jeden prípad, ktorý vyniká predovšetkým?
Mojou poslednou zbraňou je predložiť osobitnú správu Európskemu parlamentu.
Urobil som to v minulom roku po tom, čo komisár odmietol MVO prístup k dokumentom o nemeckej automobilke Porsche po dobu 15 mesiacov - právna povinnosť je 3 mesiace.
Európske inštitúcie do značnej miery rešpektujú Vaše rozhodnutia.
Stále však dostávate aj určitý počet neuspokojivých odpovedí na Vaše kritické pripomienky.
Ako to riešite?
Sledujem ako inštitúcie nasledujú moje kritické poznámky.
Šesť mesiacov po kritike, ich vyzývam, aby mi povedali aké opatrenia prijali.
Sú nútené zodpovedať sa mi.
Vo Vašej novej stratégii ste predstavili stály dialóg so žiadateľmi.
Prečo je to dôležité?
Lisabonská zmluva posilňuje dialóg s občanmi.
Ako inštitúcia, ktorá sa zaoberá ich sťažnosťami, je pre mňa prirodzené, že sa pokúšam systematicky oslovovať občanov a vzdelávať aj ostatné inštitúcie EÚ, aby robili to isté.
Čo sa Vám najviac páči na Vašej práci?
Mám rád rokovania s dobrou profesionálnou štátnou službou, ktorá pozná pravidlá hry.
Aj v prípade, keď inštitúcie EÚ dostatočne nepoznajú zákony, môžem s nimi viesť zmysluplný dialóg.
Mám rád svoju prácu aj preto, že mi dáva možnosť osloviť občanov 27 členských štátov vrátane kandidátskych krajín.
Rád slúžim občanom a podporujem profesionálnu služobnú kultúru.
Výročná správa 2010 Takmer 58% sťažností podaných cez internet Najväčší počet sťažností (na hlavu) pochádza z Luxemburska, najmenší z Veľkej Británie 219 sťažností proti Komisii, 35 proti EPSO, 22 proti EP 52% prípadov uzavretých do 3 mesiacov 20111027STO30522 Správa EP o výročnej správe o činnosti európskeho ombudsmana za rok 2010 Výročná správa Európskeho ombudsmana 2010 Článok EP o prípade Porsche Rozhovor: Nikiforos Diamandouros o rastúcej úlohe Európskeho ombudsmana
SK
1
PHOTO
20111027PHT30484.jpg
SK
3
LINK
http://www.ombudsman.europa.eu/activities/annualreports.faces
-//EP//TEXT REPORT A7-2011-0285 0 NOT XML V0//SK
-//EP//TEXT IM-PRESS 20100430STO73840 0 NOT XML V0//SK
-//EP//TEXT IM-PRESS 20100429STO73777 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
