BRIEFING: Najdôležitejšie body zasadnutia EP 14. - 17. januára 2008
2008-01-08 - 14:28
Na prvom plenárnom zasadnutí v roku 2008 čaká europoslancov niekoľko zaujímavých návštev a viacero dôležitých tém.
Vzhľadom na to, že januárom 2008 sa začína nové predsedníctvo v Rade EÚ, ktorého sa po prvýkrát ujme jedna z "nových" členských krajín Únie, Slovinsko, si poslanci vypočujú vyhlásenie slovinského predsedu vlády Janeza JANŠA .
Európsky parlament navštívi tiež Veľký Mufti Sýrie, Ahmad Badr El Din El Hassoun , ktorého návšteva odzrkadlí odštartovanie roku 2008 ako Európskeho roku medzikultúrneho dialógu.
Okrem toho prerokujú v druhom čítaní návrh smernice o spotrebiteľskom úvere , ktorej cieľom je umožniť európskym občanom získavať spotrebiteľský úver v ktorejkoľvek krajine EÚ a zabezpečiť pritom vysoký stupeň ochrany spotrebiteľa.
V prvom čítaní sa zas bude plénum zaoberať smernicou o letiskových poplatkoch , ktorá má zabrániť zneužívaniu dominantnej pozície na trhu jednotlivými letiskami.
Po jej vstupe do platnosti by mali všetky letiská a letecké spoločnosti podliehať spoločným a transparentným predpisom.
Vzhľadom na to, že automobilové odvetvie EÚ čelí tvrdej medzinárodnej konkurencii, ako aj zvyšovaniu požiadaviek z hľadiska životného prostredia a bezpečnosti na cestách, budú poslanci diskutovať o iniciatíve na zvyšovanie konkurencieschopnosti automobilového priemyslu EÚ, známej pod skratkou CARS 21.
Venovať sa budú poslanci aj správe o stratégii EÚ v oblasti ochrany práv dieťaťa , a tiež stratégii EÚ pre rómsku problematiku .
Tou sa budú zaoberať v rámci interpelácie, v ktorej sa Komisie pýtajú, prečo doposiaľ v tejto oblasti nepredložila žiaden komplexný akčný plán.
20071213BRI15257
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071213BRI15257 FULL-TEXT DOC XML V0//SK
-//EP//TEXT IM-PRESS 20071213BRI15257 ITEM-001-SK DOC XML V0//SK
Doprava
Parlament žiada prehľadnosť letiskových poplatkoch
2008-01-08 - 14:28
Plénum EP sa bude v prvom čítaní zaoberať smernicou o letiskových poplatkoch, ktorej cieľom je zabrániť zneužívaniu dominantnej pozície na trhu jednotlivými letiskami.
Po jej vstupe do platnosti by všetky letiská s ročným objemom prepravy nad stanovenou hranicou podliehali spoločným predpisom o vzájomnom poskytovaní informácií a transparentnosti výpočtu letiskových poplatkov.
Vzhľadom na to, že nie všetky členské krajiny EÚ majú v súčasnosti fungujúce nediskriminačné a zrozumiteľné postupy pre výpočet letiskových poplatkov, poslanci EP budú prostredníctvom správy Ulricha STOCKMANNA (PES, DE) schvaľovať v prvom čítaní návrh smernice, ktorá má túto situáciu riešiť.
Zavedenie jednotných celoeurópskych pravidiel sa má podľa návrhu Európskej komisie týkať letísk s ročným objemom prepravy nad milión pasažierov, Európsky parlament však navrhuje stanoviť túto hranicu nad 5 miliónov pasažierov alebo na letiská s viac než 15-percentným podielom z ročného pohybu pasažierov krajiny, v ktorej sa dané letisko nachádza.
Podľa tejto definície by sa smernica vzťahovala na 67 letísk v EÚ, vrátane Bratislavy.
Ostatné slovenské letiská by ňou vzhľadom na nižší počet prepravovaných pasažierov dotknuté neboli.
Okrem nových spoločných predpisov o vzájomnom poskytovaní informácií a transparentnosti výpočtu letiskových poplatkov by nová legislatíva mala priniesť aj vytvorenie národných nezávislých regulačných orgánov, ktorých cieľom by bolo zabezpečovať plné dodržiavanie požiadaviek vyplývajúcich z tejto smernice.
Ulrich STOCKMANN PSE DE Dokument: Letiskové poplatky
Číslo: A6-0497/2007
Procedúra: Postup spolurozhodovania 1. čítanie Text návrhu správy: Letiskové poplatky
-//EP//TEXT REPORT A6-2007-0497 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071213BRI15257 FULL-TEXT DOC XML V0//SK
-//EP//TEXT IM-PRESS 20071213BRI15257 ITEM-COVER-SK DOC XML V0//SK
-//EP//TEXT IM-PRESS 20071213BRI15257 ITEM-002-SK DOC XML V0//SK
Spotrebitelia
EP prerokuje pravidlá pre spotrebiteľský úver v EÚ
2008-01-08 - 14:28
Poslanci Európskeho parlamentu prerokujú v druhom čítaní návrh smernice o spotrebiteľskom úvere, ktorej cieľom je umožniť európskym občanom získavať spotrebiteľský úver v ktorejkoľvek krajine EÚ a zabezpečiť pritom vysoký stupeň ochrany spotrebiteľa proti nekalým praktikám poskytovateľov.
Nová legislatíva sa má vzťahovať len na úvery do určitej výšky a nezahŕňa hypotekárne úvery ani pôžičky na kúpu pozemkov.
Prerokovávaná smernica má uľahčiť bankám a iným finančným inštitúciám v celej EÚ poskytovať spotrebiteľské úvery občanom ďalších členských krajín Únie, teda nielen občanom štátu, v ktorom má daná finančná inštitúcia svoje sídlo.
Spotrebiteľom to prinesie väčšie možnosti výberu medzi poskytovanými pôžičkami a tiež jednoduchšie možnosti porovnávania dostupných úverových produktov.
Celoeurópskym zosúladením piatich základných sfér (predbežných informácií o zmluve, informácií uvedených v zmluve, ročnej percentuálnej miere nákladov, práva na odstúpenie od zmluvy a práva na predčasné splatenie) má dôjsť k vytvoreniu skutočného jednotného trhu pre spotrebiteľské úvery, keďže veritelia už nebudú prispôsobovať svoje produkty rozdielnym vnútroštátnym právnym predpisom v jednotlivých členských štátoch, ale len spoločnej smernici.
Čo sa týka výšky úverov, na ktoré sa má smernica vzťahovať, členské štáty v Rade navrhujú platnosť pre pôžičky vo výške 200 - 100 000 eur (približne 6 500 - 3 250 000 Sk), kým Európsky parlament navrhuje znížiť hornú hranicu o polovicu (tj. na 50 000 eur).
Na úvery so sumami vyššími než sú uvedené hodnoty by sa aj naďalej mali vzťahovať vnútroštátne predpisy.
Súčasný stav
Súčasná smernica o spotrebiteľskom úvere (87/102/ES) bola prijatá v roku 1987 a ustanovujú sa v nej len základné opatrenia týkajúce sa ochrany spotrebiteľa.
Vzhľadom na to, že sa zakladá len na minimálnej harmonizácii, takmer všetky členské krajiny EÚ hranicu stanovených spoločných noriem prekročili, čo sťažilo vytvorenie jednotného európskeho trhu.
Kurt LECHNER EPP-ED DE Dokument: Spotrebiteľský úver
Číslo: A6-0504/2007
Procedúra: Postup spolurozhodovania 2. čítanie Text návrhu správy: Spotrebiteľský úver
-//EP//TEXT REPORT A6-2007-0504 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071213BRI15257 FULL-TEXT DOC XML V0//SK
-//EP//TEXT IM-PRESS 20071213BRI15257 ITEM-001-SK DOC XML V0//SK
-//EP//TEXT IM-PRESS 20071213BRI15257 ITEM-003-SK DOC XML V0//SK
Priemysel
Poslanci budú diskutovať o iniciatíve "CARS 21"
2008-01-08 - 14:28
Automobilové odvetvie EÚ predstavuje asi tretinu svetovej produkcie a patrí medzi najvýznamnejších zamestnávateľov na kontinente.
Technologická zmena s tvrdou medzinárodnou konkurenciou, ako aj zvyšovanie požiadaviek z hľadiska životného prostredia a bezpečnosti na cestách, však toto odvetvie núti k rýchlym zmenám.
Poslanci budú preto schvaľovať nelegislatívnu správu, v ktorej sa vyjadrujú k iniciatíve na zvyšovanie konkurencieschopnosti automobilového priemyslu EÚ, známej pod skratkou CARS 21.
Zámerom skupiny na vysokej úrovni "CARS 21", vytvorenej z predstaviteľov najdôležitejších zúčastnených strán z iniciatívy Európskej komisie v januári 2005, bolo navrhnúť regulačný rámec, ktorý by na jednej strane zohľadňoval konkurencieschopnosť európskeho automobilového odvetvia a na druhej strane požiadavky verejnej politiky.
EP v nelegislatívnej správe poslanca Jorga CHATZIMARKAKISA (ALDE, DE) víta prácu skupiny CARS 21 a postoj Komisie k nej, pri konkrétnych oblastiach však navrhuje nové body.
Medzi nich patrí napríklad požiadavka zvýšenia financií do výskumu s cieľom napomôcť automobilovému priemyslu prispôsobiť sa požiadavkám vyplývajúcim z dosahovania cieľov znižovania emisií CO 2 , ako aj požiadavka na celosvetovú ochranu práv duševného vlastníctva v tejto oblasti.
Vzhľadom na to, že vývoj nových typov osobných vozidiel trvá približne 5 - 7 rokov, poslanci vyzývajú Európsku komisiu, aby nestanovovala žiadne definitívne záväzné ciele pre emisie CO 2 pred rokom 2015.
Po tomto dátume by však podľa EP mali byť priemerné ciele stanovené na 125g/km, pretože sú podľa poslancov reálne dosiahnuteľné.
V správe tiež poslanci vyjadrujú obavu, že európsky automobilový priemysel by mohol kvôli nekalej hospodárskej súťaži a porušovaniu práv duševného vlastníctva prísť o svoju pozíciu jedného z najkonkurencieschopnejších priemyselných odvetví sveta, a preto zdôrazňujú, že dôkladná ochrana týchto práv by mala byť podmienkou akéhokoľvek partnerstva Únie s Čínou.
Jorgo CHATZIMARKAKIS ALDE DE Dokument: CARS21 - Konkurenčný regulačný rámec pre automobilový priemysel
Číslo: A6-0494/2007
Procedúra: Iniciatívna správa Text návrhu správy: CARS21 - Konkurenčný regulačný rámec pre automobilový priemysel
-//EP//TEXT REPORT A6-2007-0494 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071213BRI15257 FULL-TEXT DOC XML V0//SK
-//EP//TEXT IM-PRESS 20071213BRI15257 ITEM-002-SK DOC XML V0//SK
-//EP//TEXT IM-PRESS 20071213BRI15257 ITEM-004-SK DOC XML V0//SK
Spravodlivosť a vnútorné veci
Europoslanci sa budú zaoberať právami dieťaťa
2008-01-08 - 14:28
Poslanci budú schvaľovať nelegislatívnu správu, v ktorej reagujú na Komisiou navrhovanú stratégiu pre ochranu práv dieťaťa.
Parlamentná správa pritom stratégii vyslovuje širokú podporu a dopĺňa ju o rôzne nové aspekty, vrátane opatrení na zabránenie šírenia pedofílie prostredníctvom internetu.
Parlament tiež obhajuje vytvorenie európskych trestných zákonov pre boj proti "sexuálnej turistike" zahŕňajúcej deti a systém stíhania dodávateľov produktov vyrobených prostredníctvom detskej práce.
Iniciatívna správa poslankyne Roberty ANGELILLI (UEN, IT) dôrazne odsudzuje akúkoľvek formu násilia páchaného na deťoch a vyzýva na vytvorenie špeciálnej rozpočtovej kapitoly v rozpočte EÚ pre ochranu práv dieťaťa, načrtnutú v publikovanej stratégii.
Internet a ochrana práv dieťaťa
S cieľom zabrániť šíreniu pedofílie prostredníctvom internetu žiadajú poslanci zavedenie vhodných technických opatrení a vyzývajú poskytovateľov internetových služieb a vyhľadávačov, ako aj bankové inštitúcie, aby pomohli blokovať platby občanov snažiacich sa zakúpiť si prístup na stránky s takýmto nelegálnym obsahom.
Okrem toho si poslanci EP želajú tiež sprísnenie pravidiel pre zverejňovanie nebezpečného obsahu na internete či prostredníctvom multimediálnych služieb, ako aj pre predaj násilných videohier.
Pre všetky tieto produkty by podľa EP mala existovať spoločná celoeurópska klasifikácia a jednotný označovací systém, ktorý by upozorňoval na stupeň nebezpečnosti obsahu.
Internet by mal byť podľa poslancov naopak prostriedkom poskytovania informácií o právach dieťaťa a o ich ochrane, a to prostredníctvom vytvorenia európskej internetovej stránky venovanej tejto problematike.
Boj proti zneužívaniu detí na prácu
Európsky parlament v správe vyjadruje podporu vytvoreniu mechanizmov, ktoré by umožňovali stíhať dodávateľov produktov vyrobených prostredníctvom detskej práce.
Varovný systém pri únosoch detí a prenasledovanie pedofilov
Správa EP odporúča zahnúť do stratégie pre ochranu práv dieťaťa aj vytvorenie Európskeho varovného systému pri únosoch a vytvorenie telefónnej linky pomoci pre unesené deti.
Okrem toho si poslanci želajú tiež zavedenie jednotných celoeurópskych trestnoprávnych predpisov pre boj proti sexuálnej turistike zahŕňajúcej deti.
Ďalšie práva detí
S cieľom zdôrazniť právo každého dieťaťa na rodinu navrhujú poslanci vo svojej správe vytvorenie nástrojov pre uľahčenie adopcií.
Roberta ANGELILLI UEN IT Dokument: O európskej stratégii v oblasti práv dieťaťa
Číslo: A6-0520/2007
Procedúra: Iniciatívna správa Text návrhu správy: O európskej stratégii v oblasti práv dieťaťa
-//EP//TEXT REPORT A6-2007-0520 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071213BRI15257 FULL-TEXT DOC XML V0//SK
-//EP//TEXT IM-PRESS 20071213BRI15257 ITEM-003-SK DOC XML V0//SK
-//EP//TEXT IM-PRESS 20071213BRI15257 ITEM-005-SK DOC XML V0//SK
Spravodlivosť a vnútorné veci
Interpelácia o stratégii EÚ pre rómsku problematiku
2008-01-08 - 14:28
Skupina poslancov zo strany Európskych socialistov predloží počas januárového zasadnutia Európskej komisii otázku o stratégii EÚ pre rómsku problematiku.
Poslanci sa odvolávajú na uznesenie z apríla 2005, ktoré okrem iného navrhovalo zvážiť uznanie Rómov ako nadnárodnej európskej menšiny, ako aj na ďalšie iniciatívy, pričom od Európskej komisie chcú vedieť, prečo doposiaľ v tejto oblasti nepredložila žiaden komplexný akčný plán.
V súvislosti s rómskou problematikou budú chcieť poslanci tiež vedieť, aké množstvo európskych finančných prostriedkov majú k dispozícii členské štáty EÚ usilujúce o integráciu rómskych komunít a či Európska komisia vykonala nejaké hodnotenie skutočného účinku takéhoto financovania na začlenenie rómskeho obyvateľstva.
V predloženej otázke sa skupina poslancov ďalej Komisie pýta na možnosť úpravy inštitucionálnych štruktúr s cieľom venovať sa rómskej problematike efektívnejším spôsobom a na to, ako chce zabezpečiť podporu sociálnej a ekonomickej integrácie rómskych komunít s ostatnými politickými iniciatívami, vrátane možnosti zahrnutia tejto problematiky do pôsobnosti jediného európskeho komisára či koordinátora EK pre rómsku problematiku.
Jan Marinus WIERSMA PSE NL Hannes SWOBODA PSE AT Katalin LÉVAI PSE HU Adrian SEVERIN PSE RO Jan ANDERSSON PSE SE Dokument: Európska stratégia pre Rómov
Číslo: O-0081/2007
Procedúra: Otázka na ústne zodpovedanie Otázka na ústne zodpovedanie: Európska stratégia pre Rómov
-//EP//TEXT OQ O-2007-0081 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071213BRI15257 FULL-TEXT DOC XML V0//SK
-//EP//TEXT IM-PRESS 20071213BRI15257 ITEM-004-SK DOC XML V0//SK
-//EP//TEXT IM-PRESS 20071213BRI15257 ITEM-006-SK DOC XML V0//SK
Vonkajšie vzťahy
Európsky parlament navštívi Veľký Mufti Sýrie
2008-01-08 - 14:28
V rámci tzv. slávnostného zasadnutia navštívi Európsky parlament sýrsky duchovný vodca Ahmad Badr El Din El Hassoun.
Veľký Mufti Sýrie vystúpi v pléne EP na pozvanie jeho predsedu Hansa-Gerta Pötteringa, pričom jeho návšteva odzrkadlí odštartovanie roku 2008 ako Európskeho roku medzikultúrneho dialógu.
Veľký Mufti (titul používaný na označenie najvyššej autority v náboženskom práve v sunitských moslimských krajinách) vydáva súdne rozhodnutia a edikty pre interpretáciu islamského práva a pomáha sudcom pri výklade islamského práva a vynášaní rozsudkov v rozhodujúcich prípadoch.
V rámci Európskeho roka mezikultúrneho dialógu navštívi v najbližších 12 mesiacoch pôdu Európskeho parlamentu niekoľko ďalších významných zahraničných osobností a bude usporiadaných viacero špeciálne zameraných podujatí (arabský týždeň, africký týždeň, filmový festival na tému medzikultúrneho dialógu, atď.).
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071213BRI15257 FULL-TEXT DOC XML V0//SK
-//EP//TEXT IM-PRESS 20071213BRI15257 ITEM-005-SK DOC XML V0//SK
-//EP//TEXT IM-PRESS 20071213BRI15257 ITEM-007-SK DOC XML V0//SK
Európska rada
Vyhlásenie Rady - Program slovinského predsedníctva
2008-01-08 - 14:28
Januárom 2008 sa začína nové predsedníctvo v Rade EÚ, ktorého sa po prvýkrát ujme jedna z "nových" členských krajín Únie, Slovinsko.
Poslanci EP si preto počas januárového zasadnutia Parlamentu v Štrasburgu vypočujú vyhlásenie slovinského predsedu vlády Janez JANŠA, ktorý ich oboznámi s programom jeho krajiny pre smerovanie európskej politiky na nasledujúcich šesť mesiacov.
Za svoje priority v pozícii predsedu Rady označilo Slovinsko predovšetkým úspešné zavŕšenie ratifikačného procesu Reformnej zmluvy EÚ, oblasť energetiky, klimatických zmien, ako aj posilnenie spolupráce s krajinami Západného Balkánu.
Zvláštnu pozornosť chce slovinské predsedníctvo venovať Kosovu a európskej politike susedstva.
V súlade s vyhlásením roka 2008 za Európsky rok medzikultúrneho dialógu je slovinskou prioritou tiež posilňovanie diverzity a odstraňovanie predsudkov, ktoré je podľa tejto krajiny dôležité najmä pre riešenie problémov v oblastiach akými sú migrácia, boj proti organizovanému zločinu či terorizmus.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071213BRI15257 FULL-TEXT DOC XML V0//SK
-//EP//TEXT IM-PRESS 20071213BRI15257 ITEM-006-SK DOC XML V0//SK
-//EP//TEXT IM-PRESS 20071213BRI15257 ITEM-COVER-SK DOC XML V0//SK
-//EP//TEXT IM-PRESS 20071213BRI15257 ITEM-001-SK DOC XML V0//SK
-//EP//TEXT IM-PRESS 20071213BRI15257 ITEM-002-SK DOC XML V0//SK
-//EP//TEXT IM-PRESS 20071213BRI15257 ITEM-003-SK DOC XML V0//SK
-//EP//TEXT IM-PRESS 20071213BRI15257 ITEM-004-SK DOC XML V0//SK
-//EP//TEXT IM-PRESS 20071213BRI15257 ITEM-005-SK DOC XML V0//SK
-//EP//TEXT IM-PRESS 20071213BRI15257 ITEM-006-SK DOC XML V0//SK
-//EP//TEXT IM-PRESS 20071213BRI15257 ITEM-007-SK DOC XML V0//SK
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20071213BRI15257 ITEM-COVER-SK DOC XML V0//SK
-//EP//TEXT IM-PRESS 20071213BRI15257 ITEM-001-SK DOC XML V0//SK
-//EP//TEXT IM-PRESS 20071213BRI15257 ITEM-002-SK DOC XML V0//SK
-//EP//TEXT IM-PRESS 20071213BRI15257 ITEM-003-SK DOC XML V0//SK
-//EP//TEXT IM-PRESS 20071213BRI15257 ITEM-004-SK DOC XML V0//SK
-//EP//TEXT IM-PRESS 20071213BRI15257 ITEM-005-SK DOC XML V0//SK
-//EP//TEXT IM-PRESS 20071213BRI15257 ITEM-006-SK DOC XML V0//SK
-//EP//TEXT IM-PRESS 20071213BRI15257 ITEM-007-SK DOC XML V0//SK
