17.1.2005
NÁVRH UZNESENIA
ktorý v súlade s článkom 113 rokovacieho poriadku
predkladá Cristiana Muscardini
o 8. marci: Európskom dni boja proti násiliu voči ženám a zmrzačovaniu pohlavných orgánov
Uznesenie Európskeho parlamentu on 8. marci: Európskom dni boja proti násiliu voči ženám a zmrzačovaniu pohlavných orgánov
Európsky parlament ,
–
so zreteľom na závery popredného egyptského denníka v arabskom jazyku, v ktorom moslimský teológ dokazuje absenciu akéhokoľvek základu pre infibuláciu v klasických islamských zdrojoch a odsudzuje ju ako praktiku založenú výlučne na ľudovej tradícií, ktorá je škodlivá pre telesné a duševné zdravie žien, ktorých sexuálnu povahu Korán uznáva,
–
so zreteľom na článok 113 rokovacieho poriadku,
A.
keďže sa predpokadá, že aj v súčasnosti žije 100 až 130 miliónov dievčat, ktoré podstúpili zmrzačenie pohlavných orgánov,
B.
so zreteľom na odpoveď pána Nielsona z 22. apríla 2004 na otázku č. P-0841/04 , v ktorej sa uvádza, že Komisia a medzinárodné spoločenstvo považujú zmrzačovanie pohlavných orgánov za porušenie ľudských práv žien,
C.
keďže program jednou z priorít programu Daphne I bol dva roky boj proti zmrzačovaniu pohlavných orgánov, a keďže program Daphne II poskytuje 50 miliónov eur na boj proti násiliu voči deťom, mladým ľuďom a ženám,
1.
navrhuje, aby sa 8. marec premenoval na „Európsky deň boja proti násiliu voči ženám a zmrzačovaniu pohlavných orgánov“, aby sa zvýšilo povedomie príslušných orgánov a širokej verejnosti o fenoméne celosvetového násilia voči ženám a podporilo rozširovanie potrebných informácií o dodržiavaní zdravia a telesnej integrity žien.
