Otázka na písomné zodpovedanie E-009421/2011
Komisii
článok 117 rokovacieho poriadku
Monika Flašíková Beňová (S&D)
(19. októbra 2011)
Vec: Uplatňovanie Charty základných práv EÚ
Výbor Európskeho parlamentu pre občianske slobody, spravodlivosť a vnútorné veci predložil správu o súlade Charty základných práv EÚ s činnosťou agentúr FRONTEX, EUROPOL a EASO.
Správa sa zameriava najmä na problematiku mandátov, kompetencií a praktík uvedených agentúr pre oblasť vonkajších hraníc a azylovej politiky.
Výbor navrhuje vytvoriť nový model Európskej agentúry pre vnútorné veci.
Podľa autorov správy by mala byť správna rada týchto agentúr menej medzivládna a ich konzultatívne fóra by mali mať neobmedzený prístup k informáciám o ich činnosti.
Tá by sa mala zároveň za každých okolností monitorovať.
—
Ako sa Komisia stavia k návrhu, že v prípade skutočného či hroziaceho porušenia ľudských práv by mala právomoc zmraziť činnosť agentúr?
