Odpoveď pána Oettingera v mene Komisie
(13. decembra 2011)
Nedávny návrh Komisie Komisiou predložený návrh nariadenia Európskeho parlamentu a Rady o bezpečnosti vyhľadávania, prieskumu a ťažby ropy a zemného plynu na mori [KOM(2011) 688/2] vyžaduje od užívateľov licencií, prevádzkovateľov a ich dodávateľov, aby v prípade, že majú sídlo v Únii, aj naďalej riadili svoje činnosti súvisiace s ťažbou ropy a zemného plynu na mori v súlade so zásadami uvedenými v tomto návrhu, keď pôsobia mimo Únie (článok 18 ods. 6 návrhu).
EÚ presadzuje najvyššiu mieru bezpečnosti a integrity činností súvisiacich s ťažbou ropy a zemného plynu na mori aj mimo jurisdikcie EÚ, a to nielen tým, že od podnikov vyžaduje, aby si osvojili kultúru zameranú v prvom rade na zaručenie bezpečnosti, pričom sa očakáva, že sa to uplatní na úrovni celého podniku, ale aj prostredníctvom podpory bezpečných a environmentálne vhodných činností spojených s ťažbou ropy a zemného plynu mimo vôd EÚ prostredníctvom medzinárodných fór a diskusií.
