Medzinárodní a domáci pasažieri cestujúci železničnou dopravou majú dostávať náhrady za meškanie
Doprava
2005-09-07 - 19:08
Po hlasovaní Dopravného výboru Európskeho parlamentu dňa 10. apríla sa železniční cestujúci môžu tešiť na finančnú náhradu za meškanie vlakov.
Poslanci trvajú aj na tom, aby kompenzácia – či už vrátenie peňazí alebo kupóny – nebola poskytovaná len medzinárodným železničným cestujúcim ale aj cestujúcim na domácich trasách, vrátane cezpoľných pracovníkov.
A chcú, aby bolo vrátenie peňazí založené na jednoduchom, ľahko pochopiteľnom merítku.
Európsky parlament je už dlho silným zástancom lepších železničných služieb, v nádeji, že podporí presun dopravy z ciest a vzduchu.
Uvolnilo by to preplnenie na cestách a vo vzduchu a znížilo by to znečistenie atmosféry.
V posledných desiatkach rokov európske železnice prišli o svoju pozíciu v prospech cestnej a leteckej dopravy, ale dôkaz z USA, kde železničná nákladná doprava prešla oživením, nasvedčuje, že tento trend je možné zvrátiť.
Jedným spôsobom, akým je možné povzbudiť cestujúcich, aby cestovali vlakom, je zaručiť im jasné, jednoduché kompenzačné sadzby, ak sa im nedostane služby, za ktorú si zaplatili.
Niektoré členské štáty EÚ už svoje systémy náhrad majú, ale Dopravný výbor Európskeho parlamentu zastáva názor, že minimálne sadzby stanovené EÚ by viedli k spravodlivejšiemu zachádzaniu so železničnými cestujúcimi po celej Európe.
Jedným z výsledkov hlasovania Dopravného výboru je, že železničné spoločnosti už nebudú môcť trvať na platení kompenzácií vo forme kupónov pre ďalšie cesty po železnici.
Namiesto toho budú mať pasažieri nárok na nasledujúce minimálne sumy vrátených peňazí, v prípade meškania ich vlaku:
- 25% z cestovného za meškanie viac než 60 minút;
- 50% za meškanie viac než 120 minút;
- 75% za meškanie viac než 180 minút.
Tieto peňažné náhrady by mali byť vyplatené do jedného mesiaca po podaní žiadosti.
Poslanci EP žiadali, aby držitelia železničných predplatených lístkov, ktorí zažijú opakované meškanie alebo zrušenie železničného spoja, mali nárok na kompenzáciu vo forme bezplatných ciest, zliav alebo predĺženia platnosti ich predplateného lístka.
Tento zákon EÚ o kompenzácii za meškanie je len časť väčšieho balíčku zákonných úprav zameraných na vylepšovanie železničnej dopravy v Európskej únii.
Legislatívu navrhuje Európska komisia, ale o jej konečnej úprave rozhodne Parlament.
Navyše je to tretí balík železničných právnych predpisov Európskej únie.
Predošlé balíky zaviedli súťaž do medzinárodnej a neskôr aj vnútroštátnej železničnej nákladnej prepravy.
Stanovili tiež štandardné pravidlá EÚ o bezpečnosti a technických otázkach.
Viď našu poznámku pre Európske voľby 2004: Železnice na ceste k svetlej budúcnosti .
EÚ smeruje svoju pozornosť na služby cestujúcim až v tomto treťom balíku.
Okrem otázky kompenzácie za meškanie sa tretí balík zaoberá aj konečnými termínmi pre liberalizáciu služieb cestujúcim, pričom cieľom je umožniť väčšiu konkurenciu v medzinárodných službách pasažierom (a tiež vo vnútroštátnych sieťach, ak si členovia Dopravného výboru presadia svoje).
Iné časti pokrývajú kompenzáciu pre zákazníkov nákladnej dopravy a systém certifikátov, ktorý zaistí, aby personál vo vlaku spĺňal minimálne odborné, zdravotné a jazykové normy.
20050819STO00762 Železnice na ceste k svetlej budúcnosti (Dôležité fakty - Voľby 2004) (v angličtine)
SK
1
PHOTO
20050819PHT00573.jpg
SK
2
LINK
/elections2004/highlights/sk/807.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
