Mladých by do politiky mohla pritiahnuť diskusia
Voľby 2009
Mládež
2009-02-26 - 13:08
Mladí chcú viac diskutovať s politikmi © BELGA_EPA_SIMELA PANTZARTZI Prieskumy dokazujú, že mladí ľudia sú z politiky unavení.
Zaujímajú sa o ňu, no aktívne sa nezapájajú.
Odpoveď na otázku ako viac zaangažovať mládež do záležitostí na úrovni EÚ hľadali europoslanci spolu so zástupcami mladej generácie 17. februára.
Prieskum Eurobarometra z roku 2007 ukázal, že len 2 % mladých ľudí pracujú ako dobrovoľníci a len 5 % z nich sú členmi politickej strany.
Pritom až 82 % mladých sa zaujíma o politické dianie vo svojej krajine, 73 % o lokálnu politiku a 66 % o záležitosti na úrovni EÚ.
Riešenie vyzerá zdanlivo jednoducho: 81 % oslovených by bolo viac aktívnych, ak by s nimi politici diskutovali ešte pred prijatím rozhodnutí.
Skôr k urnám?
Jedným zo spôsobov ako viac pritiahnuť mladých do politiky je zníženie vekovej hranice voličov.
V Rakúsku napríklad vlani umožnili voliť do dolnej komory parlamentu už 16-ročným.
Podľa rakúskej liberálky Karin Resetarits sa to však politikom vrátilo ako facka, pretože každý druhý takýto volič hlasoval za extrémnu pravicu.
Ani nemecká socialistka Lissy Gröner si nemyslí, že znižovanie vekovej hranice voličov je všeliekom, pretože "veľa extrémistických politických strán zameriava svoju kampaň na mladých ľudí."
Politici musia s mladými diskutovať
Zástupcovia mládežníckych združení vidia recept v dialógu.
Podľa Pietra Lietaera politici "nemusia vždy súhlasiť s mladými ľuďmi, avšak mali by jasne ukázať, kedy s nimi súhlasia a kedy nie."
Podobne to vidí aj predseda Európskeho fóra mládeže Tine Radinja, ktorý je presvedčený, že "len informovaní mladí ľudia môžu byť aktívnymi občanmi".
Zástupkyňa Európskeho hospodárskeho a sociálneho výboru Jillian Turnhout verí v postupný proces zapájania mladých.
Išlo by o istú formu evolúcie.
"Nemalo by to byť tak, že až dovŕšite 18 rokov, zrazu sa môžte zapájať," uviedla.
Mladí potrebujú sen
EÚ doposiaľ vytvorila viacero nástrojov ako prilákať mládež.
Európsky pakt mládeže, ktorý je súčasťou Lisabonskej stratégie, má podporovať vzdelávanie a výmenné pobyty študentov.
V rámci programu Youth in Action EÚ doposiaľ podporila viac než 6 500 projektov, ktoré nabádajú mládež k väčším občianskym aktivitám.
Objavujú sa aj diskusie politikov s mladými ľuďmi.
Rumunský poslanec zo skupiny ľudovcov a európskych demokratov Daniel Petru Funeriu je však presvedčený, že mládež potrebuje viac.
"Mladí ľudia potrebujú sen.
Keď budú mať sen, budú sa chcieť zapojiť.
Kto však sníva ‘európsky sen’?"
20090223STO50161 Výsledky Eurobarometra (anglicky) Európsky pakt mládeže (anglicky) Európsky týždeň mládeže
SK
1
PHOTO
20090226PHT50448.jpg
SK
2
LINK
http://ec.europa.eu/dgs/education_culture/publ/pdf/youth/results-eurobarometer2007_en.pdf
SK
3
LINK
http://europa.eu/scadplus/leg/en/cha/c11081.htm
-//EP//TEXT IM-PRESS 20081107STO41555 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
