Otázka na písomné zodpovedanie E-012486/2011
Komisii
článok 117 rokovacieho poriadku
Monika Flašíková Beňová (S&D)
(6. januára 2012)
Vec: Energetická izolácia Švajčiarska
Švajčiarsko nie je súčasťou európskeho vnútorného trhu.
Z dôvodu jeho pozície mimo Európskej únie mu hrozí izolácia v oblasti energetiky.
Krajina sa takisto nezaoberá predpismi Európskej rady.
Rokovania o harmonizácii pravidiel v sektore elektriny prebiehajú už od roku 2007, naďalej sú však neúspešné.
Švajčiarsko má pritom výhodnú polohu v strede kontinentu, výbornú infraštruktúru a flexibilnú kapacitu pre elektrinu z vodných zdrojov.
Ak by sa teda krajina pripojila k jednotnému trhu s elektrinou, mohla by sa stať jedným z najdôležitejších európskych uzlov pre skladovanie elektriny.
Odlišné pravidlá uplatňované pri výmene elektriny sú prekážkou v ďalšom rozvoji energetického sektora.
—
Akým spôsobom chce teda Komisia docieliť harmonizáciu pravidiel Švajčiarska a Európskej únie v sektore elektriny?
