KONEČNÉ ZNENIE
A6-0067/2007
15.3.2007
SPRÁVA
o budúcnosti Kosova a úlohe EÚ
(2006/2267(INI))
Výbor pre zahraničné veci
Spravodajca:
Joost Lagendijk
PE 384.211v02-00
OBSAH
NÁVRH UZNESENIA EURÓPSKEHO PARLAMENTU..........
Error!
Bookmark not defined.
STANOVISKO Výboru pre medzinárodný obchod .
Error!
Bookmark not defined.
POSTUP......................................................................................
Error!
Bookmark not defined.
NÁVRH UZNESENIA EURÓPSKEHO PARLAMENTU
o budúcnosti Kosova a úlohe EÚ
( 2006/2267(INI) )
Európsky parlament ,
– so zreteľom na uznesenie Bezpečnostnej rady OSN č. 1244 z 10. júna 1999,
– so zreteľom na správu vyslanca generálneho tajomníka OSN pre revíziu noriem o úplnej revízii uplatňovania noriem predloženú Bezpečnostnej rade OSN 7. októbra 2005,
– so zreteľom na rozhodnutie Bezpečnostnej rady OSN z 24. októbra 2005 schváliť návrh generálneho tajomníka na začatie rozhovorov o právnom postavení Kosova,
– so zreteľom na menovanie pána Marttiho Ahtisaariho za osobitného vyslanca generálneho tajomníka OSN pre proces budúceho právneho postavenia Kosova zo 14. novembra 2005,
– so zreteľom na závery kontaktnej skupiny z 31. januára 2006, ktoré zdôrazňujú osobitnú povahu problému Kosova – ktorý podľa záverov vytvorila dezintegrácia bývalej Juhoslávie a následné konflikty, etnické čistky a udalosti z roku 1999, ako aj dlhé obdobie medzinárodnej správy podľa rezolúcie Bezpečnostnej rady č. 1244 z roku 1999 – a požadujú skoré rokovania na vyriešenie tejto otázky ako najlepší možný postup,
– so zreteľom na závery predsedníctva Európskej rady zo 14. a 15. decembra 2006, ktoré plne podporujú úsilie Marttiho Ahtisaariho na vyriešenie otázky právneho postavenia Kosova a potvrdzujú pripravenosť Únie zohrávať významnú úlohu pri vykonávaní budúceho riešenia,
– so zreteľom na záverečnú správu/odporúčania osobitného vyslanca pre ... o ...,
– so zreteľom na článok 45 rokovacieho poriadku,
– so zreteľom na správu Výboru pre zahraničné veci a stanovisko Výboru pre medzinárodný obchod ( A6‑0067/2007 ),
A. keďže hlavné zásady na riešenie právneho postavenia Kosova, ktoré prijala kontaktná skupina 7. októbra 2005, zdôrazňujú, že riešenie dosiahnuté na základe rokovaní má byť hlavnou medzinárodnou prioritou a že po začatí procesu rokovaní nemôže byť tento proces zablokovaný a musí dospieť k záveru; keďže tieto zásady jasne stanovujú, že nemôže prísť k nijakému návratu k situácii spred marca 1999, ani k žiadnemu rozdeleniu Kosova či spojeniu Kosova s inou krajinou alebo časťou inej krajiny,
B. keďže v 90. rokoch 20. storočia bolo obyvateľstvo Kosova vystavené systematickým aktom násilia a útlaku, ktoré v roku 1999 vyvrcholili masovým vyhostením civilného obyvateľstva a primäli Bezpečnostnú radu OSN k zásahu v stopách operácie NATO a zavedeniu medzinárodnej civilnej a bezpečnostnej správy na tomto území; keďže tým v medzinárodnom práve vznikla bezprecedentná situácia,
C. keďže udalosti z marca 2004, ktoré sa musia odsúdiť, dokazujú, že v Kosove stále trvá napätie medzi albánskym a srbským spoločenstvom a že treba nájsť riešenie, ktoré zaručí práva oboch etník a ďalších etnických skupín v súlade s publikáciami Organizácie pre bezpečnosť a spoluprácu v Európe (OBSE), Rady Európy a ďalších organizácií s právomocami v oblasti ochrany menšín,
D. keďže určenie budúceho právneho postavenia Kosova prispeje k jeho hospodárskemu rozvoju, vzniku vyspelej politickej triedy a rozvoju tolerantnej, nesegregačnej spoločnosti v regióne,
E. keďže napriek početným kolám rozhovorov nebolo možné nanešťastie dosiahnuť žiadnu dohodu prijateľnú pre obe strany a so zreteľom na skutočnosť, že osobitný vyslanec OSN kontaktnej skupine predstavil návrhy riešenia sporu, a keďže by malo nasledovať obdobie ďalších konzultácií so zúčastnenými stranami,
F. keďže konečné riešenie nemožno nadiktovať pod hrozbou radikalizácie v Kosove alebo Srbsku, ale musí byť výsledkom riešenia, ktoré zohľadní záujmy všetkých zúčastnených strán,
G. keďže ďalšie zdržanie určenia postavenia Kosova by mohlo mať negatívny vplyv na už aj tak krehkú a napätú situáciu,
H. keďže pre udalosti z roku 1999, dlhú prechodnú medzinárodnú správu a vznik a postupné upevňovanie kosovských dočasných inštitúcií samosprávy vznikla výnimočná situácia, na základe ktorej je opätovné začlenenie Kosova do Srbska nereálne,
I. keďže vzťahy medzi Kosovom a Srbskom vzhľadom na úzke kultúrne, náboženské a hospodárske väzby by sa mali ďalej rozvíjať v duchu partnerstva a dobrých susedských vzťahov v záujme celého obyvateľstva Kosova a Srbska,
J. keďže nedôvera medzi rôznymi etnickými skupinami, ešte vždy nestála situácia a potreba rozvíjať a upevňovať demokratické, mnohonárodnostné inštitúcie v Kosove vyžaduje stálu medzinárodnú prítomnosť v dohľadnom čase,
K. keďže medzinárodné spoločenstvo by malo pokračovať v investíciách do vzdelávania, predovšetkým so zreteľom na vážne výzvy, ktoré stoja pred mladšou generáciou obyvateľov Kosova,
L. keďže vzhľadom na strategickú polohu Kosova musí Európska únia hrať ústrednú úlohu v sledovaní, zabezpečovaní a uľahčovaní presadzovania riešenia právneho postavenia a tiež v pomoci pri zakladaní a upevňovaní demokratických inštitúcií v Kosove, pričom Európsky parlament bude plniť svoje povinnosti pozorovateľa,
M. keďže však príspevok EÚ musí byť podmienený splnením určitých minimálnych požiadaviek v tomto riešení,
N. keďže riešenie konečného právneho postavenia musí byť zlučiteľné s EÚ, t. j. má zabezpečiť ústavný rámec zlučiteľný s európskymi výhľadmi Kosova a má Únii umožniť využitie celého rozsahu nástrojov, ktoré má k dispozícii,
1. podporuje proces pod vedením OSN na určenie konečného štatútu Kosova a snahy o vytvorenie životaschopného rámca, ktorý zaručuje stabilitu a bezpečnosť pre všetky spoločenstvá v Kosove, ako aj dlhodobý, sebestačný hospodársky a spoločenský rozvoj; schvaľuje komplexný návrh pána Ahtisaariho na riešenie budúceho štatútu Kosova a na základe toho návrhu očakáva, že Bezpečnostná rada OSN čo najskôr prijme novú rezolúciu, ktorá nahradí rezolúciu 1244;
2. dochádza k záveru, že jediným udržateľným riešením pre Kosovo je to, ktoré:
– zaručuje Kosovu prístup k medzinárodným finančným organizáciám, čo mu umožní začať hospodársku obnovu a vytvárať podmienky na tvorbu pracovných miest;
– počíta s medzinárodnou prítomnosťou s cieľom zachovať mnohoetnický ráz Kosova a chrániť záujmy a bezpečnosť srbského a rómskeho obyvateľstva a ďalších etnických spoločenstiev;
– zabezpečuje medzinárodnú pomoc s cieľom zaručiť rozvoj efektívnych, sebestačných inštitúcií pre všetkých obyvateľov Kosova, ktoré budú fungovať podľa zásad právneho štátu a základných pravidiel demokracie; umožní naplniť želanie Kosova integrovať sa do Európy, čo časom povedie k vytvoreniu vzťahov vzájomnej závislosti s jeho susedmi;
3. nazdáva sa, že riešenie budúceho právneho postavenia Kosova musí byť v súlade s medzinárodným právom;
4. vyjadruje nádej, že sa v Srbsku v krátkom čase sformuje silná a jednoznačne proeurópska vláda, ktorá sa bude vážne a kladne podieľať na hľadaní riešenia otázky postavenia Kosova; zdôrazňuje, že takáto vláda je potrebná na účely plnej spolupráce s Medzinárodným trestným tribunálom pre bývalú Juhosláviu a za týchto podmienok zohľadní opätovné začatie prístupových rokovaní, ktoré povedú k uzatvoreniu dohody o stabilizácii a pridružení medzi Srbskom a Európskou úniou;
5. je presvedčený, že konečné riešenie by malo obsahovať, okrem iného, aj tieto aspekty:
– jasné vymedzenie úlohy a mandátu medzinárodnej civilnej pomoci a prítomnosti bezpečnostných síl;
– jasné opatrenia na decentralizáciu, ktoré poskytujú podstatnú autonómiu v kľúčových oblastiach, ako sú vzdelávanie, zdravotníctvo a miestna bezpečnosť, a v prípade srbských obcí umožňujú priame ale transparentné spojenie s Belehradom; tieto opatrenia musia byť finančne únosné a nesmú oslabovať rozpočtové, výkonné a legislatívne privilégiá unitárneho Kosova;
– plné dodržiavanie ľudských práv vrátane záväzku poskytovať ústavné záruky v prípade životných záujmov menšín a utečencov a primerané mechanizmy na ochranu týchto záujmov;
– ochranu všetkých kultúrnych a náboženských miest; opatrenia týkajúce sa vytvorenia mnohoetnických vnútorných kosovských bezpečnostných síl vyzbrojených ľahkými zbraňami, ktoré budú mať obmedzenú pôsobnosť, limitovaný potenciál a ohraničené funkcie, pod prísnym dohľadom medzinárodných jednotiek v Kosove pod vedením NATO (KFOR);
– medzinárodné záruky na územnú celistvosť všetkých susediacich štátov;
6. zdôrazňuje, že riešenie otázky Kosova nevytvorí precedens v medzinárodnom práve, pretože Kosovo je pod správou OSN už od roku 1999 a Rezolúcia Bezpečnostnej rady OSN č. 1244 už obsahuje ustanovenia o potrebe vyriešiť otázku konečného štatútu Kosova; usudzuje preto, že situáciu v súvislosti s Kosovom nemožno vôbec porovnávať so situáciou v iných konfliktných regiónoch, ktoré nie sú pod správou OSN;
7. zdôrazňuje, že dohoda o budúcom postavení Kosova musí zahrnúť aj osobitné opatrenia pre Mitrovicu, ktoré plne zaručia práva a bezpečnosť srbského spoločenstva bez ohrozenia jednoty Kosova; domnieva sa, že na tieto opatrenia má priamo dohliadať medzinárodné spoločenstvo v rámci konzultácií a spolupráce so srbskými orgánmi; Srbsku však pripomína, že takáto účasť v Kosove je spojená so srbskou spoluprácou pri presadzovaní konečného riešenia právneho postavenia Kosova;
8. víta preto skutočnosť, že návrh pána Ahtisaariho načrtáva rozsiahlu autonómiu pre srbské a ďalšie spoločenstvá vrátane podstatného stupňa komunálnej autonómie v súlade s európskymi zásadami subsidiarity a samosprávy;
9. zastáva názor, že medzinárodné spoločenstvo má svoju prítomnosť čo najviac orientovať na pomoc miestnym orgánom pri:
– presadzovaní podmienok riešenia,
– rozvoji samosprávnej, národnostne vyváženej inštitucionálnej, správnej, súdnej a politickej spôsobilosti,
– dosahovaní pokroku v dodržiavaní noriem OSN a referenčných hodnôt EÚ pre stabilizáciu a pridruženie.
10. domnieva sa preto, že medzinárodná prítomnosť v Kosove má mať dostatok príslušníkov na primerané vykonávanie svojich úloh, nemá však viesť k zriadeniu súbežnej správy alebo vernému napodobneniu súčasnej správy pod vedením OSN;
11. zdôrazňuje, že medzinárodné spoločenstvo musí mať priame nápravné a v obmedzených prípadoch aj náhradné právomoci v kľúčových oblastiach, ako:
– zabezpečenie životných záujmov menšín;
– ochrana citlivých miest;
– bezpečnosť;
– súdnictvo a širšie zásady právneho štátu, najmä v boji proti organizovanému zločinu;
12. zdôrazňuje, že treba vyvinúť ďalšie úsilie na podporu návratu utečencov a osôb vysídlených po celom Kosove; zdôrazňuje, že kľúčom k trvalému návratu je vytváranie pracovných príležitostí a že trvalo udržateľný hospodársky rozvoj sa musí stať prioritou; zdôrazňuje, že nesrbskí a nealbánski utečenci, ako sú Rómovia a Aškali, si vyžadujú osobitnú pozornosť vrátane vnútorne vysídlených Rómov, ktorí žijú v táboroch v Kosovskej Mitrovici;
13. podporuje potrebu vytvoriť kompletný a spravodlivý vzdelávací systém, ktorý rómskym a aškalským žiakom umožní čiastočné vyučovanie v rómčine a podporí pestovanie identity a kultúry týchto menšinových spoločenstiev;
14. zdôrazňuje, že konečné rozhodnutie o budúcom postavení Kosova môže prijať iba Bezpečnostná rada OSN; naliehavo vyzýva Európsku úniu a jej členské štáty, najmä tie členské štáty, ktoré sú zároveň členmi Bezpečnostnej rady OSN, aby v plnej miere a aktívne podporili životaschopné riešenie budúceho štatútu Kosova;
15. nazdáva sa, že prijatie novej rezolúcie Bezpečnostnej rady OSN je tiež rozhodujúce pre budúcu účasť EÚ na vývoji v Kosove a že by sa nemala plánovať intenzívnejšia účasť EÚ, ak takáto rezolúcia nebude existovať;
16. je presvedčený, že vzhľadom na ústrednú úlohu pri vykonávaní riešenia má mať Európska únia právo vyjadriť sa v rozhodujúcej miere ku konečným podmienkam riešenia;
17. domnieva sa, že členské štáty by sa mali vo veci Kosova pokúsiť o dosiahnutie spoločnej pozície, vyzýva preto Radu ministrov, aby sa pokúsila prijať spoločnú pozíciu k otázke právneho postavenia s vyjadrením minimálnych požiadaviek trvalého riešenia pre Kosovo, zlučiteľného s EÚ;
18. pripomína, že v súlade s článkom 19 Zmluvy o Európskej únii sa od členských štátov zastúpených v Bezpečnostnej rade OSN očakáva, že podporia spoločnú pozíciu a budú Radu ministrov EÚ pravidelne informovať o rokovaniach; tiež požaduje, aby bol Európsky parlament pravidelne informovaný;
19. vyzýva členské štáty EÚ, ktoré sú členmi kontaktnej skupiny, aby sa o svoje informácie podelili s Radou ministrov EÚ a všetkými ďalšími členskými štátmi, aby zlepšili koordináciu a spoluprácu s nimi, pretože EÚ ako celok ponesie medzinárodnú zodpovednosť a finančné náklady spojené s konečným riešením;
20. nalieha na členské štáty v Bezpečnostnej rade OSN, a najmä na stálych členov, aby zohrávali konštruktívnu úlohu v úsilí o zabezpečenie pružného konania obidvoch zainteresovaných strán a prijali jednoznačné, trvalé riešenie pre Kosovo, v súlade s návrhmi predloženými osobitným vyslancom spolu s najlepšou možnou dohodou týchto dvoch strán;
21. je pripravený poskytnúť ďalšie zdroje potrebné na financovanie budúceho angažovania EÚ v Kosove s cieľom realizovať riešenie jeho právneho postavenia a podporiť vyhliadky Kosova na členstvo v EÚ za predpokladu, že:
– riešenie postavenia podporené Bezpečnostnou radou OSN primerane zohľadní spoločnú pozíciu Únie,
– sa v dostatočnom predstihu uskutočnia konzultácie o rozsahu pôsobnosti, cieľoch, prostriedkoch a postupoch tejto misie, aby sa Parlament ubezpečil, že zdroje sú primerané úlohám,
– tieto finančné prostriedky sa poskytnú v súlade s podmienkami medziinštitucionálnej dohody o rozpočtovej disciplíne a riadnom finančnom hospodárení zo 14. júna 2006
Ú. v.
EÚ C 139, 14.6.2006, s.
1. a;
– včas sa zvolá medzinárodná konferencia darcov
22. pripomína záväzok, ktorý fínske predsedníctvo v mene Rady prijalo v súvislosti so schválením rozpočtu na rok 2007, na podrobné informovanie Parlament o rozsahu pôsobnosti, cieľoch a podobných finančných aspektoch možnej budúcej operácie počas plánovania misie;
23. vyjadruje znepokojenie nad spôsobom riadenia prechodu z misie OSN v Kosove (UNMIK) na novú medzinárodnú civilnú správu; pripomína misii UNMIK, že má v Kosove stále angažovať, kým nová správa nebude zorganizovaná a plne funkčná; vyzýva Organizáciu spojených národov a EÚ, aby navrhli prostriedky, ktoré zabránia ďalšiemu odlivu medzinárodnej expertízy v kľúčových správnych oblastiach, najmä vzhľadom na skutočnosť, že dočasné inštitúcie samosprávy v Kosove budú potrebovať čas a pomoc na prevzatie určitých legislatívnych a výkonných právomocí od UNMIK;
24. naliehavo vyzýva Organizáciu pre bezpečnosť a spoluprácu v Európe (OBSE), aby pokračovala vo svojej najdôležitejšej úlohe v Kosove aj po vyriešení právneho postavenia, najmä so zreteľom na pozorovanie a potvrdenie platnosti volebných postupov; v tejto súvislosti vyzýva Radu aj OBSE, aby posilnili vzájomnú spoluprácu v oblasti právnych princípov a jasne vymedzili svoje úlohy v rámci misie európskej bezpečnostnej a obrannej politiky (EBOP);
25. vyjadruje podporu dôrazu, ktorý EÚ kladie na súdnictvo a právny princíp v štádiu po vyriešení právneho postavenia a zdôrazňuje, že bude potrebný hladký prevod zodpovedností; vyzýva k zavedeniu jasného a transparentného rozdelenia úloh a zodpovedností medzi domácimi kosovskými súdmi a súdnymi orgánmi a pripravovanou misiou práva a poriadku EÚ, pričom zvláštnu pozornosť treba venovať mechanizmom odvolania a možnosti selektívnej revízie súdnych rozsudkov vynesených počas obdobia správy UNMIK; vyžaduje úplnú zodpovednosť a rešpektovanie zásad právneho štátu vo vzťahu k zatýkaniu a ďalším krokom zo strany KFOR;
26. upozorňuje kosovské úrady, že medzinárodné spoločenstvo od nich očakáva, že:
– sústredia svoje úsilie na rozvoj inštitucionálnej a administratívnej spôsobilosti potrebnej na úplné prevzatie zodpovedností, ktoré doteraz vykonávala misia UNMIK;
– vypracujú koncepciu kosovského občianstva, ktorá bude explicitne vychádzať z mnohojazykového a mnohonárodnostného charakteru regiónu a úplne zabezpečí práva všetkých národnostných spoločenstiev, ktoré tvoria obyvateľstvo Kosova;
– budú vážne a konštruktívne pracovať na vytvorení mnohonárodnostnej, mnoho kultúrnej, mnoho náboženskej a tolerantnej krajiny a spoločnosti, ktorá rešpektuje práva všetkých národnostných skupín;
27. zdôrazňuje v tejto súvislosti, že medzinárodná prítomnosť v Kosove zostane, kým sa uvedené ciele skutočne hlboko nezakorenia a nezrealizujú;
28. vyjadruje hlboké znepokojenie nad nedávnymi prejavmi násilia v Kosove, ktoré vážne ohrozujú hladké pokračovanie procesu hľadanie mierového riešenia budúceho postavenia Kosova; vyzýva obidve strany, aby si zachovali čo najväčšiu umiernenosť a umožnili tak pokojné ukončenie procesu riešenia právneho postavenia;
29. ďalej pripomína kosovským úradom, že po konečnom vyriešení otázky právneho postavenia bude ľud Kosova od svojej vlády chcieť, aby riešila problémy, ktoré majú vplyv na jeho každodenný život, ako sú problémy týkajúce sa bezpečnosti, hospodárskeho rozvoja, korupcie a organizovaného zločinu, zamestnanosti, riadnych verejných služieb a rovnosti pred zákonom pre všetkých;
30. vyzýva orgány EÚ a Kosova k vzájomnej spolupráci, aby vytvorili podmienky na zlepšenie hospodárskeho rastu pre dobro všetkých národnostných spoločenstiev v Kosove; znovu pripomína potrebu vypracovať komplexný a realistický dlhodobý plán hospodárskeho rozvoja, zabezpečiť úplný súlad so základnými zásadami právneho štátu a pripraviť podrobnú a riadne financovanú protikorupčnú stratégiu;
31. zdôrazňuje, že treba podporovať rozvoj malých a stredných podnikov na základe Európskej charty pre malé podniky, ktorú Kosovo schválilo; vyzýva Komisiu, aby zabezpečila prístup k štrukturálnym fondom EÚ a zaručila lepšie financovanie projektov súvisiacich s malými a strednými podnikmi a aby stanovila inštitucionálny rámec na podporu spolupráce medzi Spoločenstvom a súkromným sektorom v Kosove;
32. nalieha na vedúcich predstaviteľov srbského spoločenstva v Kosove, aby uznali, že ich záujmy sa lepšie zabezpečia v demokratickom, decentralizovanom a hospodársky životaschopnom Kosove, a aby sa zapojili do budúceho procesu po nájdení riešenia s cieľom zabezpečiť plnú realizáciu tých ustanovení dohody, ktoré sú v ich priamom záujme;
33. vyzýva srbskú vládu, aby uznala, že budúcnosť spočíva v rozvoji úzkych, transparentných väzieb s Kosovom v kontexte hlbšej regionálnej integrácie a spoločných vyhliadok na budúce členstvo v EÚ;
34. zdôrazňuje, že nájdenie riešenia otázky budúceho štatútu Kosova na základe konečných návrhov pána Ahtisaariho je veľmi dôležité pre stabilitu a budúci rozvoj celého regiónu; v tejto súvislosti vyzýva vlády všetkých susediacich štátov, aby pozitívne prispievali k tomuto procesu a rešpektovali existujúce štátne hranice; navyše podporuje názor, že riešenie týkajúce sa budúceho štatútu Kosova v konečnom dôsledku spočíva aj v skutočnosti, že tak Srbsko, ako aj Kosovo by sa mali stať súčasťou EÚ spolu s ich susedmi, pretože budúcnosť západného Balkánu je v Európskej únii;
35. opätovne pripomína, že pevné zakotvenie Kosova do stabilizačného a asociačného procesu okrem iného posilní hospodárske vzťahy Kosova s členskými štátmi Európskej únie a so susediacimi krajinami na západnom Balkáne a tiež uľahčí stabilizačný proces regióne;
36. víta podpísanie dohody o voľnom obchode s Albánskom, Bývalou juhoslovanskou republikou Macedónsko, Bosnou a Hercegovinou a Chorvátskom; nalieha na dočasné orgány Kosova, aby plne vykonávali tieto dohody a zabezpečili pokračovanie voľného obchodu so Srbskom a Čiernou horou;
37. vyzýva kosovské a srbské úrady, aby plne spolupracovali navzájom, ale aj s Medzinárodným trestným tribunálom pre bývalú Juhosláviu, pri vydávaní osôb obvinených z vojnových zločinov;
38. domnieva sa, že uverejnenie správy pána Ahtisaariho má byť sprevádzané kampaňou, ktorá príslušným národom vrátane srbských občanov jasne a objektívne vysvetlí podmienky navrhovaného riešenia a že Európska únia musí vo vzťahu ku Kosovu zdôrazňovať posolstvo mierového spolunažívania; nazdáva sa, že Kosovo, v ktorom sa budú uznávať práva väčšiny aj menšín, bude stabilné a prosperujúce;
39. poveruje svojho predsedu, aby toto uznesenie postúpil Rade a Komisii, vláde Srbska a dočasným inštitúciám samosprávy v Kosove, misii UNMIK, členom kontaktnej skupiny, Bezpečnostnej rade OSN a osobitnému vyslancovi generálneho tajomníka OSN pre proces budúceho právneho postavenia Kosova.
25.1.2007
STANOVISKO Výboru pre medzinárodný obchod
pre Výbor pre zahraničné veci
o budúcnosti Kosova a úlohe EÚ
( 2006/2267(INI) )
Spravodajkyňa výboru požiadaného o stanovisko:
Erika Mann
NÁVRHY
Výbor pre medzinárodný obchod vyzýva Výbor pre zahraničné veci, aby ako gestorský výbor zaradil do návrhu uznesenia, ktorý prijme, tieto návrhy:
1. domnieva sa, že rýchle a vzájomne uspokojivé rozhodnutie o konečnom štatúte Kosova pravdepodobne prispeje k vytvoreniu lepších hospodárskych podmienok, zníženiu nezamestnanosti a pritiahne významné priame zahraničné investície;
2. poznamenáva, že každé rozhodnutie o budúcnosti Kosova, by malo byť prijaté v širších súvislostiach s ohľadom na politickú situáciu v juhovýchodnej Európe a že by EÚ a jej členské štáty mali jasne dať najavo, že ostatné strany, ktoré majú v úmysle podporovať odtrhnutie od iných štátov v regióne, ktoré by sa mohlo ukázať ako destabilizujúce z politického a hospodárskeho hľadiska, nesmú rozhodnutie o budúcnosti Kosova považovať za precedens;
3. opätovne pripomína, že pevné zakotvenie Kosova do stabilizačného a asociačného procesu okrem iného posilní hospodárske vzťahy Kosova s členskými štátmi Európskej únie a so susediacimi krajinami na západnom Balkáne a tiež uľahčí stabilizačný proces regióne;
4. pripomína, že úspešné ukončenie prebiehajúceho reformného procesu obnoví riadne fungovanie trhu, podporí hospodársky rast a napomôže udržaniu politickej stability v regióne;
5. víta spoločné vyhlásenie, ktoré 6. apríla 2006 prijali krajiny západného Balkánu a v ktorom požadujú modernizáciu a prehĺbenie Stredoeurópskej dohody o voľnom obchode (CEFTA) prostredníctvom rozšírenia dvojstranných obchodných úľav na všetkých partnerov; víta, že do dohody sa začlenili pravidlá hospodárskej súťaže, vládne obstarávanie, ochrana duševného vlastníctva, obchod so službami, mechanizmus urovnávania sporov na regionálnej úrovni a vytvorenie zóny diagonálnej kumulácie pôvodu medzi EÚ a západným Balkánom ako prvá etapa účasti týchto krajín na celoeurópsko-stredomorskom systéme kumulácie;
6. víta podpísanie dohody o voľnom obchode s Albánskom, Bývalou juhoslovanskou republikou Macedónsko, Bosnou a Hercegovinou a Chorvátskom; nalieha na dočasné orgány Kosova, aby plne vykonávali tieto dohody a zabezpečili pokračovanie voľného obchodu so Srbskom a Čiernou horou;
7. naliehavo vyzýva EÚ na udržanie stabilizačného procesu tým, že zachová svoju podporu (finančnú i technickú) v oblasti obchodu, investícií a hospodárskeho a sociálneho rozvoja v Kosove; vyzýva EÚ a dočasné orgány Kosova, aby spolupracovali pri vytváraní podmienok pre vyšší hospodársky rast v prospech všetkých etnických skupín v Kosove; opätovne upozorňuje na skutočnosť, že finančná pomoc určená pre Kosovo by mala byť podmienená vypracovaním komplexného a realistického plánu dlhodobého hospodárskeho rozvoja, ako aj plnením podmienok stanovených v rezolúcii Bezpečnostnej rady OSN č. 1244/99; zdôrazňuje, že je predovšetkým potrebné v plnej miere dodržiavať medzinárodné normy demokracie a ľudských práv vrátane rešpektovania menšín, ako aj základné zásady právneho štátu a predložiť podrobnú a po finančnej stránke náležite zabezpečenú stratégiu proti korupcii;
8. naliehavo žiada Radu, aby zabezpečila, že Komisia bude aj naďalej hrať kľúčovú úlohu pri podpore budúceho hospodárskeho a štrukturálneho rozvoja v Kosove; odporúča, aby činnosti a zamestnanci v rámci piliera EÚ misie OSN v Kosove (pilier IV UNMIK) boli zaradení do inštitucionálneho orgánu, ktorý je zodpovedný za obchodné a hospodárske otázky v Kosove alebo za otázky týkajúce sa Kosova, ktoré by mohli vzniknúť s ohľadom na rozhodnutie o Kosove alebo po prijatí rozhodnutia o konečnom štatúte Kosova;
9. zdôrazňuje, že treba podporovať rozvoj malých a stredných podnikov (MSP) na základe Európskej charty pre malé podniky, ktorú Kosovo schválilo; vyzýva Komisiu, aby zabezpečila prístup k štrukturálnym fondom EÚ a lepšie financovanie projektov súvisiacich s MSP a aby stanovila inštitucionálny rámec na podporu spolupráce medzi Spoločenstvom a súkromným sektorom v Kosove;
POSTUP
Názov
Budúcnosť Kosova a úloha EÚ
Referenčné čísla
2006/2267(INI)
Gestorský výbor
AFET
Výbor, ktorý predložil stanovisko dátum oznámenia na schôdzi
INTA 29.11.2006
Rozšírená spolupráca - dátum oznámenia na schôdzi
Spravodajkyňa výboru požiadaného o stanovisko dátum menovania
Erika Mann 18.10.2006
Predchádzajúci spravodajca výboru požiadaného o stanovisko
Prerokované vo výbore
18.12.2006
Dátum prijatia
24.1.2007
Výsledok záverečného hlasovania
+: 26
–:
0:
Poslanci prítomní na záverečnom hlasovaní
Francisco Assis, Jean-Pierre Audy, Enrique Barón Crespo, Daniel Caspary, Christofer Fjellner, Béla Glattfelder, Jacky Henin, Syed Kamall, Sajjad Karim, Erika Mann, David Martin, Javier Moreno Sánchez, Caroline Lucas, Georgios Papastamkos, Peter Šťastný, Robert Sturdy, Gianluca Susta, Johan Van Hecke, Zbigniew Zaleski
Náhradníci prítomní na záverečnom hlasovaní
Panagiotis Beglitis, Małgorzata Handzlik, Jens Holm, Jörg Leichtfried, Eugenijus Maldeikis
Náhradníci (čl. 178 ods. 2) prítomní na záverečnom hlasovaní
Ignasi Guardans Cambó, Pia Elda Locatelli
Poznámky (k dispozícii iba v jednom jazyku)
POSTUP
Názov
Budúcnosť Kosova a úloha EÚ
Číslo postupu
2006/2267(INI)
Gestorský výbor dátum oznámenia na schôdzi
AFET
29.11.2006
Výbor požiadaný o stanovisko dátum oznámenia na schôdzi
INTA
29.11.2006
Bez predloženia stanoviska dátum rozhodnutia
Spravodajca dátum menovania
Joost Lagendijk
13.9.2006
Prerokovanie vo výbore
19.12.2006
30.1.2007
12.3.2007
Dátum prijatia
12.3.2007
Výsledok záverečného hlasovania
+
-
56
7
3
Poslanci prítomní na záverečnom hlasovaní
Roberta Alma Anastase, Christopher Beazley, Angelika Beer, Panagiotis Beglitis, Bastiaan Belder, André Brie, Véronique De Keyser, Giorgos Dimitrakopoulos, Hélène Flautre, Hanna Foltyn-Kubicka, Michael Gahler, Jas Gawronski, Bronisław Geremek, Maciej Marian Giertych, Ana Maria Gomes, Klaus Hänsch, Jelko Kacin, Ioannis Kasoulides, Bogdan Klich, Joost Lagendijk, Vytautas Landsbergis, Emilio Menéndez del Valle, Willy Meyer Pleite, Francisco José Millán Mon, Pasqualina Napoletano, Annemie Neyts-Uyttebroeck, Raimon Obiols i Germà, Cem Özdemir, Janusz Onyszkiewicz, Justas Vincas Paleckis, Alojz Peterle, Tobias Pflüger, Bernd Posselt, Raül Romeva i Rueda, Libor Rouček, Katrin Saks, José Ignacio Salafranca Sánchez-Neyra, Jacek Saryusz-Wolski, György Schöpflin, István Szent-Iványi, Antonio Tajani, Charles Tannock, Josef Zieleniec
Náhradníci prítomní na záverečnom hlasovaní
Laima Liucija Andrikienė, Maria Badia I Cutchet, Giulietto Chiesa, Ryszard Czarnecki, Alexandra Dobolyi, Árpád Duka-Zólyomi, Glyn Ford, Lilli Gruber, Tunne Kelam, Evgeni Kirilov, Jaromír Kohlíček, Antonio López-Istúriz White, Sarah Ludford, Erik Meijer, Doris Pack, Antonyia Parvanova, Lapo Pistelli, Frédérique Ries, Aloyzas Sakalas, Anders Samuelsen, Adrian Severin, Csaba Sándor Tabajdi
Náhradníci (čl. 178 ods. 2) prítomní na záverečnom hlasovaní
Miloš Koterec
Dátum predloženia
15.3.2007
