7.
6.
2007
NÁVRH UZNESENIA
ktorý v súlade s článkom 113 rokovacieho poriadku
predkladá Cristiana Muscardini
o zastrašovaní a dopingu medzi dospievajúcou mládežou, ktorá sa venuje športu
Návrh uznesenia Európskeho parlamentu o zastrašovaní a dopingu medzi dospievajúcou mládežou, ktorá sa venuje športu
Európsky parlament ,
–
so zreteľom na článok 113 rokovacieho poriadku,
A.
keďže v štúdii OSN o násilí páchanom na deťoch z roku 2006 sa uvádza, že „súťaživá povaha športu môže viesť k zlému zaobchádzaniu s deťmi, keď sa rodičia, tréneri alebo iné osoby snažia formovať deti tak, že ich nútia k úspechu.
V rôznych prípadoch bola zaznamenaná podvýživa, tréningové preťaženie a zneužívanie dopingových látok.
Okrem toho sa potvrdili aj prípady pohlavného zneužívania trénermi a prípady násilia zo strany iných detí, ako aj ich vlastných rodičov, a to na ihrisku i mimo neho.“;
B.
keďže zdrojom znepokojujúcich údajov o používaní dopingu mladistvými je francúzska štúdia, v rámci ktorej sa počas 4 rokov sledovala skupina dospievajúcich atlétov, a keďže 3% mládeže, ktorá sa na tomto výskume zúčastnila, sa priznali k užitiu dopingových látok, niekedy pod tlakom rodičov alebo trénerov;
C.
keďže tento jav zastrašovania sa, žiaľ, zakoreňuje u čoraz mladších vekových kategórií, vo veku od 9 do 14 rokov;
1.
pýta sa Komisie, či nepovažuje za vhodné začať skúmať tento vážny jav, ktorý sa medzi našou dospievajúcou mládežou vyskytuje čoraz častejšie.
