Briefing : 13-10-2004(b)
EURÓPSKY PARLAMENT
Redaktor:
Miriam Oriešková
Sekretariát:
Eva Lettrichová
Brusel:
Štrasburg:
ASP 6D079
IPE3 F03009
B-1047 Brusel
BP1024, F-67070 Štrasburg
Tel. (32-2) 283 10 54
Tel. (33) 3 88 17 48 64
Fax (32-2) 284 92 53
Fax (33) 3 88 17 29 01
e-mail: TlacoveOddelen-SK@europarl.eu.int
Internet: http://www.europarl.eu.int/press/index_publi_sk.htm
Redakčná uzávierka: Utorok 12.10.2004
Politické skupiny
Stav k 28.09.2004
PPE-DE
PSE
ALDE/ ADLE
Verts / EFA
GUE / NGL
IND / DEM
UEN
NI
Spolu
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
11
2
78
Spolu
268
200
88
42
41
37
27
29
732
Politick é skupiny
PPE-DE
Skupina Európskej ľudovej strany (kresťanských demokratov) a Európskych demokratov
PSE
Socialistická skupina v Európskom parlamente
ALDE/ADLE
Skupina Aliancie liberálov a demokratov za Európu
GUE/NGL
Konfederatívna skupina Európskej zjednotenej ľavice - Nordická zelená ľavica
Verts/ALE
Skupina zelených/Európska slobodná aliancia
UEN
Skupina Únie za Európu národov
IND/DEM
Skupina nezávislosť/demokracia
NI
nezávislí poslanci
TLAČOVÉ KONFERENCIE
Prosím vziať do úvahy, že agenda plenárneho zasadnutia môže byť zmenená na poslednú chvíľu.
Tlačová konferencia pred začiatkom plenárneho zasadnutia sa neuskutoční.
Najdôležitejšie udalosti týždňa
Streda
Budúcnosť oblasti slobody, bezpečnosti a spravodlivosti v únii
Situácia v Gruzínsku
Bilancia Prodiho komisie
Štvrtok
Podpora komunikačnej stratégie pred ratifikáciou ústavnej zmluvy
Sacharova cena - Leyla Zana v Bruseli
Systém všeobecných tarifných preferencií - zjednodušenie obchodu v rozvojových krajinách
Bulharsko a Rumunsko - podpora v prospech poľnoshospodárstva a rozvoja vidieka
Ústavné záležitosti
Podpora komunikačnej stratégie pred ratifikáciou ústavnej zmluvy
Procesy ratifikácie Zmluvy zakladajúcej Ústavu pre Európu a komunikačnú stratégiu
Dokument: B6-0067/2004
Diskusia: 15.9.2004
Hlasovanie: 14.10.2004
Poslanci budú vo štvrtok hlasovať o návrhu uznesenia EP o postupoch pri ratifikácii Ústavy pre Európu.
Výbor pre ústavné veci v ňom vyzýva radu a komisiu, aby vypracovali náležitú komunikačnú stratégiu vedenia kampane a aby navrhli koordinovaný prístup k časovému rozvrhu vnútroštátnych postupov pri ratifikácii.
Parlament sa zaväzuje, že vydá svoje stanovisko ihneď po podpise zmluvy a navrhuje členským štátom, aby sa ratifikačný proces skončil vo všetkých krajinách do júna 2006 .
Poslanci navrhujú, že práve obdobie od 5. do 8. mája, ako symbol mieru a európskej integrácie, by sa mohlo určiť ako vhodné na uskutočnenie referenda o ústavnej zmluve.
Návrh bol vypracovaný výborom pre ústavné veci (AFCO) a predložený jeho predsedom J. LEINENOM (PSE, DE) len niekoľko týždňov pred slávnostným aktom podpisu ústavnej zmluvy, ktorý sa uskutoční 29. októbra v Ríme.
Správa by mala byť schválená na schôdzi kompetentného výboru 30. novembra a následne, 15. decembra 2004 na plenárnom zasadnutí v Štrasburgu.
Časový harmonogram - Správa o Zmluve zakladajúcej Ústavu pre Európu
Prvá výmena názorov
Brusel, AFCO
26. júl
Výmena názorov
Brusel, AFCO
1. september
Prezentácia uznesenia
Brusel, AFCO
29.-30. sept.
Zdôvodnenie správy
Brusel, AFCO
5.-6. október
Časový limit na doplňujúce a pozmeňujúce návrhy
12. október
Preskúmanie doplňujúcich a pozmeňujúcich návrhov
Štrasburg, AFCO (mimoriadne)
25. október
Kompromisné návrhy
november
Prijatie mimovládnych organizácii (NGO)
Brusel
25. november
Schválenie správy
Brusel, AFCO
30. november
Rozprava o správe
Štrasburg, plenárne zasadnutie
14. december
Záverečné schválenie správy
Štrasburg, plenárne zasadnutie
15. december
Spravodlivosť a vnútorné záležitosti
Budúcnosť oblasti slobody, bezpečnosti a spravodlivosti v únii
Vyhlásenia rady a komisie - Budúcnosť oblasti slobody, bezpečnosti a spravodlivosti
Diskusia: 13.10.2004
Hlasovanie: 14.10.2004
Rada a komisia predstavia v stredu popoludní správu o budúcnosti oblasti slobody, bezpečnosti a spravodlivosti (OSBS) v rámci Európskej únie.
Správa parlamentu, prezentovaná spravodajcom Jeanom-Louisom BOURLANGESOM (ALDE/ADLE, FR), obsahuje mnohé odporúčania poslancov.
Výbor pre občianske slobody, spravodlivosť a vnútorné veci (LIBE) zdôrazňuje oneskorenia v implementácii týchto oblastí a jeho zámerom je najmä upozorniť radu, aby vo svojom programe na ďalších päť rokov, ktorý bude prezentovaný 5. novembra, vzala od úvahy i také problémy, akými sú hrozba terorizmu, rozširovanie únie, aplikácia postupu spolurozhodovania v OSBS, transparentnosť a podloženie vytýčených cieľov časovými limitmi, vrátane podpory spolupráce medzi úniou a členskými štátmi.
Parlament bude hlasovať o správe vo štvrtok.
Ľudské práva
Sacharova cena - Leyla Zana v Bruseli
Slávnostná schôdza - Pani Leyla Zana, laureátka Sacharovovej ceny za rok 1995 - príhovor
Slávnostná schôdza: 14.10.2004
Leyla ZANA , laureátka Sachorovovej ceny a kurdská bojovníčka za ľudské práva, pricestovala 11. októbra do Bruselu.
V stredu navštívi predsedu EP J. BORRELLA , výbor pre zahraničné veci, podvýbor pre ľudské práva a delegáciu k spoločnému parlametnému výboru EÚ-Turecko.
V ten istý deň sa stretne i s politickými skupinami.
Vo štvrtok o 12:00 hod. prednesie svoj prejav, po ktorom bude nasledovať tlačová konferencia spolu s predsedom parlamentu.
L. Zana dostala toto ocenenie ešte v roku 1995, nemohla ho však prijať, pretože bola v roku 1994 odsúdená na 15 rokov a uväzená v Turecku.
Na základe tlaku Európskeho parlamentu a iných inštitúcií, turecká vláda obnovila v roku 2003 proces.
V júni tohto roku boli L. Zana a traja ďalší kudskí ex-poslanci prepustení po desiatich rokoch väzby.
Sacharovova cena je udeľovaná už od roku 1988 za ochranu ľudských práv a základných slobôd, za ochranu práv menšín, rešpektovanie medzinárodného práva a podporu rozvoja demokracie.
Obchod
Systém všeobecných tarifných preferencií - zjednodušenie obchodu v rozvojových krajinách
Luisa MORGANTINI (GUE/NGL, I)
Dokument: B6-0014/2004 - Európska rada
B6-0015/2004 - Európska komisia
Oznámenie komisie: "Rozvojové krajiny, medzinárodný obchod a trvalo udržateľný rozvoj: úloha systému všeobecných preferencií (SVP) Spoločenstva na obdobie desiatich rokov od 2006 do 2015"
Diskusia: 14.10.2004
Poslanci Európskeho parlamentu predstavia vo štvrtok návrh spoločného uznesenia, ktorého cieľom je zlepšiť a zjednodušiť obchodné podmienky v rozvojových krajinách.
Komisia vydala 7. júla oznámenie "Rozvojové krajiny, medzinárodný obchod a trvalo udržateľný rozvoj: funkcia všeobecného systému preferencií (VSP) spoločenstva na obdobie desiatich rokov od 2006 do 2015".
GSP je jedným z najdôležitejších nástrojov pomoci rozvojovým krajinám a jeho úlohou je znižovanie chudoby prostredníctvom pomoci pri vytváraní príjmov z medzinárodného obchodu.
Na základe týchto všeobecných usmernení bude vytvorená séria nariadení platných na obdobie troch rokov.
Návrh by mal byť pripravený ku koncu októbra.
Komisia pôvodne navrhovala rade, aby urýchlila proces a umožnila tak promptné prijatie nového nariadenia ku koncu decembra 2004.
Takýto časový rámec by však zabránil Európskemu parlamentu poskytnúť vyjadrenie a poslanci sa obávajú, že každá zmena VSP môže mať priame, v niektorých prípadoch dokonca negatívne, účinky na účastníkov.
Vzhľadom na to, že konzulátia parlamentu nie je povinná v tejto oblasti, EP sa rozhodol reagovať na oznámenie EK vo forme "ústnych otázok s rozpravou" ( čl. 108 rokovacieho poriadku ).
Vonkajšie vzťahy
Vyhlásenie rady o situácii v Gruzínsku
Vyhlásenie rady - Situácia v Gruzínsku
Diskusia: 13.10.2004
Európska rada podá v stredu vyhlásenie o situácii v Gruzínsku.
Uznesenie EP, o ktorom sa bude hlasovať vo štvrtok, prichádza v dobe, keď v Gruzínsku rastie napätie kvôli prehláseniam ruskej vlády, v ktorých si nárokuje právo podniknúť preventívne zákroky v oblasti južného Kaukazu.
Podľa ruských predstaviteľov by tieto zákroky mali predchádzať takým útokom, k akým nedávno došlo v Beslane.
Vzťahy medzi Gruzínskom a EÚ sú založené na dohode o partnerstve a spolupráci, ktorá bola podpísaná v roku 1996 a vstúpila do platnosti v roku 1999.
Minulý rok bol schválený i tzv. Country Strategic Paper, ktorý predstavuje strategický rámec pre pomoc zo strany únie na obdobie 2003-2006 .
EÚ podporovala túto krajinu už od roku 1992 prostredníctvom rôznych prostriedkov, napr. Tacis-programu, ECHO - humanitárna pomoc, Food Aid, GASP ale i Európskou iniciatívou na podporu demokracie a ochrany ľudských práv.
V auguste tohto roku poskytla komisia Gruzínsku rozsiahlu humanitárnu pomoc vo výške 4 mil. eur, aby tak podporila obete konfliktov v danej oblasti a zabezpečila základné potraviny 80.000 ľuďom, ktorý ostali bez akýchkoľvek prostriedkov.
Podrobnejšie informácie o vzájomných vzťahoch medzi EÚ a Gruzínskom nájdete na http://europa.eu.int/comm/external_relations/georgia/intro/index.htm#basicdata .
Poľnohospodárstvo
Podpora poľnohospodárstva a rozvoj vidieka v Bulharsku a Rumunsku
Joseph DAUL (PPE-DE, F)
Dokument: A6-0009/2004
Postup: Konzultačný
Predvstupové opatrenia v prospech poľnohospodárstva a rozvoja vidieka v kandidátskych krajinách (Bulharsko, Rumunsko) Návrh nariadenia Rady, ktorým sa mení a dopĺňa nariadenie (ES) č. 1268/1999, o pomoci Spoločenstva týkajúcej sa predvstupových opatrení v prospech poľnohospodárstva a rozvoja vidieka v kandidátskych krajinách strednej a východnej Európy, v predvstupovom období[ - - ]Výbor pre poľnohospodárstvo
Diskusia: 14.10.2004
Parlament bude vo štvrtok hlasovať o návrhu Európskej komisie prideliť Bulharsku a Rumunsku finančné prostriedky na podporu poľnohospodárstva a rozvoj vidieka a umožniť tak i týmto krajinám aktívne sa zapojiť do rozvoja poľnohospodárskeho sektoru.
Okrem programov určených na vzdelávanie mladých poľnohospodárov a na podporu rozvoja poľnohospodárskych podnikov, Európska komisia navrhuje využiť program Sapard (Špeciálny predvstupový program pre poľnohospodárstvo a rozvoj vidieka), v rámci ktorého by tieto krajiny mohli v roku 2004 čerpať až 225,2 mil. eur.
Komisia vo svojom návrhu, okrem iného, doporučuje stanoviť limity na spolufinancovanie v tej istej výške, akej boli určené i v prípade nových členských štátov EÚ.
Návrh bol schválený Výborom pre poľnohospodárstvo EP dňa 21. septembra 2004 a spravodajcom je Joseph DAUL (PPE-DE, FR).
Poľnohospodárske výrobky - informačné a propagačné akcie
Joseph DAUL (PPE-DE, F)
Dokument: A6-0008/2004
Postup: Konzultačný
Informačné a prezentačné činnosti v prospech poľnohospodárskych produktov Návrh nariadenia Rady, ktorým sa mení a dopĺňa nariadenie (ES) č. 2702/1999, vzťahujúce sa na informačné a prezentačné činnosti v prospech poľnohospodárskych produktov v tretích krajinách a nariadenie (ES) č. 2826/2000, vzťahujúce sa na informačné a prezentačné činnosti v prospech poľnohospodárskych produktov na vnútornom trhu[ - - ]
Výbor pre poľnohospodárstvoDiskusia: 14.10.2004
Poslanci EP budú vo štvrtok taktiež hlasovať o ďalšej správe týkajúcej sa poľnoshopodárskych výrobkov.
Tá obsahuje návrhy o informačných a propagačných akciách poľnohospodárstkych výrobkov.
Návrh bol schválený 21. septembra 2004 výborom pre poľnohospodárstvo a spravodajcom je Joseph DAUL (PPE-DE, FR).
Správa o osivách produkovaných v tretích krajinách ( A6-0007/2004 ) bola presunutá na novembrové zasadnutie EP.
Šport
Stratégia únie v boji s dopingom v oblasti športu
Vyhlásenie komisie - Stratégia Únie pre boj s dopingom v oblasti športu.
Diskusia: 14.10.2004
Komisárka pre kultúru a vzdelávanie, Viviane REDINGOVÁ , podá počas štvrtkového zasadania vyhlásenia týkajúce sa boja s dopingom v oblasti športu.
Poslanec Bart STAES (Verst/ALE, NL) zaslal predsedovi Európskej komisie R. Prodimu písomnú otázku týkajúcu sa danej problematiky.
Parlament zaujíma, aké aktivity vyvíja komisia v danej oblasti, aké konkrétne výsledky už dosiahla a ako napreduje spolupráca medzi národnými a regionálnymi antidrogovými agentúrami.
Prodi ešte vo svojom úvodnom príhovore pred Európskym parlamentom v júli 1999 potvrdil, že "boj proti dopingu je jedným z príkladov, ako možno úniu priblížiť európskym občanom" .
Webová stránka Európskej komisie na tému šport http://europa.eu.int/comm/sport/index_en.html .
Pracovný program Komisie
Bilancia Prodiho komisie
Vyhlásenie komisie - Zhodnotenie pôsobenia Prodiho komisie
Diskusia: 13.10.2004
Európska komisia podá v stredu poslancom vyhlásenie o svojich aktivitách za posledných päť rokov.
Rozpočet
Zmeny v rozpočte únie
Neena GILL (PSE, UK)
Dokument: A6-013/2004
Diskusia: 13.10.2004
Neena GILLOVÁ (PSE, UK) podá v stredu správu o návrhoch opravného rozpočtu únie vzťahujúcich sa na inštitúciu "Európsky kontrolór ochrany údajov" (European Data Protection Supervisor - EDPS).
Návrh sa konkrétne týka upravenia jej očakávaných výdavkoch a príjmov - výdavky sa zvýšia na sumu 670.279 eur a očakávané príjmy na 172.443 eur, pričom celkový rozpočet na finančný rok 2004 bude 1.942.279 eur.
Výbor navrhuje schváliť správu bez doplňujúcich a pozmeňujúcich návrhov.
Výbor pre rozpočet schválil danú správu na svojej schôdzi 4. októbra.
