P6_TA(2006)0307
Nástroj stability ***I
A6-0157/2006
Legislatívne uznesenie Európskeho parlamentu o návrhu nariadenia Európskeho parlamentu a Rady, ktorým sa ustanovuje nástroj stability ( KOM(2004)0630 – C6-0251/2004 – 2004/0223(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2004)0630 ) Zatiaľ neuverejnené v úradnom vestníku.
,
–
so zreteľom na článok 251 ods. 2, článok 179 a článok 181a Zmluvy o ES, v súlade s ktorými Komisia predložila návrh Európskemu parlamentu ( C6-0251/2004 ),
–
so zreteľom na stanovisko Výboru pre právne veci k navrhovanému právnemu základu,
–
so zreteľom na vyhlásenie Komisie zo 17. mája 2006 k demokratickej kontrole a súdržnosti vonkajších akcií pripojené k Medziinštitucionálnej dohode o rozpočtovej disciplíne a riadnom finančnom hospodárení Ú. v.
EÚ C 139, 14.6.2006, s.
1.
a na súvisiacu výmenu listov,
–
so zreteľom na vyhlásenie Komisie týkajúce sa poskytovania informácií Európskemu parlamentu o opatreniach výnimočnej pomoci a opatreniach spolupráce v boji proti terorizmu, ktoré je pripojené k legislatívnemu uzneseniu a ktoré sa uverejní spolu s legislatívnym aktom v Úradnom vestníku Európskej únie,
–
so zreteľom na list členky Komisie, pani Ferrero Waldner, zo 7. júna 2006 týkajúci sa zriadenia partnerstva pre budovanie mieru,
–
so zreteľom na list členky komisie, pani Ferrero Waldner, z 23. júna 2006, v ktorom sa uvádzajú podrobnosti rozdelenia finančných prostriedkov pre rôzne nástroje a naznačuje vôľu Komisie vyvinúť potrebnú iniciatívu na zabezpečenie, prostredníctvom rozličných dostupných rozpočtových možností vrátane rezervy núdzovej pomoci a nástroja flexibility, dodatočných zdrojov pre nástroj stability, ak by sa preukázalo, že jeho prostriedky sú nedostatočné,
–
so zreteľom na články 51 a 35 rokovacieho poriadku,
–
so zreteľom na správu Výboru pre zahraničné veci a stanoviská Výboru pre medzinárodný obchod, Výboru pre rozpočet a Výboru pre rozvoj ( A6-0157/2006 ),
1.
schvaľuje zmenený a doplnený návrh Komisie;
2.
vyzýva Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3.
poveruje svojho predsedu, aby túto pozíciu postúpil Rade a Komisii.
P6_TC1-COD(2004)0223
POZÍCIA EURÓPSKEHO PARLAMENTU prijatá v prvom čítaní 6. júla 2006 na účely prijatia nariadenia
Európskeho parlamentu a
Rady (ES)
č. .../2006,
ktorým sa ustanovuje nástroj stability
EURÓPSKY PARLAMENT A
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej
články 179 ods. 1 a 181a
,
so
zreteľom na návrh
Komisie
,
konajúc v súlade s postupom ustanoveným v článku 251 zmluvy
Pozícia Európskeho parlamentu zo 6. júla 2006.
,
keďže:
(1)
Spoločenstvo
je dôležitým poskytovateľom ekonomickej, finančnej, technickej, humanitárnej a makroekonomickej pomoci tretím krajinám.
Podpora stabilných podmienok pre ľudský
a hospodársky
rozvoj a presadzovanie ľudských práv, demokracie a základných slobôd sú jednými z hlavných cieľov
vonkajšej akcie Európskej únie, ku ktorým prispievajú nástroje
vonkajšej pomoci Spoločenstva.
Rada vo svojich záveroch o účinnosti vonkajšej akcie
Európskej únie
v novembri 2004 uviedla, že mier, bezpečnosť a stabilita, ako aj ľudské práva, demokracia a dobrá správa sú základnými prvkami trvalo udržateľného hospodárskeho rastu a odstraňovania chudoby.
(2)
Program
EÚ na predchádzanie násilným konfliktom
, schválený Európskou radou,
vyzdvihuje "politický záväzok
Európskej únie
pokračovať
v
činnosti určenej na predchádzanie konfliktov ako jeden z hlavných cieľov vonkajších vzťahov
Európskej únie
"
a uvádza, že nástroje rozvojovej spolupráce Spoločenstva môžu prispievať
k tomuto cieľu a k rozvoju Únie ako globálneho hráča.
(3)
Opatrenia prijaté v rámci tohto nástroja v záujme plnenia cieľov článkov 177 a 181a Zmluvy o založení Európskeho spoločenstva môžu dopĺňať opatrenia prijaté Európskou úniou v záujme plnenia cieľov Spoločnej zahraničnej a bezpečnostnej politiky v rámci hlavy V a opatrenia prijaté v rámci hlavy VI Zmluvy o založení Európskej únie a mali by byť s nimi v súlade.
Rada a Komisia by mali spolupracovať, aby zabezpečili tento súlad, a to každá v rámci svojich príslušných právomocí.
(4)
V Európskom konsenze o rozvoji, ktorý Rada prijala 22. novembra 2005 a Európska rada privítala na zasadnutí 15. a 16. decembra 2005, sa uvádza, že Spoločenstvo vypracuje v rámci príslušných právomocí svojich inštitúcií komplexný preventívny prístup k nestabilite štátov, ku konfliktom, k prírodným katastrofám a ostatným typom kríz, k čomu by mal prispievať tento nástroj.
(5)
Európska rada schválila 12. decembra 2003 stratégiu európskej bezpečnosti.
(6)
Vyhlásenie
Európskej rady o boji proti terorizmu z 25. marca 2004 požaduje začlenenie protiteroristických cieľov do programov vonkajšej pomoci.
Navyše, Stratégia EÚ pre milénium o predchádzaní a kontrole organizovaného zločinu, prijatá Radou 27. marca 2000 vyzýva k užšej spolupráci s tretími
krajinami
.
(7)
P
re
stabilizáciu po ukončení krízy je potrebný trvalý a pružný záväzok medzinárodného spoločenstva,
a to najmä v
prvých rokoch
po ukončení krízy,
založený na integrovaných stratégiách prechodu.
(8)
Realizácia programov pomoci v časoch krízy a politickej nestability vyžaduje špecifické opatrenia na zabezpečenie pružnosti v prijímaní rozhodnutí a rozdeľovaní rozpočtových prostriedkov, ako aj posilnených opatrení na zabezpečenie súladu s dvojstrannou pomocou a mechanizmami pre využívanie darcovských fondov, vrátane delegovania úloh štátnych orgánov prostredníctvom nepriameho centralizovaného riadenia.
(9)
Uznesenia
Európskeho parlamentu a závery Rady, po ktorých nasledovali oznámenia Komisie o spojení podpory, rekonštrukcie a
rozvoja zdôraznili
potrebu zabezpečiť účinné prepojenie medzi operáciami financovanými z rôznych finančných nástrojov ES v súvislosti s krízou.
(10)
Na
účely
riešenia vyššie uvedených problémov účinným a včasným spôsobom sú potrebné špecifické finančné zdroje a finančné nástroje, ktoré môžu pôsobiť doplnkovým spôsobom k humanitárnej pomoci a nástrojom dlhodobej spolupráce.
Humanitárna pomoc by sa mala naďalej poskytovať na základe nariadenia Rady (ES) č. 1257/96 z 20. júna 1996 o humanitárnej pomoci
Ú. v.
ES L 163, 2.7.1996, s.
1.
Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v.
EÚ L 284, 31.10.2003, s.
1).
.
(11)
Okrem opatrení dohodnutých s partnerskými krajinami v súvislosti s rámcovou politikou pre spoluprácu vytvorenou v rámci
súvisiacich nástrojov vonkajšej pomoci Spoločenstva
musí byť Spoločenstvo schopné poskytnúť pomoc, ktorá
sa týka hlavných globálnych a nadnárodných otázok s potenciálnym destabilizačným vplyvom.
(12)
Usmernenia
týkajúce sa posilnenia operatívnej koordinácie medzi Spoločenstvom, zastúpeným Komisiou a členskými štátmi v oblasti vonkajšej
pomoci
z roku 2001 zdôrazňujú potrebu zvýšenej koordinácie vonkajšej pomoci
Európskej únie
.
(13)
Toto nariadenie ustanovuje na obdobie 2007 - 2013 finančné krytie, ktoré predstavuje základnú referenčnú sumu pre rozpočtový orgán podľa bodu 37 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Ú. v.
EÚ C 139, 14.6.2006, s.
1.
.
(14)
Opatrenia potrebné na
vykonanie
tohto nariadenia by mali byť prijaté v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na
Komisiu
Ú. v.
ES
L
184, 17.7.1999, s.
23.
Rozhodnutie zmenené a doplnené rozhodnutím 2006/512/ES (Ú. v.
EÚ L 200, 22.7.2006, s.
11).
.
(15)
Cieľom tohto nariadenia je pokryť rozsah pôsobnosti viacerých platných nariadení o vonkajšej pomoci Spoločenstva a nahradiť ich.
Dané nariadenia by sa preto mali zrušiť.
(16)
Ciele akcií, ktoré budú prijaté, nemôžu byť adekvátne dosiahnuté členskými štátmi, ktoré konajú samostatne, vzhľadom na potrebu spoločnej viacstrannej reakcie v oblastiach stanovených v tomto nariadení a zohľadnením rozsahu a celkovej efektívnosti opatrení v ňom stanovených.
Spoločenstvo preto môže prijať opatrenia v súlade s princípom subsidiarity, ako je uvedené v článku 5 Zmluvy o založení Európskeho spoločenstva.
V súlade s princípom proporcionality, ako je uvedené v tomto článku, toto nariadenie neprekračuje to, čo je nevyhnutné na dosiahnutie týchto
cieľov,
PRIJALI
TOTO NARIADENIE:
Hlava I
Ciele
a rozsah pôsobnosti
Článok 1 Všeobecné
ciele
1.
Spoločenstvo
vykonáva opatrenia rozvojovej spolupráce, ako aj opatrenia finančnej, hospodárskej a technickej spolupráce s tretími krajinami na základe podmienok ustanovených v tomto nariadení.
2.
V súlade s cieľmi takejto spolupráce a v rámci jej obmedzení ustanovených v Zmluve o založení Európskeho spoločenstva sú špecifickými cieľmi tohto nariadenia:
a)
v krízovej situácii alebo v situácii vznikajúcej krízy, prispieť k stabilite prostredníctvom efektívnej reakcie, ktorá pomôže zachovať, vytvoriť alebo obnoviť podmienky, potrebné na riadne vykonávanie politík Spoločenstva pre rozvoj a spoluprácu;
b)
v kontexte stabilných podmienok na vykonávanie politík spolupráce Spoločenstva v tretích krajinách, pomôcť vybudovať kapacitu na riešenie špecifických globálnych a transregionálnych hrozieb, ktoré majú destabilizujúci efekt, ako aj na zabezpečenie pripravenosti na riešenie predkrízových situácií a situácií po ukončení krízy.
3.
Opatrenia prijaté v rámci tohto nástroja môžu dopĺňať opatrenia prijaté podľa hlavy V a hlavy VI Zmluvy o Európskej únii, sú s nimi v súlade a nedotýkajú sa ich.
Článok 2
Doplnkovosť pomoci Spoločenstva
1.
Pomoc Spoločenstva poskytovaná podľa tohto nariadenia dopĺňa pomoc poskytovanú podľa súvisiacich nástrojov vonkajšej pomoci Spoločenstva.
Poskytuje sa len vtedy, ak vyššie uvedené nástroje nedokážu poskytnúť primeranú a efektívnu reakciu.
2.
Komisia zabezpečí, aby opatrenia prijaté podľa tohto nariadenia boli v súlade s celkovým strategickým politickým rámcom Spoločenstva pre partnerskú krajinu, a najmä s cieľmi vyššie uvedených nástrojov, ako aj s cieľmi iných príslušných opatrení Spoločenstva.
3.
Na posilnenie účinnosti a súladu opatrení pomoci Spoločenstva a vnútroštátnej pomoci podporuje Komisia úzku spoluprácu medzi jej vlastnými činnosťami a činnosťami členských štátov, a to ako na úrovni rozhodovania, tak aj na základnej úrovni.
Na tento účel majú členské štáty a Komisia zavedený systém výmeny informácií.
Článok 3
Pomoc pri reakcii na krízové situácie alebo na situácie vznikajúcej krízy
1.
Technická a finančná pomoc Spoločenstva na účely dosiahnutia cieľov stanovených v článku 1 ods. 2 písm. a) sa môže vykonať v reakcii na naliehavú situáciu, na krízovú situáciu alebo na situáciu vznikajúcej krízy, na situáciu predstavujúcu hrozbu pre demokraciu, právo a poriadok, ochranu ľudských práv a základných slobôd, či bezpečnosť a ochranu osôb, alebo na situáciu, ktorá by mohla prerásť do ozbrojeného konfliktu alebo vážne destabilizovať danú tretiu krajinu alebo krajiny.
Tieto opatrenia sa môžu zamerať aj na situácie, v ktorých Spoločenstvo uplatnilo doložky o nevyhnutných súčastiach medzinárodných zmlúv s cieľom čiastočne alebo úplne pozastaviť spoluprácu s tretími krajinami.
2.
Takáto technická a finančná pomoc sa vzťahuje najmä na tieto oblasti:
a)
podpora úsilia
medzinárodných a regionálnych organizácií, štátnych a neštátnych činiteľov
pri podpore vytvárania dôvery, sprostredkovania, dialógu a zmierenia prostredníctvom poskytovania technickej a logistickej pomoci;
b)
podpora vytvárania a fungovania dočasnej správy, o ktorej bolo rozhodnuté v súlade s medzinárodným právom;
c)
podpora rozvoja inštitúcií demokratického, pluralitného štátu vrátane opatrení na posilnenie úlohy žien v týchto inštitúciách, účinnej občianskej správy a súvisiacich právnych rámcov na národnej a miestnej úrovni, nezávislého súdnictva, dobrej správy a práva a poriadku vrátane nevojenskej technickej spolupráce pri posilnení celkovej občianskej kontroly a dohľad nad bezpečnostným systémom a opatrenia na posilnenie kapacity orgánov na presadzovanie práva a súdnych orgánov zapojených do boja proti obchodovaniu s ľuďmi, drogami, zbraňami a výbušninami;
d)
podpora medzinárodných trestných súdov a ad hoc vnútroštátnych súdov, overovacích a zmierovacích komisií a mechanizmov na právne urovnanie žalôb týkajúcich sa ľudských práv a na presadzovanie a rozhodovanie o majetkových právach, zriadených v súlade s medzinárodnými normami pre ľudské práva a právny štát;
e)
podpora
opatrení
potrebných
na
začatie
obnovy
a
rekonštrukcie
kľúčovej infraštruktúry, obydlí, verejných budov a hospodárskych aktív
, ako aj
základných produkčných kapacít a opatrení na opätovný začiatok hospodárskej aktivity a tvorbu zamestnanosti
a vytvorenie minimálnych podmienok potrebných pre trvalo udržateľný sociálny rozvoj
;
f)
podpora občianskych opatrení týkajúcich sa demobilizácie a reintegrácie bývalých účastníkov bojov do občianskej spoločnosti, a prípadne i ich repatriácie, ako aj opatrení na riešenie situácie detských vojakov a žien zúčastňujúcich sa na bojoch;
g)
podpora opatrení na zmiernenie sociálnych dopadov reštrukturalizácie ozbrojených síl;
h)
podpora opatrení, v rámci politík spolupráce Spoločenstva a ich cieľov, zameraných na riešenie sociálno-ekonomických dôsledkov nášľapných mín, nevybuchnutej výzbroje alebo výbušných pozostatkov vojenského materiálu z vojny na civilné obyvateľstvo, činnosti financované na základe tohto nariadenia sa vzťahujú na informovanie o riziku, pomoc obetiam, detekciu a zneškodňovanie mín a s nimi súvisiacu likvidáciu zásob;
i)
podpora opatrení, v rámci politík spolupráce Spoločenstva a ich cieľov, zameraných na riešenie dôsledkov nezákonného používania a prístupu k strelným zbraniam na civilné obyvateľstvo; táto podpora sa obmedzuje na prieskumné činnosti, pomoc obetiam, zvyšovanie informovanosti verejnosti a rozvoj právnych a administratívnych odborných vedomostí a osvedčených postupov.
Pomoc sa poskytuje len v miere, ktorá je potrebná na obnovenie podmienok pre sociálny a hospodársky rozvoj príslušného obyvateľstva v krízovej situácii alebo v situácii vznikajúcej krízy, ako je uvedené v odseku 1.
Nezahŕňa podporu opatrení na boj proti šíreniu zbraní;
j)
podpora opatrení na zabezpečenie primeraného splnenia osobitných potrieb žien a detí v krízových situáciách a pri konfliktoch vrátane ich vystavenia násiliu z dôvodu rodu;
k)
podpora rehabilitácie a reintegrácie obetí ozbrojených konfliktov vrátane opatrení na riešenie osobitných potrieb žien a detí;
l)
podpora opatrení na podporu a ochranu dodržiavania ľudských práv a základných slobôd, demokracie a právneho štátu a príslušných medzinárodných nástrojov;
m)
podpora sociálno- ekonomických opatrení na podporu rovnoprávneho prístupu k prírodným zdrojom v krízovej situácii alebo v situácii vznikajúcej krízy a k ich transparentnému riadeniu;
n)
podpora sociálno-ekonomických opatrení na riešenie dôsledkov náhleho presunu obyvateľstva vrátane opatrení na riešenie potrieb hostiteľských komunít v krízovej situácii alebo v situácii vznikajúcej krízy;
o)
podpora opatrení na podporu rozvoja a organizácie občianskej spoločnosti a jej účasti v politickom procese vrátane opatrení na posilnenie úlohy žien v tomto procese a opatrení na podporu nezávislých, pluralitných a profesionálnych médií;
p)
podpora opatrení pri reakcii na prírodné alebo ľuďmi spôsobené katastrofy a hrozby pre verejné zdravie v prípade absencie, alebo ako doplnok, humanitárnej pomoci Spoločenstva.
3.
Vo výnimočných a nepredvídaných prípadoch ustanovených v článku 1 môže Spoločenstvo poskytnúť aj technickú a finančnú pomoc, ktorú výslovne nepokrývajú špecifické oblasti pomoci ustanovené v odseku 2.
Táto pomoc je obmedzená na opatrenia výnimočnej pomoci uvedené v článku 6 ods. 2, ktoré:
–
spadajú do všeobecného rozsahu pôsobnosti a cieľov uvedených v článku 1 ods. 2 písm. a); a
–
ktorých trvanie je obmedzené na obdobie uvedené v článku 6 ods. 2; a
–
by za normálnych okolností boli oprávnené na základe iných nástrojov Spoločenstva vonkajšej pomoci, ale ktoré by v súlade s ustanoveniami článku 2 mali byť riešené prostredníctvom tohto nariadenia, pretože je potrebné rýchlo reagovať na krízovú situáciu alebona situáciu vznikajúcej krízy.
Článok 4
Pomoc v súvislosti so stabilnými podmienkami pre spoluprácu
Spoločenstvo poskytuje technickú a finančnú pomoc na sledovanie cieľov uvedených v článku 1 ods. 2 písm. b) v týchto oblastiach:
1.
Ohrozenie právneho a verejného poriadku, bezpečnosti a ochrany jednotlivcov, najdôležitejšej infraštruktúry a verejného zdravia
Pomoc sa vzťahuje na:
a)
posilnenie kapacity orgánov na presadzovanie práva a súdnych a civilných orgánov zapojených do boja proti terorizmu a organizovanému zločinu vrátane obchodovania s drogami, ľuďmi, strelnými zbraňami a výbušninami, ako aj do účinnej kontroly nezákonného obchodu a prevodu.
Prioritou je transregionálna spolupráca zahŕňajúca tretie krajiny, ktoré prejavili jasnú politickú vôľu riešiť tieto problémy.
Opatrenia v tejto oblasti kladú dôraz predovšetkým na dobrú správu a sú v súlade s medzinárodným právom, najmä v oblasti ľudských práv a medzinárodného humanitárneho práva.
Vzhľadom na pomoc orgánom zapojeným do boja proti terorizmu sú prioritou podporné opatrenia týkajúce sa rozvoja a posilnenia právnych predpisov týkajúcich sa boja proti terorizmu, vykonávanie a prax v oblasti finančného práva, colných predpisov a imigračného práva a rozvoj medzinárodných postupov v oblasti presadzovania práva.
Vzhľadom na pomoc súvisiacu s problematikou drog sa venuje osobitná pozornosť medzinárodnej spolupráci, ktorej cieľom je podporiť osvedčené postupy týkajúce sa zníženia dopytu, výroby a spôsobených škôd;
b)
podporu opatrení zameraných na riešenie otázky ohrozenia medzinárodnej dopravy a energetických operácií a najdôležitejšej infraštruktúry vrátane prepravy cestujúcich a nákladu a rozvodu energie.
Opatrenia kladú v tejto oblasti osobitný dôraz na transregionálnu spoluprácu a uplatňovanie medzinárodných noriem v oblastiach informovanosti o rizikách, analýz ohrozenia, pripravenosti na núdzové situácie, riadenia výstrahy a následkov;
c)
príspevok k zabezpečeniu zodpovedajúcej reakcie na náhle veľké ohrozenia verejného zdravia, ako sú epidémie s možným nadnárodným vplyvom.
Osobitný dôraz sa kladie na núdzové plánovanie, riadenie zásob vakcín a farmaceutických výrobkov, medzinárodnú spoluprácu a systémy včasného varovania.
2.
Zmierňovanie rizík a pripravenosť týkajúca sa chemického, jadrového a biologického materiálu alebo činidiel
Pomoc sa vzťahuje na:
a)
podporu výskumu na civilné použitie ako alternatívy výskumu zameraného na obranu, a podporu preškolenia a alternatívneho zamestnania vedcov a inžinierov, ktorí sa pôvodne špecializovali na zbrojné oblasti;
b)
podporu opatrení na posilnenie bezpečnostných postupov týkajúcich sa civilných zariadení, kde sa skladuje citlivý chemický, biologický, rádiologický alebo jadrový materiál alebo činidlá, alebo kde sa tieto používajú v rámci programov výskumu na civilné použitie;
c)
v rámci politík spolupráce Spoločenstva a ich cieľov, podporu vybudovania civilnej infraštruktúry a vypracovania príslušných štúdií týkajúcich sa občanov, ktoré sú potrebné pre demontáž, obnovu alebo zmenu spôsobu využívania zariadení a stanovísk na výrobu zbraní, ak sa o nich vyhlásilo, že už nepatria do obranného programu;
d)
posilnenie kapacity príslušných civilných orgánov, ktoré sa zúčastňujú na rozvoji a výkone účinnej kontroly obchodovania s chemickým, biologickým, rádiologickým a jadrovým materiálom alebo činidlami (vrátane zariadenia na ich výrobu alebo dodanie), aj prostredníctvom inštalácie moderného logistického, hodnotiaceho a kontrolného vybavenia.
e)
Vzhľadom na opatrenia uvedené v písm. a), b), c) a v tomto písmene, sa kladie osobitný dôraz na pomoc tým regiónom alebo krajinám, v ktorých sa ešte stále nachádzajú zásoby takéhoto materiálu a existuje riziko jeho šírenia;
e)
vypracovávanie právneho rámca a inštitucionálnych kapacít umožňujúcich zavedenie a výkon
účinných kontrol vývozu tovarov dvojitého použitia
vrátane opatrení regionálnej spolupráce;
f) vytváranie
účinnej civilnej pripravenosti na katastrofy, núdzové plánovanie, reakcie na krízové situácie
a možností nápravných opatrení v súvislosti s možnými environmentálnymi udalosťami v tejto oblasti.
3.
Budovanie kapacít pred začiatkom krízy a po jej skončení
Podpora dlhodobých opatrení zameraných na budovanie a posilnenie kapacít medzinárodných, regionálnych a subregionálnych organizácií, štátnych a neštátnych subjektov v súvislosti s ich úsilím o:
–
podporu systémov včasného varovania, budovania dôvery, sprostredkovania, zmierovania a uvoľnenia napätia vo vnútri spoločnosti;
–
zlepšenie obnovy po skončení konfliktov a katastrof.
Opatrenia podľa tohto odseku zahŕňajú prenos know-how, výmenu informácií, hodnotenie rizík/ohrozenia, výskum a analýzu, systémy včasného varovania a školenia.
Opatrenia môžu prípadne zahŕňať aj finančnú a technickú pomoc určenú na vykonanie tých odporúčaní Komisie OSN pre budovanie mieru, ktoré sú v súlade s cieľmi politiky spolupráce Spoločenstva.
Hlava II
VykonÁvanie
Článok 5
Všeobecný rámec na vykonávanie
Pomoc
Spoločenstva na základe tohto nariadenia
sa
vykonáva
prostredníctvom
týchto
opatrení:
a)
opatrenia
výnimočnej pomoci
a programy dočasnej reakcie;
b)
strategické dokumenty týkajúce sa viacerých krajín, viacročné indikatívne programy a tematické strategické dokumenty;
c)
ročné akčné programy;
d)
osobitné opatrenia.
Článok 6
Opatrenia výnimočnej pomoci a programy dočasnej reakcie
1.
Pomoc Spoločenstva podľa článku 3 sa vykonáva prostredníctvom opatrení výnimočnej pomoci a programov dočasnej reakcie.
2.
Komisia môže prijať opatrenia výnimočnej pomoci v krízovej situácii, ako sa uvádza v článku 3 ods. 1, ako aj vo výnimočných a nepredvídaných prípadoch, ako sa uvádza v článku 3 ods. 3, ak účinnosť opatrení závisí od ich rýchleho alebo pružného vykonania.
Takéto opatrenia môžu trvať najviac 18 mesiacov.
Jednotlivé opatrenia sa môžu predĺžiť o ďalších 6 mesiacov v prípade objektívnych a nepredvídaných prekážok pri ich vykonávaní za podmienky, že sa finančná suma opatrenia nezvýši.
3.
Ak náklady na opatrenie výnimočnej pomoci presahujú 20 000 000 EUR, predmetné opatrenie sa prijme v súlade s postupom uvedeným v článku 22 ods. 2.
4.
Komisia môže prijať programy dočasnej reakcie na účely vytvorenia alebo obnovenia základných podmienok potrebných na účinné vykonanie politík Spoločenstva v oblasti vonkajšej spolupráce.
Opatrenia dočasnej reakcie vychádzajú z opatrení výnimočnej pomoci.
Prijímajú sa v súlade s postupom uvedeným v článku 22 ods. 2.
5.
Komisia pravidelne informuje Radu o svojom plánovaní pomoci Spoločenstva podľa článku 3.
Pred prijatím alebo obnovením akýchkoľvek opatrení výnimočnej pomoci v objeme nižšom ako 20 000 000 EUR Komisia informuje Radu o ich povahe, cieľoch a zamýšľaných finančných sumách.
V záujme súdržnosti vonkajšej akcie Európskej únie berie Komisia do úvahy príslušný politický prístup Rady pri plánovaní, ako aj pri následnom vykonávaní týchto opatrení.
Komisia tiež informuje Radu pred uskutočnením významných a podstatných zmien týkajúcich sa už prijatých opatrení výnimočnej pomoci.
6.
Čo najskôr po prijatí opatrení výnimočnej pomoci a v každom prípade do siedmich mesiacov potom Komisia predloží Rade a Európskemu parlamentu správu, v ktorej im poskytne prehľad o existujúcich a plánovaných reakciách Spoločenstva vrátane príspevkov z iných finančných nástrojov Spoločenstva, o stave existujúcich strategických dokumentov, týkajúcich sa jednotlivých a viacerých krajín, a o úlohe Spoločenstva v rámci širšej medzinárodnej a mnohostrannej reakcie.
Táto správa tiež uvedie, či Komisia zamýšľa pokračovať v opatreniach výnimočnej pomoci, a ak áno, tak uvedie aj dĺžku ich trvania.
Článok 7
Strategické dokumenty týkajúce sa viacerých krajín a
viacročné
indikatívne programy
1.
Strategické dokumenty týkajúce sa viacerých krajín tvoria všeobecný základ realizácie pomoci podľa článku 4.
2.
Strategické dokumenty týkajúce sa viacerých krajín stanovia stratégiu Spoločenstva pre dotknuté krajiny so zreteľom na potreby daných krajín, priority Spoločenstva, medzinárodnú situáciu a činnosti hlavných partnerov.
3.
Strategické dokumenty týkajúce sa viacerých krajín a ich revízia alebo rozšírenie sa prijmú v súlade s postupom ustanoveným v článku 22 ods. 2.
Vzťahujú sa na počiatočné obdobie, ktoré nie je dlhšie ako doba uplatňovania tohto nariadenia, a budú predmetom strednodobého preskúmania.
4.
Strategické dokumenty musia byť v súlade so strategickými dokumentmi týkajúcimi sa jednotlivých alebo viacerých krajín alebo tematickými strategickými dokumentmi, ktoré boli prijaté v rámci nástrojov vonkajšej pomoci Spoločenstva, a musia zabrániť ich duplicite.
V prípade potreby vychádzajú z dialógu s dotknutou partnerskou krajinou, krajinami alebo regiónom vrátane občianskej spoločnosti, s cieľom podporiť národné stratégie rozvoja a zabezpečiť účasť a zapojenie partnerskej krajiny, krajín alebo regiónu.
Navyše, medzi Komisiou, členskými štátmi a ostatnými darcami prebehnú konzultácie, ak je to vhodné, s cieľom zabezpečiť, aby
činnosti týkajúce sa
spolupráce
Spoločenstva dopĺňali činnosti členských štátov a iných darcov
.
Ostatné zainteresované strany môžu byť zapojené v prípade potreby.
5.
Ku každému strategickému dokumentu týkajúcemu sa viacerých krajín sa v prípade potreby pripojí viacročný indikatívny program s prehľadom prioritných oblastí vybraných na účely financovania Spoločenstvom, osobitných cieľov, očakávaných výsledkov a časového rámca podpory Spoločenstva a indikatívneho pridelenia finančných prostriedkov celkovo a pre každú prioritnú oblasť.
Ak je to nevyhnutné, pridelené finančné prostriedky sa môžu uviesť vo forme rozsahu.
6.
Viacročné indikatívne programy určia pridelené finančné prostriedky pre každý program na základe transparentných kritérií vychádzajúcich z potrieb a výkonu daných partnerských krajín alebo regiónov, ako aj s ohľadom na konkrétne problémy, ktorým čelia krajiny alebo regióny v čase krízy alebo konfliktu.
7.
Viacročné indikatívne programy a ich revízia alebo rozšírenie sa prijmú v súlade s postupom ustanoveným v článku 22 ods. 2.
V prípade potreby sa stanovia na základe konzultácií s danou partnerskou krajinou alebo partnerskými krajinami v regióne.
8.
Finančné prostriedky v rámci viacročných indikatívnych programov je možné zvýšiť alebo znížiť v dôsledku preskúmania a vzhľadom na zmenu situácie, výkonu a potrieb krajiny v súlade s postupom uvedeným v odseku 7.
Článok 8
Ročné akčné programy
1.
Ročné akčné programy stanovia opatrenia, ktoré sa majú prijať na základe strategických dokumentov týkajúcich sa viacerých krajín a viacročných indikatívnych programov uvedených v článku 7.
2.
Ročné akčné programy stanovia sledované ciele, oblasti intervencie, očakávané výsledky, riadiace postupy a celkovú výšku plánovaného financovania.
Obsahujú stručný prehľad operácií, ktoré sa majú financovať, uvedenie súm vyčlenených na každú operáciu a indikatívny časový harmonogram ich realizácie.
Podľa potreby by mali obsahovať závery vyplývajúce zo skúseností získaných počas predchádzajúcej pomoci.
Ciele musia byť merateľné.
3.
Ročné akčné programy a ich revízia alebo rozšírenie sa prijmú v súlade s postupom ustanoveným v článku 22 ods. 2.
Článok 9
Osobitné opatrenia
1.
Bez ohľadu na články 7 a 8 môže Komisia v prípade nepredvídaných potrieb alebo okolností prijať osobitné opatrenia, ktoré nie sú stanovené v strategických dokumentoch týkajúcich sa viacerých krajín a vo viacročných indikatívnych programoch uvedených v článku 7 alebo v ročných akčných programoch uvedených v článku 8.
2.
Osobitné opatrenia stanovujú sledované ciele, oblasti činnosti, očakávané výsledky, využívané riadiace postupy a celkovú sumu plánovaného financovania.
Obsahujú opis operácií, ktoré budú financované, uvedenie súm vyčlenených na každú operáciu a indikatívny časový harmonogram ich realizácie.
3.
Opatrenia prevyšujúce 5 000 000 EUR sa prijímajú výlučne po konzultácii s výborom zriadeným v súlade s postupom ustanoveným v článku 22 ods. 2.
4.
Komisia informuje výbor do jedného mesiaca od prijatia osobitných opatrení, ktoré neprevyšujú 5 000 000 EUR.
Hlava III
PrÍjemcovia a formy financovania
Článok
10
Oprávnenosť
1.
Na základe tohto nariadenia sú
na účely vykonania opatrení výnimočnej pomoci a programov dočasnej reakcie uvedených v článku 6, akčných programov uvedených v článku 8 a osobitných opatrení uvedených v článku 9
oprávnené na financovanie:
a)
partnerské krajiny a regióny a ich inštitúcie;
b)
decentralizované subjekty partnerských krajín, ako napríklad regióny, okresy, provincie a obce;
c)
spoločné organizácie vytvorené partnerskými krajinami a regiónmi a Spoločenstvom;
d)
medzinárodné organizácie vrátane regionálnych organizácií, orgány OSN, oddelenia
a
misie, medzinárodné finančné inštitúcie a rozvojové banky
a inštitúcie s medzinárodnou pôsobnosťou
v rozsahu, ktorým prispievajú k cieľom tohto nariadenia;
e)
európske agentúry;
f)
tieto subjekty alebo orgány členských štátov, partnerských krajín a regiónov alebo ostatných tretích krajín, v rozsahu, v ktorom prispievajú k cieľom tohto nariadenia:
–
verejné alebo poloverejné organizácie, miestne orgány alebo správy a ich združenia;
–
spoločnosti, podniky a ostatné súkromné organizácie a spoločnosti;
–
finančné inštitúcie, ktoré poskytujú, podporujú a financujú súkromné investície v partnerských krajinách a regiónoch;
–
neštátne subjekty, ktoré sú uvedené v odseku 2;
–
fyzické osoby.
2.
Medzi neštátne subjekty, ktoré môžu získať finančnú podporu na základe tohto nariadenia patria:
mimovládne
organizácie, organizácie zastupujúce domorodé obyvateľstvo, miestne občianske skupiny a profesné združenia, družstvá, odbory, organizácie zastupujúce hospodárske a sociálne záujmy, miestne organizácie (vrátane sietí), ktoré pôsobia v oblasti decentralizovanej regionálnej spolupráce a integrácie, organizácie spotrebiteľov, organizácie žien
a
mládeže, školiace, kultúrne, výskumné a vedecké organizácie, univerzity,
cirkvi
a cirkevné združenia
a
komunity, médiá a všetky
mimovládne
združenia a
súkromné a verejné
nadácie schopné prispieť k
rozvoju alebo vonkajšiemu rozmeru vnútorných politík.
3.
Ak je to nevyhnutné na dosiahnutie cieľov tohto nariadenia, je možné, aby bolo financovanie poskytnuté aj ďalším orgánom alebo subjektom, ktoré nie sú uvedené v odsekoch 1 a 2.
Článok 11
Druhy opatrení
1.
Financovanie Spoločenstva môže mať najmä tieto formy:
a)
projekty a programy;
b)
sektorová
alebo všeobecná rozpočtová podpora, v prípade, keď sú opatrenia partnerskej krajiny pre spravovanie verejných zdrojov dostatočne transparentné, spoľahlivé a efektívne a keď boli partnerskou krajinou realizované vhodné
sektorové
a makroekonomické politiky, ktoré boli schválené ich hlavnými darcami, vrátane medzinárodných finančných inštitúcií, kde je to uplatniteľné
.
Vo všeobecnosti je možné, aby rozpočtová podpora bola niektorým z niekoľkých nástrojov.
Prideľuje sa na základe jasných cieľov a súvisiacich porovnávacích kritérií.
Vyplatenie prostriedkov v rámci rozpočtovej podpory je podmienené úspešným napredovaním v oblasti plnenia cieľov z hľadiska vplyvu a výsledkov
;
c)
vo
výnimočných prípadoch
sektorové
a všeobecné programy na podporu dovozu, ktoré môžu mať formu
i)
sektorových
programov pre dovozy v naturáliách,
ii)
sektorových
dovozných programov, ktorými sa poskytuje zahraničná mena na financovanie dovozov pre dané odvetvie alebo
iii)
všeobecných vývozných programov, ktorými sa poskytuje zahraničná mena na financovanie všeobecných dovozov, pokrývajúcich širokú škálu výrobkov;
d)
fondy
sprístupnené finančným
sprostredkovateľom, na základe programov Komisie, na poskytnutie pôžičiek (
napríklad
na podporu investícií alebo rozvoja súkromného sektora), rizikového kapitálu
(formou
vedľajších alebo podmienených pôžičiek) alebo ostatných dočasných menšinových účastí na obchodnom
kapitále v
súlade s
článkom 20
do takej miery, aby sa finančné riziko Spoločenstva obmedzilo na tieto fondy
;
e)
granty
na financovanie opatrení;
f)
granty na financovanie prevádzkových nákladov;
g)
financovanie twinningových programov medzi štátnymi inštitúciami, národnými verejnými organizáciami a súkromnými
subjektmi
s poslaním služieb verejnosti v členských štátoch a partnerských krajín a regiónov;
h)
príspevky do medzinárodných fondov, najmä tých, ktoré sú spravované medzinárodnými a regionálnymi organizáciami;
i)
príspevky do národných fondov vytvorených partnerskými krajinami alebo regiónmi za účelom prilákania spoločného spolufinancovania viacerých darcov alebo príspevky do fondov vytvorených jedným alebo viacerými darcami na účel spoločnej realizácie operácií;
j)
ľudské a materiálne zdroje potrebné na účinnú správu a dohľad nad projektmi a programami partnerskými krajinami a regiónmi
;
k)
financovanie zo strany Spoločenstva v zásade neslúži na platenie daní, ciel alebo poplatkov v krajinách, ktoré sú príjemcami pomoci.
2.
Činnosti
, na ktoré sa vzťahuje
nariadenie (ES) č. 1257/96, a ktoré sú
oprávnené na financovanie na základe uvedeného nariadenia, nemôžu byť financované na základe tohto nariadenia.
Článok 12
Podporné opatrenia
1.
Financovanie Spoločenstva môže pokryť náklady spojené s prípravou, realizáciou, monitorovaním, auditom a hodnotením priamo potrebnými na implementáciu tohto nariadenia a dosiahnutie jeho
cieľov.
Zahŕňa
taktiež náklady na zamestnancov administratívnej podpory na delegáciách Komisie, ktorí sú poverení riadením projektov financovaných na základe tohto nariadenia.
2.
Podpora sa môže financovať aj mimo rámca viacročných indikatívnych programov.
Komisia prijme takéto podporné opatrenia v súlade s článkom 9.
Článok 13
Spolufinancovanie
1.
Opatrenia financované na základe tohto nariadenia sú oprávnené na spolufinancovanie z týchto zdrojov, okrem iného:
–
členských štátov a najmä ich verejných a poloverejných agentúr;
–
ostatných darcovských krajín, a najmä ich verejných a poloverejných agentúr;
–
medzinárodných a regionálnych organizácií, a najmä medzinárodných a regionálnych finančných inštitúcií;
–
spoločností, podnikov, ostatných súkromných organizácií a spoločností a ostatných neštátnych subjektov uvedených v článku
10
ods. 2;
–
partnerských krajín alebo regiónov prijímajúcich finančné prostriedky
a iných orgánov oprávnených na financovanie, ako sa uvádza v článku 10.
2.
V prípade súbežného spolufinancovania je projekt alebo program rozdelený na viacero jednoznačne identifikovateľných podprojektov, z ktorých je každý financovaný rôznymi partnermi poskytujúcimi spolufinancovanie takým spôsobom, aby bolo možné vždy identifikovať konečné použitie financovania.
V prípade spoločného spolufinancovania sú celkové náklady projektu alebo programu rozdelené medzi partnerov poskytujúcich spolufinancovanie a zdroje sú spojené tak, že nie je možné identifikovať zdroj financovania každej príslušnej aktivity vykonanej v rámci projektu alebo programu.
3.
V prípade spoločného spolufinancovania môže Komisia prijať a spravovať fondy v mene subjektov uvedených v prvých troch zarážkach odseku 1 s cieľom implementovať spoločné akcie.
V tomto prípade Komisia implementuje opatrenia centrálne, buď priamo alebo nepriamo, delegovaním úloh na agentúry Spoločenstva alebo orgány vytvorené Spoločenstvom.
Tieto fondy sú považované za pridelené príjmy v súlade s článkom 18 nariadenia Rady
(ES, Euratom)
č. 1605/2002
z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
.
Článok 14
Riadiace postupy
1.
Opatrenia financované na základe tohto nariadenia sú
riadené, monitorované, hodnotené a predkladajú sa o nich správy
v súlade s
nariadením (ES, Euratom) č. 1605/2002
.
2.
Komisia môže
v súlade s článkom 54 nariadenia (ES, Euratom) č. 1605/2002
rozhodnúť zveriť úlohy
verejného
orgánu, a najmä úlohy
plnenia
rozpočtu
,
orgánom uvedeným v článku 54 ods. 2 písm. c)
uvedeného nariadenia, ak
majú medzinárodne uznané postavenie, dodržiavajú medzinárodne uznané systémy riadenia a kontroly a sú pod dozorom verejného
orgánu
.
3.
V prípade decentralizovaného riadenia sa môže Komisia rozhodnúť použiť postupy
prijímajúcej krajiny alebo regiónu na obstarávanie
alebo
prideľovanie grantov
.
Článok 15
Rozpočtové záväzky
1.
Rozpočtové záväzky sú vykonané na základe rozhodnutí prijatých Komisiou v súlade s
článkami 6, 8, 9
a
12
.
2.
Právne formy pre financovanie Spoločenstva zahŕňajú:
–
finančné dohody;
–
grantové dohody;
–
obstarávacie zmluvy;
–
pracovné zmluvy.
Článok 16
Ochrana finančných záujmov Spoločenstva
1.
Všetky dohody vyplývajúce z tohto nariadenia obsahujú ustanovenia zabezpečujúce ochranu finančných záujmov Spoločenstva, najmä pokiaľ ide o podvody, korupciu a všetky ostatné nezrovnalosti
,
v súlade s nariadením Rady (ES, Euratom) č.
2988/95 z 18. decembra 1995 o ochrane finančných záujmov Európskych spoločenstiev
Ú. v.
ES L 312, 23.12.1995, s.
1.
, s nariadením Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi
Ú. v.
ES L 292, 15.11.1996, s.
2.
a s nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF)
Ú. v.
ES L 136, 31.5.1999, s.
1.
.
2.
Dohody výslovne oprávňujú Komisiu a Dvor audítorov
k vykonávaniu auditov na základe dokumentov a na mieste u všetkých zmluvných strán a subdodávateľov, ktorým boli poskytnuté
finančné
prostriedky Spoločenstva.
Výslovne tiež oprávňujú Komisiu vykonať kontroly a inšpekcie na mieste v súlade s nariadením (
Euratom, ES
)
č.
2185/96.
3.
Všetky zmluvy, ktoré sú výsledkom realizácie pomoci
zaručia
Komisii a Dvoru audítorov
právo, ako je ustanovené v
odseku 2
tohto článku,
v priebehu a po skončení vykonávania zmlúv.
Článok 17
Pravidlá účasti a pôvodu
1.
Účasť na obstarávaní alebo prideľovaní grantových dohôd financovaných na základe tohto nariadenia je otvorená pre všetky fyzické alebo právnické osoby z členských štátov Európskeho spoločenstva spadajúce do rozsahu Zmlúv.
2.
Účasť na obstarávaní alebo prideľovaní grantových dohôd financovaných na základe tohto nariadenia je tiež otvorená pre fyzické a právnické osoby z:
–
krajiny, ktorá je príjemcom predvstupového nástroja Nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA) (Ú. v.
EÚ L 210, 31.7.2006, s.
82).
,
–
nečlenskej krajiny
Európskej únie
z Európskeho hospodárskeho priestoru,
–
akejkoľvek inej tretej krajiny alebo územia v prípadoch, keď bol vytvorený recipročný prístup k externej pomoci.
3.
V prípade opatrení prijatých v akejkoľvek tretej krajine, považovanej za najmenej rozvinutú krajinu na základe kritérií stanovených OECD, je účasť na obstarávaní alebo pridelení grantových dohôd otvorená na globálnom základe.
4.
V prípade opatrení výnimočnej pomoci
a programov dočasnej reakcie
uvedených v
článku 6
je účasť na obstarávaní alebo pridelení grantových dohôd otvorená na globálnom základe.
5.
Účasť na obstarávaní alebo pridelení grantových dohôd a pravidlá pôvodu sú otvorené v prípade opatrení prijatých v rámci
sledovania cieľov uvedených v článku 4
pre všetky fyzické alebo právnické osoby rozvojovej krajiny alebo krajiny v transformácii, ako sú zadefinované OECD, a akejkoľvek inej krajiny oprávnenej na základe
stratégie
.
6.
Účasť na obstarávaní alebo pridelení grantových dohôd financovaných na základe tohto nariadenia je otvorená pre medzinárodné organizácie.
7.
Experti, navrhnutí v súvislosti s postupmi pre pridelenie dohôd, nemusia spĺňať pravidlá národnosti uvedené vyššie.
8.
Všetky dodávky a materiály nakúpené v rámci dohody financovanej na základe tohto nariadenia majú pôvod v Spoločenstve alebo v krajine oprávnenej podľa odsekov 2 až 5 tohto článku.
9.
Účasť fyzických a právnických osôb z tretích krajín alebo území s tradičnými hospodárskymi, obchodnými alebo geografickými spojeniami s partnerskou krajinou môže byť povolená na základe posúdenia jednotlivých prípadov.
Komisia môže navyše v riadne opodstatnených prípadoch povoliť účasť fyzických a právnických osôb z iných krajín alebo použitie dodávok a materiálov odlišného pôvodu.
Článok 18
Predfinancovanie
Úroky generované jednotlivými platbami predfiancovania príjemcom sú odpočítané zo záverečnej platby.
Článok 19
Granty
V súlade s článkom 114 nariadenia (ES
, Euratom
)
č.
1605/2002 môžu fyzické osoby získať granty.
Článok 20
Fondy sprístupnené Európskej investičnej banke alebo ostatným finančným sprostredkovateľom
Fondy uvedené v
článku 11 ods. 1 písm. d)
sú spravované finančnými sprostredkovateľmi, Európskou investičnou bankou alebo inou bankou alebo organizáciou spôsobilou na ich spravovanie.
Komisia musí prijať opatrenia na vykonávanie tohto článku, na základe posúdenia jednotlivých prípadov, s cieľom pokryť rozdelenie rizík, odmeny sprostredkovateľa povereného
vykonávaním
, použitie a vrátenie úrokov z finančných prostriedkov a ukončenie operácie.
Článok 21
Hodnotenie
Komisia pravidelne zhodnotí výsledky
a účinnosť
politík a
programov a
účinnosť
programovania s cieľom uistiť sa, či boli ciele dosiahnuté a umožniť navrhnutie
odporúčaní na účely
zlepšenia operácií v budúcnosti.
Komisia zašle
dôležité
hodnotiace správy na informáciu výboru uvedenému v článku
22
na prerokovanie
.
Tieto výsledky ovplyvňujú navrhovanie programu a rozdeľovanie zdrojov.
Hlava
IV
zÁverEČnÉ ustanovenia
Článok
22
Výbor
1.
Komisii napomáha pri
vykonávaní
tohto nariadenia výbor.
2.
Ak sa odkazuje
na tento odsek
, uplatňujú sa
články 4 a 7 rozhodnutia 1999/468/ES.
Lehota
ustanovená
v článku 4 ods. 3 rozhodnutia je 30
dní
.
3.
Výbor
prijme svoj rokovací poriadok.
4.
Pozorovateľ z Európskej investičnej banky sa zúčastňuje na rokovaniach výboru týkajúcich sa otázok spojených s bankou.
Článok 23
Správa
Komisia preskúma pokrok dosiahnutý pri vykonávaní opatrení prijatých na základe tohto nariadenia a predloží Európskemu parlamentu a Rade výročnú správu o realizácii pomoci.
Správa je tiež určená Európskemu hospodárskemu a sociálnemu výboru a Výboru regiónov.
Správa obsahuje údaje za predchádzajúci rok o financovaných opatreniach, informácie o výsledkoch monitorovania a hodnotenia a realizácii rozpočtových záväzkov a platieb, rozdelených podľa krajiny, regiónu a sektoru spolupráce.
Článok 24
Finančné krytie
Finančné krytie na vykonávanie tohto nariadenia v období rokov 2007 - 2013 je 2 062 000 000 EUR.
Ročné rozpočtové prostriedky schvaľuje rozpočtový orgán v rámci limitov finančného rámca.
V období rokov 2007 - 2013:
–
najviac 7 percentuálnych bodov finančného krytia sa vyčlení na opatrenia, ktoré spadajú pod článok 4 ods. 1;
–
najviac 15 percentuálnych bodov finančného krytia sa vyčlení na opatrenia, ktoré spadajú pod článok 4 ods. 2;
–
najviac 5 percentuálnych bodov finančného krytia sa vyčlení na opatrenia, ktoré spadajú pod článok 4 ods. 3.
Článok 25
Preskúmanie
Komisia predloží Európskemu parlamentu a Rade, do 31. decembra
2010 správu hodnotiacu prvé tri roky vykonávania tohto nariadenia, ktorú v prípade potreby sprevádza legislatívny návrh obsahujúci potrebné úpravy tohto nástroja.
Článok 26
Zrušenie
1.
K
1.
januáru
2007 sa zrušujú tieto nariadenia:
–
nariadenie
Európskeho parlamentu a Rady (ES) č. 2130/2001 z 29. októbra 2001 o operáciách na pomoc ľuďom bez domova v rozvojových krajinách Ázie a Latinskej Ameriky
Ú. v.
ES L 287, 31.10.2001, s.
3.
Nariadenie naposledy zmenené a doplnené nariadením (ES) č. 2110/2005 (Ú. v.
EÚ L 344, 27.12.2005, s.
1).
;
–
nariadenie Rady (ES) č. 1725/2001 z 23. júla 2001,
ktoré sa týka boja proti protipechotným nášľapným mínam v tretích krajinách iných ako rozvojové krajiny
Ú. v.
ES L 234, 1.9.2001, s.
1.
Nariadenie zmenené a doplnené nariadením (ES) č. 2112/2005 (Ú. v.
EÚ L 344, 27.12.2005, s.
23).
;
–
nariadenie Európskeho parlamentu a Rady (ES) č. 1724/2001 z 23. júla 2001,
ktoré sa týka boja proti protipechotným nášľapným mínam v rozvojových krajinách
Ú. v.
ES L 234, 1.9.2001, s.
1.
Nariadenie zmenené a doplnené nariadením (ES) č. 2110/2005.
;
–
nariadenie Rady (ES) č. 381/2001 z 26. februára 2001
o vytvorení mechanizmu rýchlej reakcie
Ú. v.
ES L 57, 27.2.2001, s.
5.
;
–
nariadenie Rady (ES) č. 1080/2000 z 22. mája 2000 o podpore pre Dočasnú misiu Organizácie Spojených národov v Kosove (UNMIK) a Úrad vysokého predstaviteľa v Bosne a Hercegovine (OHR)
Ú. v.
ES L 122, 24.5.2000, s.
27.
Nariadenie zmenené a doplnené nariadením (ES) č. 2098/2003 (Ú. v.
EÚ L 316, 29.11.2003, s.
1).
s výnimkou článku 1a uvedeného nariadenia
;
–
nariadenie Rady (ES) č. 2046/97 z 13. októbra 1997 o severno-južnej spolupráci pri boji proti drogám a drogovej závislosti
Ú. v.
ES L 287, 21.10.1997, s.
1.
Nariadenie zmenené a doplnené nariadením (ES) č. 2110/2005
.
;
–
nariadenie Rady (ES) č. 2258/96 z 22. novembra 1996 o akciách obnovy a rekonštrukcie v rozvojových
krajinách
Ú
.
v.
ES L 306, 28.11.1996, s.
1.
Nariadenie zmenené a doplnené nariadením (ES) č. 2110/2005
.
.
2.
Zrušené nariadenia sa budú naďalej uplatňovať na právne akty a záväzky, ktoré sú realizované z rozpočtových rokov predchádzajúcich roku 2007.
Článok 27
Nadobudnutie účinnosti
Toto nariadenie nadobúda účinnosť
dvadsiatym dňom
po jeho uverejnení v Úradnom vestníku Európskej únie.
Uplatňuje sa od 1. januára 2007
do 31. decembra 2013
.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V
Za Európsky parlament
Za Radu
predseda
predseda
Príloha
.
Vyhlásenie Komisie
Komisia bude včas informovať Európsky parlament o prijatých opatreniach výnimočnej pomoci.
Komisia zabezpečí, aby prijaté opatrenia podľa článku 4.1 písm. a), ktoré súvisia s bojom proti terorizmu a organizovanému zločinu boli v súlade s medzinárodným právom.
Takéto opatrenia budú zamerané na krajiny, ktoré prejavujú jasnú politickú vôľu zaoberať sa týmito problémami spôsobom, ktorý v plnom rozsahu zabezpečí dodržiavanie ich medzinárodných záväzkov v oblasti ľudských práv a platného humanitárneho práva.
Komisia bude starostlivo monitorovať vykonanie týchto opatrení na zaistenie súladu s týmito zásadami.
