A6-0023/2009
27.1.2009
SPRÁVA
o uplatnení smernice Európskeho parlamentu a Rady 2002/14/ES, ktorá ustanovuje všeobecný rámec pre informovanie a porady so zamestnancami v Európskom spoločenstve
(2008/2246(INI))
Výbor pre zamestnanosť a sociálne veci
Spravodajca:
Jean Louis Cottigny
PE 415.166v02-00
OBSAH
NÁVRH UZNESENIA EURÓPSKEHO PARLAMENTU..........
Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
STANOVISKO Výboru pre hospodárske a menové veci Error!
Bookmark not defined.
VÝSLEDOK ZÁVEREČNÉHO HLASOVANIA VO VÝBORE.
Error!
Bookmark not defined.
NÁVRH UZNESENIA EURÓPSKEHO PARLAMENTU
o uplatnení smernice 2002/14/ES, ktorá ustanovuje všeobecný rámec pre informovanie a porady so zamestnancami v Európskom spoločenstve
( 2008/2246(INI) )
Európsky parlament ,
– so zreteľom na články 136 až 145 Zmluvy o ES,
– so zreteľom na vyhlásenie hláv štátov z 9. decembra 1989 o Charte základných sociálnych práv zamestnancov Spoločenstva a najmä na články 17 a 18,
– so zreteľom na Sociálnu chartu Rady Európy, ktorá bola revidovaná v roku 1996, a najmä na článok 21,
– so zreteľom na Chartu základných práv Európskej únie, ktorá bola prijatá 7. decembra 2000 v Nice a ktorú slávnostne podpísali hlavy štátov a predsedovia vlád z 27 členských štátov v decembri 2007 v Európskom parlamente, a najmä na článok 27,
– so zreteľom na Dohovor č. 135 Medzinárodnej organizácie práce (ILO) o ochrane zástupcov pracovníkov v podniku a o úľavách, ktoré im majú byť poskytnuté pri výkone ich funkcie, ktorý bol prijatý 23. júna 1971, a najmä na článok 5,
– so zreteľom na smernicu Rady 94/45/ES z 22. septembra 1994 o zriaďovaní Európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a prerokovania s nimi
Ú. v.
ES L 254, 30.9.1994, s.
64. ,
– so zreteľom na smernicu Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania
Ú. v.
ES L 225, 12.08.1998, s.
16. ,
– so zreteľom na smernicu Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov
Ú. v.
ES L 82, 22.3.2001, s.
16. ,
– so zreteľom na nariadenie Rady (ES) č. 2157/2001 z 8. októbra 2001 o stanovách európskej spoločnosti (SE)
Ú. v.
ES L 294, 10.11.2001, s.
1. ,
– so zreteľom na smernicu Rady 2001/86/ES z 8. októbra 2001, ktorou sa dopĺňajú stanovy európskej spoločnosti v súvislosti s účasťou zamestnancov na riadení
Ú. v.
ES L 294 , 10.11.2001, s.
22. ,
– so zreteľom na smernicu Európskeho parlamentu a Rady 2002/14/ES z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve
Ú. v.
ES L 80 , 23.3.2002, s.
29. , a na spoločné vyhlásenie Európskeho parlamentu, Rady a Komisie o zastupovaní zamestnancov
Ú. v.
ES L 80 , 23.3.2002, s.
34. ,
– so zreteľom na smernicu Rady 2003/72/ES z 22. júla 2003, ktorou sa dopĺňajú stanovy európskej spoločnosti v súvislosti s účasťou zamestnancov na riadení
Ú. v.
EÚ L 207, 18.8.2003, s.
25. ,
– so zreteľom na uznesenie Európskeho parlamentu z 10. mája 2007 o posilnení európskych právnych predpisov v oblasti informovania zamestnancov a konzultáciís nimi
Ú. v.
EÚ C 76 E, 27.3.2008, s.
138. ,
– so zreteľom na návrh Komisie prepracovať smernicu 94/45/ES o zriaďovaní Európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a prerokovania s nimi ( KOM(2008)0419 ) a jej prílohu ( SEK(2008)2166 ),
– so zreteľom na oznámenie Komisie o preskúmaní uplatňovania smernice 2002/14/ES v EÚ ( KOM(2008)0146 ) a na jej pracovný dokument ( SEK(2008)0334 ),
– so zreteľom na článok 45 rokovacieho poriadku,
– so zreteľom na správu Výboru pre zamestnanosť a sociálne veci a stanoviská Výboru pre hospodárske a menové veci a Výboru pre právne veci ( A6‑0023/2009 ),
A. keďže transponovanie smernice 2002/14/ES členskými štátmi sa oneskorilo a keďže sa niektoré členské štáty obmedzili na to, že prevzali jej uplatniteľné minimálne požiadavky v niektorých aspektoch,
B. keďže súčasná finančná kríza bude mať dôsledky na európske hospodárstvo v súvislosti s reštrukturalizáciou, fúziami a presunmi výroby na európskej úrovni,
C. keďže cieľom smernice 2002/14/ES bolo vytvoriť všeobecný rámec pre informovanie a porady so zamestnancami o budúcnosti podnikov, v ktorých sú zamestnaní, ako aj pre účinné konzultácie so zamestnancami, s cieľom predvídať ich hospodársky vývoj,
D. keďže informovanie a porady so zamestnancami sú základnými prvkami sociálneho trhového hospodárstva a nemali by sa považovať za prekážku hospodárskeho rozvoja podnikov,
E. keďže v Európskej únii je 23 000 000 miliónov podnikov s menej ako 250 zamestnancami (predstavujúcich 99 % podnikov a zamestnávajúcich viac ako 100 000 000 miliónov osôb) a keďže povinnosťou inštitúcií EÚ je zaručiť a zlepšiť právo zamestnancov na informovanie a porady,
Postupne harmonizovať informovanie a porady so zamestnancami v rámci Únie
1. uznáva, že v niektorých členských štátoch došlo pri transpozícii smernice 2002/14/ES k značnému oneskoreniu a že jej posúdenie si preto vyžiada dlhší čas; zdôrazňuje však, že v členských štátoch, v ktorých neexistoval žiadny všeobecný systém informovania a porady so zamestnancami, je vplyv tejto smernice zrejmý;
2. žiada členské štáty, ktoré doteraz nevykonali riadnu transpozíciu smernice 2002/14/ES, aby ju čo najskôr vykonali;
3. považuje za potrebné, aby iniciatívy Komisie v tomto smere, a to v úzkej spolupráci s vnútroštátnymi orgánmi dotknutých členských štátov a so sociálnymi partnermi, umožnili dôsledne preskúmať a vyriešiť problematické body, na ktoré bolo poukázané v súvislosti s výkladom smernice 2002/14/ES alebo v súvislosti so súladom transpozičných ustanovení;
4. konštatuje, že niektoré členské štáty nezohľadnili vo svojich opatreniach na transpozíciu smernice 2002/14/ES mladých pracovníkov, ženy pracujúce na čiastočný úväzok, dočasných zamestnancov a zamestnancov na dobu určitú; za týchto podmienok podnecuje členské štáty, aby prijali ustanovenia o výpočte počtu zamestnancov v podnikoch v zmysle znenia smernice, t. j aby sa výpočet prahových hodnôt uskutočňoval vždy na základe skutočného počtu zamestnancov podnikov;
5. považuje za žiaduce, aby členské štáty v súlade so svojimi vnútroštátnymi postupmi presne stanovili podmienky a obmedzenia článku 6 smernice 2002/14/ES o dôverných informáciách a aby zohľadnili:
a) trvanie tohto záväzku po skončení funkčného obdobia zástupcov zamestnancov,
b) kritériá a prípady legitímneho záujmu podniku uchovať tieto informácie ako tajné, alebo riziko vzniku škody pre podnik, ak budú takéto informácie zverejnené;
6. žiada členské štáty, aby v rámci svojich transpozičných opatrení dbali na tieto náležitosti:
a) presne vymedziť termín „informovanie“, bez toho, aby boli viaceré možnosti jeho výkladu a postupovať v duchu smernice 2002/14/ES, t. j. umožniť zástupcom zamestnancov preskúmať prerokovávané témy, a nie iba čakať na skončenie postupu informovania, ak rozhodnutia podnikov majú bezprostredný dosah na zamestnancov,
b) zahrnúť do obsahu informovania odkazy uvedené v článku 4 ods. 2 písm. a), b) a c) smernice 2002/14/ES,
c) požadovať, aby boli informácie poskytované dostatočne včas pred konzultáciou;
d) zabezpečiť úplné dodržiavanie povinností uvedených v článku 4 smernice 2002/14/ES v súvislosti s právami na informovanie a porady a v záujme dosiahnutia dohody v zmysle článku 4 ods. 4 písm. e);
e) zabezpečiť, aby do podporovania sociálneho dialógu boli zapojené aj odbory vyvíjajúce činnosť v danom podniku;
7. vyzýva členské štáty, ktoré nedisponujú účinnými, primeranými a odrádzajúcimi sankciami podľa článku 6 ods. 3 v prípade nedodržiavania pravidiel o informovaní a porade so zamestnancami, aby zaviedli takéto sankcie;
8. vyzýva všetky členské štáty, ktoré nemajú k dispozícii systém ochrany zástupcov zamestnancov, aby zaviedli takéto systémy;
9. navrhuje členským štátom, v ktorých je ochrana zástupcov zamestnancov tradične zabezpečená dohodou uzavretou medzi odborovými organizáciami a združeniami zamestnávateľov, aby ustanovili silnú dodatočnú ochranu pre týchto zástupcov zamestnancov v prípade neúspechu rokovaní;
Zlepšiť opatrenia na transpozíciu smernice 2002/14/ES
10. považuje za potrebné vypracovať a poskytnúť členským štátom systém možných sankcií, ktoré by sa mohli uplatniť voči zamestnávateľom, ktorí nerešpektujú právo na informovanie a porady so zamestnancami tak, ako je uvedené v smernici 2002/14/ES,
11. zdôrazňuje, že subsidiarita nemôže byť argumentom na to, aby členské štáty nesplnili svoju povinnosť stanoviť dostatočne prísne sankcie s cieľom odradiť zamestnávateľov od porušovania ustanovení smernice 2002/14/ES;
12. pripomína príslušný rozsudok Súdneho dvora Európskych spoločenstiev z 8. júna 1994
Rozsudok z 8. júna 1994, Komisia/Spojené kráľovstvo (C-382/92, Zb.
1994, s.
I-2435); rozsudok z 8. júna 1994, Komisia/Spojené kráľovstvo (C-383/92, Zb.
1994, s.
I-2479). , podľa ktorého je potrebné, aby členské štáty, ktorých procedurálny a inštitucionálny systém je nedostatočný, boli povinné vytvoriť vhodné právne prostriedky, pričom stanovia vhodné administratívne a súdne opravné opatrenia, ako aj adekvátne, účinné, primerané a odrádzajúce sankcie voči zamestnávateľom, ktorí nedodržiavajú svoje povinnosti týkajúce sa informovania a porád so zamestnancami;
13. vyzýva členské štáty, aby sa pred vykonaním revízie smernice 2002/14/ES riadili judikatúrou Súdneho dvora, keď budú stanovovať administratívne a súdne opravné opatrenia a sankcie voči zamestnávateľom, ktorí nedodržiavajú svoje povinnosti týkajúce sa informovania a porád so zamestnancami;
14. považuje za potrebné zaručiť, aby bol v transpozičných právnych predpisoch vydaných členskými štátmi zabezpečený automatický charakter práva na informovanie a porady so zástupcami zamestnancov v súlade so správnym výkladom smernice 2002/14/ES,
15. považuje za potrebné ustanoviť postupy pre výkon mandátu zástupcu zamestnancov, aby sa tento mandát vykonával v pracovnom čase a aby bol v tomto zmysle aj odmeňovaný,
16. považuje za potrebné zaručiť zástupcom zamestnancov verejnej správy a podnikov štátneho a finančného sektora rovnaké práva na informovanie a porady, aké majú ostatní pracovníci;
17. považuje za potrebné prehodnotiť možnosť využívania priamej konzultácie, ak existuje volená alebo odborová štruktúra zastúpenia, a tým zabránila, aby zamestnávateľ prostredníctvom priamej konzultácie zasahoval do otázok spadajúcich do oblasti kolektívneho vyjednávania, ktorého sa zúčastňujú odbory, ako napríklad otázka odmeňovania,
18. žiada posúdiť, či je potrebné znížiť minimálne počty zamestnancov podniku alebo prevádzky, v ktorej sa uplatňuje smernica 2002/14/ES, s cieľom vyňať z rozsahu pôsobnosti tejto smernice len najmenšie podniky,
19. pripomína členským štátom, že ak ešte pretrvávajú pochybnosti týkajúce sa presného významu pojmu „podnik“ v smernici 2002/14/ES, existuje rozsiahla judikatúra Súdneho dvora v tejto veci, a vyzýva členské štáty, aby sa o túto judikatúru opierali v súvislosti so svojimi transpozičnými opatreniami, čím zabránia, aby sa proti nim začali konania o porušení alebo nesplnení povinností;
20. naliehavo žiada Komisiu, aby čo najskôr podnikla opatrenia, ktoré umožnia zabezpečiť, aby členské štáty správne transponovali smernicu 2002/14/ES, a aby preskúmala všetky aspekty, s ktorými sa spájajú nedostatky alebo ťažkosti, napríklad vnútroštátne ustanovenia a postupy na výpočet prahových hodnôt počtu zamestnancov podnikov, uplatňovanie osobitných opatrení stanovených v článku 4 ods. 2 a 3, ako aj záruky, ktoré by mali platiť v súvislosti s ustanovením o dôvernosti uvedeným v článku 6; vyzýva Komisiu, aby začala konania o porušení proti členským štátom, ktoré netransponovali smernicu alebo nevykonali riadnu transpozíciu smernice;
21. vyzýva Komisiu, aby predložila hodnotiacu správu o dosiahnutých výsledkoch uplatňovania smernice 2002/14/ES, a to v súvislosti s posilnením sociálneho dialógu, schopnosti predvídania a prevencie a zamestnateľnosti na pracovnom trhu, ako aj s ohľadom na schopnosť smernice predchádzať administratívnym, právnym a finančným ťažkostiam v malých a stredných podnikoch, a aby v prípade potreby pripojila vhodné návrhy;
22. víta návrh Komisie o štatúte európskej súkromnej spoločnosti, ktorý zohľadňuje osobitné potreby malých podnikov;
23. vyzýva Komisiu, ktorá je zodpovedná za monitorovanie fúzií a akvizícií, na zabezpečenie toho, aby sa pri rozhodovaní o fúziách a akvizíciách dodržiavali vnútroštátne pravidlá a právne predpisy Spoločenstva v oblasti informovania a porád so zamestnancami;
24. zastáva názor, že informácie, ktoré by mohli z hospodárskeho hľadiska predstavovať nesmierne ohrozenie podniku, musia byť v plnej miere dôverné až do prijatia konečného rozhodnutia o zásadných hospodárskych otázkach týkajúcich sa podniku (napríklad v podobe predbežnej zmluvy, tzv. letter of intent);
25. vyzýva Komisiu, aby pravidelne informovala o zlepšení práva zamestnancov na informácie a porady a aby ho zahrnula do programu európskeho sociálneho dialógu tak na úrovni celého hospodárstva, ako aj na úrovni jednotlivých odvetví;
26. vyzýva Komisiu, aby povzbudzovala sociálnych partnerov v tom, aby pozitívne ovplyvňovali transpozíciu do vnútroštátneho práva a aby sa pri tom zameriavali na budúcnosť, napr. šírením osvedčených postupov;
27. vyzýva Komisiu, aby čo najskôr podnikla iniciatívy s cieľom posilniť v Európskej únii účinnú kultúru spolupráce medzi sociálnymi partnermi v oblasti informovania a porád so zamestnancami a aby pritom zohľadnila osobitné vlastnosti týchto otázok, ako aj osobitosti a veľkosť podnikov;
28. s uspokojením berie na vedomie, že v Dohode uzavretej Združením vlastníkov lodí Európskeho spoločenstva (ECSA) a Európskou federáciou pracovníkov v doprave (ETF) o Dohovore o pracovných normách v námornej doprave z roku 2006 sa uvádza odkaz na porady v súvislosti s niektorými otázkami, ktoré sa týkajú napr. ohrozenia zdravia a bezpečnosti zamestnancov alebo predčasného ukončenia pracovnej zmluvy;
29. blahoželá Komisii k iniciatíve zamerať na smernicu 2002/14/ES v jej oznámení o prehodnotení sociálneho regulačného rámca na zvýšenie počtu a kvality pracovných miest v odvetví námornej dopravy v EÚ ( KOM(2007)0591 , a vyzýva preto Komisiu, aby preskúmala možnosť odchýliť sa od uplatňovania smernice 2002/14/ES, ktorá je uvedená v čl. 3 ods. 3;
30. žiada Komisiu, aby posúdila potreby koordinácie smerníc 94/45/ES, 98/59/ES, 2001/23/ES, 2001/86/ES, 2002/14/ES, 2003/72/ES a nariadenia (ES) č. 2157/2001 s cieľom vyhodnotiť účelnosť možných úprav zameraných na odstránenie prekrývania alebo rozporov; domnieva sa, že prípadné úpravy sa musia uskutočniť zároveň v rovnakom čase;
o
o o
31. poveruje svojho predsedu, aby postúpil toto uznesenie Rade, Komisii, Európskemu hospodárskemu a sociálnemu výboru, Výboru regiónov, ako aj vládam a parlamentom členských štátov.
DÔVODOVÁ SPRÁVA
Úvod
Smernica 2002/14/ES je prvou smernicou Únie, ktorá všeobecne stanovuje povinnosť informovať a radiť sa so zamestnancami v podnikoch, pričom táto povinnosť predstavuje hlavnú os spôsobu zastupovania zamestnancov v Európe.
Bola prijatá ako reakcia na zjavne zámerne nesprávny výklad vnútroštátnych právnych predpisov v oblasti informovania a porady so zamestnancami v niektorých podnikoch.
Vnútroštátne právne predpisy sa dali nesprávne vykladať veľmi ľahko, pretože na úrovni Spoločenstva existovalo v tejto oblasti právne vákuum.
V niektorých členských štátoch je táto smernica jediným právnym základom, ktorý zabezpečuje právo na informovanie a poradu so zamestnancami, a ako uvádza Komisia vo svojom oznámení, jej vplyv bude v týchto krajinách o to silnejší.
Spravodajca uznáva skutočnosť, že v členských štátoch s voluntaristickou tradíciou, predstavuje vytvorenie stálej štruktúry zastúpenia zamestnancov významnú zmenu vo vzťahoch medzi zamestnávateľmi a zamestnancami.
Toto právo na informovanie a poradu so zamestnancami je však zakotvené vo viacerých textoch Spoločenstva a tieto členské štáty preto musia správne transponovať túto smernicu v súlade s jej duchom.
Podľa názoru spravodajcu v súčasnej situácii, ktorú narušila finančná kríza vyplývajúca čiastočne zo správania vedúcich pracovníkov niektorých finančných spoločností, je potrebné posilniť demokratické zapojenie zamestnancov do rozhodovania týkajúceho sa ich podniku, pretože je možné okrem iného očakávať, že bude dochádzať k reštrukturalizáciám, fúziám a presunom výroby.
Zlepšiť opatrenia na transpozíciu smernice 2002/14/ES
Spravodajca spolu s Komisiou uznáva skutočnosť, že v niektorých členských štátoch bola smernica 2002/14/ES transponovaná len minimálne, zámerne nejasne, alebo vôbec nebola transponovaná.
Niektoré podstatné prvky ochrany práva na informovanie a poradu so zamestnancami preto neboli zachované a transponované, aj keď jasne zodpovedali duchu smernice.
Ide o tieto prvky:
- rozsah pôsobnosti smernice: neštandardní zamestnanci neboli zahrnutí do počtu zamestnancov alebo sa zohľadnila dĺžka trvania služobného pomeru zamestnanca pri jeho zahrnutí do počtu zamestnancov,
- obsah povinností, ktoré stanovuje smernica: nejasné vymedzenie pojmu „informovanie“, ktoré niekedy závisí od rozhodnutia zamestnávateľa, niekedy nezahŕňa odkazy na zamestnanie a niekedy nie je predpokladom pre konzultáciu, aj keď toto informovanie musí byť relevantné a musí umožniť zástupcom zamestnancov primeraným spôsobom reagovať na návrhy rozhodnutí zamestnávateľa;
- sankcie voči zamestnávateľom, ktorí nedodržiavajú tieto povinnosti: sú málokedy odrádzajúce a niekedy úplne chýbajú.
Spravodajca sa obáva, že takéto minimalistické transpozície spôsobujú neúčinnosť textu a vyjadruje poľutovanie nad touto stratégiou obchádzania povinností Spoločenstva niektorými členskými štátmi.
Okrem toho niektoré podstatné prvky zastupovania zamestnancov, ktoré nie sú obsiahnuté v smernici, ktoré však predstavujú jej nevyhnutný doplnok a sú obsiahnuté v medzinárodných pracovných dohovoroch, si zaslúžia, aby boli uplatňované v členských štátoch.
Ide najmä o ochranu zástupcov zamestnancov.
Spravodajca sa domnieva, že z dôvodu neuplatňovania takejto ochrany bude smernica 2002/14/ES len „prázdnou škrupinou“, ktorá neumožní zástupcom zamestnancov, aby boli riadne informovaní a konzultovaní, pričom sa vystavujú značnému riziku v zamestnaní, ak spochybnia informovanie a poradu, ktoré uplatňuje ich zamestnávateľ.
Je potrebné, aby členské štáty, ktorých procedurálny a inštitucionálny systém je nedostatočný, boli povinné vytvoriť vhodné právne prostriedky.
Táto zásada vyplýva z judikatúry Európskeho súdneho dvora a podľa spravodajcu procedurálny a inštitucionálny systém, v ktorom nie je zabezpečená ochrana zástupcov zamestnancov, je z hľadiska transpozície smernice nedostatočný.
Zlepšiť právo Spoločenstva v súvislosti s informovaním a poradami so zamestnancami
So zreteľom na negatívny výsledok írskeho hlasovania, väčšinou v dôsledku hlasovania robotníkov v referende o ratifikácii Lisabonskej zmluvy, sa spravodajca domnieva, že je potrebné dať najavo európskym robotníkom, napríklad posádkam plavidiel na voľnom mori, že existujú iniciatívy Spoločenstva podporujúce ich právo na informovanie a porady so zamestnancami o rozhodnutiach, ktoré sa týkajú budúcnosti ich podnikov.
Únia sa preto musí pravidelne a dôsledne zasadzovať za ochranu tohto práva, ktoré ešte zďaleka nie je zavedené.
Za týchto podmienok a napriek tomu že nebolo možné v plnej miere zhodnotiť vplyv transpozície tejto smernice, je zrejmé, že jej vplyv na život zamestnancov sa musí prehĺbiť a posilniť prostredníctvom pravidelnej aktualizácie orgánmi Spoločenstva, čo by dokazovalo, aký význam pripisujú svetovému hospodárskemu vývoju.
Spravodajca preto vyjadruje poľutovanie nad tým, že Komisia nemá v úmysle zmeniť a doplniť túto smernicu.
Toto by sa malo podľa spravodajcu uskutočniť vo viacerých oblastiach:
- Ide najmä o posilnenie sankcií voči zamestnávateľom, ktorí nedodržiavajú povinnosť informovať a radiť sa so zamestnancami, ktoré v súčasnosti skutočne nie sú odrádzajúce.
- Posilnením automatického charakteru tohto práva by sa zabránilo tomu, aby zamestnávateľ jednostranne rozhodoval o obsahu informácie, ktorú poskytuje zamestnancom.
- V Európskej únii je 23 miliónov podnikov s menej ako 250 zamestnancami, ktoré predstavujú 99 % podnikov a zamestnávajú viac ako 100 miliónov ľudí.
Za týchto podmienok je podľa spravodajcu potrebné znížiť počet zamestnancov, od ktorého sa smernica začína uplatňovať, aj keď príslušné podniky majú už dnes menej ako 250 zamestnancov, aby žiadny z malých a stredných podnikov, dokonca ani najmenšie podniky vrátane podnikov zamestnávajúcich posádky na plavidlách na voľnom mori, nebol znevýhodnený v porovnaní s ostatnými podnikmi.
Všetky tieto podniky musia podľa možnosti využívať silný manažérsky nástroj, ktorým je informovanie a porady so zamestnancami.
Okrem toho, a z rovnakého dôvodu, by sa mali revidovať a posilniť ostatné osobitné smernice o informovaní a poradách so zamestnancami, ako je smernica 94/45/ES o zriaďovaní Európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a prerokovania s nimi.
Z toho dôvodu spravodajca veľmi ľutuje, že Komisia odmieta úlohu Európskeho parlamentu ako spolutvorcu právnych predpisov pri uplatnení článku 80 písm. a) nariadenia pre nové preskúmanie tohto textu, ktorý má zásadný význam pre budúcnosť sociálnych vzťahov v Európe.
Táto smernica sa bude musieť dôsledne posilniť prostredníctvom skutočnej revízie v budúcom legislatívnom období, ak si neželáme prehlbovať pocit nedôvery európskych zamestnancov voči Únii.
Postupne harmonizovať informovanie a porady so zamestnancami v rámci Únie
Globálny charakter súčasnej finančnej krízy postihne hospodárske štruktúry všetkých členských štátov, a preto spravodajca zastáva názor, že je potrebné nanovo preskúmať právo na informovanie a porady so zamestnancami.
Toto právo nie je, ako sa všeobecne prezentuje, postupom, ktorý by bránil podnikom v spätnej väzbe.
Tento postup musia zúčastnené strany (zamestnávatelia, zamestnanci a verejné orgány) vnímať ako postup, ktorý umožní čo najlepšie predvídať hospodárske a sociálne dôsledky zmien v prostredí podnikov.
Z toho dôvodu musia tento základný postup európskeho sociálneho modelu poznať a uznávať všetci zamestnávatelia a zamestnanci v Európe.
Všetky podniky na európskej pôde, ak majú čeliť takejto zmene svojho hospodárskeho prostredia, musia mať rovnaké nástroje na predvídanie a prípravu ako ich konkurenti v Únii, čo okrem iného podporí zdravú hospodársku súťaž medzi podnikmi v súlade s pravidlami vnútorného trhu.
Zlepšiť koordináciu iniciatív Spoločenstva v súvislosti s informovaním a poradami so zamestnancami
Európska konfederácia odborových zväzov vo svojej odpovedi na konzultáciu Komisie, ktorá je obsiahnutá v prílohe 2 pracovného dokumentu Komisie, uvádza, že vzhľadom na mnohé smernice, ktoré stanovujú informovanie a porady so zamestnancami, existuje riziko „dvojitých postupov“, v rámci ktorých by jednotlivé zúčastnené strany riešili rovnaký problém.
Spravodajca súhlasí s týmto názorom.
4.12.2008
STANOVISKO Výboru pre hospodárske a menové veci
pre Výbor pre zamestnanosť a sociálne veci
k uplatňovaniu smernice 2002/14/ES, ktorá ustanovuje všeobecný rámec pre informovanie a porady so zamestnancami v Európskom spoločenstve
( 2008/2246(INI) )
Spravodajca výboru požiadaného o stanovisko:
Harald Ettl
NÁVRHY
Výbor pre hospodárske a menové veci vyzýva Výbor pre zamestnanosť a sociálne veci, aby ako gestorský výbor zaradil do návrhu uznesenia, ktorý prijme, tieto návrhy:
1. zdôrazňuje, že zamestnanci môžu ovplyvňovať rozhodnutia a pozitívne sa tak zúčastňovať na realizácii cieľov podnikov zameraných na ziskovosť len vtedy, ak sa im včas poskytnú informácie a konzultuje sa s nimi, a preto musia pred prijatím príslušných rozhodnutí, okrem iného pri reštrukturalizácii, fúzii alebo kúpe či odpredaji podnikov, ako aj pri ich akvizícii finančnými investormi, napr. v prípade hedžových fondov, fondov súkromného kapitálu a štátnych investičných fondov, včas dostať informácie a musí sa s nimi dôkladne konzultovať; zastáva preto názor, že pri revízii smernice Európskeho parlamentu a Rady 2002/14/ES z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve
Ú. v.
ES L 80, 23.3.2002, s.
29. , sa musí jasne stanoviť právo zamestnancov na informácie a porady;
2. poukazuje na to, že právo na informácie a porady je základným právom zamestnancov, a zastáva názor, že v súvislosti s diverzifikáciou foriem podnikania a vytváraním nových finančných nástrojov musí byť toto právo upravené tak, aby zohľadňovalo okolnosti a aby bolo zaručené aj pri akvizícii podniku prostredníctvom hedžových fondov, fondov súkromného kapitálu a štátnych investičných fondov; vyzýva preto Komisiu, aby predložila príslušný návrh úpravy smernice 2002/14/ES;
3. zastáva názor, že informácie, ktoré by mohli z hospodárskeho hľadiska predstavovať nesmierne ohrozenie podniku, musia byť v plnej miere dôverné až do prijatia konečného rozhodnutia o zásadných hospodárskych otázkach týkajúcich sa podniku (napríklad v podobe predbežnej zmluvy, tzv. letter of intent);
4. konštatuje, že niektoré právne predpisy Spoločenstva obsahujú obmedzenia rozsahu pôsobnosti práv zamestnancov týkajúcich sa spoluúčasti, napríklad v prípade výpočtu hraničných hodnôt; poukazuje na to, že niektoré členské štáty pri výpočte hraničných hodnôt uplatňujú rozdielne definície pojmu zamestnanec; domnieva sa, že do výpočtu sa musí vždy zahrnúť počet hlásených zamestnancov, a to nezávisle od ich veku alebo druhu pracovnej zmluvy; vyzýva Komisiu, aby tieto existujúce obmedzenia preverila;
5. vyzýva Komisiu, ktorá je zodpovedná za monitorovanie fúzií a akvizícií na zabezpečenie toho, aby sa pri rozhodovaní o fúziách a akvizíciách dodržiavali vnútroštátne pravidlá a právne predpisy Spoločenstva v oblasti informovania a porád so zamestnancami;
6. žiada Komisiu o zabezpečeniu toho, aby sa s posádkami plavidiel plaviacich sa na otvorenom mori zaobchádzalo rovnako ako s inými zamestnancami a aby do svojho návrhu úpravy smernice 2002/14/ES začlenila aj požiadavku zahrnutia posádky plavidiel plaviacich sa na voľnom mori do pôsobnosti tejto smernice.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
2.12.2008
Výsledok záverečného hlasovania
+:
–:
0:
26
Poslanci prítomní na záverečnom hlasovaní
Mariela Velichkova Baeva, Paolo Bartolozzi, Zsolt László Becsey, Sebastian Valentin Bodu, Sharon Bowles, Udo Bullmann, David Casa, Manuel António dos Santos, Christian Ehler, Jonathan Evans, José Manuel García-Margallo y Marfil, Jean-Paul Gauzès, Robert Goebbels, Donata Gottardi, Louis Grech, Othmar Karas, Wolf Klinz, Astrid Lulling, Gay Mitchell, Sirpa Pietikäinen, John Purvis, Peter Skinner, Margarita Starkevičiūtė, Ivo Strejček, Sahra Wagenknecht
Náhradník prítomný na záverečnom hlasovaní
Harald Ettl
VÝSLEDOK ZÁVEREČNÉHO HLASOVANIA VO VÝBORE
Dátum prijatia
20.1.2009
Výsledok záverečného hlasovania
+:
–:
0:
19
Poslanci prítomní na záverečnom hlasovaní
Carlo Casini, Bert Doorn, Monica Frassoni, Giuseppe Gargani, Neena Gill, Klaus-Heiner Lehne, Katalin Lévai, Antonio López-Istúriz White, Manuel Medina Ortega, Hartmut Nassauer, Aloyzas Sakalas, Eva-Riitta Siitonen, Francesco Enrico Speroni, Diana Wallis, Rainer Wieland, Jaroslav Zvěřina, Tadeusz Zwiefka
Náhradníci prítomní na záverečnom hlasovaní
Eva Lichtenberger, Jacques Toubon
VÝSLEDOK ZÁVEREČNÉHO HLASOVANIA VO VÝBORE
Dátum prijatia
21.1.2009
Výsledok záverečného hlasovania
+:
–:
0:
44
2
Poslanci prítomní na záverečnom hlasovaní
Jan Andersson, Edit Bauer, Iles Braghetto, Philip Bushill-Matthews, Milan Cabrnoch, Alejandro Cercas, Ole Christensen, Derek Roland Clark, Luigi Cocilovo, Jean Louis Cottigny, Jan Cremers, Harald Ettl, Richard Falbr, Carlo Fatuzzo, Ilda Figueiredo, Joel Hasse Ferreira, Roger Helmer, Stephen Hughes, Ona Juknevičienė, Jean Lambert, Raymond Langendries, Bernard Lehideux, Elizabeth Lynne, Thomas Mann, Maria Matsouka, Elisabeth Morin, Juan Andrés Naranjo Escobar, Csaba Őry, Siiri Oviir, Marie Panayotopoulos-Cassiotou, Pier Antonio Panzeri, Rovana Plumb, Bilyana Ilieva Raeva, Elisabeth Schroedter, José Albino Silva Peneda, Kathy Sinnott, Jean Spautz, Ewa Tomaszewska, Anne Van Lancker, Gabriele Zimmer
Náhradníci prítomní na záverečnom hlasovaní
Françoise Castex, Richard Howitt, Magda Kósáné Kovács, Csaba Sógor, Anja Weisgerber
Náhradníci (čl. 178 ods. 2) prítomní na záverečnom hlasovaní
Adrian Manole
