Článok
185
Postup vo výbore
1.
Každý poslanec môže podať pozmeňujúci a doplňujúci návrh na posúdenie v gestorskom výbore.
2.
Výbor je schopný uznášať sa, ak je prítomná štvrtina jeho členov.
Na žiadosť šestiny členov výboru pred začiatkom hlasovania je však hlasovanie platné iba vtedy, ak sa ho zúčastní väčšina všetkých členov výboru.
3.
Vo výbore sa hlasuje zdvihnutím ruky, ak štvrtina členov výboru nepožiada o hlasovanie podľa mien.
V takomto prípade sa hlasovanie uskutoční v súlade s čl. 134 ods. 2.
4.
Predseda výboru sa môže zúčastniť diskusií a hlasovať, nemá však rozhodujúci hlas.
5.
Na základe predložených pozmeňujúcich a doplňujúcich návrhov môže výbor namiesto hlasovania požiadať spravodajcu o predloženie nového návrhu, ktorý prihliadne na čo možno najviac pozmeňujúcich a doplňujúcich návrhov.
Na podávanie pozmeňujúcich a doplňujúcich návrhov k tomuto návrhu sa určí nová lehota.
