Odpoveď pani Geogheganovej-Quinnovej v mene Komisie
(19. decembra 2011)
Ochrana ľudskej dôstojnosti je zakotvená v článku 1 Charty základných práv Európskej únie.
Výskum ľudských embryonálnych kmeňových buniek sa riadi vnútroštátnymi právnymi predpismi členských štátov Európskej únie; EÚ podporuje výskum ľudských embryonálnych kmeňových buniek iba ak sa dodržiavajú vnútroštátne právne predpisy, ak sú vedecké ciele opodstatnené a ak sa popri súhlase príslušných miestnych etických výborov v krajinách, v ktorých sa výskum uskutočňuje, dosiahne aj súhlas na úrovni EÚ po preskúmaní etického hľadiska.
Čo sa týka nedávneho rozsudku Európskeho súdneho dvora, výskum kmeňových buniek je rozsiahla a rýchle sa rozvíjajúca oblasť; existuje množstvo rozličných zdrojov buniek, potenciálnych klinických cieľov a cieľových chorôb a množstvo rozličných liečebných techník.
Rozsudok sa vzťahuje na patentovanie, takže rozsudok sa nedotýka európskeho výskumu ako takého.
Keďže v zdravotníctve sú neustále potrebné nové spôsoby liečby a keďže kmeňové bunky ponúkajú sľubné prístupy, pričom už prebiehajú prvé klinické pokusy, pri ktorých sa využívajú kmeňové bunky, Komisia predpokladá, že európsky výskum kmeňových buniek bude pokračovať.
