A7-0017/2012
26.1.2012
***
ODPORÚČANIE
k návrhu rozhodnutia Rady o uzavretí protokolu schváleného medzi Európskou úniou a Guinejsko-bissauskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi týmito dvoma stranami
(15178/2011 – C7‑0003/2012 – 2011/0257(NLE))
Výbor pre rybné hospodárstvo
Spravodajca: Carl Haglund
PE 476.085v02-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
STANOVISKO Výboru pre rozvoj ...............................................................................11
STANOVISKO Výboru pre rozpočet ..........................................................................16
VÝSLEDOK ZÁVEREČNÉHO HLASOVANIA VO VÝBORE..............................................19
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu rozhodnutia Rady o uzavretí protokolu schváleného medzi Európskou úniou a Guinejsko-bissauskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi týmito dvoma stranami
(15178/2011 – C7‑0003/2012 – 2011/0257(NLE) )
(Súhlas)
Európsky parlament,
– so zreteľom na návrh rozhodnutia Rady (15178/2011),
– so zreteľom na návrh protokolu schváleného medzi Európskou úniou a Guinejsko-bissauskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi týmito dvoma stranami (15179/2011),
– so zreteľom na žiadosť o udelenie súhlasu, ktorú Rada predložila v súlade s článkom 43 ods. 2 a článkom 218 ods. 6 druhým pododsekom písm. a) Zmluvy o fungovaní Európskej únie ( C7-0003/2012 ),
– so zreteľom na článok 81 a článok 90 ods. 7 rokovacieho poriadku,
– so zreteľom na odporúčanie Výboru pre rybné hospodárstvo a stanoviská Výboru pre rozvoj a Výboru pre rozpočet ( A7-0017/2012 ),
1. udeľuje súhlas s uzatvorením protokolu k dohode;
2. vyzýva Komisiu, aby postúpila Parlamentu zápisnicu a závery zo schôdzí Spoločného výboru podľa článku 10 dohody, ako aj ročný program stanovený v článkoch 3 a 9 nového protokolu a príslušnej ročnej správy; vyzýva Komisiu, aby uľahčila účasť zástupcov Parlamentu ako pozorovateľov na schôdzach Spoločného výboru; vyzýva Komisiu, aby pred skončením platnosti nového protokolu predložila Parlamentu a Rade hodnotiacu správu o jeho vykonávaní, a to bez zbytočných obmedzení týkajúcich sa prístupu k tomuto dokumentu;
3. vyzýva Komisiu a Radu, aby vzhľadom na svoje príslušné právomoci bezodkladne a v plnej miere informovali Parlament vo všetkých etapách postupov týkajúcich sa nového protokolu a jeho obnovenia podľa článku 13 ods. 2 Zmluvy o Európskej únii a článku 218 ods. 10 Zmluvy o fungovaní Európskej únie;
4. poveruje svojho predsedu, aby postúpil túto pozíciu Rade, Komisii a vládam a parlamentom členských štátov a Guinejsko-bissauskej republiky.
DÔVODOVÁ SPRÁVA
Úvod
Rada prijala 17. marca 2008 nariadenie (ES) č. 241/2008
Ú. v.
EÚ L 75, 18.3.2008, s.
49. o uzavretí Dohody o partnerstve v sektore rybolovu medzi Európskym spoločenstvom a Guinejsko-bissauskou republikou na obdobie 4 rokov, ktorá je automaticky obnoviteľná, pokiaľ ju žiadna zo strán nevypovedá.
K dohode bol pripojený protokol, ktorým sa stanovili rybolovné možnosti a finančná náhrada na obdobie od 16 júna 2007 do 15 júna 2011.
Rokovania o novom protokole sa oneskorili z dôvodu konzultácií, ktoré sa konali v roku 2011 medzi EÚ a Guineou-Bissau podľa článku 96 dohody z Cotonou.
Keďže čas, ktorý zostáva do uzavretia nového protokolu pred uplynutím platnosti predchádzajúceho protokolu, je veľmi obmedzený, obe zmluvné strany sa dohodli, že uzatvoria protokol s platnosťou na jeden rok, aby mali dostatok času na prehodnotenie perspektív budúceho protokolu s dlhodobejšou platnosťou.
Nový protokol bol teda parafovaný 15. júna 2011 a vzťahuje sa na obdobie jedného roka počnúc 16. júnom 2011.
Jeho uzatvorenie Radou je podmienené predchádzajúcim súhlasom EP v zmysle článku 43 ods. 2 a článku 218 ods. 6 písm. a) ZFEÚ.
Tento postup sa inicioval súbežne s postupmi týkajúcimi sa rozhodnutia Rady o podpísaní samotného protokolu v mene Únie a jeho predbežnom uplatňovaní a týkajúcimi sa aj nariadenia Rady o rozdelení rybolovných možností medzi členské štáty EÚ
Pozri COM(2011)0602 a 0604. .
Aby sa plavidlám EÚ umožnilo vykonávať rybolovné činnosti pred ukončením postupov týkajúcich sa uzavretia protokolu, článkom 14 nového protokolu sa stanoví jeho uplatňovanie na predbežnom základe od 16. júna 2011.
V súlade s článkom 14 ods. 3 sa zmluvné strany budú snažiť dokončiť rokovania o budúcom protokole najneskôr do 15. marca 2012.
Nový protokol podpísali obe strany 20. decembra 2011 a žiadosť o udelenie súhlasu bola doručená Európskemu parlamentu 5. januára 2012.
Obsah nového protokolu
V nasledujúcej tabuľke sú uvedené hlavné prvky nového protokolu, ako aj rozdelenie rybolovných možností medzi príslušné členské štáty, ktoré sú predmetom osobitného nariadenia Rady.
Podmienky protokolu na obdobe 2007 – 2011, ktorého platnosť sa skončila, sa obnovujú a zostávajú v zásade nezmenené.
Nový protokol však obsahuje dodatočné doložky týkajúce sa pozastavenia a revízie finančnej náhrady a pozastavenia vykonávania protokolu v prípade porušenia hlavných a základných prvkov ľudských práv a demokratických zásad , ako je stanovené v článku 9 dohody z Cotonou (pozri článok 7 a článok 11 ods. 1).
Doba platnosti protokolu:
1 rok (16.
6.
2011 – 15.
6.
2012)
Parafovanie:
15. júna 2011
Charakter dohody o partnerstve v sektore rybolovu:
zmiešaná dohoda
Finančný príspevok:
7 000 000 EUR ročne, z ktorých bolo 2 450 000 EUR (35 %) vyčlenených na pomoc sektorovej politike v oblasti rybolovu Guiney-Bissau v záujme podpory udržateľnosti jej vôd.
Okrem toho sa poskytne
500 000 EUR na zlepšenie hygienických podmienok pre rybolovné výrobky.
Poplatok, ktorý hradia vlastníci lodí:
Plavidlá na lov tuniakov na udicu a lovné šnúry: 25 EUR za každú ulovenú tonuPlavidlá na lov vlečnou sieťou a plavidlá na lov na hladine dlhými lovnými šnúrami: 35 EUR za každú ulovenú tonu
Trawlery loviace krevety: 307 EUR/t/rok (zvýšenie v závislosti od toho, či ide o polročné alebo štvrťročné licencie)
Trawlery na lov plutvových rýb a hlavonožcov:
229 EUR/t/rok (zvýšenie v závislosti od toho, či ide o polročné alebo štvrťročné licencie)
Zálohové platby:
Na udicu a lovné šnúry: 500 EUR ročne(referenčné úlovky: 20t)
Dlhými lovnými šnúrami na hladine a vlečnou sieťou: 3 150 EUR ročne (referenčné úlovky: 90 t)
Rybolovné možnosti
Členský štát
Plavidlá na lov tuniakov vlečnou sieťou a na lov na hladine dlhými lovnými šnúrami
Plavidlá na lov tuniakov na udicu a lovné šnúry
Mraziarenské trawlery na lov plutvových rýb a hlavonožcov (BRT)
Trawlery loviace krevety (BRT)
Španielsko
10
10
3143
1421
Francúzsko
9
4
Taliansko
786
1776
Grécko
471
137
Portugalsko
4
1066
SPOLU
Počet plavidiel na tonu
23
14
4400
4400
Pripomienky a závery spravodajcu
Guinea-Bissau je tropický štát Západnej Afriky s obmedzenými prírodnými zdrojmi a počtom obyvateľov odhadovaným na 1,6 milióna.
Je jedným z najmenej rozvinutých a najchudobnejších štátov na svete.
Jeho hospodárstvo spočíva prevažne na poľnohospodárstve so silnou závislosťou od vývozu jedinej plodiny – orechov kešu.
Krajina je mimoriadne závislá od podpory darcov, ktorá v roku 2008 predstavovala 31 % národného dôchodku.
Hlavným darcom je EÚ, ktorá v roku 2008 poskytla približne jednu tretinu medzinárodnej pomoci darcov (približne 100 miliónov EUR).
Potenciálne výhodnému obchodovaniu s EÚ v oblasti rybolovných výrobkov bráni nesúlad s hygienickými normami EÚ.
Guinea-Bissau má mnoho rybolovných zdrojov – tak pobrežných, ako aj oceánskych druhov.
V pobrežných regiónoch pracuje približne 10 až 12 tisíc drobných živnostenských rybárov.
Úlovky zo sektora drobných rybárov boli naposledy odhadnuté na 30 – 50 000 ton ročne, čo je oveľa viac, než sa pôvodne odhadovalo, a vysoká závislosť od rybolovu vyplýva zrejme z nedostatku alternatívnych zdrojov živočíšnych bielkovín.
Podľa údajov z hodnotiacej správy externých odborníkov
Hodnotenie ex post protokolu na roky 2007 – 2011 a analýza dôsledkov budúceho protokolu, september 2010. lovilo od roku 2007 do 2008 v zóne Guiney-Bissau každý rok približne 124 priemyselných rybolovných plavidiel.
Guinea-Bissau má okrem dohôd s EÚ aj bilaterálne dohody v sektore rybolovu so Senegalom a s Čínou a obe boli obnovené v roku 2010.
Výroba z celkového priemyselného rybolovu (vrátane výroby z EÚ) sa v roku 2008 odhadovala na 53 000 ton.
Približne polovicu celkovej výroby tvoria malé pelagické druhy, ako sú makrely, stavridy ostroboké a sardinely.
Približne 40 % tvoria ryby žijúce na morskom dne zastupujúce veľké množstvo druhov, ku ktorým patria pražmy, ryby druhu Plectorhinchus mediterraneus , smuha sivá, sumec a Solea solea.
Hlavonožce tvoria asi 50 % úlovkov, najmä v podobe sépií a chobotníc.
Tuniakové druhy predstavujú 5 % a krevety a kraby iba 2 %.
Počas doby platnosti predchádzajúceho protokolu sa uskutočnili 4 schôdze Spoločného výboru (v júli 2008, marci 2010, marci a júni 2011).
Aktívny dialóg medzi oboma stranami sa realizoval aj prostredníctvom pravidelných monitorovacích misií, ako aj v rámci kôl rokovaní o obnovení protokolu, ktoré sa uskutočnili v októbri 2010 a júni 2011.
Proces implementácie dohodnutého politického základu bol však narušený politickou a finančnou nestabilitou vlády Guiney-Bissau a štrukturálnymi problémami v správe rybolovu.
Spoločný vedecký výbor uvedený v článku 4 ods. 1 dohody sa po prvý raz zišiel až v septembri 2010.
Hoci možno hovoriť len o čiastočnom dosiahnutí cieľov v časovom rámci, ktorý si určili zmluvné strany, významný pokrok nastal, pokiaľ ide o dosahovanie strategických cieľov, predovšetkým v súvislosti s posilnením kontroly monitorovania rybolovu a dohľadu, ako aj hygienických kontrolných kapacít.
Posilnené bolo aj zastúpenie Guiney-Bissau v regionálnych rybolovných orgánoch (najmä v Subregionálnej komisii pre rybolov(CSRP)).
Boli zaznamenané pozitívne kroky pri príprave a schvaľovaní nových právnych predpisov, štatistík rybolovu a riadenia zdrojov, a to predovšetkým za posledné mesiace, ak vezmeme do úvahy zápisnice zo stretnutí Spoločného výboru z marca, júna a septembra 2011.
V období 2007 – 2009 predstavoval podiel odňatých licencií pre mraziarenské plutvové ryby a hlavonožce 45 %, pre krevety 36 %, tuniaky lovené na udicu a lovné šnúry 76 % a tuniaky lovené vlečnými sieťami 83 % (nebola odňatá žiadna licencia pre lov dlhými lovnými šnúrami na hladine), pričom najmä hlbokomorské rybolovné možnosti sa využívali veľmi nedostatočne.
V závere správy sa konštatuje, že dohoda dosiahla pre EÚ mierne pozitívny pomer nákladov a výnosov – 2,2 (ročné náklady EÚ vo výške 6,6 milióna EUR v porovnaní s ročnými výnosmi dohadovanými na 14,5 milióna EUR).
Žiaden z úlovkov z druhov tuniaka, ktoré uskutočnili plavidlá EÚ v súlade s dohodou o partnerstve v sektore rybolovu, netvorí viac než 1 % celkového využitia príslušných druhov.
Podľa ICCAT sa tuniak žltoplutvový a tuniak pruhovaný využívajú v udržateľných hraniciach, hoci hodnotenie pre tuniaka pruhovaného sprevádza určitá neistota z dôvodu nepriznaných úlovkov.
Dohoda predstavuje takmer 100 % úlovku hlbinných kreviet, 75 % ostatných kreviet, 50 – 70 % hlavonožcov a približne 10 % priemyselných hlbokomorských úlovkov.
Údaje týkajúce sa kôrovcov, ktoré tvoria prevažne plytčinné a hlbinné krevety, naznačujú relatívne stabilnú (či dokonca zlepšenú) situáciu.
Hoci celková situácia sa javí ako stabilná, pokiaľ ide o ryby a hlavonožce, nie sú k dispozícii dostatočné kvantitatívne a kvalitatívne údaje na to, aby sa presne zhodnotili zásoby podľa druhov.
Správa sa zmieňuje aj o obavách vyplývajúcich z ďalekosiahlejšieho vplyvu rybolovu na ekosystémy, ako aj z možných dôsledkov vedľajších úlovkov a odvrhnutých úlovkov.
V správe sa jednako na záver konštatuje, že dohoda má značne pozitívny vplyv na trvalú udržateľnosť rybolovu vo výhradnej hospodárskej zóne Guiney-Bissau, a zdôrazňuje, že je nutné zvýšiť úsilie o skvalitnenie dostupných informácií s cieľom zlepšiť riadenie rizika.
Dohoda o partnerstve v sektore rybolovu zabezpečuje súčastiam flotily EÚ prístup k rybolovným možnostiam z oblastí mimoriadne závislých od rybolovu, podporuje ich regionálnu prítomnosť v Západnej Afrike, podieľa sa na tvorbe zamestnanosti a dodatočne zásobuje trh EÚ.
Odhaduje sa, že podporuje pracovné miesta 470 občanov EÚ.
Dohoda o partnerstve v sektore rybolovu tvorí približne jednu štvrtinu všetkých transakcií z EÚ do Guiney-Bissau, čím predstavuje významný dodatočný pilier podpory.
Začala prinášať dôležité rozvojové výsledky, čo sa týka znižovania nezákonného, nenahláseného a neregulovaného rybolovu, ako aj lepších obchodných vyhliadok pre rybolovné výrobky.
Je zrejmá osobitná súčinnosť s viacerými programami regionálneho rozvoja v rámci Európskeho rozvojového fondu.
Dohoda o partnerstve v sektore rybolovu medzi EÚ a Guineou-Bissau má taktiež význam v rámci regionálne integrovaného prístupu v súlade s integrovanou námornou politikou EÚ a jej uplatňovaním v atlantickej oblasti.
Okrem toho sa preukázal význam Dohody o partnerstve v sektore rybolovu pre potreby Guiney-Bissau , a to nielen ako prínos k makroekonomickej a rozpočtovej stabilite, ale aj pokiaľ ide o štátnu politiku rybolovu, keďže poskytuje finančné prostriedky na presadzovanie dôležitých opatrení na podporu hospodárskeho rozvoja a udržateľnosti sektora (podľa údajov z hodnotiacej správy poskytla priemerne asi 7,3 % ročných štátnych príjmov a asi 88 % rozpočtových výdavkov na rybolov).
Osobitný vplyv mala na zníženie nezákonného, nenahláseného a neregulovaného rybolovu a na priblíženie sektora hygienickým podmienkam EÚ v obchode s rybolovnými výrobkami, čo sú dôležité podmienky rozvoja sektora rybolovu v tomto štáte.
Dohoda o partnerstve v sektore rybolovu poskytuje dôležitý nástroj na podporu rozvojovej agendy v obdobiach hospodárskej a rozpočtovej nestability.
Umožňuje tiež orgánom EÚ a Guiney-Bissau udržať politický dialóg zameraný na propagáciu zodpovedného rybolovu.
Je zrejmé, že v záujme oboch strán je uzavrieť nový protokol medzi Guineou-Bissau a Európskou úniou.
Z tohto dôvodu spravodajca odporúča EP, aby vyjadril súhlas s uzavretím protokolu.
Spravodajca vyzdvihuje potrebu dôkladnejšej kontroly plnenia opatrení určených v rozhodnutí Rady z 18. júla 2011
Rozhodnutie Rady 2011/492/EÚ (Ú. v.
EÚ L 203, 6.8.2011). o záveroch konzultácií s vládou Guiney-Bissau v súlade s článkom 96 dohody o partnerstve z Cotonou.
Spravodajca je tiež presvedčený, že je nutné dodržiavať článok 9 dohody z Cotonou a sledovať situáciu v oblasti ľudských práv v Guinei-Bissau.
Keďže táto dohoda o partnerstve v sektore rybolovu má pre Guineu-Bissau zásadný význam, pre miestne orgány to musí znamenať jasný stimul nepodieľať sa na porušovaní ľudských práv a demokratických zásad.
Ak by jednako k takýmto porušeniam došlo, Komisia je povinná okamžite pozastaviť platbu finančných náhrad a revidovať protokol.
Spravodajcu znepokojuje skutočnosť, že Komisia pri viacerých príležitostiach dovolila, aby sa proces úsilia o získanie súhlasu EP pre protokol k dohode odložil tak, že Európsky parlament nebol schopný prijať rozhodnutie prv než po polovici doby platnosti protokolu.
Svedčí to o znepokojujúco nedostatočnom rešpektovaní úlohy Parlamentu v tomto procese.
Okrem toho by sa obavy a odporúčania obsiahnuté v hodnotiacej správe mali náležite brať do úvahy počas prebiehajúcich rokovaní o novom protokole, najmä pokiaľ ide o efektívnosť tejto dohody, mieru presadzovania prvku partnerstva a potrebu zlepšenia kontroly zdrojov s využitím najlepších dostupných vedeckých stanovísk, a to aj urýchlením pracovného programu Spoločného vedeckého výboru.
6.12.2011
STANOVISKO Výboru pre rozvoj
pre Výbor pre rybné hospodárstvo
k návrhu rozhodnutia Rady o uzavretí protokolu schváleného medzi Európskou úniou a Guinejsko-bissauskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi týmito dvoma stranami
( COM(2011)0603 – C7-0000/2011 – 2011/0257(NLE) )
Spravodajkyňa výboru požiadaného o stanovisko: Isabella Lövin
PA_Leg_Consent
STRUČNÉ ODÔVODNENIE
Guinejsko-bissauská republika je jednou z najmenej rozvinutých krajín s približne dvoma tretinami domácností pod hranicou chudoby.
Je to tiež veľmi zadlžená rozvojová krajina, ktorá je vysoko závislá od podpory darcov, ktorá tvorí približne 31 % národného dôchodku.
Guinejsko-bissauská republika má však nesmierne bohaté zásoby rýb.
Komerčne využívané populácie zahŕňajú druhy žijúce pri morskom dne, malé pelagické ryby, migrujúce veľké pelagické ryby, krevety a hlavonožce.
V pobrežných regiónoch pracuje približne 12 000 drobných rybárov, z ktorých mnohí pochádzajú zo zahraničia.
Oveľa viac rybárov si rybolovom zabezpečuje živobytie a vysoká závislosť od rybného hospodárstva vyplýva z nedostatku alternatívnych zdrojov živočíšnych bielkovín.
Platnosť protokolu priloženého k dohode o rybolove medzi Európskym spoločenstvom a vládou Guinejsko-bissauskej republiky uplynula 15. júna 2011.
Nový protokol sa vzťahuje na obdobie jedného roka od 16. júna 2011 a dočasne sa uplatňuje od tohto dátumu.
V súlade s článkom 43 ods. 2 a článkom 218 ods. 6 písm. a) Zmluvy o fungovaní Európskej únie môže Európsky parlament udeliť alebo neudeliť svoj súhlas s uzavretím tohto protokolu.
Nový protokol nemení rybolovné možnosti, ktoré vyplývali z predchádzajúceho protokolu, a finančné príspevky sa tiež zachovávajú na rovnakej úrovni.
Finančný príspevok predstavuje 7 500 000 EUR počas jedného roka platnosti tohto protokolu.
Táto suma zahŕňa:
· 4 550 000 EUR, čo zodpovedá maximálne 37 povoleniam pre plavidlá na lov tuniakov a ročnej referenčnej tonáži 8 800 brutto registrovaných ton (BRT) pre plavidlá s vlečnými sieťami;
· 2 450 000 EUR, čo zodpovedá dodatočnej sume, ktorú hradí EÚ na podporu odvetvovej politiky rybolovu Guinejsko-bissauskej republiky; a
· 500 000 EUR určených na zavedenie zdravotného a fytosanitárneho systému pre produkty rybolovu.
Obe zmluvné strany sa však môžu rozhodnúť, že časť tohto osobitného príspevku využijú aj na posilnenie systému monitorovania, kontroly a dohľadu v guinejsko-bissauských rybolovných oblastiach.
Suma vyčlenená na vykonávanie odvetvovej politiky rybolovu Guinejsko-bissauskej republiky predstavuje 35 % celkového finančného príspevku v rámci protokolu.
Za využívanie tejto sumy zodpovedá Guinea-Bissau, ktoré vychádza z toho, že obe zmluvné strany určia ciele, ktoré sa majú realizovať, a súvisiace ročné a viacročné programy, najmä pokiaľ ide o dobré hospodárenie s rybolovnými zdrojmi, posilnenie vedeckého výskumu, kontrolnej schopnosti príslušných guinejsko-bissauských orgánov a zlepšenie produkčných podmienok rybolovu.
Protokol zahŕňa opatrenia zamerané na podporu hospodárskej integrácie hospodárskych subjektov EÚ v guinejsko-bissauskom odvetví rybolovu, najmä prostredníctvom spoločných podnikov medzi hospodárskymi subjektmi EÚ a hospodárskymi subjektmi Guiney-Bissau.
V ex-post hodnotení dohody o partnerstve sa uvádza, že pre EÚ má dohoda mierne pozitívnu hodnotu: pomer výnosov a nákladov je 2,2 (ročné náklady Komisie a flotily EÚ vo výške 6,6 milióna EUR v porovnaní s ročnými výnosmi vo výške 14,5 milióna EUR).
Celkové finančné príspevky na základe tejto dohody sa však podieľali ročne v priemere 7,3 % na štátnom rozpočte Guiney-Bissau a prvok odvetvovej podpory predstavoval približne 88 % rozpočtových výdavkov na rybolov, čo významne prispelo k hospodárskej stabilite krajiny.
Tradičné problémy, ako je nezákonný, neregulovaný a neohlásený rybolov v dôsledku nedostatočnej úrovne dohľadu, kontroly a sledovania, naďalej pretrvávajú.
Znepokojuje aj úroveň odvrhnutých úlovkov druhov, ktoré nemajú požadovanú veľkosť a o ktorých sa dohoda zmieňuje, a neobchodných druhov, hoci údaje týkajúce sa odpadu pozorovatelia nezhromažďujú.
Navyše existujú problémy spojené s nedodržiavaním oznamovacích podmienok uložených plavidlám EÚ, ktoré treba vyriešiť.
Potenciálne prínosný obchod s produktmi rybolovu s EÚ je tiež znemožnený v dôsledku skutočnosti, že sa nedodržiavajú pravidlá EÚ v oblasti hygieny, neexistujú prístavy upravené pre vykládku a dochádza k iba obmedzeným návštevám plavidiel.
Na základe dohody bolo na palubách plavidiel EÚ zamestnaných iba 148 členov posádky pochádzajúcich z Guiney-Bissau.
Napriek týmto obmedzeniam, ktoré umocňuje nestabilné politické a finančné prostredie a štrukturálne ťažkosti v oblasti správy rybolovu, ex-post hodnotenie dohody o partnerstve poukazuje na významné zlepšenia dosiahnuté v oblasti dohodnutých strategických cieľov, ako je posilnenie kontroly monitorovania rybolovu a kapacity dohľadu, ako aj hygienických kontrolných kapacít, a na pozitívne kroky v príprave nových právnych predpisov, štatistík rybolovu a v riadení zdrojov.
Rozpočtová podpora poskytovaná na základe dohody o partnerstve v odvetví rybolovu s EÚ zohrala významnú úlohu pri dosahovaní týchto zlepšení.
Táto dohoda je navyše v súlade s vnútroštátnymi a regionálnymi prístupmi EÚ k rozvoju, pretože sa vyznačuje špecifickou súčinnosťou s niekoľkými regionálnymi rozvojovými programami Európskeho rozvojového fondu.
Dohoda tiež umožnila orgánom EÚ a Guiney-Bissau zotrvať v politickom dialógu.
Spravodajkyňa sa domnieva, že protokol môže prispieť k lepšiemu riadeniu a zachovaniu rybolovných zdrojov prostredníctvom finančnej podpory programov, ktoré Guinea-Bissau prijme na vnútroštátnej úrovni.
Spravodajkyňa víta skutočnosť, že protokol zavádza nové ustanovenia, podľa ktorých je možné vyplácanie finančného príspevku v prípade porušenia ľudských práv alebo demokratických zásad pozastaviť.
Uplatňovanie protokolu môže byť pozastavené, ak Guinea-Bissau nevyvinie úsilie na zabezpečenie rozumného a udržateľného rybolovu.
Na záver sa spravodajkyňa domnieva, že je v záujme oboch strán, aby bol nový protokol, ktorý predĺži partnerstvo medzi Guineou-Bissau a EÚ, uzatvorený.
******
Výbor pre rozvoj vyzýva Výbor pre rybné hospodárstvo, aby ako gestorský výbor navrhol, aby Európsky parlament udelil súhlas s uzavretím protokolu.
Výbor pre rozvoj sa domnieva, že Komisia by mala pri vykonávaní dohody náležite zohľadniť tieto body:
a) mala by sa zlepšiť transparentnosť postupov pri stanovovaní celkových úlovkov a ich ohlasovaní, ako aj opatrení na boj proti nezákonnému, nenahlásenému a neregulovanému rybolovu, najmä zlepšením infraštruktúry dohľadu a kontroly rybolovných činností vykonávaných vo výhradnej hospodárskej zóne Guinejsko-bissauskej republiky, a tak zabezpečiť, aby rybolov bol zodpovedný a udržateľný;
b) treba obmedziť prístup plavidiel EÚ k prebytku zdrojov rybného hospodárstva v súlade s maximálnym udržateľným výnosom po uspokojení výživových potrieb miestneho obyvateľstva;
c) malo by sa nájsť riešenie problému zvyšujúceho sa objemu odvrhnutého úlovku rýb druhu tuniaka pruhovaného, ktoré nemajú požadovanú veľkosť, a ďalej nekomerčných druhov, žralokov a rají a paralelných úlovkov korytnačiek a okamžite by sa malo zabrániť výlovu veľkého objemu vedľajších úlovkov a odvrhnutým úlovkom prostredníctvom vlečných sietí pre lov kreviet, a to používaním selektívnych zariadení, ktoré vedľajším úlovkom zabraňujú;
d) Spoločný výbor uvedený v protokole by mal zabezpečiť, aby v súvislosti s integritou celého mechanizmu dohody neexistovali žiadne pochybnosti, čo sa týka problému korupcie;
e) Spoločný výbor by sa mal tiež usilovať o prijatie opatrení na podporu vykládok v Guinei-Bissau a posilnenie miestnej zamestnanosti a ďalších hospodárskych aktivít a partnerstiev v sektore rybolovu;
f) potrebné je zvýšiť zodpovednosť miestnej vlády, ktorá by mala predovšetkým zaručiť zlepšenie životných podmienok miestnych rybárov a rozvoj udržateľného miestneho a drobného rybolovu a priemyslu spracovania rýb na jednej strane a dodržiavanie zdravotných a environmentálnych noriem na druhej strane;
g) treba dodržiavať zmysel aj obsah doložky o výhradnom práve; plavidlám EÚ, ktoré zmenia vlajku, aby sa vyhli povinnostiam či získali ďalšie možnosti rybolovu, by nemalo byť povolené opäť sa nechať zapísať do registra rybárskej flotily EÚ;
h) v záujme zabezpečenia transparentnosti a na zabezpečenie toho, aby bola časť rozpočtu pridelená na podporu odvetvovej politiky v oblasti rybolovu skutočne vynakladá na tento účel, by mala byť vypracovaná správa o implementácii protokolu, najmä jednoročných usmernení a cieľov podľa článku 9 protokolu, ktorá by mala byť predložená Parlamentu a Rade.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
5.12.2011
Výsledok záverečného hlasovania
+:
–:
0:
20
Poslanci prítomní na záverečnom hlasovaní
Véronique De Keyser, Leonidas Donskis, Charles Goerens, Catherine Grèze, Eva Joly, Filip Kaczmarek, Miguel Angel Martínez Martínez, Norbert Neuser, Maurice Ponga, Michèle Striffler, Alf Svensson, Anna Záborská, Iva Zanicchi, Gabriele Zimmer
Náhradníci prítomní na záverečnom hlasovaní
Fiona Hall, Eduard Kukan, Krzysztof Lisek, Linda McAvan, Judith Sargentini
Náhradníci (čl. 187 ods. 2) prítomní na záverečnom hlasovaní
Vittorio Prodi
6.12.2011
STANOVISKO Výboru pre rozpočet
pre Výbor pre rybné hospodárstvo
k návrhu rozhodnutia Rady o uzavretí protokolu schváleného medzi Európskou úniou a Guinejsko-bissauskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi týmito dvoma stranami
( COM(2011)0603 – 2011/0257(NLE) )
Spravodajca výboru požiadaného o stanovisko: François Alfonsi
PA_Leg_Consent
STRUČNÉ ODÔVODNENIE
Nový protokol pokrýva obdobie jedného roka počnúc 16. júna 2011.
Preberajú sa ním podmienky predchádzajúceho protokolu a obsahuje dodatočnú doložku, ktorou sa umožňuje pozastavenie jeho platnosti v prípade, že by sa nedodržali ľudské práva a demokratické zásady.
V súlade s článkom 43 ods. 2 a článkom 218 ods. 6 písm. a) Zmluvy o fungovaní Európskej únie môže Európsky parlament súhlas udeliť alebo neudeliť.
Nový protokol vychádza zo snahy oboch strán posilniť partnerstvo a spoluprácu v sektore rybolovu za použitia všetkých dostupných finančných nástrojov.
Na tento účel sa pripomína, že je potrebné vytvoriť rámec priaznivý pre rozvoj investícií.
Celkový finančný príspevok protokolu 7 500 000 EUR na celé obdobie vychádza z: a) maximálne 27 povolení pre plavidlá na lov tuniakov a 8 800 brutto registrovaných ton (BRT) pre trawlery za finančný príspevok 4 550 000 EUR a b) podpory rozvoja sektorovej politiky rybolovu Guinejsko-bissauskej republiky vo výške 2 950 000 EUR.
Táto podpora zodpovedá cieľom národnej politiky v oblasti rybolovu.
Obsah dohody charakterizujú tieto prvky:
Druh výdavkov
2011
2012
SPOLU
Ochrana a riadenie prírodných zdrojov
7 500 000 EUR
7 500 000 EUR
Administratívne výdavky
79 900 EUR
79 900 EUR
159 800 EUR
SPOLU
7 579 900 EUR
79 900 EUR
7 659 800 EUR
Po spoločnom posúdení stavu populácií je možné povoliť úpravu rybolovných kvót za určitých podmienok.
Finančný príspevok, ktorý uhradí Európska únia, bude pozostávať z týchto prvkov:
- ročný príspevok 4 550 000 EUR za práva na rybolov v objeme 70 000 ton ročne (65 EUR za tonu);
- ročný príspevok vo výške 2 950 000 EUR na podporu a vykonávanie sektorovej politiky rybolovu v Guinejsko-bissauskej republike;
čo predstavuje sumu 7 500 000 EUR ročne, mimo administratívnych výdavkov.
Celková suma na pokrytie celej dohody vrátane administratívnych výdavkov teda predstavuje 7 659 800 EUR.
Výbor pre rozpočet preto zastáva názor, že pri vykonávaní dohody sa musí prihliadať na tieto hľadiská:
· každoročné posudzovanie, či členské štáty, ktorých plavidlá sú prevádzkované v zmysle protokolu k dohode, dodržiavajú ustanovenia týkajúce sa predkladania vyhlásenia o úlovkoch.
V prípade nedodržiavania týchto ustanovení by mala Komisia zamietnuť žiadosti týchto krajín o oprávnenie na rybolov na nasledujúci rok;
· každoročné predkladanie správy Európskemu parlamentu a Rade o výsledkoch viacročného sektorového programu uvedeného v článku 7 protokolu, ako aj o dodržiavaní požiadavky predkladať vyhlásenie o úlovkoch členskými štátmi;
· predkladanie hodnotenia protokolu ex post vrátane analýzy nákladov a prínosov Európskemu parlamentu a Rade pred uplynutím platnosti protokolu alebo začiatkom rokovaní o jeho prípadnom obnovení.
******
Výbor pre rozpočet vyzýva Výbor pre rybné hospodárstvo, aby ako gestorský výbor navrhol, aby Európsky parlament udelil súhlas.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
5.12.2011
Výsledok záverečného hlasovania:
+:
–:
0:
22
1
Poslanci prítomní na záverečnom hlasovaní
Isabelle Durant, Göran Färm, Eider Gardiazábal Rubial, Salvador Garriga Polledo, Ivars Godmanis, Carl Haglund, Lucas Hartong, Jutta Haug, Anne E. Jensen, Ivailo Kalfin, Sergej Kozlík, Jan Kozłowski, Alain Lamassoure, Giovanni La Via, Vladimír Maňka, László Surján, Helga Trüpel, Derek Vaughan, Angelika Werthmann, Jacek Włosowicz
Náhradníci prítomní na záverečnom hlasovaní
Edit Herczog, Jan Mulder, Georgios Stavrakakis
VÝSLEDOK ZÁVEREČNÉHO HLASOVANIA VO VÝBORE
Dátum prijatia
24.1.2012
Výsledok záverečného hlasovania:
+:
–:
0:
19
3
Poslanci prítomní na záverečnom hlasovaní
Kriton Arsenis, Alain Cadec, João Ferreira, Carmen Fraga Estévez, Pat the Cope Gallagher, Dolores García-Hierro Caraballo, Marek Józef Gróbarczyk, Carl Haglund, Ian Hudghton, Iliana Malinova Iotova, Werner Kuhn, Isabella Lövin, Gabriel Mato Adrover, Guido Milana, Maria do Céu Patrão Neves, Ulrike Rodust, Struan Stevenson, Catherine Trautmann
Náhradníci prítomní na záverečnom hlasovaní
Julie Girling, Ana Miranda, Ioannis A. Tsoukalas
Náhradníci (čl. 187 ods. 2) prítomní na záverečnom hlasovaní
Bogdan Kazimierz Marcinkiewicz
