P6_TA(2007)0237
Odhad príjmov a výdavkov Európskeho parlamentu na rozpočtový rok 2008
A6-0202/2007
Uznesenie Európskeho parlamentu zo 7. júna 2007 o odhade príjmov a výdavkov Európskeho parlamentu na rozpočtový rok 2008 ( 2007/2018(BUD) )
Európsky parlament
, –
so zreteľom na článok 272 ods. 2 Zmluvy o ES,
–
so zreteľom na nariadenie Rady (ES Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev Ú. v.
ES L 248, 16.9.2002, s.
1.
Nariadenie zmenené a doplnené nariadením Rady (ES, Euratom) č. 1995/2006 (Ú. v.
EÚ L 390, 13.12.2006, s.
1).
, a najmä na jeho článok 31,
–
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Ú. v.
EÚ C 139, 14.6.2006, s.
1.
,
–
so zreteľom na svoje uznesenie z 29. marca 2007 o usmerneniach pre rozpočtový postup na rok 2008 – oddiely II, IV, V, VI, VII, VIII a IX – a o predbežnom návrhu odhadov Európskeho parlamentu (oddiel I) pre rozpočtový postup na rok 2008 Prijaté texty, P6_TA(2007)0099 .
,
–
so zreteľom na správu generálneho tajomníka v súvislosti s vypracovaním predbežného návrhu odhadu rozpočtu Európskeho parlamentu na rozpočtový rok 2008, ktorú odovzdal predsedníctvu,
–
so zreteľom na predbežný návrh odhadu rozpočtu, ktorý vypracovalo predsedníctvo 28. marca 2007 v súlade s článkom 22 ods. 6 a článkom 73 rokovacieho poriadku,
–
so zreteľom na článok 73 rokovacieho poriadku,
–
so zreteľom na správu Výboru pre rozpočet ( A6-0202/2007 ),
A.
keďže miera zvýšenia prostriedkov v okruhu 5 (administratívne náklady) viacročného rámca na rok 2008 je 4,8 %, čo je vyššie ako miera inflácie dosahujúca 2 %,
B.
keďže rozpočet na rok 2008 by mal nasledovať úroveň rozpočtu na rok 2007 zvýšenú o 2% mieru inflácie, pokiaľ nebudú konkrétne dôvody na to, aby sa tak nestalo,
C.
keďže rok 2008 je posledným celým rokom pred budúcimi voľbami do Európskeho parlamentu,
D.
keďže politickými prioritami na rok 2008 sú poskytovanie efektívnych služieb poslancom s cieľom umožniť lepšie zákonodarstvo, zvýšenie účinnosti komunikačných nástrojov Európskeho parlamentu a jeho politických skupín a zlepšenie prideľovania rozpočtových prostriedkov,
E.
keďže odhadované náklady na viacero nových projektov, ktoré predsedníctvo prijalo 28. marca 2007, nebudú do predloženia opravného listu v septembri známe,
Finančné aspekty
1.
pripomína, že rozpočet na rok 2008 by mal byť "rozpočtom pre daňovníkov v EÚ" zameraným na zodpovedné rozpočtové správanie všetkých subjektov zúčastňujúcich sa na procese, pričom rozhodnutia o finančných zdrojoch by sa mali zakladať na pevných argumentoch;
2.
pripomína, že odporúčaním pre rok 2008, ktoré bolo prijaté v usmerneniach z 29. marca 2007, sa na jednej strane stanovuje rozpočet na úrovni, ktorá umožní, aby inštitúcia poskytovala najúčinnejšiu prácu v rámci rozumného objemu finančných prostriedkov na základe opodstatnených a skutočných rozpočtových potrieb
,
a na strane druhej zvýšenie rozpočtu Európskeho parlamentu sa obmedzuje na úpravu podľa bežných cien,
3.
v tejto súvislosti zdôrazňuje, že proces nákupu budov Európskeho parlamentu na jeho troch pracoviskách by z dlhodobého hľadiska mal viesť k značným úsporám pre daňovníkov EÚ; je pripravený zvážiť použitie potrebnej časti rezervy medzi mierou inflácie a mierou zvýšenia uvedenou vo viacročnom rámci v závislosti od finančných potrieb vyplývajúcich z konkrétnej situácie týkajúcej sa vlastníctva budov Parlamentu;
4.
pripomína, že vo vyššie uvedenom uznesení o usmerneniach bolo dohodnuté, že všetky rozpočtové požiadavky by sa mali zakladať na odôvodnených potrebách; konštatuje, že rozpočtovému orgánu neboli poskytnuté dostatočne podrobné a presné informácie o všetkých vyčlenených rozpočtových prostriedkoch; upozorňuje, že v predbežných návrhoch odhadov je stanovená suma 55 000 000 EUR pre kapitolu 10 6 (
"Rezerva na prípravné projekty"
) a suma 10 300 000 EUR na predvolebnú kampaň, pričom sa pre tieto sumy neuvádza žiadne podrobné odôvodnenie; pripomína, že v usmerneniach sa zdôrazňuje, že pokiaľ sa odôvodnenie nezakladá na skutočných potrebách, rozpočet Európskeho parlamentu na rok 2008 by mal byť stanovený na úrovni roku 2007 s ohľadom na úpravy podľa bežných cien, pričom sa dbá na to, aby sa nenarušilo efektívne fungovanie inštitúcie; znovu opakuje, že úroveň 20 % okruhu 5 by mala predstavovať horný strop rozpočtu; vyjadruje sklamanie z toho, že predsedníctvo stanovilo úroveň rozpočtu na 1 491 400 000 EUR, čo predstavuje plných 20 % okruhu 5;
5.
zdôrazňuje skutočnosť, že návrh odhadu rozpočtu na rok 2008 zahŕňa 6,7-percentné zvýšenie oproti rozpočtu na rok 2007 napriek úsporám, ktoré boli dosiahnuté skončením prekladania zápisníc z rokovaní (9 000 000 EUR), a presunu riadenia nákladov súvisiacich s príspevkami pri ukončení výkonu služby na Komisiu;
6.
podrobne preskúma návrhy na projekty uvedené v kapitole 10 6 ("
Rezerva na prípravné projekty
"); trvá na tom, aby boli vysvetľujúce informácie k týmto projektom v náležitom čase oznamované príslušnému výboru Európskeho parlamentu; uprednostňuje v tejto etape ponechať záznam (p.m.) v kapitole 10 4 (
"Rezerva určená na informačnú a komunikačnú politiku"
) a v kapitole 10 6
("Rezerva na prípravné projekty"
), čím bude rozpočet stanovený vo výške 1 436 400 000 EUR, čo oproti rozpočtu na rok 2007 predstavuje nárast o 2,8 %; vyjadruje ochotu rozhodnúť o sume, ktorá bude pridelená na tieto projekty, po predložení konkrétnych informácií;
7.
vyjadruje znepokojenie nad vysokou mierou zberných presunov za posledných niekoľko rokov, ktorá v roku 2005 dosahovala až 124 144 556 EUR a v roku 2006 105 871 425 EUR; pripomína skutočnosť, že mnohými žiadosťami o presun predkladanými v priebehu roka sa menia sumy pridelených rozpočtových prostriedkov, o ktorých rozhodol rozpočtový orgán; vyzýva administratívu, aby robila presnejšie odhady rozpočtových prostriedkov;
8.
konštatuje, že v roku 2008 nahradí belgický štát Európskemu parlamentu zálohovú platbu vo výške 22 700 000 uskutočnenú pri prijatí rozhodnutia o vybudovaní súčasných priestorov v Bruseli; okrem toho poukazuje na to, že tieto rozpočtové prostriedky budú zaznamenané do pripísaných príjmov a budú použité iba na financovanie výdavkov na nehnuteľnosti;
Informačná politika
9.
berie na vedomie návrhy na pridelenie celkovej sumy 41 800 000 EUR na informačnú politiku, z čoho je 10 300 000 EUR určených na informačnú kampaň v súvislosti s voľbami do Európskeho parlamentu v roku 2009, 9 000 000 EUR na spustenie parlamentného televízneho kanálu (WebTV), 15 700 000 EUR na audiovizuálne centrum a 6 800 000 na dokončenie výstavby centra pre návštevníkov;
10.
víta iniciatívu predsedníctva zameranú na návrh informačnej kampane týkajúcej sa budúcich európskych volieb; vyjadruje však poľutovanie nad tým, že akcie navrhované v súvislosti s kampaňou nebudú do konca roka 2007 stanovené; žiada administratívu, aby ešte pred prvým čítaním prijímania rozpočtu predstavila návrhy a trvá na začlenení príslušných návrhov, ktorých cieľom je podpora priamej komunikácie s občanmi, rozhodol sa do predloženia podrobnejších informácií o použití týchto prostriedkov presunúť sumu 10 300 000 EUR určenú na volebné účely do kapitoly 10 0 ("
Predbežne vyčlenené rozpočtové prostriedky
") a podľa toho znížiť príslušné rozpočtové riadky;
11.
domnieva sa, že vytvorenie špecifického programu podobného programu skupín návštevníkov, ktorý by sa zameriaval na malé a miestne médiá, by bol v záujme poslancov ako jeden z najefektívnejších prostriedkov zvyšovania povedomia občanov EÚ o činnosti Európskeho parlamentu; vyzýva kvestorov, aby preskúmali, či je možné poskytnúť každému poslancovi primerané prostriedky na to, aby mohli pozývať novinárov pôsobiacich na miestnej úrovni na návštevu Európskeho parlamentu;
12.
konštatuje, že projekt internetovej televízie WebTV sa značne oneskoruje a posúva až na jeseň 2007; zdôrazňuje, že pridelené rozpočtové prostriedky zapísané do kapitoly 10 4 (
"Rezerva určená na informačnú a komunikačnú politiku"
) v rozpočte na rok 2007 sa nevyužijú tak, ako sa pôvodne predpokladalo; domnieva sa, že túto sumu možno preniesť do roku 2008, pokiaľ bude s konečnou platnosťou schválený prototyp, čím by sa mohli pokryť potreby rozpočtového roka; domnieva sa preto, že suma 9 000 000 EUR požadovaná na rok 2008 by mala byť pridelená do kapitoly 10 1 (
"Rezerva na nepredvídané výdavky"
), až kým sa neschvália presnejšie odhady nákladov projektu a nezískajú podrobnejšie informácie o schopnosti vyčerpať túto sumu;
13.
uznáva, že rozpočtové prostriedky požadované na dobudovanie centra pre návštevníkov a audiovizuálneho centra sú v súlade s pôvodnými odhadmi; kladie dôraz na to, že ich použitie je do veľkej miery závislé od termínov dokončenia budov D4 a D5, ktoré sa podľa informácií generálneho tajomníka poskytnutých predsedníctvu 12. marca 2007 môže mierne oneskoriť; žiada preto administratívu, aby podávala informácie príslušnému výboru Európskeho parlamentu tak, aby mohol uskutočniť potrebné úpravy v rozpočte na rok 2008;
Viacjazyčnosť
14.
zatiaľ čo trvá na tom, aby administratíva aktívnejšie presadzovala etický kódex viacjazyčnosti, je ochotný posúdiť návrh na reštrukturalizáciu tlmočníckej služby s cieľom zabezpečiť vhodnú a účinnú lingvistickú podporu pre poslancov a predchádzať výskytu nedostatkov a nezodpovednému využívaniu alebo zneužívaniu tejto služby, predovšetkým na oficiálnych schôdzach orgánov Európskeho parlamentu; je ochotný posúdiť v tejto súvislosti a za transparentných a jasne stanovených podmienok rozumné návrhy týkajúce sa možnosti rozšíriť túto službu na osobnejšiu lingvistickú pomoc; pripomína, že ku všetkým poslancom je nutné pristupovať spravodlivo bez ohľadu na ich materinský jazyk;
15.
zdôrazňuje, že akékoľvek odporúčania týkajúce sa tlmočníckej služby by mali zohľadniť správu Dvora audítorov a mali by byť založené na podrobnom systéme kontroly vrátane kvalitatívnych ukazovateľov;
16.
je hlboko znepokojený skutočnosťou, že preklady dokumentov nie sú počas rozpráv vo výboroch často k dispozícii vo všetkých jazykoch; pričom táto skutočnosť vplýva negatívne na postupy vo výboroch a vedie k neefektívnemu využívaniu dostupných zdrojov (najmä so zreteľom na rastúci počet mimoriadnych schôdzí); trvá na tom, že je mimoriadne dôležité prijať potrebné opatrenia na zabezpečenie účinného systému prekladov, aby sa zabezpečilo rovnaké zaobchádzanie so všetkými poslancami a riadny priebeh parlamentnej činnosti; vyzýva administratívu, aby vyvinula všetko úsilie, ktoré je potrebné na zabezpečenie vhodných prostriedkov a primeranej organizácie prekladateľských služieb, aby sa predchádzalo akýmkoľvek nedostatkom a následnému nárastu nákladov najmä v prípadoch, kedy sú termíny pre rozhodnutia stanovené v zmluve;
Budovy
17.
je prekvapený značným zvýšením prostriedkov v položke 2 0 0 0 (
"Nájomné"
) o 5 131 200 EUR, ktoré pohltí polovicu úspor vzniknutých kúpou budov v Štrasburgu; chápe, že toto zvýšenie o 19,85 % vyplýva z vývoja na trhu nehnuteľností a z potreby prenajímať ďalšiu budovu v Luxemburgu počas výstavby rozšírenia budovy KAD; odporúča, aby administratíva tieto faktory zohľadnila pred obstaraním ďalších externých kancelárií, ktoré nemožno vzhľadom na tri pracoviská považovať za prioritu;
18.
berie na vedomie oneskorenie vo výstavbe rozšírenia budovy KAD, ktoré je do veľkej miery spôsobené rozhodnutím Luxemburska nevytvoriť nákupnú zónu; uznáva, že toto rozhodnutie uľahčí správu budovy najmä z hľadiska bezpečnosti; vyjadruje však poľutovanie nad tým, že stavebné práce nemôžu začať načas, čím sa obsadenie prístavby posunie až na koniec roka 2012 a zároveň si to vyžiada dlhšiu dobu nájmu dočasných budov; žiada preto, aby mu boli poskytované informácie o ďalšom vývoji v súvislosti s týmto projektom;
19.
poukazuje na to, že výška prostriedkov v položke 2 0 0 7 (
"Úprava priestorov"
) sa v porovnaní s rozpočtom na rok 2007 zvýšila o 72,24 % na sumu 30 008 000 EUR; rozhodol sa presunúť sumu 3 000 000 EUR určenú na športové centrum v podpoložke 2007/03 ("Úprava priestorov: Brusel") do rezervy, kým príslušné orgány Európskeho parlamentu neprijmú konečné rozhodnutie o tomto projekte a jeho financovaní; očakáva správu o potrebách v súvislosti s nehnuteľnosťami a o nákladoch na údržbu, ktorá mala byť predložená 30. apríla 2007;
20.
je pevne presvedčený o tom, že k rozhodovaniu o nájme, kúpe či úprave budov treba pristupovať globálne; domnieva sa, že pri každom rozhodnutí týkajúcom sa politiky v oblasti nehnuteľností sa musia brať do úvahy dlhodobé finančné dôsledky; posúdi informácie o celkových nákladoch na svoju politiku v oblasti nehnuteľností pred tým, ako pridelí požadované rozpočtové prostriedky; žiada administratívu, aby predložila podrobné informácie o prácach týkajúcich sa úpravy priestorov, najmä tých, ktoré sa plánujú v Bruseli a v novo nadobudnutých budovách v Štrasburgu;
Informatika
21.
konštatuje, že v oblasti IT došlo za posledné štyri roky k 28-percentnému nárastu výdavkov; domnieva sa, že súčasná stratégia umožnila modernizáciu IT systémov Európskeho parlamentu, zdokonalenie služieb poskytovaných užívateľom a vývoj novej internetovej stránky; zdôrazňuje však, že počet projektov sa tým znásobil až na 477 a niektoré kľúčové funkcie zostali v rukách externých pracovníkov; kladie dôraz na to, že vzhľadom na to, že administratíva musí odôvodňovať svoje finančné požiadavky, by Riaditeľstvo pre informačné technológie malo v rámci opravného listu predložiť návrhy na racionalizáciu svojich nákladov;
22.
konštatuje, že odhady nákladov na poplatky za telekomunikačné služby približne zodpovedajú odhadom na rok 2005, zatiaľ čo skutočné náklady od roku 2004 každoročne klesajú z dôvodu využívania nových technológií a všeobecného poklesu cien v tomto odvetví, pričom v roku 2006 boli o 2 100 000 EUR nižšie ako odhady; vyzýva generálneho tajomníka, aby Výboru pre rozpočet podal správu o využívaní nových technológií VOIP na zníženie nákladov na telekomunikácie;
Zamestnanci
23.
berie na vedomie skutočnosť, že žiadosť predsedníctva o nové pracovné pozície sa v súčasnosti rozšírila na 16 pracovných miest (7 pracovných miest AST3 a 9 pracovných miest AD5); vyjadruje poľutovanie nad tým, že iba 10 pracovných miest je navrhnutých v rámci presunu; vyzýva administratívu, aby poskytla podrobné informácie o dosahu znižovania počtu pracovných miest a presunov v dôsledku zavedenia nového softvéru Streamline a o iných krátkodobých a strednodobých stratégiách ohľadne možností presunu, ako sa uvádza v usmerneniach; domnieva sa, že minimálnym ročným cieľom je 1 %; potvrdzuje, že pred tým, ako prijme konečné rozhodnutie, chce dostať celkový prehľad a odôvodnenie žiadostí; navrhuje preto presunúť zatiaľ požadované miesta do rezervy;
24.
opätovne pripomína požiadavku plného obsadenia miest pre zamestnancov z krajín EÚ 10 a z Rumunska a Bulharska; domnieva sa, že toto je dôležitý prvok poskytovania účinnej podpory pre poslancov, najmä pokiaľ ide o jazykové služby; považuje to za hlavný cieľ a žiada administratívu, aby predstavila vhodné opatrenia na dlhodobú udržateľnosť týchto služieb;
25.
zdôrazňuje, že po nedávnych rozhodnutiach predsedníctva zostáva naďalej niekoľko otázok ohľadne personálnych potrieb nejasných, napríklad dosah nového kódexu na činnosť zdravotného strediska; pripomína administratíve, že do marca a septembra každého roka by mala predkladať aktualizovanú správu o stave prijímania zamestnancov v súvislosti s rozšírením, a očakáva, že pred prvým čítaním dostane podrobné informácie, ktoré odôvodnia akékoľvek nové žiadosti;
26.
berie na vedomie návrhy týkajúce sa povýšenia trvalých a dočasných pracovných miest, premeny pracovných miest a prípadných povýšení
ad personam
na sekretariáte Európskeho parlamentu; rozhodol sa ich odložiť do prvého čítania;
27.
berie na vedomie, že návrhy týkajúce sa povýšenia zamestnancov z politických skupín budú oznámené neskôr; vyjadruje ochotu posúdiť ich v prvom čítaní;
28.
domnieva sa, že je možné usilovať sa o obmedzenie počtu služobných ciest zamestnancov do Štrasburgu a v rámci možností viac využívať nové technológie, ako napr. videokonferencie; rozhodol sa obmedziť rozpočtové prostriedky pridelené v článku 3 0 0 (
"Náklady na služobné cesty zamestnancov"
) na úroveň rozpočtu na rok 2007 a zapísať zvýšenie vo výške 1 490 000 EUR, požadované na rok 2008, do kapitoly 10 0 (
"Predbežne vyčlenené rozpočtové prostriedky"
);
Rôzne
29.
zdôrazňuje, že rýchla realizácia nového systému zamestnaneckých preukazov výrazne zvýši bezpečnosť v budovách; prekvapuje ho zvýšenie prostriedkov v článku 2 1 4 (
"Technické zariadenie a vybavenie"
) a najmä zvýšenie v podpoložke týkajúcej sa bezpečnosti o 36,8 % oproti minuloročnému rozpočtu z dôvodu značného zvýšenia nákladov na údržbu bezpečnostnej infraštruktúry a určitých investícií, ako napr. nového rádiového systému; trvá na tom, že bezpečnosť priestorov Európskeho parlamentu, jeho poslancov a zamestnancov je dôležitou otázkou, ktorá si však vyžaduje obozretný prístup, pokiaľ ide o jej možné finančné dôsledky; vyzýva administratívu, aby znovu preskúmala svoju žiadosť so zreteľom na body uvedené vyššie a aby predložila nový návrh do doby predloženia opravného listu; z tohto dôvodu sa rozhodol zapísať sumu 2 000 000 EUR pridelenú na nové projekty do kapitoly 10 0 (
"Predbežne vyčlenené rozpočtové prostriedky"
);
30.
pripomína generálnemu tajomníkovi, že v jeho uznesenach z 1. júna 2006 odhade príjmov a výdavkov Európskeho parlamentu na rozpočtový rok 2007 a z 26. októbra 2006 o všeobecnom rozpočte Európskej únie za rozpočtový rok 2007 - oddiely I, II, IV, V, VI, VII a VIII Ú. v.
EÚ C 298 E, 8.12.2006, s.
253 a Prijaté texty, P6_TA(2006)0452 .
, sa požadovalo, aby administratíva do 15. decembra 2006 zaviedla informačnú stratégiu zameranú na riešenie problému nedostatočnej informovanosti poslancov o dostupných podporných službách, a upozorňuje, že príslušnému výboru Európskeho parlamentu nebol dosiaľ predložený žiadny návrh;
31.
žiada administratívu, aby aktualizovala svoje odhady o rozpočtových prostriedkoch potrebných pre EMAS;
32.
berie na vedomie navrhované zmeny nomenklatúry; pripomína, že sa očakáva správu o financovaní výdavkov súvisiacich s delegáciami a zhromaždeniami; rozhodol sa preto nesúhlasiť v tejto etape so zmenami v nomenklatúre v článku 2 1 4 (
"Technické zariadenie a vybavenie"
) a v položkách 3 2 4 4 (
"Organizovanie a prijímanie skupín návštevníkov, program Euroscola a pozývanie mienkotvorcov z tretích krajín"
), 3 2 4 5 (
"Organizovanie seminárov, sympózií a kultúrnych podujatí"
), 3 2 4 6 (
"Parlamentný televízny kanál (Web TV)"
), 3 2 4 9 (
"Výmena informácií s národnými parlamentmi"
) a v navrhovanej novej položke 3 0 4 7 (
"Rôzne organizačné výdavky Parlamentného zhromaždenia EUROLAT"
);
33.
je presvedčený o potrebe posilniť vzťah medzi poslancami Európskeho parlamentu a poslancami národných parlamentov EÚ, ako aj demokraticky zvolenými parlamentmi tretích krajín; vyjadruje ochotu podporiť program výmen informácií s národnými parlamentmi (položka 3 2 4 9) po tom, ako dostane ďalšie podrobné informácie;
0 0
34.
schvaľuje odhad príjmov a výdavkov na rozpočtový rok 2008;
35.
poveruje svojho predsedu, aby postúpil toto uznesenie Rade, Komisii a Belgickému kráľovstvu.
