Bachelet: Ženy majú na politiku blahodarný vplyv
Práva žien/Rovnosť príležitostí
2011-03-30 - 15:05
Michelle Bachelet na návšteve EP 24.-25.3.2011 Michelle Bachelet, bývalá čílska prezidentka a súčasná riaditeľka úradu OSN Ženy zavítala minulý týždeň do EP.
24. marca informovala Výbor pre práva žien o úlohe a cieľoch nového orgánu OSN na posilňovanie žien a o deň neskôr sa stretla s predsedom EP Jerzy Buzekom.
Našla si čas aj na rozhovor s nami.
Upozornila v ňom na pretrvávajúce prekážky dosiahnutia rodovej rovnosti na celosvetovej úrovni a podelila sa aj o osobné skúsenosti z politiky.
V čom vidíte hlavné prekážky dosiahnutia rodovej rovnosti?
Ženám chýba moc.
Naša hlavná úloha musí byť posilnenie postavenia žien v spoločnosti.
Až keď sa ženy podieľajú na moci, ich hlas je vypočutý a sú aktívnymi aktérmi ekonomických a spoločenských procesov v ich krajinách, až vtedy môžeme posilniť ich potenciál.
Ako pracovníčok s právami, ako podnikateliek s prístupom k pôžičkám či v prípade farmárok k pozemkom a zvýšiť počet manažérok v súkromnom sektore.
Keď sú ženy na vedúcich pozíciách, ženská otázka dostáva iný rozmer.
Platí to aj pre politiku, na ktorú majú blahodarný vplyv.
Preto je dôležité mať zastúpenie mužov aj žien.
Ďalšou prekážkou je násilie páchané na ženách.
Je to všeobecná pliaga, ktorá sa nevyhýba žiadnej spoločenskej vrstve, etnickej skupine či náboženstvu.
Preto ju musíme vykynožiť.
V tejto otázke chceme spolupracovať s Európskou úniou.
Posledným rozhodujúcim prvkom je zaručenie vypočutia a riešenia problémov žien v krajinách, v ktorých prebiehajú alebo prebehli vojnové konflikty.
Treba riešiť napravenie krívd a tráum ako znásilnenie či zohavenie, ktoré pri nich utrpeli.
Celá spoločnosť musí pochopiť, že tieto otázky sú problémom všetkých, nielen postihnutých žien.
Ako vnímate úlohu žien v arabských revoltách?
Práve som sa vrátila z Egypta.
Myslím, že je veľmi dôležité zaručiť prítomnosť žien vo verejnom živote.
Na námestí Tahrír mladí muži a ženy demonštrovali za viac demokracie pre ich krajinu.
Táto účasť žien by sa nemala stratiť, pretože sú súčasťou procesu budovanie demokratickej spoločnosti Demokracia nie je len o voľbách, ale aj o sociálnej inklúzii, pluralizme, rôznorodosti.
Myslím, že práve teraz tam majú ženy obrovskú príležitosť, aj keď potrebujú veľa podpory.
Ste príkladom ženy na vrcholnej pozícii.
Museli ste niekedy počas svoje kariéry prekonávať prekážky spojené s tým, že ste žena?
Mala som veľké šťastie, že v mojej rodine bolo prirodzené, že ženy majú rovnaké práva ako muži.
Rodina ma pri plnení mojich snov vždy podporovala.
Svet som preto nevnímala ako miesto, kde sú ženy obmedzované.
Naopak, učili ma, že ak niekto tvrdo pracuje a do boja za hodnoty, v ktoré verí, investuje svoju inteligenciu, schopnosti a vášeň, môže dosiahnuť splnenie svojich snov.
A ako prezidentka?
Pravda je taká, že som sa nikdy neplánovala stať prezidentkou.
Ale moje angažovanie sa pre druhých viedlo k práci vo verejnej sfére, najprv ako ministerky zdravotníctva, neskôr obrany.
A krajina vo mne zrazu uvidela možnú kandidátku na prezidentku.
Pri zhostení sa mojej funkcie som si zachovalo svoje ženské vlastnosti.
Ľudia zo začiatku nerozumeli tomuto novému druhu vládnutia.
Prekážky budú vždy existovať, ale dôležité je, aby ženy dostali šancu dokázať, že môžu byť úspešné.
Pravda je taká, že som sa nikdy neplánovala stať prezidentkou.
Michelle Bachelet
20110324STO16433 Audiozáznam zo schôdze Výboru pre práva žien - 24.3.2011 Text príhovoru Michelle Bachelet v EP- 24.3.2011(anglicky) OSN Ženy (anglicky) Špecializovaná príloha: MDŽ 2011
SK
1
PHOTO
20110329PHT16601.jpg
SK
2
LINK
/wps-europarl-internet/frd/vod/player?category=COMMITTEE&eventCode=20110324-0900-COMMITTEE&format=wmv&byLeftMenu=researchcommittee&language=sk#anchor1
SK
3
LINK
http://www.unwomen.org/2011/03/executive-director-michelle-bachelet-addresses-european-parliament/
SK
4
LINK
http://www.unwomen.org/
-//EP//TEXT IM-PRESS 20110223FCS14178 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
