Odporúčania výboru: znížiť emisie, zvýšiť energetickú účinnosť, zapájať občanov
Životné prostredie
2008-12-03 - 16:14
Výbor navrhuje do roku 2050 znížiť emisie skleníkových plynov až o 80 % Dočasný výbor pre klimatické zmeny v utorok 2. decembra schválil odporúčania pre EÚ v oblasti klimatických zmien.
Okrem navrhnutých opatrení poslanci zdôrazňujú, že zmena klímy prebieha rýchlejšie a s vážnejšími následkami než sa pôvodne predpokladalo.
Cieľom opatrení je zamedziť, aby sa priemerná teplota Zeme v porovnaní s pred-industriálnym obdobím zvýšila o viac ako 2°C.
Odporúčania výboru
Poslanci z dočasného výboru navrhujú, aby EÚ a priemyselné krajiny do roku 2020 znížili množstvo emisií skleníkových plynov o 25 až 40 % a do roku 2050 až o 80 %.
Do roku 2020 by sa tiež mala zvýšiť energetická účinnosť v EÚ o 20 %.
Európska komisia by podľa názoru výboru mala prehodnotiť koncept kvót pre biopalivá a zriadiť by sa mal Európsky fond pre oblasť klímy.
Znižovať emisie by sa mali naučiť aj občania.
Napríklad šetrením elektrickej energie či cestovaním hromadnou dopravou.
Poslanci tiež chcú, aby sa na opatrenia proti klimatickým zmenám pamätalo aj v budúcich rozpočtoch EÚ.
Klimatické zmeny ako priorita
Spravodajca pre túto otázku, nemecký poslanec zo skupiny ľudovcov a európskych demokratov Karl-Heinz Florenz je presvedčený, že ochrana klímy je dôležitá i v čase krízy: "Aj v hospodársky ťažkých časoch musí boj proti klimatickým zmenám (...) zostať prioritou európskej politiky."
Výsledkom môže byť podľa jeho slov naštartovanie hospodárskeho rozvoja a vytvorenie tisícov pracovných miest.
Plénum EP sa bude odporúčaniami dočasného výboru zaoberať vo februári 2009.
Legislatívny balíček
O klimatických zmenách sa bude diskutovať aj vo štvrtok 4. decembra.
Zástupcovia Parlamentu budú totiž rokovať s predstaviteľmi Komisie a Rady o legislatívnom balíčku pre klimatické zmeny.
Ten obsahuje viaceré opatrenia, ktoré, ak budú schválené, stanovia záväzné ciele pre EÚ.
Do roku 2020 by Únia mala v porovnaní s rokom 1990 znížiť množstvo skleníkových plynov o 20 %, zvýšiť podiel obnoviteľných zdrojov energie o 20 % a zvýšiť podiel biopalív o 10 %.
Keďže na stole sú opatrenia v mnohých oblastiach, rokovania budú pokračovať aj v nasledujúcich dňoch.
Postupne sa však rodí kompromis.
V pondelok 1. decembra sa napríklad rokujúce strany dohodli na cieľoch v oblasti emisií CO2 z automobilov.
Konferencia OSN
Zmena klímy však nie je len témou EÚ.
Od 1. decembra diskutuje 11 000 delegátov z celého sveta na Konferencii OSN o klimatických zmenách v Poznani.
Podujatie sa koná rok po konferencii na Bali, kde sa začali rokovania o dohode, ktorá nahradí Kjótsky protokol.
Jej definitívna podoba by mala byť prijatá o rok v Kodani.
Diskusia v Poľsku potrvá do 12. decembra a o niekoľko dní sa k jej účastníkom pripoja aj 36 poslanci EP.
20081201STO43286 Odporúčania výboru Tlačová správa o odporúčaniach výboru (anglicky) Dočasný výbor EP pre klimatické zmeny Rokovania o legislatívnom balíčku Dohoda o emisiách CO2 z áut (anglicky) Klimatické zmeny: Preteky s časom
SK
1
PHOTO
20081124PHT42914.jpg
SK
4
LINK
/activities/committees/homeCom.do?body=CLIM&language=SK
-//EP//TEXT COMPARL PE-407.892 01 NOT XML V0//SK
-//EP//TEXT IM-PRESS 20081201IPR43352 0 NOT XML V0//SK
-//EP//TEXT IM-PRESS 20081113BRI41902 ITEM-003-SK NOT XML V0//SK
-//EP//TEXT IM-PRESS 20081202IPR43441 0 NOT XML V0//SK
-//EP//TEXT IM-PRESS 20080825FCS35404 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
