Denník : 15-12-2004
Redakcia: Miriam Oriešková Tel. STR: (33) 388 17 4864 BRU: (32-2) 28 310 54 Sekretariát: Eva Lettrichová
Redakčná uzávierka: Streda 15.12.2004 o 15:00 hod.
Kódy parlamentných postupov
A
Správy a odporúčania
B
Rozhodnutia a ústne otázky
C
Dokumenty iných inštitúcií
*
Konzultačný postup
**I
Postup spolupráce (1. čítanie)
**II
Postup spolupráce (2. čítanie)
***
Postup súhlasu
***I
Postup spolurozhodovania (1. čítanie)
***II
Postup spolurozhodovania (2. čítanie)
***III
Postup spolurozhodovania (3. čítanie)
Skratky
- Politické skupiny: pozrite nasledujúcu stranu
BE
Belgicko
IT
Taliansko
PL
Poľsko
CZ
Česká republika
CY
Cyprus
PT
Portugalsko
DK
Dánsko
LV
Litva
SI
Slovinsko
DE
Nemecko
LT
Lotyšsko
SK
Slovenská republika
EE
Estónsko
LU
Luxembursko
FI
Fínsko
EL
Grécko
HU
Maďarsko
SE
Švédsko
ES
Španielsko
MT
Malta
UK
Veľká Británia
FR
Francúzsko
NL
Holandsko
IE
Írsko
AT
Rakúsko
Výmenný kurz
1 euro = 38,85 SKK slovenských korún .
Stav k 15.12.2004.
Politické skupiny Stav k 14.12.2004
PPE-DE
PSE
ALDE/ ADLE
Verts / ALE
GUE / NGL
IND / DEM
UEN
NI
Spolu
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2*
24*
MT
2
3
5
NL
7
7
5
4
2
2
27
AT
6
7
2
3
18
PL
19
10*
4
10
7
4*
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Spolu
268
200*
88*
42
41
36
27
30*
732*
Politické skupiny
PPE-DE
Skupina Európskej ľudovej strany (kresťanských demokratov) a Európskych demokratov
PSE
Socialistická skupina v Európskom parlamente
ALDE/ADLE
Skupina Aliancie liberálov a demokratov za Európu
GUE/NGL
Konfederatívna skupina Európskej zjednotenej ľavice - Nordická zelená ľavica
Verts/ALE
Skupina zelených/Európska slobodná aliancia
UEN
Skupina Únie za Európu národov
IND/DEM
Skupina nezávislosť/demokracia
NI
nezávislí poslanci
Ostatné
Slovenskí poslanci v EP za záchranu Tatier
Prírodná katastrofa, ktorá sa stala vo Vysokých Tatrách pred pár týždňami,
neostala nepovšimnutá ani v Európskom parlamente.
Za početnej účasti
sa včera v Štrasburgu otvorila výstava s názvom "Slovenský poklad",
prezentujúca storočnú katastrofu najväčšieho národného parku na Slovensku.
Akcia bola iniciovaná poslankyňou Zitou
PLEŠTINSKOU (PPE-DE, SK), záštitu nad ňou zobrali všetci slovenskí
poslanci v EP.
Otvorenia výstavy sa zúčastnil predseda EP Joseph BORRELL , ktorý označil prírodnú katastrofu za tragédiu a prisľúbil pre Tatry pomoc.
Za slovenských poslancov vystúpil Peter ŠŤASTNÝ (PPE-DE, SK), prítomní boli i zástupcovia kabinetu komisára Jána FIGEĽA , slovenskej misie pri EÚ v Bruseli a zástupcovia samosprávy a štátnej správy za mesto Vysoké Tatry.
Okrem výbornej fotodokumentácie, výstava bola doplnená i videoprojekciou predstavujúcou Vysoké Tatry pred a po katastrofe.
Výstava predstavuje nielen možnosť zviditeľniť Slovensko v rozšírenej EÚ, ale hlavne finančnú pomoc zničeným Tatrám na číslo účtu , o ktorom boli informovaní všetci poslanci a zamestnanci Európskeho parlamentu.
Rozšírenie
Turecko: ´áno´ začatiu rokovaní, žiadna záruka na členstvo
Camiel EURLINGS (PPE-DE, NL)
Dokument: A6-0063/2004
Postup: Vlastná iniciatíva
Diskusia: 13.12.2004
Hlasovanie: 15.12.2004
Európska únia by mala začať prístupové rokovania s Tureckom
"bez zbytočného odkladu" .
Dva dni pred finálnym rozhodnutím
Rady, Európsky parlament schválil správu Camiela
EURLINGSA (PPE-DE, NL), v ktorej poslanci uviedli, že Turecko
urobilo významné pokroky v plnení politických kritérií, dostatočné na
začatie prístupových rokovaní.
407 poslancov hlasovalo za, 262 proti
a 29 sa zdržalo hlasovania.
Poslanci však vo svojej správe zdôraznili, že "otvorenie rokovaní je východzí bod dlhodobého procesu (.....), ktorého úspech nemôže byť zaručený vopred" .
Dodali, že členstvo Turecka v EÚ nie je "automatickým dôsledkom" skutočnosti, že prístupové rokovania začali.
Práve naopak, teraz ostáva na tureckých orgánoch aby preskúmali, či budú schopné v plnej miere splniť kodanské politické kritériá a v dlhodobej perspektíve potvrdiť, že reformný proces v krajine je "zásadný a nezvratný".
Parlament dodáva určité ´podmienky´ na otvorenie rokovaní, konkrétne plnenie politických kritérií v celom v rozsahu, najmä v oblasti dodržiavania ľudských práv a základných slobôd "tak v teoretickej ako aj praktickej rovine" , a súčasne pravidelné hodnotenie úrovne plnenia jednotlivých kapitol.
Vo všeobecnosti, EP víta proces politickej reformy v Turecku, prijaté ústavné a legislatívne zmeny, napriek tomu zastáva názor, že turecké orgány, musia tak ako všetky predchádzajúce kandidátske krajine "úplne splniť politické kritériá" .
Parlament oceňuje úsilie tureckých orgánov dosiahnuť legislatívne a inštitucionálne zblíženie s európskymi normami, podotýka však, že rokovania s Tureckom musia byť ukončené "v prípade vážneho a trvalého porušovania" zásad slobody, demokracie, ľudských práv a základných slobôd.
Nulová tolerancia mučeniu
Mučenie je jedným z najhorších porušovaní základných ľudských práv. Poslanci dôrazne vyzývajú turecké orgány, aby v plnej miere uplatnili „nulovú toleranciu" na úplné odstránenie mučenia s odôvodnením, že turecké vládne orgány a organizácie pre ľudské práva aj naďalej dostávajú oznámenia o prípadoch mučenia.
Európsky parlament apeluje na turecké úrady, aby uviedli do platnosti šesť dôležitých zákonov, ktoré ešte ´chýbajú´, konkrétne Zákon o združeniach, nový Trestný zákonník, Zákon o apelačnom súde, Zbierku postupov vo veciach trestných, legislatívu ustanovujúcu justičný dozor a Zákon o vykonávaní trestov a prijímaní opatrení.
Poslanci taktiež uvítali prepustenie Leyly Zanaovej, ocenenej Sacharovou cenou , a jej spolupracovníkov z bývalej Demokratickej strany.
Požadujú obnovenie súdneho pojednávania, ako aj "okamžité prepustenie všetkých uväznených osôb, ktoré boli odsúdené za nenásilné vyjadrenie svojich názorov v Turecku" .
Dlhé prechodné obdobie?
Vo svojej októbrovej správe Komisia odporučila dlhé prechodné obdobia a osobitné opatrenia najmä v oblastiach štrukturálnych politík, poľnohospodárstva a voľného pohybu pracovných síl.
Parlament dodáva, že tieto opatrenia by "nemali mať negatívny vplyv na úsilie Turecka zosúladiť svoju legislatívu s acquis" .
Cyperská otázka
Parlament vyjadril svoje poľutovanie nad výsledkom referenda v grécko-cyperskej časti ostrova, ktorý "prekazil riešenie cyperského problému" , ako ho navrhol generálny tajomník OSN.
Poslanci pripomínajú tureckým orgánom, že Turecko potrebuje na svojej ceste k členstvu doriešiť s členskými štátmi zostávajúce právne otázky, "vrátanie uznania Cypru (..), čo zahŕňa právne uznanie a urovnanie spoločných záujmov" .
Rozprava na túto tému sa uskutočnila v pondelok.
Spravodlivosť a vnútorné záležitosti
Európsky azylový systém
Jean LAMBERT (Verts/ALE, UK)
Azylový postup a ochrana v regiónoch pôvodu
Dokument: A6-0051/2004
Postup: Vlastná iniciatíva
Diskusia: 14.12.2001
Európsky parlament dnes schválil kontroverzný návrh vo forme
vlastnej iniciatívy, ktorý vypracoval za Výbor pre občianske slobody,
spravodlivosť a vnútorné veci Jean Denise
LAMBERT (Verts/ALE, UK).
321 poslancov hlasovalo za, 246 proti
a 13 sa zdržalo hlasovania.
EP v ňom reaguje na dve oznámenia Komisie: - o "kontrolovanom vstupe osôb, ktoré potrebujú medzinárodnú ochranu, na územie EÚ, a o zvýšení ich ochrany v regiónoch pôvodu" (( KOM(2004)0410 ) a
- o "účinnejšom spoločnom európskom azylovom systéme: jednotný postup ako ďalší krok" (( KOM(2004)0503 ).
Jednotný postup sa skladá z dvoch postupov a určuje, či je osoba politickým utečencom alebo potrebuje " subsidiárnu ochranu" .
Subsidiárna ochrana je špeciálny režim pre tých, ktorí nie sú politickými utečencami v zmysle Ženevského dohovoru, a nemôžu sa vrátiť do svojich rodných krajín z dôvodu zlej situácie, napr. vojny.
Podľa poslancov, rýchlosť a efektívnosť administratívnej práce pri azylovom konaní sú síce dôležitým prvkom, nemôžu "byť jediným kritériom, keď je ohrozená budúcnosť ľudí" .
Spravodajca sa domnieva, že spoločná európska azylová politika je vytvorená len čiastočne a predstavuje "vážny štrukturálny nedostatok ohrozujúci humanitárnu tradíciu Európy" .
Podľa neho cieľmi spoločnej európskej azylovej politiky by mali byť:
- lepšie kvalita rozhodovacieho procesu týkajúceho sa poskytovania azylu v EÚ,
- zabezpečovanie budovania kapacít a pomoc krajinám pri poskytovaní ochrany žiadateľom o azyl a utečencom,
- zaobchádzať so žiadosťami na ochranu spôsobom, ktorý je v čo najväčšej miere prispôsobený potrebám, a prostredníctvom organizovanejšieho a lepšie riadeného vstupu osôb vyžadujúcich si medzinárodnú ochranu riadiť bezpečný vstup do únie,
- princíp spoločnej zodpovednosti krajín.
Poslanci sú ďalej presvedčení, že podpora žiadateľov o azyl už v krajine ich pôvodu má byť "komplementárna" so spoločnou európskou azylovou politikou a v žiadnom prípade ju nemôže úplne nahradiť.
Zdôrazňujú, že záchytné strediská potenciálnych migrantov na území štátu, cez ktorý osoba prechádzala, nemajú "miesto v úvahách o trvalom riešení" .
EP je presvedčený, že tieto strediská sú iba krátkodobým riešením určitých migračných tlakov a dodáva, že režimy mnohých tranzitných krajín porušujú ľudské práva.
Parlament vyzýva Komisiu a Radu, aby prehodnotili politiku návratu a readmisie vytvárajúcej podmienky na to, aby európske charterové lety mohli prepraviť prisťahovalcov naspäť do krajiny ich pôvodu.
Poslanci EP sa nazdávajú, že rozhodnutia týkajúce sa žiadostí o azyl by mali byť ponechané na členských štátoch.
Podľa nich, nie je žiaden dôvod na presun zodpovednosti na ústredný orgán EÚ.
Protidrogová politika EÚ
Giusto CATANIA (GUE/NGL, IT)
Návrh odporúčania Európskeho parlamentu na základe podnetu Rady, týkajúceho
sa protidrogovej stratégie EÚ (2005-2012)
Dokument: A6-0067/2004
2
Postup: Vlastná iniciatíva
Diskusia: 14.12.2004
Hlasovanie: 15.12.2004
Európsky parlament dnes schválil
odporúčanie Giusta CATANIAHO (GUE/NGL, IT) o protidrogovej stratégii
Európskej únie.
285 hlasovalo za, 273 proti a 23 poslancov sa zdržalo
hlasovania.
Poslanci zdieľajú názor, že aktivity, akými sú ilegálne obchodovanie s drogami a zneužitie drog, by mali byť riešené spoločne v rámci Únie, pričom je potrebné vytvoriť kompletnú európsku stratégiu na vyriešenie problému.
Poslanci navrhujú, aby Komisia vypracovala protidrogové akčné plány na roky 2005-2007 a 2009-2011 v spolupráci s EP, Európskym monitorovacím centrom pre drogy a drogové závislosti, Europolom a príslušnými občianskymi organizáciami.
Parlament ďalej Rade odporúča, aby sa prísne dbalo o dodržiavanie protidrogovej klauzuly v medzinárodných dohodách a požaduje, aby sa táto ustanovila za "základnú klauzulu" .
Európska rada schváli protidrogovú stratégiu Únie na svojom zasadnutí 16.-17. decembra.
Boj proti krádežiam motorových vozidiel v rámci EÚ
Carlos COELHO (PPE-DE, P)
Správa o iniciatíve Holandského kráľovstva na prijatie rozhodnutia Rady
o boji proti cezhraničnej trestnej činnosti týkajúcej sa motorových
vozidiel - Cezhraničná trestná činnosť týkajúca sa motorových vozidiel
Dokument.: A6-0052/2004
Postup: Konzultačný
Hlasovanie: 15.12.2004
Vzhľadom na to, že trestná činnosť v oblasti krádeže motorových vozidiel
predstavuje vážny problém, Rada vypracovala návrh rozhodnutia týkajúci
sa boja proti cezhraničnej trestnej činnosti spojenej s motorovými vozidlami.
Táto forma kriminality je v kompetencii jednotlivých členských štátov,
stále sa zväčšujúci počet trestných činov prekračujúcich hranice však
vyžaduje spoločný prístup na európskej úrovni.
Parlament dnes
schválil správu Carlosa COELHO (EPP-ED, PT) k tejto problematike.
Rozhodnutie obsahuje osobitné návrhy v oblastiach spolupráce medzi zodpovednými orgánmi a súkromným sektorom a vytvorenie tzv. "kontaktných miest" zaoberajúcich sa trestnou činnosťou týkajúcou sa krádeže motorových vozidiel.
Podľa spravodajcu, vytvorenie kontaktných miest napomôže výmene skúseností, odborných poznatkov a odborných informácií medzi členskými štátmi.
Poslanci však zdôrazňujú, že do tejto výmeny informácií však nepatrí výmena osobných údajov.
Podľa EP, obzvlášť dôležitá je spolupráca medzi zodpovednými národnými orgánmi, ako aj sprostredkovanie informácií príslušným stranám.
Podľa štatistík Europolu, v roku 2002 bolo odcudzených 1 150 000 vozidiel, z ktorých sa podarilo nájsť len tretinu.
Predpokladané celkové škody vyplývajúce z krádeží áut v EÚ predstavujú za rok cca.
10 mld. EUR.
Vonkajšie vzťahy
Samit EÚ/Rusko - žiaden významný pokrok
Spoločný návrh uznesenia - R C6-0197/2004
547 hlasmi za a 30 proti (10 poslancov sa zdržalo hlasovania) dnes Parlament schválil spoločné uznesenie o samite EÚ/Rusko, ktorý sa konal v Haagu dňa 25. novembra 2004.
Podľa poslancov, počas tohto samitu sa "nedosiahol významný pokrok" pri zakladaní štyroch spoločných priestorov.
EP zdôraznil najmä dôležitosť posilnenia spolupráce a zintenzívnenia politického dialógu medzi EÚ a Ruskom.
Poslanci ďalej vyjadrili svoje znepokojenie nad vývojom procesu demokratizácie v Rusku, ďalším sústreďovaním moci v rukách centrálnej vlády v Moskve, prísnejšou kontrolou médií a obmedzeniami slobody tlače.
EP kladie dôrazy na pretrvávajúce a opakujúce hromadné porušenia humanitárneho práva a ľudských práv páchanými ruskými silami voči civilnému obyvateľstvu Čečenska a vyzýva Rusko, aby sa usilovalo "o vierohodný mierový proces" .
Poslanci apelovali na Rusko, aby zohralo "úprimnejšiu a konštruktívnejšiu " úlohu v súvislosti s konfliktmi na južnom Kaukaze.
V tomto uznesení Parlament uvítal vyhlásenie prezidenta Putina o podpísaní dohody o hraniciach s Estónskom a Lotyšskom v "blízkej budúcnosti" .
Zároveň však odsúdil Putinove vyhlásenie, že Rusko vyvíja nové jadrové zbrane.
Životné prostredie
Rezíduá pesticídov v potravinách - väčšia ochrana spotrebiteľov
Robert William STURDY (PPE-DE, UK)
Spoločná pozícia Rady s ohľadom na prijatie nariadenia Európskeho parlamentu
a Rady o maximálnych hladinách rezíduí pesticídov v alebo na potravinách
a krmivách rastlinného a živočíšneho pôvodu, a ktorým sa mení a dopĺňa
smernica Rady 91/414/EHS
Dokument: A6-0049/2004
Procedúra: Spolurozhodovania (2. čítanie)
Diskusia: 14.12.2004
Hlasovanie: 15.12.2004
Poslanci dnes v druhom čítaní schválili správu Roberta W.
STURDYHO (PPE-DE, UK) o maximálnych hladinách rezíduí pesticídov
v potravinách a krmivách rastlinného a živočíšneho pôvodu.
Cieľom návrhu smernice je zjednodušiť už existujúcu legislatívu týkajúcu sa maximálnej hladiny rezíduí pesticídov (MRL) vo výrobkoch rastlinného alebo živočíšneho pôvodu a chrániť tak všetkých európskych spotrebiteľov pred možnými vplyvmi na zdravie.
Smernica nahrádza štyri predchádzajúce.
Podľa poslancov, MRL by mali byť stanovené na najnižšej reálne dosiahnuteľnej úrovni s cieľom "zaručiť najlepšiu možnú ochranu spotrebiteľa" .
Návrh ďalej presnejšie definuje úlohy členských štátov a Európskeho úradu pre bezpečnosť potravín (European Food Safety Agency - EFSA) v oblastiach týkajúcich sa MRL.
Európsky parlament požaduje, aby boli každoročne zverejňované všetky výsledky národných monitorovaní rezíduí na internete .
S cieľom zabezpečiť trvalé riadne informovanie spotrebiteľov, členské štáty majú pri objavení vyšších MRL uviesť na internete všetky údaje, "vrátane názvov maloobchodných, obchodných alebo výrobných spoločností" .
Viac informácií: Leena Maria LINNUS Tel.: 0032 2 284 2825 E-mail: envi-press@europarl.eu.int
