BRIEFING z EP 7. - 10. júla 2008
2008-07-03 - 11:40
Najdôležitejšie udalosti plenárneho zasadnutia
Pred začatím "parlamentných prázdnin" čaká europoslancov júlové plenárne zasadnutie v Štrasburgu, ktoré bude mimoriadne bohaté na viacero dôležitých legislatívnych textov, ale aj veľký počet zaujímavých nelegislatívnych tém.
Ceny leteniek budú čoskoro prehľadnejšie
Prax, pri ktorej letecké spoločnosti z reklamných dôvodov uvádzali ceny svojich leteniek bez letiskových či iných poplatkov, bude čoskoro minulosťou.
Poslanci sa totiž budú v 2. čítaní zaoberať návrhom nariadenia, v ktorom vyjadrujú presvedčenie, že spotrebitelia majú právo na jasné a úplne informácie o konečnej cene letenky a nesmú byť zavádzaní jej skresľovaním.
Únia bude prísnejšie dohliadať na prísady v potravinách
Europoslanci budú v 2. čítaní hlasovať o štyroch nariadeniach zaoberajúcich sa pridávaním prísad, aróm a enzýmov do potravín.
EP žiada väčšiu bezpečnosť potravín a zvýšenie transparentnosti využívania spomínaných látok.
Krok smerom k liberalizácii trhu s plynom
Parlament bude hlasovať o legislatívnom balíku zameranom na liberalizáciu trhu s plynom v EÚ.
Poslanci sa vyslovujú za dve možnosti - plné vlastnícke oddelenie dodávateľov plynu od plynovodných sietí, alebo za možnosť zachovania vlastníctva plynovodných sietí v rukách dodávateľov, pokiaľ by bolo zaručené ich nezávislé spravovanie.
Druhá spomínaná možnosť je čiastočne inšpirovaná tzv. návrhom "tretej cesty", ktorú predložilo 8 členských krajín, vrátane Slovenska.
EP sa bude Komisie pýtať na bezpečnosť batoliat v lietadlách
Poslanci predložia ústnu otázku Európskej komisii, v ktorej sa jej budú pýtať na riziká používania špeciálnych prídavných bezpečnostných pásov, využívaných v lietadlách pre deti do 2 rokov pripojením k pásu dospelej osoby.
Európsky parlament požaduje zákaz klonovania zvierat pre potravinárske účely
Poslanci prijmú spoločné uznesenie k problematike klonovania zvierat určených pre potravinárske spracovanie.
Navrhovaný text vyzýva na zákaz takéhoto klonovania v EÚ, ako aj na embargo na dovoz klonovaných zvierat, ich potomkov a tiež na produkty vyrobené z takýchto zdrojov.
Europoslancov trápi detská obezita
Podľa dostupných údajov žije v súčasnej dobe v EÚ viac než 22 miliónov detí s nadváhou a do roku 2010 sa podľa odhadov počet obéznych detí zvýši o 1,3 milióna.
EP preto bude hlasovať o nelegislatívnej správe, prostredníctvom ktorej navrhuje rôzne opatrenia na predchádzanie tomuto negatívnemu javu.
Začlenenie leteckej dopravy do systému obchodovania s emisiami
Poslanci EP budú hlasovať o návrhu na začlenenie leteckej dopravy do systému obchodovania s povoleniami na emisie skleníkových plynov.
Podľa dohody medzi EP a Radou budú do tohto systému začlenené všetky lety z Európy a do nej, a to už od roku 2012.
Nicolas Sarkozy predstaví poslancom program Rady na druhý polrok 2008
Júlom 2008 sa začína nové predsedníctvo v Rade EÚ, ktorého sa ujme Francúzsko.
Poslanci si vypočujú vyhlásenie prezidenta Nicolasa Sarkozyho, ktorý ich oboznámi s programom jeho krajiny pre smerovanie európskej politiky na nasledujúcich šesť mesiacov.
20080624BRI32584
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-001-SK DOC XML V0//SK
Bezpečnosť potravín
Únia bude prísnejšie dohliadať na prísady v potravinách
2008-07-03 - 11:40
Europoslanci budú v druhom čítaní hlasovať o štyroch nariadeniach zaoberajúcich sa pridávaním prísad, aróm a enzýmov do potravín.
Potravinársky priemysel v súčasnosti používa stovky prírodných a umelých prímesí, pričom výrobky sú tiež obohacované o stále viac enzýmov.
EP preto žiada väčšiu bezpečnosť potravín a zvýšenie transparentnosti využívania spomínaných látok.
Vzhľadom na kompromis dosiahnutý s Radou je možné očakávať kladný výsledok hlasovania a skorý vstup nových pravidiel do platnosti.
Väčšina prísad je do potravín pridávaná s cieľom zlepšiť ich kvalitu a chuť.
Ich využívanie pritom upravujú viaceré európske zákony, z ktorých niektoré sú už značne zastarané.
EÚ preto teraz prichádza s balíkom štyroch nariadení, ktoré majú situáciu riešiť jednak zjednodušením pravidiel používania potravinových prísad a jednak ich zosúladením s výsledkami vedeckých poznatkov pod dohľadom Európskych inštitúcií a Európskej agentúry pre bezpečnosť potravín (EFSA).
Problematike udeľovania autorizácie na používanie rôznych typov prísad, enzýmov a farbív do potravín sa venuje návrh nariadenia, ktorým sa bude EP zaoberať prostredníctvom správy poslankyne Åsy WESTLUND (PES, SE).
Tá pripravila tiež druhú správu o tejto oblasti, ktorá pojednáva o presných podmienkach, ktoré musia prísady (sladidlá, farbivá, antioxidanty, konzervačné látky, plniace plyny, emulgátory a pod.) spĺňať na to, aby im bola autorizácia udelená .
Ďalšími dvoma navrhovanými nariadeniami sa budú europoslanci zaoberať prostredníctvom správ slovinskej poslankyne Mojce DRČAR MURKO (ALDE, SI) a írskej poslankyne Avril DOYLE (EPP-ED, IE).
Ich znenia sa venujú špeciálne pridávaniu príchutí a enzýmov do potravín .
Autorizácia
Spoločný autorizačný postup v rámci EÚ bude mať pozitívny dopad na voľný pohyb potravinárskych tovarov v Únii, a zabezpečí vysokú úroveň ochrany zdravia ľudí, ako aj ochrany spotrebiteľských záujmov.
Autorizácia bude udeľovaná transparentným a centralizovaným spôsobom na základe vedeckého hodnotenia EFSA pri rešpektovaní platných predpisov pre daný sektor.
Na spomínané vyhodnotenie bude mať EFSA dobu 9 mesiacov a Európska komisia následne dostane ďalších 9 mesiacov na predloženie návrhu nariadenia na zahrnutie schválených nových prísad na celoeurópsky zoznam povolených aditív.
Poslanci tiež do kompromisu s Radou presadili, že ak sa zmení proces výroby danej prísady napríklad prostredníctvom využitia nanotechnológie, bude musieť daná prísada opäť prejsť celým autorizačným postupom.
Okrem toho, že všetky nové prísady, enzýmy a príchute budú musieť prejsť autorizačným postupom, budú sa tiež postupne prehodnocovať aj všetky v súčasnosti využívané prísady, enzýmy a príchute (približne 300 aditív a 2600 využívaných príchutí).
Ak nebudú spĺňať požadované pravidlá, zo zoznamu povolených látok budú vylúčené.
Bezpečnosť prísad, zákaz farbív a sladidiel v strave pre deti
V správe o podmienkach autorizácie prídavných látok sa uvádza, že použitie prísady bude povolené jedine vtedy, ak bude táto prísada bezpečná, ak sa preukáže technologická potreba na jej použitie, ako to nebude zavádzať spotrebiteľov a jej použitie im poskytne výhody.
Potravinárske prísady budú úplne zakázané v nespracovaných potravinách, rovnako ako budú zakázané aj sladidlá a farbivá v strave určenej batoľatám a malým deťom, okrem presne vymedzených prípadov.
Členské krajiny budú mať pritom právo aj naďalej zakazovať využívanie určitých kategórií potravinárskych prísad v tradičných výrobkoch vyrábaných na ich území.
Prísada "E" môže mať nežiaduci vplyv na aktivitu a pozornosť dieťaťa
Vzhľadom na to, že nové vedecké poznatky priniesli informácie o škodlivých účinkoch azofarbív najmä pre deti, europoslanci do kompromisu s Radou presadili, že výrobky obsahujúce niektoré azofarbivá (farbivá E 110, E 104, E 122, E 129, E 102 a E 124) sa nebudú označovať len značkou "E", ale na danom výrobku bude musieť byť aj upozornenie, že táto prísada "môže mať nežiaduci vplyv na aktivitu a pozornosť dieťaťa".
"Prírodné" prísady
Nová legislatíva prinesie tiež sprísnenie podmienok pre prívlastok "prírodný".
Látky určené na aromatizáciu majú mať totiž podľa europoslancov právo niesť názov "prírodné" iba v prípade, že skutočne prírodného pôvodu bude najmenej 95% daného aromatického komponentu.
Označovanie príchutí pritom nesmie zavádzať spotrebiteľa.
Maximálne povolené množstvá nežiaducich látok
Nové pravidlá sa budú týkať aj maximálnych povolených množstiev nežiaducich látok v potravinách, ktoré sa môžu vyskytnúť pri výrobe, vzhľadom na ich prirodzený výskyt v rastlinách využívaných v niektorých tradičných potravinách či ich surovinách.
V prípade, že jediným aromatickým prídavkom v danej potravine budú prídavky čerstvých, sušených alebo mrazených korenín a bylín, sa maximálne hranice nebudú musieť uplatňovať.
To sa bude týkať tak potravín podávaných v reštauráciách, ako aj priemyselne pripravovaných potravín.
Enzýmy
Potravinárske enzýmy sa využívajú už stáročia, či už pri pečení, výrobe syrov alebo pri výrobe piva, pričom až doposiaľ sa na nich nevzťahovali žiadne spoločné pravidlá.
Nová legislatíva preto prináša harmonizáciu predpisov aj v tejto oblasti a uvádza, že využívanie daných enzýmov bude takisto podliehať hodnoteniu a kontrole.
Rovnako ako v prípade iných prísad, ani pridávanie enzýmov nebude môcť zavádzať spotrebiteľov, pričom definícia takéhoto zavádzania zahŕňa problematiku čerstvosti, kvality, prírodného obsahu a výživnej hodnoty daného produktu.
Åsa WESTLUND PSE SE Mojca DRČAR MURKO ALDE SI Avril DOYLE EPP-ED IE Dokument: Spoločný postup schvaľovania prídavných látok v potravinách, potravinárskych enzýmov a potravinárskych aróm
Číslo: A6-0179/2008
Procedúra: Postup spolurozhodovania 2. čítanie
Dokument: Prídavné látky v potravinách
Číslo: A6-0180/2008
Procedúra: Postup spolurozhodovania 2. čítanie
Dokument: Arómy a zložky potravín s aromatickými vlastnosťami
Číslo: A6-0177/2008
Procedúra: Postup spolurozhodovania 2. čítanie
Dokument: Potravinárske enzýmy
Číslo: A6-0176/2008
Procedúra: Postup spolurozhodovania 2. čítanie Text návrhu správy: Spoločný postup schvaľovania prídavných látok v potravinách, potravinárskych enzýmov a potravinárskych aróm Text návrhu správy: Prídavné látky v potravinách Text návrhu správy: Arómy a zložky potravín s aromatickými vlastnosťam Text návrhu správy: Potravinárske enzýmy
-//EP//TEXT REPORT A6-2008-0179 0 NOT XML V0//SK
-//EP//TEXT REPORT A6-2008-0180 0 NOT XML V0//SK
-//EP//TEXT REPORT A6-2008-0177 0 NOT XML V0//SK
-//EP//TEXT REPORT A6-2008-0176 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-COVER-SK DOC XML V0//SK
-//EP//TEXT IM-PRESS 20080624BRI32584 ITEM-002-SK DOC XML V0//SK
Doprava
Ceny leteniek budú čoskoro prehľadnejšie
2008-07-03 - 11:40
Prax, pri ktorej letecké spoločnosti z reklamných dôvodov uvádzali ceny svojich leteniek bez letiskových či iných poplatkov, bude čoskoro minulosťou.
Poslanci sa totiž budú v druhom čítaní zaoberať návrhom nariadenia, v ktorom vyjadrujú presvedčenie, že spotrebitelia majú právo na jasné a úplne informácie o konečnej cene letenky a nesmú byť zavádzaní jej skresľovaním.
Vzhľadom na kompromis dosiahnutý s Radou je možné očakávať kladný výsledok hlasovania a následný vstup legislatívy do platnosti.
Nariadenie, ktorým sa bude EP zaoberať prostredníctvom správy poslanca Arūnasa DEGUTISA (ALDE, IT), sa vzťahuje na pravidlá týkajúce sa vydávania a rušenia licencií pre leteckých dopravcov a zaoberá sa tiež povinnosťami prepravcov voči verejnosti či cenovou transparentnosťou.
Skutočné ceny leteniek, vrátane všetkých poplatkov
V záujme prilákania zákazníkov letecké spoločnosti často v reklamných informáciách uvádzajú neúplné ceny leteniek, udávajúce napr. iba cenu cestovného, ktorá sa pri skutočnom nákupe letenky mnohokrát znásobí.
Spôsobujú to dodatočné poplatky, bez ktorých nie je letenku možné kúpiť.
Poslanci preto budú schvaľovať nariadenie, ktoré má podobným prípadom v budúcnosti zabrániť.
Uvádzané ceny leteniek (publikované kdekoľvek a určené verejnosti) budú po jeho vstupe do platnosti totiž musieť obsahovať nielen cenu prepravného, ale všetky poplatky a dane zahrnuté do konečnej ceny letenky.
Pasažieri by mali byť podľa poslancov presne informovaní aj o cenách bezpečnostných poplatkov, ktoré neustále narastajú.
V prípade, ak budú letiskové alebo palubné bezpečnostné poplatky zahrnuté v cene letenky, budú musieť byť na letenke zvlášť vyznačené, alebo indikované iným jasným spôsobom.
Čo sa týka dobrovoľných príplatkov k cene letenky (napr. dodatočného poistenia, preferencie sedadla, atď.), ich dobrovoľnosť bude musieť byť indikovaná jasným a zrozumiteľným spôsobom ešte pred začatím rezervovania letenky.
Vzhľadom na to, že pri nízkonákladových prepravcoch je často jediným spôsobom nákupu letenky online nákup cez internet, nariadenie venuje pozornosť aj tomuto druhu predaja, pričom zdôrazňuje, že prepravcovia budú musieť verejnosť detailne informovať o cenách leteniek rôznymi formami, vrátane internetu.
Podmienky získania a prevádzkovania licencii
Nariadenie sa venuje aj problematike udeľovania licencií pre leteckých prepravcov, pričom zdôrazňuje, že prevádzkovatelia žiadajúci o licenciu budú musieť preukázať dostatočné poistné krytie, ako aj kapitál v hodnote minimálne 100 000 Eur a mať sídlo prevádzky v EÚ.
Ak prepravca nebude vedieť plniť platné požiadavky po dobu 12 mesiacov, licencia mu bude môcť byť pozastavená alebo odobratá.
Sociálna legislatíva a práva zamestnancov leteckých spoločností
Keďže prevádzkovanie základne leteckých prepravcov v inej členskej krajine, než je krajina jej hlavného sídla, spôsobovalo v minulosti problémy pri určovaní pravidiel zamestnávania zamestnancov prepravcu, podľa nového nariadenia budú členské štáty EÚ povinné zabezpečiť správne aplikovanie národnej aj európskej legislatívy v oblasti sociálneho zabezpečenia platnej v krajine, v ktorej sa títo zamestnanci nachádzajú.
Arūnas DEGUTIS ALDE LT Dokument: Spoločné pravidlá prevádzky leteckých dopravných služieb
Číslo: A6-0264/2008
Procedúra: Postup spolurozhodovania 2. čítanie Text návrhu správy: Spoločné pravidlá prevádzky leteckých dopravných služieb
-//EP//TEXT REPORT A6-2008-0264 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-001-SK DOC XML V0//SK
-//EP//TEXT IM-PRESS 20080624BRI32584 ITEM-003-SK DOC XML V0//SK
Doprava
Poslanci sa budú Komisie pýtať na bezpečnosť batoliat v lietadlách
2008-07-03 - 11:40
Poslanci predložia ústnu otázku Európskej komisii, v ktorej sa jej budú pýtať na riziká používania špeciálnych prídavných bezpečnostných pásov, využívaných v lietadlách pre deti do 2 rokov pripojením k pásu dospelej osoby.
Interpeláciu predloží Komisii Výbor EP pre dopravu (TRAN), pričom v predloženej otázke poukazujú poslanci na dôkazy získané z vedeckých prieskumov a testov vykonaných v Nemecku, USA, Kanade a Austrálii.
Tie preukázali, že špeciálne prídavné bezpečnostné pásy, využívané v lietadlách pre deti do 2 rokov pripojením k pásu dospelej osoby, môžu namiesto záchrany takto pripútané dieťa naopak usmrtiť alebo vážne zraniť.
Platné pravidlá (Nariadenie o technických požiadavkách pre komerčnú prepravu lietadlom) vedú letecké spoločnosti k stále častejšiemu využívaniu týchto pásov (deti do 2 rokov napr. nemajú nárok na vlastné sedadlá), poslanci chcú preto vedieť, čo chce Komisia v tejto veci podniknúť pre vyriešenie situácie.
Poslankyňa Eva LICHTENBERGER (Zelení/EFA, AT), ktorá túto interpeláciu predkladá v mene výboru TRAN napr. navrhuje, aby sa zaviedli povinné predpisy požadujúce certifikované detské bezpečnostné sedadlá, ktoré by sa v lietadlách využívali povinne, tak, ako je to v prípade prepravy detí v automobiloch.
Eva LICHTENBERGER Verts/ALE AT Dokument: Spoločné technické požiadavky a správne postupy uplatniteľné na obchodnú leteckú dopravu
Číslo: B6-/2008
Procedúra: Návrh uznesenia Návrh uznesenia: Spoločné technické požiadavky a správne postupy uplatniteľné na obchodnú leteckú dopravu
SK
1
LINK
/activities/plenary/motion.do?language=SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-002-SK DOC XML V0//SK
-//EP//TEXT IM-PRESS 20080624BRI32584 ITEM-004-SK DOC XML V0//SK
Životné prostredie
Začlenenie leteckej dopravy do systému obchodovania s emisiami
2008-07-03 - 11:40
Poslanci EP budú hlasovať o návrhu na začlenenie leteckej dopravy do systému obchodovania s povoleniami na emisie skleníkových plynov.
Vzhľadom na to, že EP dosiahol v tejto oblasti dohodu s Radou, očakáva sa, že poslanci v pléne návrh smernice podporia a následne bude môcť vstúpiť do platnosti podľa navrhnutého harmonogramu.
Podľa dohody medzi EP a Radou budú od roku 2012 všetky lety z a do Európy (vrátane medzinárodných letov z tretích krajín a letov do nich) začlenené do systému obchodovania s povoleniami na emisie skleníkových plynov (ETS).
Až 85% povolení na emisie bude pritom poskytovaných zdarma a v súlade so spoločnými európskymi referenčnými hodnotami, kým ďalších 15% bude predávaných na aukciách.
Parlamentný spravodajca Peter LIESE (EPP-ED, ED) k tejto problematike uviedol, že získané prostriedky by mali byť použité v boji proti klimatickým zmenám a zdôraznil tiež význam podpory verejnej dopravy pri znižovaní emisií.
"Občania by mali byť vedení k tomu, aby vo väčšej miere využívali verejnú dopravu.
To by bolo možné dosiahnuť napríklad zníženým daní a poplatkov pri nízkouhlíkových druhoch prepravy", uviedol.
Príjmy z aukcií povolení by podľa novej legislatívy mali byť použité na financovanie:
zmierňovania klimatických zmien
výskumu technológií v oblasti "čistých" lietadiel
opatrení na obmedzenie úbytku lesov v rozvojových krajinách a
nízkouhlíkovej dopravy
Európska únia bude mať zároveň povinnosť usilovať sa o dosiahnutie dohody o celosvetových opatreniach na zníženie skleníkových plynov z leteckej prepravy.
Prvý krok v tomto smere by mohli prestavovať bilaterálne dohody, napríklad dohoda s USA.
Z pôsobnosti smernice budú vyňaté prieskumné lety a malé spoločnosti produkujúce nízke emisie CO 2 .
Ciele v oblasti znižovanie emisií
Cieľ týkajúci sa zníženia emisií skleníkových plynov bude stanovený na základe ročných priemerných emisií leteckých spoločností za obdobie 2004 - 2006.
V prvej fáze (2012) budú emisie znížené o 3%, v druhej fáze o 5%.
Tento podiel však môže byť v budúcnosti upravený v rámci celkovej revízie ETS.
Peter LIESE EPP-ED DE Dokument: Zmena a doplnenie smernice 2008/87/ES tak, aby sa činnosti leteckej dopravy začlenili do systému obchodovania s emisnými kvótami skleníkových plynov v rámci Spoločenstva
Číslo: A6-0220/2008
Procedúra: Postup spolurozhodovania 2. čítanie Text návrhu správy: Zmena a doplnenie smernice 2003/87/ES tak, aby sa činnosti leteckej dopravy začlenili do systému obchodovania s emisnými kvótami skleníkových plynov v rámci Spoločenstva
-//EP//TEXT REPORT A6-2008-0220 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-003-SK DOC XML V0//SK
-//EP//TEXT IM-PRESS 20080624BRI32584 ITEM-005-SK DOC XML V0//SK
Energetika
Krok smerom k liberalizácii trhu s plynom
2008-07-03 - 11:40
Parlament bude hlasovať o legislatívnom balíku, ktorého cieľom je zaistiť správne fungovanie trhu EÚ s plynom, dosiahnuť jeho liberalizáciu, zabezpečiť bezpečnejšie dodávky tejto strategickej suroviny a umožniť konkurencieschopnejšie trhové správanie.
EP sa pritom vyslovil za dve možnosti - plné vlastnícke oddelenie dodávateľov plynu od plynovodných sietí, alebo za možnosť zachovania vlastníctva plynovodných sietí v rukách dodávateľov, pokiaľ by bolo zaručené ich nezávislé spravovanie.
Pôvodný návrh legislatívneho balíka z dielne Komisie poskytoval členským štátom dve navzájom odlišné možnosti: plné vlastnícke oddelenie (t.j. plné oddelenie dodávateľov plynu od vlastníctva plynovodných sietí, docielené predajom týchto sietí inému subjektu) alebo zachovanie výrobných aj plynovodných sietí v rámci jedného podniku, za podmienky, že prevádzkovanie týchto sietí by bolo prenechané inému, celkom samostatnému subjektu (ISO - independent system operator).
Osem členských štátov, vrátane Slovenska , následne navrhlo tzv. "tretiu cestu", podľa ktorej by prenosové siete zostali v rukách dodávateľov, v praxi by však spravovanie týchto sietí podliehalo takej štruktúre a pravidlám, ktoré by zaistili nezávislosť, hoci by nešlo o nezávislý subjekt (ITO - independent transmission operator).
Čo navrhuje EP
Správa EP, ktorú vypracoval poslanec Romano La RUSSA (UEN, IT), sa po zvážení navrhnutých možností vyslovuje za to, aby mali členské štáty na výber medzi prvou časťou návrhu Komisie (plným vlastníckym oddelením) , alebo ponechaním vlastníctva plynovodných sietí v rukách dodávateľov pri zavedení "nezávislých prevádzkovateľov prepravných sústav" (ITO), hoci ich právomoci si Parlament predstavuje inak, ako je stanovené v návrhu "tretej cesty".
Tú totiž EP v predloženej podobe odmietol, hoci sa ňou do veľkej miery inšpiroval.
O legislatívnom balíku budú poslanci hlasovať v prvom čítaní, následne sa k nemu musí vyjadriť Rada.
Ak členské štáty v Rade nebudú s postojom EP spokojné, bude nesledovať druhé čítanie.
Model ITO podporovaný Parlamentom
Model ITO podporovaný Parlamentom umožňuje plynárenským spoločnostiam, aby si ponechali vlastníctvo plynovodov, pričom ich operačnú nezávislosť má zaručovať poverený správca (ktorý bude zaisťovať dohľad nad majetkom prevádzkovateľa prepravných sústav); dozorná rada zodpovedná za prijímanie rozhodnutí, ktoré môžu mať značný vplyv na hodnotu majetku akcionárov (zložená zo zástupcov plynárenskej spoločnosti, členov zastupujúcich akcionárov tretích strán, zástupcov prevádzkovateľov prepravných sústav a povereného správcu); tzv. program zhody , ktorý stanoví opatrenia na zabránenie diskriminácii) a tzv. kontrolór zhody , ktorý bude zodpovedný za dohľad nad vykonávaním programu zhody.
Najneskôr do päť rokov po vstupe smernice do platnosti má Agentúra pre spoluprácu energetických regulačných orgánov predložiť správu, ktorá zhodnotí, či uvedené opatrenia skutočne zaistili nezávislosť prevádzkovateľov prepravných sústav.
Poslanci sa jednoznačne vyjadrili aj za to, aby kontrolu prepravných sústav nesmeli uskutočňovať tretie krajiny, ktoré nemajú s EÚ uzatvorenú medzinárodnú dohodu .
Dobré správy pre spotrebiteľov
Ďalšie návrhy EP sa týkajú opatrení na ochranu spotrebiteľov.
Poslanci sa domnievajú, že spotrebitelia by mali mať:
právo na bezplatné odstúpenie od zmluvy so svojim dodávateľom plynu
právo na kompenzáciu, pokiaľ nie sú splnené štandardy kvality služieb (ako napríklad oneskorené či nepresné fakturácie služieb)
prístup k informáciám o svojich právach prostredníctvom internetových stránok plynárenských spoločností
právo na aspoň štvrťročné informácie o aktuálnej spotrebe plynu a súvisiacich nákladoch
prístup k "inteligentným meračom" najneskôr do 10 rokov od vstupu smernice do platnosti
Pomoc pre sociálne slabé skupiny
Rovnako ako v prípade vnútorného trhu s elektrinou, aj tu sa poslanci zameriavajú na potreby sociálne slabých skupín.
Členské štáty by sa podľa ich názoru mali usilovať o zníženie nákladov na energie pre domácnosti s nízkymi príjmami, napríklad prostredníctvom cenového zvýhodnenia zákazníkov ohrozených energetickou chudobou, ktorou sa rozumie "situácia, v ktorej si domácnosti nemôžu dovoliť kúrenie mierou odporučenou Svetovou zdravotníckou organizáciou".
EP tiež presadzuje návrh, ktorý vnútroštátnym orgánom ukladá povinnosť zaviesť "vzorce výpočtu ceny, ktorá by s vyššou spotrebou narastala".
Povinnosti štátov
Súčasne sa zavedeným alternatívy k plnému vlastníckemu oddeleniu chcú poslanci vnútroštátnym orgánom zaviesť povinnosť:
zaistiť energetickú účinnosť a začleniť do prepravných sústav a distribučných sietí obnoviteľné zdroje (bioplyn)
udeľovať a spravovať prístup tretích strán k sústave, najmä prístup na trh pre nové hospodárske subjekty a producentov obnoviteľných energií
schvaľovať ročný investičný plán prevádzkovateľov plynovodov
stanovovať alebo schvaľovať sadzby za prístup k sieti
ukladať pokuty plynárenským spoločnostiam za nedodržanie ich povinností či za diskriminačné jednanie, a to až do výšky 10% ročného obratu
Regionálna spolupráca
Správa EP podporuje tiež ustanovenie, ktoré ukladá členským štátom povinnosť zaistiť, aby prevádzkovatelia prepravných sústav vlastnili jeden či viac integrovaných systémov na regionálnej úrovni, ktoré budú pokrývať niekoľko členských štátov, pokiaľ ide o prideľovanie kapacít a kontrolu bezpečnosti sietí.
Druhá správa balíku
Správa o podmienkach prístupu k plynárenským prepravným sústavám, ktorú vypracoval poslanec Atanas PAPARIZOV (PES, BG), sa týka technických opatrení na vytvoreniu technického regulačného rámca pre prístup k sústavám.
Atanas PAPARIZOV PSE BG Romano Maria LA RUSSA UEN IT Dokument: Podmienky prístupu do prepravných sietí pre zemný plyn
Číslo: A6-0253/2008
Procedúra: Postup spolurozhodovania 1. čítanie
Dokument: Vnútorný trh so zemným plynom
Číslo: A6-0257/2008
Procedúra: Postup spolurozhodovania 1. čítanie Text návrhu správy: Podmienky prístupu do prepravných sietí pre zemný plyn Text návrhu správy: Vnútorný trh so zemným plynom
-//EP//TEXT REPORT A6-2008-0253 0 NOT XML V0//SK
-//EP//TEXT REPORT A6-2008-0257 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-004-SK DOC XML V0//SK
-//EP//TEXT IM-PRESS 20080624BRI32584 ITEM-006-SK DOC XML V0//SK
Verejné zdravie
Europoslancov trápi detská obezita
2008-07-03 - 11:40
Podľa dostupných údajov žije v súčasnej dobe v EÚ viac než 22 miliónov detí s nadváhou a do roku 2010 sa podľa odhadov počet obéznych detí zvýši o 1,3 milióna.
EP preto bude hlasovať o nelegislatívnej správe, prostredníctvom ktorej navrhuje opatrenia na predchádzanie obezite, ako napr. jasné označovanie výrobkov, lepšiu stravu v školách a škôlkach, obmedzenie reklám na nezdravé potraviny a zníženie DPH na ovocie a zeleninu.
"Nadváha, obezita a choroby spojené so stravovaním začínajú v Európe dosahovať rozmery epidémie", uvádza nelegislatívna správa europoslanca Alessandra FOGLIETTYHO (UEN, IT), ktorá tiež uvádza, že podľa údajov svetovej zdravotníckej organizácie trpí viac než polovica európskej populácie nadváhou a približne 6% zdravotníckych výdavkov s obezitou priamo súvisí.
Nepriame výdavky sú však oveľa vyššie.
Obezita je jedným z najvýznamnejších európskych zdravotných problémov, keďže výrazne zvyšuje riziko chronických ochorení, akými sú napr. kardiovaskulárne ochorenia, určité druhy cukrovky a rakoviny.
Vzhľadom na to, že obezita je u detí priamo spojená s obezitou dospelých, mala by sa podľa EP Európska Komisia prednostne zaoberať práve týmto javom.
Vzdelávacie programy v školách by mali byť podľa EP zostavené tak, aby zabezpečili, že pohyb a zdravá výživa sa stanú pre deti samozrejmosťou.
Poslanci sa tiež domnievajú, že je potrebné zlepšiť kvalitatívne a nutričné štandardy potravín podávaných v škôlkach a školách, napríklad predajom čerstvého ovocia a zeleniny.
Vzdelávacie zariadenia by tiež mali podľa EP obmedziť predaj potravín s vysokým obsahom soli, cukru a tuku a s nízkou nutričnou hodnotou.
Poslanci sú za povinné označovanie potravín farebnými kódmi
Podľa EP sú úplné informácie na potravinárskych výrobkoch kľúčom k tomu, aby si spotrebitelia mohli vybrať najvhodnejší výrobok.
Poslanci preto vítajú návrh Komisie na revíziu smernice o nutričnom označovaní potravín, a zdôrazňujú, že takéto označenie musí byť viditeľné, jasné a pochopiteľné pre spotrebiteľa.
Tieto pravidlá by mali zahŕňať povinné označovanie výrobku na prednej strane, a to použitím farebných kódov, pričom nutričný obsah výrobku by sa mal podľa poslancov pre ľahšie porovnanie výrobkov uvádzať na množstve 100g/100ml.
Správa EP: treba obmedziť reklamy na nezdravé potraviny určené pre deti
Podľa EP by bolo vhodné zaviesť obmedzenia na reklamy propagujúce nezdravé potraviny, ktoré sú zamerané na deti.
To by sa malo týkať aj nových médií, akými sú on-line hry či textové správy.
Potravinársky priemysel by sa navyše podľa názoru poslancov mohol oveľa viac usilovať o zmiernenie problému nadváhy a obezity, napríklad predajom menších porcií.
Celoeurópsky zákaz trans-izomerov mastných kyselín
Správa napokon vyzýva k celoeurópskemu zákazu trans-izomerov mastných kyselín, pričom argumentuje najnovšími vedeckými poznatkami, podľa ktorých je nadmerná konzumácia týchto látok (viac než 2% celkového energetického príjmu) priamo spojená s nárastom rizika vzniku kardiovaskulárnych chorôb.
Nižšia sadzba DPH na ovocie a zeleninu
Poslanci v neposlednom rade tiež vyzývajú členské štáty, aby zaviedli nižšiu sadzbu DPH na ovocie a zeleninu, a pripomínajú, že právo EÚ takéto zníženie umožňuje.
Alessandro FOGLIETTA UEN IT Dokument: Biela kniha týkajúca sa zdravia o výžive, nadváhe a obezite
Číslo: A6-0256/2008
Procedúra: Iniciatívna správa
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-005-SK DOC XML V0//SK
-//EP//TEXT IM-PRESS 20080624BRI32584 ITEM-007-SK DOC XML V0//SK
Poľnohospodárstvo
Poslanci požadujú zákaz klonovania zvierat pre potravinárske účely
2008-07-03 - 11:40
Poslanci predložia ústnu otázku Európskej komisii a následne prijmú spoločné uznesenie k problematike klonovania zvierat určených pre potravinárske spracovanie.
Pripravený text vyzýva na zákaz takéhoto klonovania v EÚ, ako aj na embargo na dovoz klonovaných zvierat, ich potomkov a tiež na produkty vyrobené z takýchto zdrojov.
Text ústnej interpelácie určenej Komisii, ako aj text pripraveného uznesenia, poukazujú na výhrady predostreté viacerými európskymi expertnými skupinami, ktoré poukázali na zdravotné riziká využívania klonovaných zvierat v potravinárskom priemysle.
Na túto problematiku poukázala v januári 2008 aj Európska agentúra pre bezpečnosť potravín (EFSA) a Európska skupina pre etiku, ktorá uviedla, že zdravotné problémy a tiež vysoká miera utrpenia klonovaných zvierat ukazujú etickú spornosť využívania takýchto praktík.
Poslanci preto požadujú, aby bolo v EÚ zakázané klonovanie zvierat určených pre potravinárske spracovanie; chov klonovaných zvierat a ich potomkov; predaj a dovoz mäsa a mliečnych výrobkov vyrobených z klonovaných zvierat a ich potomkov, ako aj dovoz samotných klonovaných zvierat, ich potomkov, spermií a embryí.
Text uznesenia v tejto súvislosti tiež uvádza, že Smernica 98/58/ES o ochrane poľnohospodársky chovaných zvierat výslovne zakazuje prirodzené aj umelé postupy, ktoré by mohli spôsobovať utrpenie či zranenie chovaných zvierat a poukazuje na to, že klonovanie výrazne znižuje genetickú rôznosť chovaných zvierat a zvyšuje nebezpečenstvo rôznych chorôb v celých stádach.
Mohlo by teda podľa EP vážne poškodiť reputáciu európskeho poľnohospodárskeho modelu, ktorý je založený na kvalitných výrobkoch, rešpektovaní dobrých životných podmienok chovaných zvierat a environmentálnych princípoch.
V súčasnej dobe sa v Európe ani vo svete nepredávajú žiadne výrobky z klonovaných zvierat, odborníci však uvádzajú, že by sa na trhoch mohli objaviť už do roku 2010.
Moratórium na predaj produktov z klonovaných zvierat bolo v USA zavedené v roku 2001, Americká správa pre potraviny a lieky však toto rozhodnutie v januári 2008 napadla s tým, že mäso a mliečne výrobky z klonovaného hovädzieho dobytka, ošípaných a oviec a ich potomkov sú podľa jej názoru rovnako spoľahlivé, ako produkty vyrobené zo zvierat chovaných tradičným spôsobom.
Neil PARISH EPP-ED GB Procedúra: Otázka na ústnu odpoveď
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-006-SK DOC XML V0//SK
-//EP//TEXT IM-PRESS 20080624BRI32584 ITEM-008-SK DOC XML V0//SK
Hospodárska a menová únia
Poslanci oceňujú aktivity ECB za rok 2007
2008-07-03 - 11:40
Poslanci budú hlasovať o výročnej správe Európskej centrálnej banky za rok 2007, pričom v navrhovanom texte hodnotia jej aktivity za toto obdobie veľmi pozitívne.
Parlament uvádza, že ECB odviedla vynikajúcu prácu pri riešení nepokojov na finančných trhoch a žiada ju, aby naďalej sledovala vývoj výmenných kurzov a v prípade potreby prijala nevyhnutné opatrenia.
Rozprava o tejto téme prebehne v stredu 9. júla za prítomnosti predsedu ECB Jeana-Clauda Tricheta.
Vo výročnej správe o činnosti ECB za rok 2007, ktorú vypracoval poslanec Olle SCHMIDT (ALDE, SV), zdôrazňuje Parlament vynikajúcu prácu tejto inštitúcie pri riešení nepokojov na finančných trhoch vyvolaných americkou hypotekárnou krízou a uvádza, že vďaka jej intervenciám sa podarilo stabilizovať krátkodobé úrokové sadzby, čo podľa EP znovu potvrdzuje zmysel spoločnej menovej politiky.
Parlament pripomína, že Zmluva o ES rozlišuje medzi cieľmi ECB, ktorými sú cenová stabilita na jednej strane a podpora všeobecných hospodárskych politík na strane druhej a uznáva plnú nezávislosť ECB pri ich plnení.
V súvislosti so zhodnocovaním eura, predovšetkým vo vzťahu k americkému doláru, Parlament pripomína, že veľké a rýchle zmeny výmenného kurzu eura by nemali sťažiť schopnosť ECB určovať menovú politiku v situácii, ak by bolo euro zdrojom inflácie, alebo naopak, skomplikovalo perspektívy rastu v štátoch závislých na vývoze.
Žiada preto ECB, aby tento vývoj sledovala a v prípade nutnosti zasiahla.
Poslanci v správe súhlasia, že najvhodnejším spôsobom na dosahovanie cenovej stability je dvojpilierový systém založený na analýze peňažného agregátu M3, a ECB v tejto súvislosti vyzývajú, aby vykonala opatrenia smerujúce k priebežnému zdokonaľovaniu tohto systému.
EP tiež zdôrazňuje, že riziká asymetrického hospodárskeho vývoja v eurozóne by sa mohli zvýšiť s rozširovaním počtu jej členov narastaním rozdielov vyspelosti ich ekonomík, v súvislosti s čím žiada všetky členské štáty, aby plne rešpektovali kritéria Paktu o stabilite a raste a plnili maastrichtské kritéria.
V záujme udržania stability na finančných trhoch je podľa EP potrebná spolupráca medzi centrálnymi bankami a orgánmi dohľadu, ako aj vytvorenie európskeho rámca pre finančný dohľad, s úzkym zapojením ECB.
Vzhľadom na to, že sa očakáva zvýšenie počtu guvernérov ECB od 1. januára 2009 nad súčasných 15, poslanci vyzývajú ECB, aby predložila svoje návrhy na reformovanie štruktúry Rady guvernérov.
Pripomínajú tiež nutnosť väčšej transparentnosti.
Olle SCHMIDT ALDE SE Dokument: Výročná správa ECB za rok 2007
Číslo: A6-0241/2008
Procedúra: Iniciatívna správa Text návrhu správy: Výročná správa ECB za rok 2007
-//EP//TEXT REPORT A6-2008-0241 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-007-SK DOC XML V0//SK
-//EP//TEXT IM-PRESS 20080624BRI32584 ITEM-009-SK DOC XML V0//SK
Petície
Environmentálne riziká plynovodu Nord Stream
2008-07-03 - 11:40
Plán na vybudovanie plynovodu Nord Stream v Baltskom mori je len jedným z viacerých projektov, ktorých cieľom je uspokojiť v EÚ dopyt po energii.
Podľa iniciatívnej správy, o ktorej budú poslanci hlasovať na nadchádzajúcom plenárnom zasadnutí, by však mal byť preskúmaný dopad tohto plynovodu na životné prostredie.
Poslanci tiež žiadajú, aby EÚ hrala významnejšiu úlohu pri dohľade nad celým plánovaným projektom.
Podmorský plynovod Nord Stream je jedným z projektov transeurópskej energetickej siete.
Vzhľadom na to, že zaistí priame spojenie medzi Ruskom a Nemeckom, podľa slov parlamentného spravodajcu Marcina LIBICKIHO (UEN, PL) ide o "projekt európskeho záujmu, ktorý bude schopný zaistiť budúce energetické potreby Únie".
Pokiaľ však budú zistené prípadné riziká pre životné prostredie v oblasti Baltského mora, poslanci žiadajú Komisiu a členské štáty, aby použili všetky právne prostriedky na to, aby výstavbe plynovodu zabránili.
Správa je reakciou na petície, ktoré predložili Parlamentu poľské a litovské organizácie zamerané na ochranu životného prostredia.
Tie sa domnievajú, že výstavba plynovodu by mohla ohroziť ekosystémy na pobreží Baltského mora.
Poslanci upozorňujú, že navrhovaný plynovod by bol najdlhším dvojkanálovým podmorským plynovodom na svete, ktorý by bol zároveň umiestnený v najmenšej hĺbke, a že by tak mohlo s vysokou pravdepodobnosťou dôjsť k jeho poškodeniu.
Spoločnosť Nord Stream by preto bola zodpovedná za poskytovanie náhrady za akékoľvek poškodenie životného prostredia.
EP ďalej zdôrazňuje, že ohroziť prostredie Baltského mora, ako aj životy ľudí, by mohla práve práca na stavbe plynovodu v blízkosti starej munície, ktorá je v Baltskom mori potopená od konca druhej svetovej vojny.
Približne 80 000 ton munície nachádzajúcej sa na dne mora obsahuje toxické látky ako napr. yperit, sírový yperyt, dusíkový yperit, lewisit, látky clark I a clark II či adamzit.
EP preto požaduje, aby sa začalo plne nezávislé posúdenie dopadu projektu na životné prostredie, so súhlasom všetkých prímorských štátov.
Poslanci zdôrazňujú, že tzv. Dohoda o posudzovaní vplyvov presahujúcich hranie štátov na životné prostredie z roku 1991 (Dohoda z Espoo) vyžaduje zváženie ďalších alternatív, kvôli čomu považujú za potrebné posúdiť možnosť viesť plynovod po zemi, konkrétne po povrchu území členských štátov EÚ.
Gazprom a prístup na trh s plynom
Poslanci tiež naliehavo žiadajú Komisiu, aby zabránila spoločnosti Gazprom, ktorá je majoritným vlastníkom spoločnosti Nord Stream AG, v získaní dominantného postavenia na trhoch EÚ so zemným plynom, ak spoločnostiam z Únii nezaručí recipročné práva pre vstup na ruský energetický trh.
EP tiež vyjadruje poľutovanie v súvislosti s okrajovou úlohou EÚ v celom projekte a podotýka, že "väčšie zapojenie Únie by znížilo neistotu, ktorú pociťuje väčšina členských štátov v súvislosti s projektom Nord Stream".
Aby bolo možné adekvátne reagovať na otázky environmentálnej a geopolitickej bezpečnosti spojené s týmto projektom, Európska komisia by mala podľa správy EP zriadiť príslušnú funkciu, ktorá by sa zaoberala súčasnými a budúcimi projektmi a ktorá by spadala do oblasti právomoci vysokého predstaviteľa Únie pre zahraničné veci a bezpečnostnú politiku a podpredsedu Komisie.
Marcin LIBICKI UEN PL Dokument: Environmentálny vplyv plánovaného plynovodu v Baltskom mori, ktorý má prepojiť Rusko a Nemecko
Číslo: A6-0225/2008
Procedúra: Iniciatívna správa Text návrhu správy: Environmentálny vplyv plánovaného plynovodu v Baltskom mori, ktorý má prepojiť Rusko a Nemecko
-//EP//TEXT REPORT A6-2008-0225 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-008-SK DOC XML V0//SK
-//EP//TEXT IM-PRESS 20080624BRI32584 ITEM-010-SK DOC XML V0//SK
Rozšírenie
Predpoklady pre rozširovanie EÚ
2008-07-03 - 11:40
Poslanci EP budú hlasovať o nelegislatívnej správe týkajúcej sa stratégie rozširovania EÚ.
Jej text potvrdzuje "pevný záväzok EÚ voči krajinám, s ktorými boli začaté prístupové rokovania, aj voči krajinám, ktorým bola jednoznačne priznaná nádej na členstvo", poslanci však súčasne podotýkajú, že ďalšie rozširovanie bude vyžadovať stabilnejšiu demokratickú podporu zo strany európskych občanov a posilnenie účinnosti európskych inštitúcií.
Iniciatívna správa poslanca Elmara BROKA (EPP-ED, DE) uvádza, že predchádzajúce rozšírenie bolo veľmi úspešné a mali z neho prospech tak staré, ako aj nové členské krajiny.
Text súčasne pripomína, že po každom rozšírení musí nasledovať obdobie konsolidácie a politického sústredenia, ktoré zaručí ďalšie účinné fungovanie Únie.
Správa upozorňuje, že proces rozširovania môže byť úspešný len vtedy, ak bude existovať jasná a trvalá podpora pre pristúpenie zo strany kandidátskych krajín.
EP sa preto domnieva, že by mala byť zavedená účinnejšia komunikačná politika v oblasti rozširovania EÚ, a pripomína vládam a parlamentom členských krajín, že je ich povinnosťou zoznámiť občanov svojich krajín s pozitívnymi dôsledkami rozširovania.
S ohľadom na budúce rozširovanie EÚ by podľa správy mala Únia usilovať o posilnenie svojej integračnej kapacity.
Aj keď sa správa výslovne nezmieňuje o Lisabonskej zmluve, pripomína nutnosť vykonať potrebné vnútorné reformy, ktoré umožnia posilniť účinnosť EÚ, upevniť sociálnu súdržnosť a demokratickú zodpovednosť.
Poslanci sú presvedčení, že všetky kandidátske krajiny musia pred vstupom do Únie najskôr vyriešiť svoje vnútorné problémy, najmä pokiaľ ide o ústavné a územné otázky.
Správa definuje aj pojem "integračná kapacita", a to na základe viacerých aspektov: pristúpenie nového štátu musí byť prínosom pre dosiahnutie cieľov EÚ a teda nesmie tieto ciele poškodzovať; kandidátske krajiny musia mať účinne fungujúce inštitúcie a zodpovedajúce finančné prostriedky; a musia byť zavedené komunikačné stratégie, ktoré umožnia informovať verejnosť o dôsledkoch rozšírenia.
EP ďalej zdôrazňuje, že účasť tej-ktorej krajiny na susedskej politike nepredstavuje náhradu za pristúpenie, ani etapu, ktorá musí nevyhnutne viesť k rozšíreniu Únie o danú krajinu.
Poslanci sa zároveň domnievajú, že je potrebné zmenšiť rozdiel medzi európskou politikou susedstva a politikou rozširovania Únie.
EÚ by preto podľa správy mala vytvoriť priestor založený na spoločných politikách, najmä v oblasti demokracie, ľudských práv a zásad právneho štátu, a mala by tiež podporiť nedávny návrh Poľska a Švédska na obnovenie barcelonského procesu a posilnenie regionálnej spolupráce s krajinami oblasti Čierneho mora.
Elmar BROK EPP-ED DE Dokument: Strategický dokument Komisie o rozšírení
Číslo: A6-0266/2008
Procedúra: Iniciatívna správa Text návrhu správy: Strategický dokument Komisie o rozšírení
-//EP//TEXT REPORT A6-2008-0266 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-009-SK DOC XML V0//SK
-//EP//TEXT IM-PRESS 20080624BRI32584 ITEM-011-SK DOC XML V0//SK
Vonkajšie vzťahy
Interpelácia o situácii palestínskych väzňov v izraelských väzniciach
2008-07-03 - 11:40
Poslanci EP položia Rade a Komisii otázku na ústne zodpovedanie týkajúcu sa Palestínčanov zadržiavaných v izraelských väzniciach.
Poukazujú pritom na skutočnosť, že Izrael často porušuje medzinárodné právo a s väznenými Palestínčanmi, vrátane detí, zachádza ponižujúcim spôsobom, hraničiacim s mučením.
Parlament následne k tejto otázke prijme spoločné uznesenie.
Poslanci v predloženej otázke pripomínajú, že podľa správy OSN o stave ľudských práv na palestínskych územiach bolo od roku 1967 uväznených 700 000 Palestínčanov.
V súčasnej dobe sa v izraelských väzniciach nachádza približne 11 000 osôb, z nich 376 zadržaných tvoria deti, 118 ženy, 44 členov Palestínskej zákonodarnej rady a asi 800 administratívne zadržaných osôb.
Na konci januára 2008 zadržali izraelské orgány na základe administratívneho rozhodnutia 813 Palestínčanov.
Tieto osoby môžu byť pritom zadržiavané po dobu 6 mesiacov, ktorá sa dá opakovane predĺžiť.
Keďže medzinárodné právo umožňuje týmto spôsobom preventívne zdržiavať osoby ohrozujúce štátnu bezpečnosť, poslanci zdôrazňujú, že Izrael nikdy kritériá "štátnej bezpečnosti" nedefinoval a preto pri zadržiavaní osôb na základe administratívneho rozhodnutia porušuje podmienky medzinárodného práva .
Ďalším ustanovením medzinárodného práva, ktoré podľa poslancov Izrael porušuje, je väznenie palestínskych väzňov na izraelskom území, čím bráni návštevám ich rodinných príslušníkov.
Poslanci tiež upozorňujú na situáciu zadržiavaných detí, ktorých trestné stíhanie vykonávajú obvykle rovnaké orgány, ako v prípade dospelých.
To je podľa EP úplne v rozpore s Dohodou OSN o právach dieťaťa, ktorá v Izraeli vstúpila do platnosti v roku 1991 a ktorú Izrael odmieta uplatňovať na palestínskych územiach.
Vzhľadom na uvedené skutočnosti sa poslanci Rady a Komisie budú pýtať, či majú informácie o spomenutých prípadoch porušovania medzinárodného práva, a na to, aké kroky sa chystajú podniknúť s cieľom primäť Izrael k náprave tejto situácie.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-010-SK DOC XML V0//SK
-//EP//TEXT IM-PRESS 20080624BRI32584 ITEM-012-SK DOC XML V0//SK
Vonkajšie vzťahy
Uznesenie o situácii v Zimbabwe
2008-07-03 - 11:40
Poslanci EP budú hlasovať o spoločnom uznesení o situácii v Zimbabwe.
V jeho návrhu uvádzajú, že vláda národnej jednoty by mohla napomôcť zmierniť napätú situáciu panujúcu v krajine od začiatku volebnej kampane a zdôrazňujú, že by mala mať právomoc usporiadať nové prezidentské voľby.
Uznesenie tiež vyzýva na sprísnenie sankcií voči členom Mugabeho režimu.
Vláda národnej jednoty, ktorú by tvorili členovia strany MDC, strany Morgana Tsvangiraiho a členovia ZANU-PF, by mohla podľa EP prispieť k stabilizácii ekonomiky, vyriešiť humanitárnu krízu, vypracovať novú ústavu a vytvoriť vhodné podmienky pre usporiadanie nových prezidentských volieb.
Poslanci v navrhovanom uznesení vyzývajú Roberta Mugabeho, aby zrušil všetky obmedzenia na dodávky pomoci humanitárnymi organizáciami a súčasne vyzývajú Európsku úniu, aby poskytovala svoju pomoc prostredníctvom medzinárodných mimovládnych organizácií a nie prostredníctvom centrálnych úradov.
Poslanci ďalej prostredníctvom uznesenia žiadajú Radu, aby v prípade, že nebudú akceptované intervencie Juhoafrického rozvojového spoločenstva a nebude ukončené vládou podnecované násilie, posilnila sankcie proti členom Mugabeho režimu a ďalším osobám zodpovedným za vážne prípady porušovania ľudských práv a aby urobila všetko pre prijatie sankcií na úrovni OSN, vrátane embarga na dovoz zbraní.
Členské štáty EÚ by podľa EP mali odmietnuť medzinárodné uznanie v prípade, že Robert Mugabe bude vymenovaný za prezidenta na ďalšie obdobie.
Čínu a Líbyu poslanci v uznesení žiadajú, aby ukončili svoju podporu Mugabeho režimu.
Druhé kolo prezidentských volieb sa konalo 27. júna 2008 a Robert Mugabe bol jediným kandidátom.
Volební pozorovatelia z Juhoafrického rozvojového spoločenstva a Panafrického parlamentu volebný proces odsúdili.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-011-SK DOC XML V0//SK
-//EP//TEXT IM-PRESS 20080624BRI32584 ITEM-013-SK DOC XML V0//SK
Inštitúcie
Vyhlásenie Rady - Program francúzskeho predsedníctva
2008-07-03 - 11:40
Júlom 2008 sa začína nové predsedníctvo v Rade EÚ, ktorého sa ujme jedna zo zakladajúcich členských krajín Únie, Francúzsko.
Poslanci EP si preto počas zasadnutia Parlamentu v Štrasburgu vypočujú vyhlásenie francúzskeho prezidenta Nicolasa Sarkozyho, ktorý ich oboznámi s programom jeho krajiny pre smerovanie európskej politiky na nasledujúcich šesť mesiacov.
Vzhľadom na situáciu po nedávnom odmietnutí Lisabonskej zmluvy írskymi občanmi v referende označilo Francúzsko za svoju hlavnú prioritu vyriešenie kľúčovej otázky ďalšieho vývoja v EÚ.
Zvláštnu pozornosť chce francúzske predsedníctvo okrem tejto problematiky venovať aj otázkam imigrácie, klimatických zmien, poľnohospodárskej politike, energetike, posilneniu obrannej a bezpečnostnej politiky EÚ, a tiež posilňovaniu Stredomorskej únie.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//SK
-//EP//TEXT IM-PRESS 20080624BRI32584 ITEM-012-SK DOC XML V0//SK
-//EP//TEXT IM-PRESS 20080624BRI32584 ITEM-COVER-SK DOC XML V0//SK
-//EP//TEXT IM-PRESS 20080624BRI32584 ITEM-001-SK DOC XML V0//SK
-//EP//TEXT IM-PRESS 20080624BRI32584 ITEM-002-SK DOC XML V0//SK
-//EP//TEXT IM-PRESS 20080624BRI32584 ITEM-003-SK DOC XML V0//SK
-//EP//TEXT IM-PRESS 20080624BRI32584 ITEM-004-SK DOC XML V0//SK
-//EP//TEXT IM-PRESS 20080624BRI32584 ITEM-005-SK DOC XML V0//SK
-//EP//TEXT IM-PRESS 20080624BRI32584 ITEM-006-SK DOC XML V0//SK
-//EP//TEXT IM-PRESS 20080624BRI32584 ITEM-007-SK DOC XML V0//SK
-//EP//TEXT IM-PRESS 20080624BRI32584 ITEM-008-SK DOC XML V0//SK
-//EP//TEXT IM-PRESS 20080624BRI32584 ITEM-009-SK DOC XML V0//SK
-//EP//TEXT IM-PRESS 20080624BRI32584 ITEM-010-SK DOC XML V0//SK
-//EP//TEXT IM-PRESS 20080624BRI32584 ITEM-011-SK DOC XML V0//SK
-//EP//TEXT IM-PRESS 20080624BRI32584 ITEM-012-SK DOC XML V0//SK
-//EP//TEXT IM-PRESS 20080624BRI32584 ITEM-013-SK DOC XML V0//SK
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080624BRI32584 ITEM-COVER-SK DOC XML V0//SK
-//EP//TEXT IM-PRESS 20080624BRI32584 ITEM-001-SK DOC XML V0//SK
-//EP//TEXT IM-PRESS 20080624BRI32584 ITEM-002-SK DOC XML V0//SK
-//EP//TEXT IM-PRESS 20080624BRI32584 ITEM-003-SK DOC XML V0//SK
-//EP//TEXT IM-PRESS 20080624BRI32584 ITEM-004-SK DOC XML V0//SK
-//EP//TEXT IM-PRESS 20080624BRI32584 ITEM-005-SK DOC XML V0//SK
-//EP//TEXT IM-PRESS 20080624BRI32584 ITEM-006-SK DOC XML V0//SK
-//EP//TEXT IM-PRESS 20080624BRI32584 ITEM-007-SK DOC XML V0//SK
-//EP//TEXT IM-PRESS 20080624BRI32584 ITEM-008-SK DOC XML V0//SK
-//EP//TEXT IM-PRESS 20080624BRI32584 ITEM-009-SK DOC XML V0//SK
-//EP//TEXT IM-PRESS 20080624BRI32584 ITEM-010-SK DOC XML V0//SK
-//EP//TEXT IM-PRESS 20080624BRI32584 ITEM-011-SK DOC XML V0//SK
-//EP//TEXT IM-PRESS 20080624BRI32584 ITEM-012-SK DOC XML V0//SK
-//EP//TEXT IM-PRESS 20080624BRI32584 ITEM-013-SK DOC XML V0//SK
