Odpoveď pána Barniera v mene Komisie
(21. decembra 2011)
Komisia súhlasí s tým, že účinné a odstrašujúce sankcie sú kľúčom k zabezpečeniu toho, aby banky a finančné inštitúcie dodržiavali pravidlá, ktoré im uložila Európska únia a vnútroštátni zákonodarcovia, s cieľom dosiahnuť stabilný finančný sektor v prospech reálneho hospodárstva Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov.
Posilňovanie sankčných režimov v odvetví finančných služieb.
KOM (2010) 716 v konečnom znení z 8. decembra 2010. .
V júli 2011 Komisia predložila návrh o dohľade nad bankami a inými úverovými inštitúciami, ktorým sa zároveň zavádzajú posilnené ustanovenia o administratívnych sankciách a správe a riadení podnikov.
Zabezpečil by sa tým dostatočne odstrašujúci účinok, a teda lepšie predchádzanie zneužívania zo strany bankových inštitúcií a ich riadiacich pracovníkov.
Podľa tohto návrhu budú mať vnútroštátne orgány vo všetkých členských štátoch právomoc uplatňovať prísnejšie administratívne sankcie vrátane dočasného zákazu voči akejkoľvek osobe, ktorá je zodpovedná za porušenie predpisov, vykonávať funkcie v bankových inštitúciách a uloženia pokút, ktoré vo veľkej miere presahujú výhody vyplývajúce z porušenia predpisov.
Keď nie je možné tieto výhody vypočítať, pokuty môžu dosiahnuť 10 % z celkového ročného obratu príslušnej inštitúcie alebo 5 miliónov, ak sa zistí, že zodpovedný je jednotlivec.
Trestnoprávne sankcie môžu mať takisto významný odstrašujúci účinok najmä na jednotlivcov, a preto môžu byť v niektorých prípadoch vhodné.
Vo vnútroštátnych právnych predpisoch sa niektoré závažné podvodné správanie už považuje za trestný čin.
Vymedzenie skutkovej podstaty trestných činov sa vo vnútroštátnom práve odlišuje a nie vo všetkých členských štátoch sa trestný zákon vzťahuje na všetky formy závažnej trestnej činnosti.
Preto opatrenia trestného práva EÚ môžu priniesť významnú pridanú hodnotu a vyslať dôrazný spoločný odradzujúci signál.
Zmluva stanovuje pre Úniu nové právomoci v oblasti trestného práva.
Komisia stanovila zásady, ktorými sa bude riadiť pri využívaní nových právnych základov uvedených v nedávnom oznámení Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Smerom k politike EÚ v oblasti trestného práva: zabezpečenie účinnej realizácie politík EÚ prostredníctvom trestného práva (KOM (2001) 573, konečné znenie z 20. septembra 2011. .
V prvom návrhu predloženom na základe článku 83 ods. 2 ZFEÚ Komisia predložila návrh smernice o trestnoprávnych sankciách za zneužívanie trhu Návrh smernice Európskeho parlamentu a Rady o trestných sankciách za obchodovanie s využitím dôverných informácií a manipuláciu s trhom, KOM (2011) 654 v konečnom znení z 20. októbra 2011. .
Komisia dôkladne posúdi, či je potrebné prijať podobné opatrenia v ostatných oblastiach finančných služieb.
