16.3.2011 B7-0192/2011 NÁVRH UZNESENIA predložený v súlade s článkom 120 rokovacieho poriadku
o kovoch vzácnych zemín
Silvia-Adriana Ţicău
,
Teresa Riera Madurell
,
Bernd Lange
,
Karl-Heinz Florenz
,
Paul Rübig
PE459.737v01-00 B7‑0192/2011 Návrh uznesenia Európskeho parlamentu o kovoch vzácnych zemín
Európsky parlament ,
– so zreteľom na otázky na ústne zodpovedanie O–000036/2011 , O–000043/2011 a O–000041/2011 ,
– so zreteľom na správu o priemyselnej politike vo veku globalizácie ( 2010/2095(INI) ),
– so zreteľom na článok 120 rokovacieho poriadku,
A. keďže kovy vzácnych zemín sa využívajú pri výrobe monitorov, mobilných telefónov a ďalších zariadení každodennej potreby a keďže sú nevyhnutné pri výrobe vysokovýkonných permanentných magnetov, ktoré sa využívajú vo veterných turbínach, elektrických vozidlách, katalyzátoroch v autách, elektrických obvodoch, optických vláknach a vysokoteplotných supravodičoch,
B. keďže EÚ je v plnej miere závislá od dovozu surovín a keďže dopyt po surovinách sa bude odvíjať od budúceho rozvoja v krajinách s rýchlo sa rozvíjajúcim hospodárstvom a od rýchleho šírenia kľúčových technológií,
C. keďže na rozdiel od elektrickej energie sa so surovinami a kovmi vzácnych zemín obchoduje v celosvetovom meradle, trhy s určitými surovinami a kovmi vzácnych zemín sú menej transparentné a objemy, s ktorými sa obchoduje, sú veľmi nízke v porovnaní s objemami iných surovín,
D. keďže ťažba, rafinácia a recyklácia kovov vzácnych zemín môžu mať závažné dôsledky na životné prostredie, pokiaľ sa nevykonávajú správne,
1. vyzýva Komisiu, aby brala do úvahy vývoj na trhu a technický rozvoj a pravidelne aktualizovala zoznam surovín;
2. vyzýva Komisiu a členské štáty, aby svoje úsilie zamerali na náležitú recykláciu kovov vzácnych zemín.
