A6-0030/2008
4.2.2008
*
SPRÁVA
o návrhu smernice Rady, ktorou sa mení a dopĺňa smernica 2003/96/ES, pokiaľ ide o úpravu osobitného daňového režimu pre plynový olej, ktorý sa používa ako motorové palivo na komerčné účely, a koordináciu zdaňovania bezolovnatého benzínu a plynového oleja používaných ako motorové palivo
(KOM(2007)0052 – C6‑0109/2007 – 2007/0023(CNS))
Výbor pre hospodárske a menové veci
Spravodajca:
Olle Schmidt
PE 394.151v03-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................18
POSTUP...................................................................................................................................19
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Rady, ktorou sa mení a dopĺňa smernica 2003/96/ES, pokiaľ ide o úpravu osobitného daňového režimu pre plynový olej, ktorý sa používa ako motorové palivo na komerčné účely, a koordináciu zdaňovania bezolovnatého benzínu a plynového oleja používaných ako motorové palivo
( KOM(2007)0052 – C6‑0109/2007 – 2007/0023(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2007)0052 ),
– so zreteľom na článok 93 Zmluvy o ES, v súlade s ktorým Rada konzultovala s Európskym parlamentom ( C6‑0109/2007 ),
– so zreteľom na článok 51 rokovacieho poriadku,
– so zreteľom na správu Výboru pre hospodárske a menové veci ( A6‑0030/2008 ),
1. schvaľuje zmenený a doplnený návrh Komisie;
2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
ODÔVODNENIE 4
(4) Kým palivo predstavuje veľkú časť prevádzkových nákladov podniku cestnej nákladnej dopravy, v úrovní zdaňovania, ktoré členské štáty uplatňujú na plynový olej, možno pozorovať veľké rozdiely.
Tieto rozdiely vedú k tankovacej turistike a deformácii hospodárskej súťaže.
Posilnenou aproximáciou úrovne zdaňovania uplatňovanej na komerčný plynový olej na úrovni Spoločenstva by sa riešil problém nekalej konkurencie účinným spôsobom a nakoniec by viedol k lepšiemu fungovaniu vnútorného trhu a k zníženiu poškodzovania životného prostredia.
(4) Kým palivo predstavuje veľkú časť prevádzkových nákladov podniku cestnej nákladnej dopravy, v úrovní zdaňovania, ktoré členské štáty uplatňujú na plynový olej, možno pozorovať veľké rozdiely.
Tieto rozdiely môžu viesť k tankovacej turistike a deformácii hospodárskej súťaže v prihraničných regiónoch .
Posilnenou aproximáciou úrovne zdaňovania uplatňovanej na komerčný plynový olej na úrovni Spoločenstva by sa riešil problém nekalej konkurencie účinným spôsobom a nakoniec by viedol k lepšiemu fungovaniu vnútorného trhu a k zníženiu poškodzovania životného prostredia.
Pri aproximácii sadzieb spotrebnej dane by sa mali zohľadniť aj vplyvy inflácie a potreba posilnenia konkurencieschopnosti Európskej únie.
Malo by sa zdôrazniť, že harmonizácia sadzieb spotrebnej dane z bezolovnatého benzínu a plynového oleja by nemala viesť k neprimeraným požiadavkám na tie členské štáty, ktoré majú v iných odvetviach prísnu fiškálnu politiku a ktoré sa zaviazali k prísnym protiinflačným opatreniam.
Odôvodnenie
S ďalším rozširovaním eurozóny by sa mal zrevidovať súčasný postup, ktorý je škodlivý najmä preto, že kandidátske krajiny sú povinné zvyšovať sadzby svojich spotrebných daní.
Táto požiadavka sťažuje príslušným členským štátom plnenie inflačného kritéria, ktoré je nevyhnutným predpokladom členstva v eurozóne.
Pozmeňujúci a doplňujúci návrh
2
ODÔVODNENIE 6
(6) Z hľadiska ochrany životného prostredia sa v tejto etape zdá byť vhodné stanoviť rovnaké minimálne úrovne zdaňovania pre bezolovnatý benzín a plynový olej.
Neexistujú platné dôvody na stanovenie nižšej vnútroštátnej úrovne zdaňovania pre nekomerčný plynový olej a bezolovnatý benzín, ako je vnútroštátna úroveň zdaňovania platná pre komerčný plynový olej.
Členským štátom, ktoré rozlišujú medzi komerčným a nekomerčným používaním plynového oleja ako pohonnej hmoty, by sa preto malo vysvetliť, že vnútroštátna úroveň zdaňovania nekomerčného používania plynového oleja, ktorý sa používa ako pohonná látka, nesmie byť nižšia, než vnútroštátna úroveň zdaňovania, ktorú daný členský štát uplatňuje na komerčný plynový olej.
To isté by malo platiť pre vzťah medzi bezolovnatým benzínom a komerčným plynovým olejom používaným ako pohonná hmota.
(6) Z hľadiska ochrany životného prostredia sa v tejto etape zdá byť vhodné stanoviť rovnaké minimálne úrovne zdaňovania pre bezolovnatý benzín a plynový olej.
Neexistujú opodstatnené dôvody na stanovenie nižšej vnútroštátnej úrovne zdaňovania pre nekomerčný plynový olej a bezolovnatý benzín, ako je vnútroštátna úroveň zdaňovania platná pre komerčný plynový olej.
Členským štátom, ktoré rozlišujú medzi komerčným a nekomerčným používaním plynového oleja ako pohonnej hmoty, by sa preto malo vysvetliť, že vnútroštátna úroveň zdaňovania nekomerčného používania plynového oleja, ktorý sa používa ako pohonná látka, nesmie byť nižšia, než vnútroštátna úroveň zdaňovania, ktorú daný členský štát uplatňuje na komerčný plynový olej , pričom to však nesmie mať nepriaznivý vplyv na používateľa nekomerčného plynového oleja .
To isté by malo platiť pre vzťah medzi bezolovnatým benzínom a komerčným plynovým olejom používaným ako pohonná hmota.
Odôvodnenie
Týmto pozmeňujúcim a doplňujúcim návrhom sa zdôrazňuje význam prepojenia sadzieb spotrebnej dane komerčného a nekomerčného typu.
Ak sa zvýši sadzba spotrebnej dane na komerčné používanie, zvýši sa aj zaťaženie priemerného spotrebiteľa z dôvodu prepojenia sadzieb spotrebnej dane na komerčné a nekomerčné používanie.
Pozmeňujúci a doplňujúci návrh
3
ODÔVODNENIE 6A (nové)
6a) Členské štáty, ktoré využívajú prechodné obdobia, majú žiaľ sklon neprijímať opatrenia na dosiahnutie minimálnych štandardov sadzby spotrebných daní, čo je v rozpore so záväzkami, ku ktorým pristúpili.
Akékoľvek automatické predlžovanie prechodných období je preto úplne neprijateľné.
Komisia by mala v roku 2010 predložiť správu o tom, do akej miery splnili členské štáty, ktoré sa blížia ku koncu prechodného obdobia, svoje záväzky.
Odôvodnenie
V tomto pozmeňujúcom a doplňujúcom návrhu sa žiada o nepodporovanie režimu automatického predlžovania, ktorý by prispieval k pretrvávaniu deformácie hospodárskej súťaže a tankovacej turistiky v EÚ.
Pozmeňujúci a doplňujúci návrh
4
ODÔVODNENIE 6B (nové)
(6b) Na zabezpečenie súladu smernice 2003/96/ES a spoločnej dopravnej politiky a na zabránenie možnej deformácie hospodárskej súťaže na trhoch s cestnou nákladnou dopravou by sa malo upraviť vymedzenie pojmu plynový olej používaný ako pohonná hmota.
Malo by sa stanoviť, že vymedzenie pojmu komerčné používanie sa týka cestnej prepravy tovaru vozidlami s maximálnou prípustnou celkovou hmotnosťou naloženého vozidla najmenej 3,5 tony.
Odôvodnenie
Súčasťou všetkých právnych predpisov o dopravnej politike ES je vymedzenie pojmu ťažkých nákladných vozidiel na prepravu, ktoré zahŕňa všetky vozidlá s maximálnou prípustnou hmotnosťou naloženého vozidla nad 3,5 tony.
Všeobecnou tendenciou je upravovať všetky právne predpisy týkajúce sa dopravy s cieľom ustanoviť rovnaké vymedzenie pojmu.
Predovšetkým smernica o spoplatnení ťažkých nákladných vozidiel („Eurovignette directive“) – smernica 1999/62/ES – bola zmenená a doplnená smernicou 2006/38/ES, ktorou sa zaviedlo nové vymedzenie pojmu ťažkých nákladných vozidiel(vozidlá s hmotnosťou nad 3,5 tony), ktoré nahradilo predchádzajúce vymedzenie pojmu (vozidlá s hmotnosťou nad 7,5 tony).
Podobne sa právne predpisy Spoločenstva týkajúce sa prístupu na trh medzinárodnej cestnej nákladnej dopravy (nariadenie 881/92, návrh Komisie KOM(2007)265) uplatňujú v prípade ťažkých nákladných vozidiel s hmotnosťou nad 3,5 tony.
Nie je dôvod na to, aby sa odlišné vymedzenie pojmu ponechalo len v smernici 2003/96, čo by mohlo viesť k znevýhodneniu malých dopravcov v rámci hospodárskej súťaže.
Pozmeňujúci a doplňujúci návrh
5
ODÔVODNENIE 7
(7) Určitým členským štátom boli udelené prechodné obdobia, aby sa mohli hladko prispôsobiť úrovni zdaňovania stanovenej v smernici 2003/96/ES.
Na základe tých istých dôvodov by sa mali doplniť prechodné obdobia s ohľadom na prispôsobenie sa tejto smernici.
(7) Určitým členským štátom boli udelené prechodné obdobia, aby sa mohli hladko prispôsobiť úrovni zdaňovania stanovenej v smernici 2003/96/ES.
Pre niektoré členské štáty by sa mali doplniť tieto prechodné obdobia s ohľadom na prispôsobenie sa tejto smernici.
Pozmeňujúci a doplňujúci návrh
6
ODÔVODNENIE 10
(10) Pre členské štáty by mala byť rozšírená možnosť stanoviť zníženú sadzbu za plynový olej na komerčné účely nižšie , než je vnútroštátna úroveň platná k 1. januáru 2003 pri zavádzaní alebo uplatňovaní systému poplatkov za používanie ciest, čo bude mať za následok zhruba rovnaké celkové daňové zaťaženie.
S týmto cieľom a na základe skúseností je vhodné sa vzdať tejto požiadavky, podľa ktorej vnútroštátna úroveň zdaňovania platná 1. januára 2003 pre plynový olej používaný ako pohonná látka musí byť aspoň dvakrát tak vysoká, ako minimálna úroveň zdaňovania k 1. januáru 2004.
(10) Pre členské štáty by mala byť rozšírená možnosť stanoviť zníženú sadzbu za plynový olej na komerčné účely nižšie pri zavádzaní alebo uplatňovaní systému poplatkov za používanie ciest, čo bude mať za následok zhruba rovnaké celkové daňové zaťaženie.
Členským štátom by sa malo tiež umožniť podporovanie používania nefosílnych palív a palív s nízkym obsahom uhlíka prostredníctvom tak daňových stimulov, ako aj programov zameraných na zaručenie určitej úrovne spotreby týchto palív.
S týmto cieľom a na základe skúseností je vhodné sa vzdať tejto požiadavky, podľa ktorej vnútroštátna úroveň zdaňovania platná 1. januára 2003 pre plynový olej používaný ako pohonná látka musí byť aspoň dvakrát tak vysoká, ako minimálna úroveň zdaňovania k 1. januáru 2004.
Odôvodnenie
Povinné používanie určitého podielu neropných zložiek v palivách pre motorové vozidlá stanovené v predpise by mohlo byť veľmi prínosné z hľadiska životného prostredia.
Pozmeňujúci a doplňujúci návrh
7
ODÔVODNENIE 10A (nové)
(10a) Členské štáty, ktoré vykonávaním tejto smernice získajú ďalšie príjmy, by sa, plne uznávajúc zásadu subsidiarity, mali podnecovať k ich opätovnému investovaniu najmä do infraštruktúry, biopalív a nových environmentálnych opatrení zameraných na znižovanie emisií CO 2 .
Odôvodnenie
Biopalivá môžu v rámci celkovej stratégie takisto prispieť k plneniu environmentálnych cieľov a majú potenciál znížiť emisie skleníkových plynov.
Pozmeňujúci a doplňujúci návrh
8
ČLÁNOK 1 BOD 1 PÍSMENO A)
Článok 7 odsek 1 (smernica 2003/96/ES)
1.
Od 1. januára 2004, 1. januára 2010, 1. januára 2012 a 1. januára 2014 minimálne úrovne zdaňovania uplatniteľné na motorové palivá sú stanovené, ako je uvedené v tabuľke A v prílohe I.
1.
Od 1. januára 2004, 1. januára 2010, 1. januára 2012 a 1. januára 2015 minimálne úrovne zdaňovania uplatniteľné na motorové palivá sú stanovené, ako je uvedené v tabuľke A v prílohe I.
Odôvodnenie
Tento článok je potrebné uviesť do súladu s termínmi uvedenými v tabuľke A.
Pozmeňujúci a doplňujúci návrh
9
ČLÁNOK 1 BOD 1 PÍSMENO A)
Článok 7 odsek 2 pododsek 1 (smernica 2003/96/ES)
2.
Členské štáty môžu rozlišovať medzi komerčným a nekomerčným používaním plynového oleja ako pohonnej hmoty za predpokladu, že sa dodržia minimálne úrovne Spoločenstva a sadzba na komerčný plynový olej používaný ako pohonná hmota neklesne pod vnútroštátnu úroveň zdaňovania platnú k 1. januáru 2003 .
2.
Členské štáty môžu rozlišovať medzi komerčným a nekomerčným používaním plynového oleja ako pohonnej hmoty za predpokladu, že sa dodržia minimálne úrovne Spoločenstva.
Odôvodnenie
Ak má byť možná konvergencia medzi sadzbami spotrebných daní členských štátov, mala by EÚ nielen zvýšiť povinné minimálne úrovne sadzieb, ale zároveň aj umožniť, aby vlády znížili sadzby svojich spotrebných daní v prípade, ak to považujú za nutné a pri dodržaní minimálnych úrovní Spoločenstva.
Toto riešenie by umožnilo spravodlivejšie rozdeliť náklady spojené s úpravou nutnou na konvergenciu sadzieb spotrebnej dane.
Pozmeňujúci a doplňujúci návrh
10
ČLÁNOK 1 BOD 1 PÍSMENO -AA) (nové)
Článok 7 odsek 3 písmeno a) (smernica 2003/96/ES)
aa) Bod a) odseku 3 sa nahrádza takto:
„a) preprava tovaru za úplatu alebo pre vlastnú potrebu motorovými vozidlami alebo prívesovými súpravami určenými výlučne na prepravu tovaru po ceste a s prípustnou celkovou hmotnosťou najmenej 3,5 tony;“
Odôvodnenie
Súčasťou všetkých právnych predpisov o dopravnej politike ES je vymedzenie pojmu ťažkých nákladných vozidiel na prepravu, ktoré zahŕňa všetky vozidlá s maximálnou prípustnou hmotnosťou naloženého vozidla nad 3,5 tony.
Všeobecnou tendenciou je upravovať všetky právne predpisy týkajúce sa dopravy s cieľom ustanoviť rovnaké vymedzenie pojmu.
Predovšetkým smernica o spoplatnení ťažkých nákladných vozidiel („Eurovignette directive“) – smernica 1999/62/ES – bola zmenená a doplnená smernicou 2006/38/ES, ktorou sa zaviedlo nové vymedzenie pojmu ťažkých nákladných vozidiel(vozidlá s hmotnosťou nad 3,5 tony), ktoré nahradilo predchádzajúce vymedzenie pojmu (vozidlá s hmotnosťou nad 7,5 tony).
Podobne sa právne predpisy Spoločenstva týkajúce sa prístupu na trh medzinárodnej cestnej nákladnej dopravy (nariadenie 881/92, návrh Komisie KOM(2007)265) uplatňujú v prípade ťažkých nákladných vozidiel s hmotnosťou nad 3,5 tony.
Nie je dôvod na to, aby sa odlišné vymedzenie pojmu ponechalo len v smernici 2003/96, čo by mohlo viesť k znevýhodneniu malých dopravcov v rámci hospodárskej súťaže.
Pozmeňujúci a doplňujúci návrh
11
ČLÁNOK 1 BOD 1 PÍSMENO B)
Článok 7 odsek 4 (smernica 2003/96/ES)
4.
Členské štáty, ktoré uplatňujú alebo zavádzajú systém poplatkov za používanie ciest pre motorové vozidlá, ktoré používajú komerčný plynový olej definovaný v odseku 3, môžu uplatňovať zníženú sadzbu na plynový olej, ktorá je nižšia ako vnútroštátna úroveň zdaňovania platná k 1. januáru 2003, pokiaľ celkové daňové zaťaženie zostáva vo všeobecnosti rovnaké a za podmienky, že sa dodržiavajú minimálne úrovne zdaňovania Spoločenstva uplatniteľné na plynový olej.
4.
Členské štáty môžu uplatňovať alebo zavádzať systém poplatkov za používanie ciest pre motorové vozidlá, ktoré používajú komerčný plynový olej definovaný v odseku 3, za podmienky, že sa dodržiavajú minimálne úrovne zdaňovania Spoločenstva uplatniteľné na plynový olej.
Pozmeňujúci a doplňujúci návrh
12
ČLÁNOK 1 BOD 1 PÍSMENO C)
Článok 7 odsek 5 pododsek 2 (smernica 2003/96/ES)
Komisia stanoví spoločné pravidlá mechanizmov, ktoré sú uvedené v prvom pododseku v súlade s postupom uvedeným v článku 27 ods. 2.
Najneskôr do ...* Komisia stanoví spoločné pravidlá mechanizmov, ktoré sú uvedené v prvom pododseku v súlade s postupom uvedeným v článku 27 ods. 2.
_____________
* 6 mesiacov po prijatí tejto smernice.
Odôvodnenie
Spoločné pravidlá mechanizmu finančných náhrad sú nevyhnutné na zabezpečenie rovnocenných, transparentných a jednoduchých podmienok náhrad.
Okrem toho spoločné pravidlá zabránia narušeniu jednotného trhu.
Pozmeňujúci a doplňujúci návrh
13
ČLÁNOK 1 BOD 2
Článok 18 (smernica 2003/96/ES)
Článok 18 sa mení a dopĺňa takto:
Článok 18 sa mení a dopĺňa takto:
a) V odseku 3 sa prvá veta nahrádza takto :
a) V odseku 3 sa prvá veta vypúšťa .
„Španielske kráľovstvo môže uplatňovať prechodné obdobie do 1. januára 2007, aby upravilo svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahlo úroveň 330 EUR, do 1. januára 2014, aby dosiahlo úroveň 359 EUR a do 1. januára 2016, aby dosiahlo úroveň 380 EUR.“
b) V odseku 4 sa prvá veta nahrádza takto :
a) V odseku 4 sa prvá veta vypúšťa .
„Rakúska republika môže uplatňovať prechodné obdobie do 1. januára 2007, aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahla úroveň 330 EUR, do 1. januára 2014, aby dosiahla úroveň 359 EUR a do 1. januára 2016, aby dosiahla úroveň 380 EUR.“
c) V odseku 5 sa prvá veta nahrádza takto :
c) V odseku 5 sa prvá veta vypúšťa .
„Belgické kráľovstvo môže uplatňovať prechodné obdobie do 1. januára 2007, aby upravilo svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, a do 1. januára 2012, aby dosiahlo úroveň 330 EUR, do 1. januára 2014, aby dosiahlo úroveň 359 EUR a do 1. januára 2016, aby dosiahlo úroveň 380 EUR.“
d) V odseku 6 sa prvá veta nahrádza takto :
d) V odseku 6 sa prvá veta vypúšťa .
„Luxemburské veľkovojvodstvo môže uplatňovať prechodné obdobie do 1. januára 2009, aby upravilo svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahlo úroveň 330 EUR, do 1. januára 2014, aby dosiahlo úroveň 359 EUR a do 1. januára 2016, aby dosiahlo úroveň 380 EUR.“
e) Prvá veta druhý pododsek v odseku 7 sa nahrádza takto :
e) Prvá veta druhý pododsek v odseku 7 sa vypúšťa .
„Portugalská republika môže uplatňovať prechodné obdobie do 1. januára 2009, aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahla úroveň 330 EUR, do 1. januára 2014, aby dosiahla úroveň 359 EUR a do 1. januára 2016, aby dosiahla úroveň 380 EUR.“
f) Prvá veta tretí pododsek v odseku 8 sa nahrádza takto :
f) Prvá veta tretí pododsek v odseku 8 sa vypúšťa .
„Helénska republika môže uplatňovať prechodné obdobie do 1. januára 2010, aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR, do 1. januára 2012, aby dosiahla úroveň 330 EUR, do 1. januára 2014, aby dosiahla úroveň 359 EUR a do 1. januára 2016, aby dosiahla úroveň 380 EUR.“
Odôvodnenie
Tento článok je potrebné uviesť do súladu s termínmi uvedenými v tabuľke A.
Pozmeňujúci a doplňujúci návrh
14
ČLÁNOK 1 BOD 3 PÍSMENO A)
Článok 18a odsek 5 (smernica 2003/96/ES)
Lotyšská republika môže uplatňovať prechodné obdobie do 1. januára 2011 , aby upravila svoju vnútroštátnu úroveň zdaňovania plynového oleja a petroleja používaných ako pohonná hmota na novú minimálnu úroveň 302 EUR za 1 000 l, do 1. januára 2013, aby dosiahla úroveň 330 EUR a, pre plynový olej používaný ako pohonná hmota, do 1. januára 2015 , aby dosiahla úroveň 359 EUR a do 1. januára 2017, aby dosiahla úroveň 380 EUR .
Lotyšská republika môže uplatňovať prechodné obdobie do 1. januára 2012 , aby upravila svoju vnútroštátnu úroveň zdaňovania plynového oleja a petroleja používaných ako pohonná hmota na novú minimálnu úroveň 302 EUR za 1 000 l, do 1. januára 2013, aby dosiahla úroveň 330 EUR a, pre plynový olej používaný ako pohonná hmota a do 1. januára 2016 , aby dosiahla úroveň 359 EUR.
Odôvodnenie
Pre členské štáty s nižšími príjmami, ktoré len nedávno vstúpili do EÚ a už výrazne zvýšili svoje spotrebné dane na palivá, by sa mali predĺžiť prechodné obdobia, aby mali viac času na prispôsobenie sa.
Pozmeňujúci a doplňujúci návrh
15
ČLÁNOK 1 BOD 3 PÍSMENO B)
Článok 18a odsek 6 (smernica 2003/96/ES)
Litovská republika môže uplatňovať prechodné obdobie do 1. januára 2011 , aby upravila svoju vnútroštátnu úroveň zdaňovania plynového oleja a petroleja používaných ako pohonná hmota na novú minimálnu úroveň 302 EUR na 1 000 l, a do 1. januára 2013, aby dosiahla úroveň 330 EUR a, pre plynový olej používaný ako pohonná hmota, do 1. januára 2015 , aby dosiahla úroveň 359 EUR a do 1. januára 2017, aby dosiahla úroveň 380 EUR .
Lotyšská republika môže uplatňovať prechodné obdobie do 1. januára 2012 , aby upravila svoju vnútroštátnu úroveň zdaňovania plynového oleja a petroleja používaných ako pohonná hmota na novú minimálnu úroveň 302 EUR za 1 000 l, do 1. januára 2013, aby dosiahla úroveň 330 EUR a, pre plynový olej používaný ako pohonná hmota a do 1. januára 2016 , aby dosiahla úroveň 359 EUR.
Odôvodnenie
Pre členské štáty s nižšími príjmami, ktoré len nedávno vstúpili do EÚ a už výrazne zvýšili svoje spotrebné dane na palivá, by sa mali predĺžiť prechodné obdobia, aby mali viac času na prispôsobenie sa.
Pozmeňujúci a doplňujúci návrh
16
ČLÁNOK 1 BOD 3 PÍSMENO C)
Článok 18a odsek 9 (smernica 2003/96/ES)
Poľská republika môže uplatňovať prechodné obdobie do 1. januára 2010 , aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR na 1 000 l, a do 1. januára 2012 , aby dosiahla úroveň 330 EUR, do 1 . januára 2014 , aby dosiahla úroveň 359 EUR a do 1. januára 2016, aby dosiahla úroveň 380 EUR .
Poľská republika môže uplatňovať prechodné obdobie do 1. januára 2012 , aby upravila svoju vnútroštátnu úroveň zdaňovania plynového oleja používaného ako pohonná hmota na novú minimálnu úroveň 302 EUR na 1 000 l, a do 1. januára 2013 , aby dosiahla úroveň 330 EUR a do 1. januára 2016 , aby dosiahla úroveň 359 EUR.
Odôvodnenie
Pre členské štáty s nižšími príjmami, ktoré len nedávno vstúpili do EÚ a už výrazne zvýšili svoje spotrebné dane na palivá, by sa mali predĺžiť prechodné obdobia, aby mali viac času na prispôsobenie sa.
Pozmeňujúci a doplňujúci návrh
17
ČLÁNOK 1 BOD 4
Článok 18c (smernica 2003/96/ES)
Bez toho, aby boli dotknuté odchýlky článku 7 stanovené v Zmluve o pristúpení Bulharska a Rumunska k Európskej únii, tieto členské štáty môžu uplatňovať ďalšie prechodné obdobie na plynový olej používaný ako pohonná hmota do 1. januára 2015 , aby dosiahli úroveň 359 EUR a do 1. januára 2017, aby dosiahli úroveň 380 EUR .
Bez toho, aby boli dotknuté odchýlky článku 7 stanovené v Zmluve o pristúpení Bulharska a Rumunska k Európskej únii, tieto členské štáty môžu uplatňovať ďalšie prechodné obdobie na plynový olej používaný ako pohonná hmota a do 1. januára 2016 , aby dosiahli úroveň 359 EUR.
Odôvodnenie
Pre členské štáty s nižšími príjmami, ktoré len nedávno vstúpili do EÚ a už výrazne zvýšili svoje spotrebné dane na palivá, by sa mali predĺžiť prechodné obdobia, aby mali viac času na prispôsobenie sa.
Pozmeňujúci a doplňujúci návrh
18
ČLÁNOK 1 BOD 5
Príloha I tabuľka A (smernica 2003/96/ES)
Text predložený Komisiou
1. január 2004
1. január 2010
1. január 2012
1. január 2014
Bezolovnatý benzín
(v eurách na
1 000 l)
Číselné znaky KN 2710 11 31, 2710 11 41, 2710 11 45 a 2710 11 49
359
359
359
380
Plynový olej
(v eurách na 1 000 l)
(Číselné znaky KN 2710 19 41 až 2710 19 49).
302
330
359
380
Pozmeňujúce a doplňujúce návrhy Európskeho parlamentu
1. január 2004
1. január 2010
1.január 2012
1. január 2015
Bezolovnatý benzín
(v eurách na
1 000 l)
Číselné znaky KN 2710 11 31, 2710 11 41, 2710 11 45 a 2710 11 49
359
359
359
359
Plynový olej
(v eurách na 1 000 l)
(Číselné znaky KN 2710 19 41 až 2710 19 49).
302
330
340
359
Odôvodnenie
Minimálne sadzby by mali byť dostatočne vysoké na to, aby sa podporila trvalo udržateľná spotreba benzínu a plynového oleja.
Pozmeňujúci a doplňujúci návrh
19
ČLÁNOK 1 BOD 5
Príloha I tabuľka A poznámka (nová) (smernica 2003/96/ES)
Bez toho, aby boli dotknuté obdobia stanovené v článku 18a ods. 5,6 a 9 a v článku 18c, platia tieto ustanovenia:
Sadzby spotrebných daní z bezolovnatého benzínu a plynového oleja nebudú nižšie než 359 EUR na 1 000 litrov do 1. januára 2015.
Členské štáty, ktoré sú podľa právnych predpisov Spoločenstva povinné zvýšiť sadzby spotrebnej dane z plynového oleja na 340 EUR na 1 000 litrov do 1. januára 2012, musia uvaliť sadzbu vo výške najmenej 359 EUR na 1 000 litrov do 1. januára 2015.
Členské štáty, v ktorých sadzby spotrebných daní prekračovali k 1. januáru 2008 400 EUR na 1 000 litrov, nezvýšia svoje sadzby spotrebných daní z plynového oleja do 1. januára 2015.
Členské štáty, v ktorých sadzby spotrebných daníz bezolovnatého benzínu prekračovali k1. januáru 2008 500 EUR na 1 000 litrov, nezvýšia túto sadzbu do 1. januára 2015.
Odôvodnenie
Týmto pozmeňujúcim a doplňujúcim návrhom sa majú vytvoriť potrebné rovnaké podmienky hospodárskej súťaže pre členské štáty, ktoré nie sú členmi eurozóny, tým že sa dodrží požiadavka trvalej udržateľnosti v zmysle inflačných kritérií a konvergencia úrovní daňových sadzieb.
Pozri pozmeňujúci a doplňujúci návrh 31.
Pozmeňujúci a doplňujúci návrh
20
ČLANOK 1 BOD 5A (nový)
Článok 29a (nový) (smernica 2003/96/ES)
5a) vkladá sa tento článok 29a:
„Článok 29a
Komisia informuje o plnení záväzkov tých členských štátov, ktorých prechodné obdobie uplynie v roku 2010.“
Odôvodnenie
Týmto pozmeňujúcim a doplňujúcim návrhom sa Komisiu vyzýva k vypracovaniu hodnotenia vývoja zvyšovania sadzieb spotrebných daní členských štátov, ku ktorému sa členské štáty zaviazali.
DÔVODOVÁ SPRÁVA
Spravodajca vo všeobecnosti súhlasí s cieľom Komisie obmedziť deformáciu hospodárskej súťaže na trhu nákladnej dopravy.
Najlepším spôsobom, ako riešiť problém hospodárskej súťaže, by bola úplná harmonizácia.
V tejto súvislosti by sa malo zdôrazniť, že rozdiely v cenách benzínu a plynového oleja na vnútornom trhu sami o sebe neznamenajú narušenie trhu nákladnej dopravy.
Spravodajca uznáva, že prostredníctvom daňovej politiky v oblasti dopravy prispieva návrh Komisie k riešeniu problému poškodzovania životného prostredia len nepatrne.
Je zrejmé, že takéto politiky, ak budú dôrazné, môžu prispieť k zmene v správaní spotrebiteľov a obchodných subjektov, čím sa zabezpečí zníženie emisií CO 2 .
Spravodajca si však kladie otázku, či návrh Komisie pomôže Spoločenstvu významnou mierou plniť si jeho medzinárodné záväzky v oblasti životného prostredia vrátane Kjótskeho protokolu.
Spravodajca sa domnieva, že vzhľadom na zložité úlohy v otázkach životného prostredia súvisiacich so zmenou klímy, ktoré stoja nielen pred Spoločenstvom, ale pred celým svetom, musí Komisia zohrávať oveľa významnejšiu úlohu v podpore používania výrobkov šetrných k životnému prostrediu prostredníctvom odvážnych a inovatívnych „zelených“ opatrení EÚ vrátane opatrení v daňovej oblasti.
V tomto zmysle by sa mala povzbudiť hospodárska súťaž v oblasti daní, ktorá sa používa na podporu trvalo udržateľnej spotreby a ochrany životného prostredia, a to napríklad spájaním výnosov získaných zo zelených daní na podporu rozvoja zelených výrobkov a výrobných procesov.
Spravodajca sa preto prikláňa k tomu, aby sa členským štátom umožnilo uplatňovať daňové opatrenia, pomocou ktorých by podporovali používanie pohonných látok, ktoré sa nevyrábajú z ropy.
Spravodajca za takýchto okolností zastáva názor, že návrh Komisie nedáva členským štátom flexibilnosť potrebnú na podporu používania pohonných látok, ktoré sa nevyrábajú z ropy.
Členské štáty by v súlade so zásadou subsidiarity mali mať väčšiu flexibilnosť tým, že sa im poskytne okrem iného možnosť znížiť daňové sadzby na pohonné látky používané v energeticky najúspornejších motoroch, pokiaľ ide o palivá neodvodené z ropy.
Poskytla by sa tým právna istota podnikom a zároveň by sa umožnila hospodárska súťaž.
Členské štáty by tak získali príležitosť na podporu používania čistejších technológií s cieľom znižovať emisie CO 2 a plniť ostatné medzinárodné záväzky v oblasti životného prostredia.
Spravodajca sa tiež domnieva, že vyššie minimálne sadzby by mali pozitívnejší vplyv na modely správania zo strany spotrebiteľov a podnikov.
Súčasné prechodné obdobia by sa nemali predlžovať a nemali by sa zavádzať nové prechodné opatrenia.
POSTUP
Názov
Zdaňovanie bezolovnatého benzínu a plynového oleja
Referenčné čísla
KOM(2007)0052 – C6-0109/2007 – 2007/0023(CNS)
Dátum konzultácie s EP
19.4.2007
Gestorský výbor
dátum oznámenia na schôdzi
ECON
26.4.2007
Výbory požiadané o stanovisko
dátum oznámenia na schôdzi
ENVI
26.4.2007
ITRE
26.4.2007
TRAN
26.4.2007
Bez predloženia stanoviska
dátum rozhodnutia
ENVI
3.5.2007
ITRE
7.6.2007
TRAN
10.4.2007
Spravodajca
dátum menovania
Olle Schmidt
22.5.2007
Prerokovanie vo výbore
8.10.2007
5.11.2007
Dátum prijatia
29.1.2008
Výsledok záverečného hlasovania
+:
–:
0:
37
1
1
Poslanci prítomní na záverečnom hlasovaní
Gabriele Albertini, Mariela Velichkova Baeva, Zsolt László Becsey, Pervenche Berès, Slavi Binev, Sebastian Valentin Bodu, Udo Bullmann, Manuel António dos Santos, Christian Ehler, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Piia-Noora Kauppi, Guntars Krasts, Astrid Lulling, Hans-Peter Martin, Gay Mitchell, Cristobal Montoro Romero, John Purvis, Alexander Radwan, Bernhard Rapkay, Dariusz Rosati, Heide Rühle, Antolín Sánchez Presedo, Olle Schmidt, Peter Skinner, Margarita Starkevičiūtė, Ivo Strejček, Ieke van den Burg, Cornelis Visser, Sahra Wagenknecht
Náhradníci prítomní na záverečnom hlasovaní
Katerina Batzeli, Daniel Dăianu, Harald Ettl, Werner Langen, Vladimír Maňka, Thomas Mann, Bilyana Ilieva Raeva, Margaritis Schinas, Andreas Schwab, Charles Tannock
Náhradníci (čl. 178 ods. 2) prítomní na záverečnom hlasovaní
Metin Kazak, Alfonso Andria
