Belgicko preberá predsedníctvo EÚ síce s dočasnou vládou, no bez obáv
Inštitúcie
2010-07-01 - 16:40
Logo belgického predsedníctva V prvý júlový deň preberá Belgicko od Španielska šesťmesačné predsedníctvo EÚ.
Po tamojších júnových voľbách však stále nevznikla nová vláda.
Napriek tomu sú štyria oslovení belgickí europoslanci presvedčení, že ich krajina predsedníctvo EÚ zvládne.
Program predsedníctva už netvorí každý štát osobitne.
Tri za sebou idúce predsednícke krajiny ho pripravujú spoločne a vopred.
Potvrdzuje to poslankyňa zo skupiny Zelených/EFA Frieda Brepoels: "V rámci trojky pripravilo Belgicko, Španielsko a Maďarsko program na 18 mesiacov."
Liberál Louis Michel zas oceňuje prácu belgického štátneho tajomníka pre európske záležitosti, ktorý sa na príprave predsedníctva výrazne podieľal.
Obavy nemá ani ľudovec Jean-Luc Dehaene a to aj napriek tomu, že Belgicko ešte stále nemá novú vládu.
"Fakt, že je tu len dočasná vláda, sa prejaví minimálne, alebo vôbec nijako".
Optimizmus belgických europoslancov pramení najmä z predchádzajúcich skúseností kormidlovania EÚ.
Belgický dvojzáprah
Postavenie rotujúceho predsedníctva EÚ navyše mierne zoslablo.
Lisabonská zmluva totiž zaviedla post predsedu Európskej rady.
Ním je v súčasnosti zhodou okolností Belgičan Herman Van Rompuy.
"Rotujúce predsedníctvo má svoju úlohu, ale je to rola logistická a organizačná.
Predseda Európskej rady dnes zohráva významnejšiu rolu," domnieva sa Louis Michel.
Podobe to vidí aj Frieda Brepoels: "Pri riešení hospodárskej krízy sa dnes viac dôvery vkladá do predsedu Európskej rady".
Belgicko sa navyše spolieha na tradíciu kompromisov.
Krajina je totiž rozdelená na tri regióny a tri jazykové komunity, pričom obrusovanie politických hrán je tam na dennom poriadku.
Socialista Marc Tarabella pripomína, že "Belgicko vždy vychádzalo z kompromisu a to je našou silou."
Jean-Luc Dehaene zas podčiarkuje, že práve tradícia kompromisov "je jedným z dôvodov, prečo boli belgické predsedníctva úspešné".
O prioritách belgického predsedníctva budú poslanci rokovať na plenárnom zasadnutí v Štrasburgu v stredu 7. júla.
Priority belgického predsedníctva
zamestnanosť, ochrana životného prostredia a klimatické zmeny
azylová politika, boj proti terorizmu, nelegálna migrácia a obchodovanie s ľuďmi
Európska diplomatická služba a rokovania o rozšírení EÚ
20100625STO76829 Webstránka belgického predsedníctva Španielsko preberá predsedníctvo EÚ (január 2010) Cieľom španielskeho predsedníctva obnova po kríze Europoslanci vychválili končiace sa švédske predsedníctvo EÚ (december 2009) Začiatok belgického predsedníctva (anglicky)
SK
1
PHOTO
20100624PHT76648.jpg
SK
2
LINK
http://www.eu2010.be/
-//EP//TEXT IM-PRESS 20100106STO66862 0 NOT XML V0//SK
-//EP//TEXT IM-PRESS 20100108FCS67002 0 NOT XML V0//SK
-//EP//TEXT IM-PRESS 20091211STO66322 0 NOT XML V0//SK
-//EP//TEXT IM-PRESS 20100622IPR76485 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
