P6_TA(2008)0086
Dohoda o partnerstve v sektore rybolovu medzi ES a Pobrežím Slonoviny *
A6-0054/2008
Legislatívne uznesenie Európskeho parlamentu z 11. marca 2008 o návrhu nariadenia Rady o uzavretí dohody o partnerstve v sektore rybolovu medzi Európskym spoločenstvom na jednej strane a Pobrežím Slonoviny na druhej strane ( KOM(2007)0648 – C6-0429/2007 – 2007/0226(CNS) )
(Konzultačný postup)
Európsky parlament
, –
so zreteľom na návrh nariadenia Rady ( KOM(2007)0648 ),
–
so zreteľom na článok 37 a článok 300 ods. 2 Zmluvy o ES,
–
so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6-0429/2007 ),
–
so zreteľom na článok 51 a článok 83 ods. 7 rokovacieho poriadku,
–
so zreteľom na správu Výboru pre rybné hospodárstvo a stanoviská Výboru pre rozvoj a Výboru pre rozpočet ( A6-0054/2008 ),
1.
schvaľuje zmenený a doplnený návrh nariadenia Rady a schvaľuje uzavretie dohody;
2.
poveruje svojho predsedu, aby túto pozíciu postúpil Rade, Komisii a vládam a parlamentom členských štátov a Republiky Pobrežia Slonoviny.
Text predložený Komisiou Pozmeňujúce a doplňujúce návrhy Európskeho parlamentu Pozmeňujúci a doplňujúci návrh 1 Odôvodnenie 2 a (nové)
(2a)
Je dôležité zlepšiť informovanie Európskeho parlamentu.
Na tento účel by mu Komisia mala predložiť závery schôdzí spoločného výboru uvedeného v článku 9 dohody.
Pozmeňujúci a doplňujúci návrh 2 Článok 3 odsek 1 a (nový)
(1a)
Komisia každoročne zhodnotí, či členské štáty, ktorých plavidlá vykonávajú svoju činnosť v rámci protokolu, dodržiavajú ustanovenia týkajúce sa podávania správ
.
V prípade, že to tak nie je, Komisia zamietne ich žiadosti o udelenie povolenie na rybolov na nasledujúci rok.
Pozmeňujúci a doplňujúci návrh 3 Článok 3 a (nový)
Článok 3a
Komisia predloží každý rok Európskemu parlamentu a Rade správu o výsledkoch viacročného sektorového programu uvedeného v článku 7 protokolu, ako aj o tom, do akej miery si členské štáty plnia povinnosť podávať správy.
Pozmeňujúci a doplňujúci návrh 4 Článok 3 b (nový)
Článok 3b
Počas posledného roku platnosti protokolu a pred uzavretím novej dohody o predĺžení jeho platnosti Komisia predloží Európskemu parlamentu a Rade správu o uplatňovaní dohody a podmienkach, za ktorých bola vykonávaná.
Pozmeňujúci a doplňujúci návrh 5 Článok 3 c (nový)
Článok 3c
Na základe správy uvedenej v článku 3b a po konzultácii s Európskym parlamentom Rada v prípade potreby udelí Komisii mandát na rokovanie o prijatí nového protokolu.
Pozmeňujúci a doplňujúci návrh 6 Článok 3 d (nový)
Článok 3d
Komisia predloží Európskemu parlamentu závery zo zasadnutí spoločného výboru uvedeného v článku 9 dohody
.
