Adrian Severin o ukrajinských voľbách: Chceme evolúciu, nie revolúciu!
Vonkajšie vzťahy
2007-09-28 - 09:33
Adrian Severin
Rumunský poslanec zo skupiny socialistov Adrian Severin vedie 14-členný tím poslancov, ktorí budú v dňoch 27.septembra až 1. októbra pozorovať priebeh parlamentných volieb na Ukrajine.
Predsedovi Delegácie pri Parlamentnom výbore pre spoluprácu EÚ – Ukrajina sme položili otázky nielen ohľadom volieb, ale aj ohľadom vzťahov medzi Ukrajinou a Európskou úniou.
Čo konkrétne môže dosiahnuť pozorovateľská misia ako napríklad tá vaša?
"Keďže politické spory na Ukrajine boli veľmi vyhranené, prijalo sa riešenie uskutočniť predčasné parlamentné voľby.
Myslím si však, že tieto predčasné voľby samy o sebe nedokážu vyriešiť hlavné politické problémy krajiny.
Ak voľby nebudú slobodné a spravodlivé a ak z nich nevzíde parlament, ktorý bude odrazom túžby a politickej orientácie spoločnosti, terajšia zložitá situácia sa dokonca ešte môže skomplikovať.
Dúfame, že prítomnosť medzinárodných, nestranných a nezaujatých pozorovateľov zabezpečí spravodlivé a slobodné voľby.
Pred niekoľkými rokmi zažila Ukrajina veľmi problematické voľby, ktoré boli anulované.
Dúfame preto, že tentokrát sa takéto udalosti nebudú opakovať."
Nakoľko dôležité sú tieto voľby pre Ukrajinu a pre Európsku úniu?
"Tieto voľby môžu vydláždiť cestu silnej a reprezentatívnej vláde podporovanej legitímnym parlamentom, ktorá uskutoční vnútorné reformy v hospodárskej či sociálnej oblasti.
Nový politický kontext môže krajine umožniť schválenie potrebných ústavných reforiem tak, aby sa vybudoval vhodný systém bŕzd a protiváh.
Ukrajina je najbližším strategickým partnerom EÚ.
Nemôžeme sa teda postaviť ľahostajne k tomu, ako sa vyvíja politický život v tejto krajine.
V roku 2004 došlo k takzvanej Oranžovej revolúcii.
Je to veľmi pekné slovné spojenie, avšak k skutočným revolúciám dochádza zriedka.
Radi by sme preto videli viac evolúcie než revolúcie."
Na čo sa najviac zameria vaša pozorovateľská misia?
"Zameriame sa napríklad na voličské zoznamy.
Ak sú tieto zoznamy vypracované nepresne, je tu možnosť volebného podvodu.
Niektorí ľudia by mohli voliť viackrát na rôznych miestach.
Z tohto dôvodu by mali mať ľudia povolenie voliť zo svojho domu len vtedy, ak na to majú vážny dôvod.
To isté platí aj pre ľudí, ktorí nebudú voliť vo svojom volebnom obvode, ale cestujú a preto požiadali o hlasovanie na mieste, ktoré je ďaleko od ich domovov.
Ďalšou vecou, na ktorú si dáme pozor, je označenie niektorých hlasovacích lístkov za neplatné.
K tomu môže dôjsť napríklad pridaním druhej pečiatky pri zmätku po otvorení hlasovacej urny, keď sa ľudia usilujú zoradiť hlasovacie lístky.
Musíme teda zabezpečiť, aby proces prebiehal zodpovedajúcim spôsobom.
Ďalšie citlivé momenty prichádzajú, keď sú výsledky hlasov presúvané z jednej volebnej miestnosti do druhej a vzápätí do ústrednej volebnej komisie.
Na tejto dlhej ceste je možné, že sa niektoré hlasovacie lístky stratia, a že sa výsledky zmenia nezákonným spôsobom.
Navyše, volieb sa môžu zúčastniť tak nestranní pozorovatelia, ako aj menej objektívni pozorovatelia (pretože pozorovateľov môžu vyslať aj politické strany).
Musíme preto tiež pozorovať správanie týchto pozorovateľov, aby zostali v primeranej vzdialenosti od miest, kde sa hlasuje a rátajú sa hlasy, teda tak, aby nevyrušovali, neovplyvňovali a nevyvíjali tlak na voličov."
Čo v budúcnosti najviac ovplyvní vzťahy EÚ s Ukrajinou?
"Začal by som s objektívnym faktorom: strategická poloha Ukrajiny, ale tiež jej, či už prírodné alebo ľudské zdroje, ktoré sú mimoriadne dôležité.
Preto by som odporúčal pevné vzťahy medzi EÚ a Ukrajinou.
A ak často spomínaná túžba Ukrajincov stať sa raz plnoprávnymi členmi EÚ je skutočná, potom sa ňou naozaj musíme vážne zaoberať a skúmať, čo treba urobiť, aby sme tento cieľ dosiahli tak, aby z toho profitovali obe strany.
To závisí od toho, či táto potenciálne atraktívna integrácia Ukrajiny do EÚ je náležite podporená úsilím o modernizáciu krajiny, rozvojom demokracie a trhového hospodárstva tak zo strany politických predstaviteľov, ako aj spoločnosti.
Som optimistom, avšak na druhej strane si myslím, že cesta je ešte dlhá.
Nemali by sme sa preto nechať viesť zbožnými želaniami."
20070921STO10556 Profil Adriana Severina Pozorovanie volieb Delegácia EP pre vzťahy s Ukrajinou Bude Ukrajina po voľbách modrá alebo oranžová?
SK
1
PHOTO
20070925PHT10730.jpg
SK
2
LINK
/members/expert/searchForm/view.do?partNumber=1&name=Severin&id=33990&language=SK
SK
3
LINK
/parliament/expert/staticDisplay.do?id=61&language=SK
SK
4
LINK
/activities/expert/delegations/presentation.do?delegation=1264&rewritten&language=SK
-//EP//TEXT IM-PRESS 20070921STO10555 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
