Boj EÚ proti pirátom je úspešný, no zložitý
Bezpečnosť a obrana
2009-11-19 - 12:38
Boj proti pirátom prebieha aj zo vzduchu © BELGA_ANP ROBIN UTRECHT Operácia Atalanta je kódové meno pre misiu EÚ proti pirátom pri somálskom pobreží.
Cieľom je chrániť lode prechádzajúce územím, ktoré je veľké asi ako vzdialenosť medzi Bruselom a Moskvou.
Veliteľ misie kontraadmirál Peter D. Hudson tento týždeň hovoril v Parlamente o úspešnej misii, ktorá však stojí pred viacerými výzvami.
Hoci sa pirátstvo môže javiť ako romantická záležitosť, skutočnosť je značne odlišná.
Ide o dobre organizovanú sieť, ktorá napáda lode s tovarom, humanitárnou pomocou či výletné plavidlá.
Podnikatelia prichádzajú o príjmy a posádky lodí sa neraz stávajú rukojemníkmi.
V niektorých prípadoch boli dokonca popravení.
Nevyhnutná spolupráca
Veliteľa misie Atalanta si 16. novembra v Parlamente prišli vypočuť najmä poslanci z výborov pre zahraničné veci, dopravu a rybolov.
Cieľom misie je podľa kontraadmirála Hudsona odstrašiť pirátov a zatknúť ich.
V súčasnosti má jeho misia k dispozícii plavidlá z Belgicka, Francúzska, Grécka, Holandska, Nemecka, Talianska, Španielska, Švédska či Veľkej Británie.
Boj proti pirátom v Adenskom zálive je síce úspešný, no zároveň mimoriadne zložitý.
Ide totiž o obrovské územie, ktoré Hudson prirovnáva k oblasti medzi Bruselom a Moskvou.
Potrebná je tiež spolupráca s inými krajinami, aby zatknutí piráti boli predstavení pred súd.
To sa totiž podľa slov veliteľa nedeje vždy.
Nedôvera lodí
Nemeckú poslankyňu zo skupiny zelených Franzisku Brantner zaujímalo, prečo niektoré plavidlá neinformujú Atalantu o svojej polohe.
Podľa Hudsona môže byť dôvodom predstava, že "ak sa spoja s nami, napoja sa na nich piráti".
Predseda výboru pre dopravu, britský socialista Brian Simpson, chce preto podniknúť také kroky, ktoré by presvedčili plavidlá, aby sa pri plavbe stále registrovali.
Hudson to považuje za dôležité aj preto, že piráti používajú čoraz sofistikovanejšie spôsoby a neustále rozširujú svoj priestor.
Podpredseda Výboru pre rybné hospodárstvo, francúzsky ľudovec Alain Codec, sa zas opýtal na ochranu miestnych rybárskych lodí.
Tie síce lovia ryby do vzdialenosti 20 míľ od pobrežia Somálska, no Hudson varuje, že čoraz viac prepadávajú lode ako takzvaní jednorazoví piráti.
20091113STO64429 Podklady o misii Atalanta Tlačová správa (anglicky) Poslanci: Vojenské lode somálskych pirátov úplne nezastavia Morskí piráti na plenárnom zasadnutí
SK
1
PHOTO
20091117PHT64633.jpg
SK
2
LINK
/meetdocs/2009_2014/organes/sede/sede_20091116_1500.htm
-//EP//TEXT IM-PRESS 20091116IPR64522 0 NOT XML V0//SK
-//EP//TEXT IM-PRESS 20081211STO44303 0 NOT XML V0//SK
-//EP//TEXT IM-PRESS 20081020STO39966 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
