Otvorenie decembrového zasadnutia EP v Štrasburgu
Inštitúcie
2008-12-15 - 18:59
Predseda EP Hans-Gert PÖTTERING otvoril 15. decembra o 17:00 ďalšie plenárne zasadnutie Parlamentu v Štrasburgu, pričom v rámci jednominútových príspevkov vystúpili v jeho úvode aj viacerí slovenskí europoslanci.
Jednominútové vystúpenia (15.
12.
2008):
Poslanec Sergej KOZLÍK (NA, SK) hovoril o maďarskom extrémizme , pričom zdôraznil, že takmer vo všetkých krajinách Európy sa proti popieraniu holokaustu a propagácii fašizmu postupuje "zákonne a tvrdo".
"Pre dôsledné potieranie neonacistických prejavov a iných foriem extrémizmu v Maďarsku je potrebné novelizovať nielen zákony, ale dokonca aj Ústavu", upozornil a dodal, že už pomerne dlhé obdobie však v Maďarsku chýba k takémuto kroku politická vôľa.
Sprísnenie zákonov, ktoré majú zabezpečiť efektívnejší boj proti nacionalizmu a radikalizmu, odmieta podľa jeho slov strana FIDESZ, ktorá je členom frakcie EPP-ED.
FIDESZ takto podľa neho nepriamo podporuje extrémizmus v Maďarsku.
"Uplynul len mesiac odvtedy, keď maďarskí extrémisti vo fašistických uniformách vpochodovali cez hranice do pokojného slovenského mestečka a vzbudili tam hrôzu", uviedol a "v mene európskych občanov dobrej vôle" vyzval maďarských politikov, aby urýchlene prijali účinné pravidlá na potieranie prejavov fašizmu a extrémizmu v Maďarsku.
Poslanec Milan GAĽA (EPP-ED, SK) sa v jednominútových vystúpeniach vyjadril k situácii v Bielorusku v súvislosti s Dňom ľudských práv .
Pripomenul 60. výročie vyhlásenia Všeobecnej deklarácie ľudských práv (z 10.decembra l948) a informoval, že pri príležitosti Dňa ľudských práv sa bieloruská opozícia pokúsila sériou mierových protestov poukázať na nedodržiavanie ľudských práv v tejto krajine, pričom pokojných aktivistov začali zatýkať.
Paradoxné je pritom podľa jeho slov to, že Bielorusko sa podpisom pod Deklaráciu zaviazalo garantovať ľudské práva pre svojich obyvateľov.
"Je neprijateľné, ak je v signatárskej krajine Deklarácie zakázané rozširovať jej samotný text", uviedol v súvislosti s tým, že jednou z aktivít demonštrantov bolo rozdávanie textu Deklarácie okoloidúcim.
Poslankyňa Irena BELOHORSKÁ (NA, SK) vystúpila s príspevkom, v ktorom informovala o nadštandardných právach maďarskej menšiny vo Vojvodine , a žiadala EÚ, aby zabezpečila rovnaké práva aj pre príslušníkov slovenskej menšiny.
(Poznámka redakcie - Vzhľadom na to, že Tlačové oddelenie nemalo niektoré spomínané príspevky k dispozícii v čase redakčnej uzávierky, nájdete ich po ich uverejnení na stránke uvedenej pod článkom.
Zoradené sú podľa priezviska europoslancov.)
20081212IPR44325 Texty vystúpení europoslancov v pléne Európskeho parlamentu
SK
1
LINK
/sce/server/intranet/cre/sce_cre_01.jsp
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
