Utorok v plenárnom zasadnutí: Telekomunikačný balíček, finančná kríza, ružové vína a tulenie výrobky
Inštitúcie
2009-05-06 - 17:17
europarltv: Európsky fond na prispôsobenie sa globalizácii Dve veľké rozpravy dominovali druhému dňu plenárneho zasadnutia v Štrasburgu.
Prvá sa týkala elektronickej komunikácie a druhá zamestnanosti v čase finančnej krízy.
Poslanci tiež schválili takmer úplný zákaz obchodovania s tuleními výrobkami, rokovali o blížiacom sa samite krajín EÚ a zaujímal ich vinársky postup pri príprave ružového vína.
Telekomunikačný balíček
Hneď štyri správy sa týkali elektronickej komunikácie.
Takzvaný telekomunikačný balíček má posilniť práva užívateľov a podporiť rozvoj komunikačných služieb.
Podľa autorky jednej zo správ, francúzskej socialistky Catheriny Trautman, je balíček o "poskytnutí lepších služieb pre spotrebiteľov za lepšie ceny".
Ďalšia spravodajkyňa, španielska poslankyňa zo skupiny ľudovcov a európskych demokratov Pilar del Castillo, vidí v telekomunikáciách šancu preplávať krízou.
"Ak je tu priemysel, ktorý nám môže pomôcť dostať sa z hospodárskej krízy, je to priemysel informačných a komunikačných technológií," zdôraznila.
O opatreniach v súvislosti s internetom sa dozviete viac v rozhovore s poslancom Malcolmom Harbourom na nižšie uvedenom odkaze.
Hlasovanie o balíčku je na programe v stredu.
Nezamestnanosť
Popoludní sa pozornosť zamerala najmä na rastúci počet nezamestnaných v EÚ.
Viacerí poslanci v rozprave o sociálnej agende s ľútosťou konštatovali, že EÚ nemá viac prostriedkov, aby lepšie čelila finančnej kríze.
Nemecká poslankyňa zo skupiny ľudovcov a európskych demokratov Gabrielle Stauner vo svojej správe zdôraznila, že Európsky fond na prispôsobenie sa globalizácii sa bude až do roku 2012 zameriavať najmä na pomoc ľuďom, ktorí v dôsledku finančnej krízy prídu o prácu (viď video).
V tejto súvislosti sa poslanci dotkli aj prípravy samitu krajín EÚ, ktorý sa bude zaoberať práve riešením nezamestnanosti.
Ružové vína
Ružové víno sa vyrába z hrozna modrých odrôd bez jablčno-mliečnej fermentácie.
Vinohradníci v EÚ v posledných desaťročiach vyvinuli značné úsilie a výrazne investovali do výroby veľmi kvalitného ružového vína, ktoré bolo uznané za pravé víno a prispôsobené rastúcemu dopytu.
V júli 2009 by však mal prestať platiť zákaz sceľovania, ktorý by umožnil výrobu ružového vína zmiešaním bieleho a červeného vína.
Spotrebitelia by si tak ľahko mohli zamieňať tradičné ružové víno s celeným.
Poslanci preto prostredníctvom otázky vyzvali Komisiu, aby zvážila ukončenie zákazu a začala o tejto téme diskutovať s odborníkmi.
Tulene, testovanie zvierat, benzínové výpary
Parlament ďalej schválil zákaz obchodovania s tuleními výrobkami.
Jedinou výnimkou je lovenie tuleňov Inuitmi, pre ktorých ide o zdroj obživy.
Schválené boli aj prísnejšie pravidlá pre používanie zvierat na vedecké experimenty a návrh vybaviť nové čerpacie stanice systémom odsávania benzínových výparov pri tankovaní.
20090504STO54875 Rozhovor s Malcolmom Harbourom Obchodovanie s tuleňmi europarltv: Obchod s tuleňmi Ochrana zvierat používaných na vedecké účely Benzínové výpary budú pri tankovaní zachytávané
SK
1
EUROPARL-TV
http://www.europarltv.europa.eu/swf/EmbedPlayer.swf?vid=c767201b-a0af-45f3-b5ad-87df5d59c2aa&cid=0c8dedcf-1098-46c9-9b85-6f2b0f0b120d&lang=sk&bitrate=512&loop=off&autoplay=off&startVolume=medium&showTitle=on&showBottom=on
SK
4
LINK
http://www.europarltv.europa.eu/yourparliament.aspx?action=viewVideo&packageId=07c7a714-b340-40db-9251-c5516ac0a84c
-//EP//TEXT IM-PRESS 20090504STO54873 0 NOT XML V0//SK
-//EP//TEXT IM-PRESS 20090504IPR54952 0 NOT XML V0//SK
-//EP//TEXT IM-PRESS 20090504IPR54954 0 NOT XML V0//SK
-//EP//TEXT IM-PRESS 20090504STO54871 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
