ÚSTNA OTÁZKA H-0430/09
pre hodinu otázok na schôdzi v decembri 2009
v súlade s článkom 116 rokovacieho poriadku
predkladá:
Cristina Gutiérrez-Cortines
Komisii
Vec: Archivácia sťažnosti na základný projekt systému dodávok vody z priehrady Cenajo správe povodia rieky Taibilla (Mancomunidad de Canales del Taibilla)
Žiadame uvedenie právnych dôvodov a kritérií, na základe ktorých Európska komisia zaarchivovala sťažnosť (SG/CDC(2008)A/822), v ktorej pán Isidoro Ruiz Gabaldón v mene ústredného združenia odberateľov a združenia distribútorov vody z rieky Segury na závlahy (Regantes del Segura y Norte de la Vega del río Segura) podal sťažnosť na základný projekt systému dodávok vody z priehrady Cenajo správe povodia rieky Taibilla (Mancomunidad de Canales del Taibilla).
K tejto sťažnosti sa pripojili obce Cieza, Blanca, Abarán a združenia distribútorov vody na závlahy a svoj podpis k nej pripojilo 11 000 občanov.
Ako sa uvádza v uvedenej sťažnosti, zasypanie rieky bude viesť k priamemu zničeniu rieky a jej brehov a znehodnoteniu vodnej masy, a to je v rozpore so smernicou 2000/60/ES .
Tento projekt, ktorý bude mať komplexný dosah na životné prostredie, neposkytuje iné alternatívy ani kompenzačné opatrenia na vyrovnanie svojich vplyvov.
Verejné obstarávanie začalo skôr, než boli takéto riešenia do projektu vôbec zahrnuté .
Okrem toho v dôsledku realizácie projektu vymiznú chránené živočíšne druhy, ako napríklad nutria (lutra lutra).
Ú. v.
ES L 327, 22.12.2000, s.
1.
