Pobaltský a poľský august ´89
Inštitúcie
2009-08-20 - 09:02
Ľudská reťaz ako symbol "Pobaltskej cesty" © BELGA_AFP_ANDREY SOLOVYOV August 1989 sa výrazne zapísal do histórie zjednocovania Európy.
Najskôr sa dva milióny ľudí v Litve, Lotyšsku a Estónsku chytilo za ruky a vytvorilo 600 km dlhú reťaz.
Chceli tak poukázať na Pakt Molotov-Ribbentrop, ktorý viedol k okupácii Pobaltia vtedajším Sovietskym zväzom.
O deň neskôr, 24. augusta, vznikla v Poľsku prvá vláda s prevahou nekomunistov v bývalom východnom bloku.
Ako si na tieto udalosti spomínajú ich priami aktéri pôsobiaci v EP?
Estónsko, Lotyšsko a Litva boli v roku 1989 ešte súčasťou ZSSR.
Vnímali to ako okupáciu Sovietov.
Vytvorením reťaze tzv.
"Pobaltskej cesty" chceli na tento fakt poukázať.
Zároveň ich hnala túžba po vyhlásení nezávislosti.
Do protestu sa zapojila aj lotyšská europoslankyňa Sandra Kalniete.
"Po dvadsiatich rokoch ma ešte vždy dojme akákoľvek zmienka o Pobaltskej ceste.
Ani po dvadsiatich rokoch Pobaltská cesta nestratila na svojej symbolickej váhe.
Dnes ide o legendárny čin a možno ho prirovnať k nenásilnému odporu Mahátmú Gándhího," domnieva sa bývalá eurokomisárka.
Výnimočný prejav túžby po slobode
Litovský poslanec Vytautas Landsbergis pripomína, že jeho vlasť si Pakt Molotov-Ribbentrop od roku 1987 pripomínala čiernou stužkou.
Posolstvo Pobaltskej cesty bolo jednoznačné: "Žiadame slobodu a mierovou cestou ju aj prevezmeme.
Násilie a nespravodlivosť skončili!".
Ako tiež dodáva, Sovietsky zväz sa neodvážil použiť silu a litovskí poslanci tak mohli v decembri 1989 schváliť uznesenie odsudzujúce sovietsko-nemecký pakt o rozdelení vplyvu v Európe z roku 1939.
Aj estónsky poslanec Tunne Kelam považuje reťaz za historický okamih.
"Pobaltské štáty boli v roku 1989 okupované stovkami tisíc sovietskych vojakov.
So zreteľom na okolnosti bola občianska iniciatíva zorganizovať reťaz z dvoch miliónov ľudí výnimočná.
Zaslúži si miesto v histórii utláčaných národov," dodáva Kelam.
Nekomunistická vláda v Poľsku
August ´89 priniesol veľkú zmenu aj v strednej Európe.
V prvých poľských slobodných voľbách od nástupu komunistov totiž drvivou väčšinou zvíťazila Solidarność a vytvorila vládu s prevahou nekomunistov.
Jej predsedom sa stal Tadeusz Mazowiecki.
"Po voľbách sa rozpad systému urýchlil," myslí si bývalý europoslanec Janusz Onyszkiewicz.
Ani v Poľsku si však neboli istí, ako sa zachová Sovietsky zväz.
Stále totiž platila Brežnevova doktrína, ktorá umožňovala do inej socialistickej krajiny vyslať sovietsku armádu.
"Zo Sovietskeho zväzu sme mali nejaké signály (...), že táto doktrína pravdepodobne stratí účinnosť, avšak nikto si nebol istý.
Bolo to ako s mŕtvym levom - každý okolo môže povedať, že je mŕtvy, ale niekto musí pristúpiť a potiahnuť za chvost, aby to overil."
Nežná revolúcia
Búranie železnej opony následne pokračovalo aj v iných krajinách východného bloku.
V Československu aktivity vyvrcholili študentskou demonštráciou 17. novembra a následnou Nežnou revolúciou.
Pakt Molotov-Ribbentrop:
pakt o neútočení medzi Sovietskym zväzom a nacistickým Nemeckom
podpísaný 23. augusta 1939
Hitler a Stalin sa dohodli na vzájomnom neútočení
tajné protokoly prisúdili ZSSR vplyv vo Fínsku, Estónsku, Lotyšsku, Litve a časti Poľska a Rumunska
nacisti sa tak mohli zamerať na zvyšok Poľska a tiež na Dánsko, Nórsko, Holandsko, Belgicko, Luxembursko, Francúzsko, Juhosláviu a Grécko
20090708STO57793 20. výročie strihania železnej opony Európa si bude každoročne pripomínať Pakt Molotov - Ribbentrop Klavirista a europoslanec Landsbergis: Zasahovanie do umenia je škodlivé Zločiny totalitných režimov v Európe (anglicky) EP: Únia musí viesť otvorenú diskusiu na tému zločiny totalitných režimov
SK
1
PHOTO
20090709PHT57868.jpg
-//EP//TEXT IM-PRESS 20090626STO57490 0 NOT XML V0//SK
-//EP//TEXT IM-PRESS 20080929STO38339 0 NOT XML V0//SK
-//EP//TEXT IM-PRESS 20070705STO08860 0 NOT XML V0//SK
-//EP//TEXT IM-PRESS 20090414STO53645 0 NOT XML V0//SK
-//EP//TEXT IM-PRESS 20090401IPR53245 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
