TÝŽDENNÍK/BACKGROUND: Zhrnutie plenárneho zasadnutia 22. - 25.
9.
2008
2008-09-26 - 11:00
Europoslanci prerokovali na druhom septembrovom plenárnom zasadnutí viacero tém, ktorých prehľad sa nachádza v nasledujúcej sekcii.
20080923BRI37872
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-001-SK DOC XML V0//SK
Inštitúcie
Otvorenie plenárneho zasadnutia
2008-09-26 - 11:00
Predseda Európskeho parlamentu Hans-Gert Pöttering otvoril 22. septembra 2008 ďalšie plenárne zasadnutie, ktoré bolo výnimočne po druhýkrát presunuté do Bruselu.
Poslanci si v úvode plenárneho zasadnutia minútou ticha uctili pamiatku príslušníka španielskej armády Luisa Conde de la Cruz, ktorý sa pri výbuchu v španielskej provincii Cantabria stal treťou tohtoročnou obeťou baskickej separatistickej organizácie ETA.
Predseda EP v mene Európskeho parlamentu ostro odsúdil teroristický útok organizácie ETA, ktorý sa stal v španielskej provincii Cantabria dňa 21.
9. a pri ktorom zahynul 46-ročný príslušník španielskej armády.
Ide o tretí bombový útok na severe Španielska za uplynulých 24 hodín.
„Terorizmus je priamym útokom na slobodu, ľudské práva a demokraciu,“ povedal predseda EP.
Tieto činy sa podľa jeho slov nedajú ničím ospravedlniť.
Pripomenul že Európska únie je spoločenstvom solidarity. „Útok na jednu z jeho členských krajín je útokom proti všetkým na členským krajinám Únie,“ uviedol predseda Parlamentu.
Preto podľa jeho slov musíme bojovať proti terorizmu spoločne a v súlade so zásadami právneho štátu.
Na záver vyjadril sústrasť rodine a priateľom zosnulého vojaka a solidaritu a podporu Španielsku, jeho občanom a španielskym bezpečnostným zložkám.
xxx
Predseda Parlamentu sa tiež zmienil o nedostatku transparentnosti v kampani proti Lisabonskej zmluve, ktorú vedie v Írsku obchodník Declan Ganley.
V tejto súvislosti poukázal na určité nejasnosti, pokiaľ ide o pôvod prostriedkov, z ktorým je kampaň financovaná.
Zmienil sa o zmluvách na vysoké čiastky, ktoré tento obchodník údajne uzavrel s Pentagonom. „Ľudia, ktorí od nás žiadajú transparentnosť, sa rovnakými zásadami sami neriadia.
Toto je potrebné zmeniť a celú vec objasniť,“ zdôraznil Hans-Gert PÖTTERING .
K tejto téme sa vyjadril aj europoslanec Daniel COHN-BENDIT (Greens/EFA, DE), ktorý uviedol, že minulý víkend vyšiel v írskej tlači zaujímavý článok o tom, že pravdepodobne existuje prepojenie medzi financovaním kampane „nie Lisabonskej zmluve“ v Írsku a americkým Pentagonom, ako aj CIA.
Išlo o veľmi zaujímavú správu s vysvetlením, že Európa by sa nemala stať príliš silnou.
Preto požiadal predsedu EP o vyšetrenie tejto záležitosti.
Zároveň o to, aby Rada a Komisia europoslancov nabudúce informovala.
Pretože, ak by sa potvrdilo, že je to pravda, išlo by zaujímavú informáciu potvrdzujúcu, čo sa za touto divnou 1,2 miliónovou kampaňou „Nie Lisabonu“ v Írsku skrýva.
Na záver požiadal predsedu EP o vyšetrenie celej záležitosti, aby boli k dispozícii dostatočné informácie o tom, čo sa skrýva za touto kauzou.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-COVER-SK DOC XML V0//SK
-//EP//TEXT IM-PRESS 20080923BRI37872 ITEM-002-SK DOC XML V0//SK
Priemysel
Telekomunikačný balíček: podpora rozvoja komunikačných služieb v EÚ
2008-09-26 - 11:00
EP prijal 24.
9.
2008 legislatívny balíček v oblasti telekomunikácií.
Návrh počíta s celoeurópskou koordináciou a harmonizáciou rádiového spektra, ktoré podľa EP zlepší občanom prístup k novým elektronickým službám, ako je širokopásmové pripojenia na internet.
Poslanci okrem toho navrhujú zriadenie Úradu EÚ pre trh elektronických komunikácií, ktorý zaistí konzistentné uplatňovanie opatrení v celej Únii, a vyzývajú na posilnenie investícií do infraštruktúry.
Reforma rozdeľovania rádiových frekvencií
Rádiové spektrum je kľúčovým prvkom moderných bezdrôtových technológií a služieb, akými sú napr. širokopásmový internet, mobilné telefónne služby, televízne vysielanie, technológia bluetooth, satelitné navigačné systémy či kontrola leteckej prepravy, čím sa rádiové frekvencie stali veľmi cenným zdrojom.
Interoperabilita bezdrôtových služieb v EÚ
V súčasnej dobe je však spektrum často využívané neefektívne.
Poslanci EP sú preto presvedčení, že jeho rozdeľovanie je potrebné reformovať a zabezpečiť jeho koordináciu v rámci EÚ s cieľom umožniť prevádzkovanie služieb v celej Únii bez nežiaducich interferencií.
Rámcová smernica o spoločnom predpisovom rámci pre siete a služby elektronických komunikácií preto prostredníctvom správy poslankyne Catherine TRAUTMANN (PES, FR) žiada členské štáty, aby pri strategickom plánovaní, koordinácii a harmonizácii využívania rádiového spektra spolupracovali s Komisiou, aj medzi sebou navzájom.
Komisia by tiež podľa nich mala predložiť legislatívny návrh na akčný plán v oblasti rádiového spektra.
Využitie „digitálnych dividend“
Doposiaľ bolo pre každé frekvenčné pásmo určené pre špecifické služby (napr. pásmo do 1 GHz bolo vyhradené pre televízne vysielanie).
Prechod od analógového na digitálne vysielanie, ktorý by mal byť dokončený do decembra 2012, však umožní vysielanie viacerých televíznych staníc v spektre, ktoré bolo doposiaľ potrebné len pre jednu analógovú stanicu, uvoľní teda značný objem vysoko kvalitného spektra, tzv. "digitálnych dividend".
Uvoľnené spektrum by teda mohlo byť využité napr. pre ďalšie televízne programy, mobilné širokopásmové služby, rádiofrekvenčnú identifikáciu (RFID), aplikáciu zaisťujúcu bezpečnosť diaľničnej dopravy a iné nové elektronické služby, vrátane elektronického zdravotníctvo, uvádza Parlament v správe, ktorú vypracovala spravodajkyňa Patrizia TOIA (ALDE, IT).
Voľné využitie frekvencií
Reforma má umožniť voľné využitie frekvencií pre akýkoľvek typ aplikácie.
Pásma, ktoré sú momentálne využívané pre televízne vysielanie, by tak mohli byť v budúcnosti využité napríklad pre bezdrôtové širokopásmové služby.
EP tento návrh podporuje, uvádza však, že prideľovanie spektra musí byť v súlade s vnútroštátnymi plánmi pre prideľovanie frekvencie a Rádiokomunikačným radom ITU.
Tento nový prístup tiež umožní obchodovanie s frekvenciami, čo je ďalším novým ustanovením revidovanej smernice.
Pluralita médií
Opatrenia, ktoré požadujú, aby služby elektronických komunikácií boli poskytované v určitom pásme, musia byť podľa EP odôvodnené plnením cieľa všeobecného záujmu, ako je bezpečnosť života, podpora sociálnej, regionálnej alebo územnej súdržnosti, zamedzenie neúčinného využívania rádiových frekvencií alebo podpora cieľov, ako je kultúrna a jazyková rozmanitosť a pluralita médií.
Právo televíznej stanice na využívanie rádiových frekvencií s cieľom plnenia služieb všeobecného záujmu zostáva bez zmeny.
Poslanci však pripomínajú, že „tá časť rádiových frekvencií, ktorá sa pre naplnenie uvedeného cieľa stane zbytočnou, podlieha novému postupu pre pridelenie“.
Prerozdelenie digitálnych dividend
„Na situáciu, za ktorej už niektoré členské štáty na digitálne vysielanie prešli, ako aj na odlišnosti vnútroštátnych plánov digitalizácie, je potrebné reagovať na úrovni Spoločenstiev ešte predtým, ako vstúpi do platnosti nová smernica,“ uvádza sa v správe o plnom využití výhod digitálnej dividendy v Európe.
Poslanci preto vyzývajú Komisiu, aby predložila návrh opatrení zabezpečujúcich lepšiu koordináciu využitia digitálnych dividend na úrovni EÚ.
Členské krajiny by okrem toho mali spolupracovať s Komisiou aj vzájomne medzi sebou pri určovaní spoločných čiastkových pásiem spektra digitálnej dividendy pre rôzne skupiny aplikáciou, ktorá umožní harmonizáciu na technologicky neutrálnom základe.
Parlament tiež podporuje koordinovaný prístup na úrovni EÚ založený na rôznych skupinách v rámci spektra UHF pre jednosmerné a dvojsmerné služby.
Parlament okrem toho prijal pozmeňovací návrh, v ktorom žiada členské štáty, aby vykonali analýzu dopadu prechodu na digitálne vysielanie v spektre využívanom pre vojenské účely, prípadne previedli časť tohto konkrétneho digitálneho podielu na nové civilné aplikácie.
Postupné obmedzovanie regulácie
Parlament uvádza, že je nutné, aby bola s rozvojom hospodárskej súťaže na trhu elektronických komunikácií postupne obmedzovaná akákoľvek regulácia.
Cieľom je, aby boli nakoniec elektronické komunikácie ovládané len právom hospodárskej súťaže.
Vnútroštátne regulačné orgány by mali mať podľa revidovanej smernice právo vymedziť trhy na nižšej ako vnútroštátnej úrovni.
Užšia spolupráca medzi Komisiou a národnými regulačnými orgánmi
Legislatívna správa o spoločnom predpisovom rámci pre sieť a služby elektronických komunikácií navrhuje nový postup spoločnej regulácie, podľa ktorej budú vnútroštátne regulačné orgány povinné konzultovať Komisiu a nový Úrad európskych regulačných orgánov v oblasti telekomunikácií (BERT) skôr, ako príjmu akékoľvek rozhodnutie týkajúce sa regulácie.
Pokiaľ Komisia dospeje k záveru, že zamýšľané opatrenie by predstavovalo prekážku jednotného trhu a BERT ho označí za neprimerané, môže Komisia vnútroštátnemu regulačnému orgánu nariadiť, aby svoj návrh pozmenil.
Funkčné oddelenie a "výnimočné opatrenia"
Prerokovávaný legislatívny návrh umožňuje vnútroštátnym regulačným orgánom, aby vertikálne integrovaným podnikom uložili ako "výnimočné opatrenie" povinnosť umiestniť činnosti spojené s veľkoobchodným poskytovaním pevných prístupových produktov do nezávislej prevádzkovanej obchodnej jednotky, t.j. uplatniť regulačný nástroj známy ako "funkčné oddelenie".
Na rozdiel od vlastníckeho oddelenia, ktoré bolo uskutočnené na trhu s elektrinou či plynom, funkčné oddelenie nemení vlastníctvo telekomunikačných sietí a služieb.
Poslanci však zdôrazňujú, že vnútroštátne regulačné orgány môžu použiť tento nový nástroj len v prípade, že „sa trvalo nedarí dosiahnuť účinnej hospodárskej súťaže“.
V Takom prípade by obchodná jednotka dodala prístupové produkty a služby všetkým podnikom v rovnakých časových termínoch a za rovnakých zmluvných podmienok.
Zdieľanie infraštruktúr
Ďalší nový regulačný nástroj poskytne vnútroštátnym regulačným orgánom možnosť uložiť podnikom zaisťujúcim siete elektronických komunikácií povinnosť, aby zdieľali svoje neaktívne sieťové prvky a pridružené zariadenia.
Podniky, ktoré majú právo na inštaláciu zariadenia na verejnom alebo súkromnom majetku, môžu byť tiež požiadané, aby sprístupnili napríklad svoje budovy, elektrické vedenia na budovách, stožiar, antény, vežové a iné podporné konštrukcie, káblovody, potrubia, vstupné šachty a rozvodné skrine.
Parlament okrem toho žiada vnútroštátne regulačné orgány, aby podporovali trhovo zamerané investície a inovácie v rámci nových a posilnených infraštruktúr, povzbudzovali zdieľanie investícií a zabezpečovali vhodné zdieľanie rizika medzi investormi a podnikmi, ktoré majú prístup k novým zariadeniam.
Investície do budúcej generácie sietí z optického vlákna
Poslanci sa domnievajú, že zásadnou otázkou pre nadchádzajúce roky je poskytovanie primeraných stimulov pre investície do nových vysokorýchlostných sietí, ktoré budú podporovať inovácie v internetových službách s bohatým obsahom.
Táto budúca generácia sietí z optického vlákna umožní vytvoriť univerzálnu a kompaktnú infraštruktúru sietí služieb pre elektronickú komunikáciu, výpočtovú techniku a média.
BERT a EECMA
Parlament podporil správu španielskej poslankyne Pilar de CASTILLO VERA (EPP-ED, ES) o zriadení Úradu európskych regulačných orgánov v oblasti telekomunikácií (BERT).
Na rozdiel od modelu Európskeho úradu pre trh elektronických komunikácií (EECMA), ktorý presadzovala Európska komisia, bude BERT založený na doterajšej skupine európskych regulátorov.
Ako nezávislý poradný orgán bude BERT vydávať stanoviská a odporúčania, ktoré budú Komisii aj vnútroštátnym regulačným orgánom napomáhať pri uplatňovaní smernice o spoločnom predpisovom rámci pre siete a služby elektronických komunikácií.
Na financovaní BERT-u sa budú spolupodieľať EÚ a vnútroštátne regulačné orgány, percentuálne rozdelenie však nie je v tejto chvíli jasné.
ENISA
Podľa pozmeneného návrhu by BERT nemal prevziať úlohy spojené so zaistením bezpečnosti sietí a informácií.
Pôvodným zámerom Komisie bolo zlúčiť Európsku agentúru pre bezpečnosť sietí a informácií (ENISA) a Európsky úrad pre trh elektronických komunikácií (EECMA).
Catherine TRAUTMANN PSE FR Pilar DEL CASTILLO VERA EPP-ED ES Patrizia TOIA ALDE IT Dokument: Elektronické komunikačné siete a služby
Procedúra: Postup spolurozhodovania 1. čítanie
Dokument: Európsky úrad pre trh elektronických komunikácií
Procedúra: Postup spolurozhodovania 1. čítanie
Dokument: Spoločný prístup k využívaniu spektra uvoľneného digitalizáciou
Procedúra: Iniciatívna správa Podrobnejšie informácie o prijatom texte: Elektronické komunikačné siete a služby Podrobnejšie informácie o prijatom texte: Európsky úrad pre trh elektronických komunikácií Podrobnejšie informácie o prijatom texte: Spoločný prístup k využívaniu spektra uvoľneného digitalizáciou Rozprava o legislatívnom balíčku v oblasti telekomunikácií
SK
1
LINK
/oeil/file.jsp?id=5563972
SK
2
LINK
/oeil/file.jsp?id=5563982
SK
3
LINK
/oeil/file.jsp?id=5625242
-//EP//TEXT IM-PRESS 20080901IPR35777 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-001-SK DOC XML V0//SK
-//EP//TEXT IM-PRESS 20080923BRI37872 ITEM-003-SK DOC XML V0//SK
Priemysel
Telekomunikačný balíček: lepšia ochrana práv užívateľov
2008-09-26 - 11:00
Ako súčasť tzv. telekomunikačného balíčka prijali poslanci EP dňa 24.
9.
2008 návrh smernice o právach užívateľov týkajúcich sa sietí a služieb elektronických komunikácií.
Táto nová legislatíva by mala výrazne posilniť práva užívateľov elektronických komunikácií a ochranu ich osobných údajov.
Smernica zavádza nové pravidlá prenositeľnosti čísla v prípade zmeny operátora a umožňuje prístup k európskym číslam pre tiesňové volania 112 a 116 prostredníctvom elektronických komunikácií.
Správa, ktorú vypracoval poslanec Malcom HARBOUR (EPP-ED, UK), sa týka revízie existujúcich pravidiel v oblasti prístupu k sieťam a službám a ďalších práv užívateľov všeobecných služieb, najmä pokiaľ ide o ochranu osobných údajov.
Cieľom revidovanej smernice, ktorú poslanci prijali pomerom hlasov 548:88:14, je posilniť práva spotrebiteľov, ktorí využívajú elektronickú komunikáciu.
Zlepšiť by sa mal predovšetkým ich prístup k legálnym obsahom na internete či využívanie dovolených aplikácií a služieb
Posilnenie práv spotrebiteľa na informácie
Smernica by mala viesť k posilneniu práv spotrebiteľov na informácie o tarifách a cenách a prípadných obmedzeniach stanovených poskytovateľom služieb a to ešte pred podpisom zmluvy.
V zmluve by mali byť uvedené všetky obmedzenia, ako je zablokovanie SIM karty pri mobilných telefónoch a všetky poplatky pri ukončení zmluvy pred alebo po uplynutí dohodnutej doby platnosti, vrátane nákladov v prípade, že si zákazník želá zariadenie ponechať.
Členské štáty budú okrem toho povinné zaistiť, aby doba trvania zmlúv uzavretých medzi užívateľmi a poskytovateľmi služieb elektronických komunikácií nepresiahla 24 mesiacov.
Prenositeľnosť čísla
Vďaka posilneniu zásady „prenositeľnosti čísla“ bude do budúcnosti možné zmeniť operátora v priebehu jedného dňa.
Poslanci si okrem toho želajú, aby sa zaviedla možnosť uložiť operátorom, ktorí zmenu čísla neumožnia, zodpovedajúce sankcie.
Súčasne sa domnievajú, že vnútroštátne regulačné orgány by mali mať možnosť túto jednodňovú lehotu predĺžiť, aby sa zabránilo prípadom, kedy dôjde k zmene operátora bez vedomia užívateľa.
Transparentnejšie tarify a jednoduchšia zmena operátora
Operátori budú povinní poskytovať spotrebiteľom transparentné, porovnateľné, primerané a aktualizované informácie o cenách a tarifách, prípadných poplatkoch za vypovedanie zmluvy a všeobecných podmienkach zmluvy.
Cieľom tohto návrhu je, aby mohol konečný spotrebiteľ zhodnotiť náklady na zmenu poskytovateľa služieb, a zvoliť si operátora, ktorý poskytuje služby, ktoré najlepšie vyhovujú jeho potrebám.
Bezpečnosť sietí a ochrana proti "spamu"
Poskytovatelia služieb budú povinní prijať nevyhnutné opatrenia s cieľom znížiť riziko ohrozujúce bezpečnosť komunikácií.
Operátor bude povinný hlásiť vnútroštátnemu regulačnému orgánu prípady narušenia bezpečnosti, ako je napríklad krádež zoznamu klientov poskytovateľa služieb.
Ak si to bude bezpečnosť vyžadovať, mali by byť spotrebitelia upozornení na prípadné porušenie ochrany ich osobných údajov a to zodpovedajúcim spôsobom.
Členské štáty budú mať okrem toho možnosť rozhodnúť o prípadnom uložení sankcií.
Poslanci do návrhu smernice zakomponovali aj ustanovenie na posilnenie ochrany proti „spamu“ a proti nedovolenej inštalácii „cookies“.
Parlament tiež žiada lepšiu ochranu koncových zariadení proti akýmkoľvek „elektronickým útokom“, ako sú napríklad vírusy.
Lepšia informovanosť spotrebiteľov
Podľa znenia smernice by mali poskytovatelia služieb informovať spotrebiteľov o prípadných obmedzeniach prístupu či distribúcie nepovolených obsahov, služieb a aplikácií.
Vnútroštátne orgány by okrem toho mali mať možnosť vypracovávať informácie vo verejnom záujme o užívaní komunikačných služieb a zabezpečovať ich rozširovanie.
Súčasťou týchto informácií by mali byť upozornenia vo verejnom záujme týkajúce sa porušovania autorských práv, iných nedovolených spôsobov použitia a šírenia škodlivého či nelegálneho obsahu a informácie o spôsobe ochrany pred ohrozením osobnej bezpečnosti.
Právo Spoločenstiev však nedefinuje pojem nelegálny alebo škodlivý obsah, ani nestanovuje prípadne sankcie.
Tieto oblasti spadajú do kompetencie členských štátov, ktoré by mali spotrebiteľov informovať o platných predpisoch v tejto oblasti.
Lepší prístup pre zdravotne postihnutých a jednoduchší prístup k číslu 112
V roku 2002 bolo zavedené celoeurópske číslo pre tiesňové volanie 112.
Poslanci sa domnievajú, že toto číslo by malo byť prístupné prostredníctvom akéhokoľvek typu elektronickej komunikácie.
Záchranná služba by taktiež mala získať jednoduchší prístup k informáciám o polohe volajúceho.
Okrem tohto čísla by sa mala zaviesť aj celoeurópska tiesňová linka 116 na hlásenie nezvestných detí.
Obe tieto čísla by mali byť prístupné pre zdravotne postihnutých a starších užívateľov.
Členské štáty budú môcť s ohľadom na vnútroštátne podmienky a požiadavky pre zdravotne postihnutých prijať špeciálne opatrenia, ktoré zaistia, aby zdravotne postihnutí užívatelia mohli využiť možnosť voľby poskytovateľov služieb, ktorú má väčšina ostatných užívateľov.
Dostupnosť služieb a obsahov
Prísnejšie uplatnenie zásady "neutrality trhu" vyžaduje vylúčenie akejkoľvek diskriminácie spojenej s využívaním a distribúciou obsahov, aplikácií a služieb dostupných na internete.
Vnútroštátne regulačné orgány môžu stanoviť minimálnu úroveň kvality služieb, prípadne môžu prijať iné opatrenia, ktorými by sa zabránilo zhoršeniu kvality služby a spomaľovaniu prenosu v sieťach a zabezpečia, aby nebol neprimerane obmedzený prístup užívateľov k obsahu a ich možnosť šíriť tento obsah a využívať aplikácie a služby podľa svojho výberu.
Posilnenie ochrany osobných údajov
Parlament prijal množstvo pozmeňovacích návrhov o spracovaní osobných údajov a ochrane súkromia v oblasti elektronických komunikácií.
Súčasná smernica už harmonizuje určité národné pravidlá s cieľom zabezpečiť rovnakú úroveň ochrany základných práv a slobôd v oblasti ochrany osobných údajov.
Parlament vo svojom návrhu túto ochranu posilňuje a spresňuje.
Spotrebitelia by mali mať jednoznačne právo na ochranu súkromia, na dôvernosť a zabezpečenie systémov informačných technológií.
Ustanovenia o ochrane údajov by sa mali týkať tiež súkromných a nielen verejných sietí.
To znamená, napríklad, že údaje zhromaždené na serveroch súkromných sietí (Facebook, Myspace a podobne) budú podliehať rovnakým pravidlám ochrany ako údaje vo verejných sieťach.
Informačné miesto
Členské štáty by mali tiež zriadiť jedno informačné miesto na príjem všetkých otázok zo strany užívateľov.
Tieto informačné miesta, ktoré by mohli byť spravované vnútroštátnymi regulačnými orgánmi spoločne so združeniami spotrebiteľov, by mali byť schopné poskytovať právnu pomoc v prípade právnych sporov s operátormi.
Prístup k týmto informačným miestam by mal byť bezplatný a užívatelia by o ich existencii mali byť informovaní prostredníctvom pravidelných informačných kampaní.
Všeobecná služba a autorské práva
Smernica sa netýka všeobecnej služby, keďže k nej bude v najbližšej dobe predložený samostatný návrh, a nevzťahuje sa ani na autorské práva.
Rozprava (2.
9.
2008):
Zita PLEŠTINSKÁ (EPP-ED, SK):
"Úvodom by som sa chcela poďakovať spravodajcom za výborne pripravené správy.
Práca na legislatívnych balíčkoch nikdy nie je jednoduchá a práve preto oceňujem ich koherentnosť.
Chcela by som opäť zdôrazniť základný cieľ tohto balíčka a tým sú lepšie komunikačné služby pri používaní mobilných telefónov, širokopásmového pripojenia na internet či káblovej televízie pre spotrebiteľov.
Myslím, že aj vďaka nášmu spravodajcovi Malcomovi Harbourovi budú spotrebitelia lepšie a skôr informovaní.
Keď sa spotrebitelia rozhodujú o zmene operátora, častokrát nemajú k dispozícii porovnateľné ponuky a proces prenositeľnosti čísla stále trvá neprimerateľne dlho.
Vítam preto správu Malcolma Harboura, na základe ktorej operátori musia spotrebiteľom poskytovať transparentné a hlavne porovnateľné ceny a zmena operátora a zachovanie si existujúceho čísla bude možná počas jedného dňa.
Napriek tomu, že by som každému priala, aby nikdy nemusel vytočiť číslo 112 pre tiesňové volanie, je treba prízvukovať, že na základe tejto smernice bude mať záchranná služba prístup k informáciám o polohe volajúceho a tým bude vedieť poskytnúť prvú pomoc rýchlejšie a účinnejšie.
Prechodom na digitálne vysielanie sa uvoľní spektrum, ktoré by v budúcnosti mohlo zabezpečiť širokopásmové pripojenie k internetu aj v najodľahlejších kútoch EÚ.
Vážená pani Komisárka, verím, že Komisia bude dozerať nad čo najefektívnejším využitím týchto "digitálnych dividend" v záujme spotrebiteľa."
V tzv. vysvetleniach hlasovania k tejto správe vystúpil slovenský europoslanec Miroslav MIKOLÁŠIK (EPP-ED, SK):
"V prvom rade mi dovoľte poďakovať spravodajcovi za dlhoročnú prácu a konzistentný prístup v rámci legislatívneho balíka v oblasti elektronickej komunikácie.
Na dnešnom hlasovaní som jeho správu podporil.
Telekomunikačný balík predstavuje potrebnú aktualizáciu súčasných právnych predpisov, a to najmä v oblasti ochrany súkromia jednotlivcov a ich osobných údajov.
Táto otázka predstavovala jeden z hlavných cieľov návrhu.
Podporil som názor, podľa ktorého je nutné pojať aspekt ochrany údajov a bezpečnosti v širšom kontexte než je európsky, keďže poskytovatelia komunikačných služieb a internetových systémov majú svoje sídla po celom svete a pracujú s osobnými údajmi v rámci rôznych právnych systémoch.
Ďalej som sa stotožnil s návrhom o zlepšenie a posilnenie práva spotrebiteľov, najmä zvýšením informovanosti a transparentnosti o cenách a podmienkach využívania telekomunikačných služieb.
V neposlednom rade som uvítal návrh správy v oblasti uľahčenia a posilnenia prístupu k elektronickým komunikáciám pre zdravotne postihnutých spoluobčanov."
Malcolm HARBOUR EPP-ED GB Procedúra: Postup spolurozhodovania 1. čítanie Podrobnejšie informácie o prijatom texte: Elektronické komunikačné siete a služby, ochrana súkromia a ochrana spotrebiteľa Rozprava o legislatívnom balíčku v oblasti telekomunikácií (2.
9.
2008)
SK
1
LINK
/oeil/file.jsp?id=5563642
-//EP//TEXT IM-PRESS 20080901IPR35777 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-002-SK DOC XML V0//SK
-//EP//TEXT IM-PRESS 20080923BRI37872 ITEM-004-SK DOC XML V0//SK
Spravodlivosť a vnútorné veci
EP: Boj proti terorizmu nesmie obmedziť slobodu prejavu
2008-09-26 - 11:00
Poslanci prijali 23.
9.
2008 dve správy v oblasti boja proti terorizmu a ochrany osobných údajov.
EP súhlasí s prijatím opatrení, ktoré majú umožniť lepšie predchádzanie radikalizácii, zároveň pripomína, že je nevyhnutné rešpektovať slobodu prejavu a to aj v prípadoch, keď ide o kontroverzné názory na citlivé témy, vrátane terorizmu.
Správu o boji proti terorizmu, ktorú vypracovala francúzska europoslankyňa Roselyne LEFRANÇOIS (PES, FR), prijal Parlament pomerom hlasov 556:90:19.
Presnejšia definícia pojmu „verejné podnecovanie"
Poslanci EP považovali v prvom rade za nutné vyjasniť pojem "verejné podnecovanie k spáchaniu teroristického trestného činu".
To je podľa správy chápané ako "šírenie správy určenej verejnosti alebo jej sprístupnenie iným spôsobom, v ktorej sa jasne a úmyselne propaguje spáchanie jedného z trestných činov".
Oproti návrhu Komisie, v ktorom sa zmieňovalo akékoľvek hypotetické nebezpečenstvo spáchania trestného činu, Parlament vo svojom návrhu spresnil, že takého správanie musí prestavovať "jednoznačné nebezpečenstvo".
Ochrana základných slobôd
Poslanci okrem toho doplnili do celého textu jasné záruky, pokiaľ ide o ochranu základných slobôd a predovšetkým slobodu prejavu.
Návrh Parlamentu sa odvoláva na Dohodu Rady Európy o prevencii terorizmu z roku 2005, ktorú by rozhodnutie malo dopĺňať.
Poslanci v tejto súvislosti pripomínajú, že je nutné, aby všetky členské štáty súbežne so vstupom toho rámcového rozhodnutia do platnosti túto dohodu ratifikovali.
Rozhodnutie by však malo rešpektovať aj ostané dohody v tejto oblasti, najmä Listinu základných práv Európskej únie a Európsku dohodu o ochrane ľudských práv základných slobôd.
Poslanci však pripomínajú, že zaistenie trestnosti činov uvedených v rozhodnutí nesmie mať za následok zníženie alebo obmedzenie šírenia informácií pre vedecké, akademické, umelecké alebo spravodajské účely, ani vyjadrovanie radikálnych, polemických či kontroverzných názorov vo verejnej diskusii o citlivých politických otázkach vrátane terorizmu.
Druhá zo správ, ktorú Parlament schválil pomerom hlasov 600:21:39, vypracovala poslankyňa Martine ROURE (PES, FR).
Správa sa týka návrhu rámcového rozhodnutia Rady o ochrane osobných údajov spracovaných v rámci policajnej a justičnej spolupráce v trestných veciach.
Parlament ľutuje, že Rada zbavila pôvodný návrh Komisie obsahu a vyňala z neho niekoľko ustanovení, najmä čo sa týka spracovania osobných údajov poskytnutých v rámci policajnej a súdnej spolupráce v členských štátoch.
Dohoda "na základe najmenšieho spoločného menovateľa"
Európsky parlament bol o znení rozhodnutia už raz konzultovaný.
Keďže dohoda, ku ktorej dospela Rada, sa značne líši od pôvodného návrhu Komisie, boli poslanci požiadaní o nové stanovisko.
Parlamentná spravodajkyňa vyjadrila poľutovanie nad skutočnosťou, že "Rada pôvodný návrh Komisie zbavila obsahu a dosiahla politickú dohodu na základe najmenšieho spoločného menovateľa".
Text prijatý v Rade sa okrem toho bude vzťahovať len na výmenu údajov medzi členskými krajinami, a nie na spracovávanie týchto údajov v členských štátoch, ako navrhoval pôvodný text Komisie.
Na rozdiel od Rady sa poslanci domnievajú, že pôsobnosť rozhodnutí by sa mala rozšíriť na spracovanie údajov na vnútroštátnej úrovni, pričom zvláštna pozornosť by sa mala venovať tomu, za akým účelom budú údaje môcť byť využívané.
Spracovávanie osobných údajov, ktoré odhaľujú rasový či etnický pôvod, politické názory, náboženské alebo filozofické presvedčenie, členstvo v odborových organizáciách, ako aj spracovávanie údajov týkajúcich sa zdravia a sexuálneho života je zakázané a môže byť výnimočne povolené len za určitých prísne vymedzených podmienok.
Poslanci okrem toho znovu predkladajú návrh obsiahnutý v pôvodnom texte Komisie, ktorý však Rada vo svojom spoločnom postoji neprevzala, a to vytvorenie pracovnej skupiny pre ochranu fyzických osôb v súvislosti so spracovávaním osobných údajov, ktoré by vypracovávala stanoviská a odporučenia pre inštitúcie a orgány.
Osobné údaje spravované súkromnými osobami
Parlament vo svojom návrhu ďalej upresňuje, že príslušné orgány členských štátov môžu konzultovať a spracovávať osobné údaje spracované súkromnými osobami len na základe individuálneho posúdenia, za zvláštnych podmienok a na stanovené účely.
Pokiaľ však súkromné osoby obdržia a spracovávajú údaje v rámci výkonu verejnej služby, podliehajú prinajmenšom rovnocenným alebo prísnejším podmienkam ako príslušné orgány.
Text taktiež stanoví prísne podmienky pre poskytovanie osobných údajov tretím krajinám a medzinárodným organizáciám.
Tento prenos by mal podľa poslancov prebiehať individuálne, od prípadu k prípadu a len vtedy, ak bude úroveň ochrany, ktorú zaisťujú tretie krajiny, zodpovedajúca.
Zodpovedajúcu úroveň ochrany posudzuje nezávislý orgán.
Roselyne LEFRANÇOIS PSE FR Martine ROURE PSE FR Procedúra: Konzultačný postup Podrobnejšie informácie o prijatom texte: Boj proti terorizmu Podrobnejšie informácie o prijatom texte: Ochrana osobných údajov
-//EP//TEXT TA P6-TA-2008-0435 0 NOT XML V0//SK
-//EP//TEXT TA P6-TA-2008-0436 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-003-SK DOC XML V0//SK
-//EP//TEXT IM-PRESS 20080923BRI37872 ITEM-005-SK DOC XML V0//SK
Informácie
Poslanci žiadajú posilnenie plurality a nezávislosti médií
2008-09-26 - 11:00
Poslanci EP podporili 25.
9.
2008 uznesenie o pluralite médií, v ktorom zdôrazňujú, že je potrebné zabezpečiť pluralitu médií a zaistiť všetkým občanom EÚ prístup k slobodným a rôznorodým médiám.
EP zároveň navrhuje zavedenie redakčnej charty, ktoré by zabránili vlastníkom, investorom alebo vonkajším subjektom zasahovať do obsahu spravodajstva.
Poslanci tiež vyzývajú na širokú diskusiu o právnom postavení weblogov.
Európsky parlament v prijatom uznesení žiada Komisiu a členské štáty, aby zabezpečili pluralitu médií a aby všetkým občanom EÚ zaistili prístup k slobodným a rôznorodým médiám.
Koncentrácia vlastníctva mediálneho systému
EP pripomína, že koncentrácia vlastníctva mediálneho systému vedie k vzniku prostredia, ktoré praje monopolizácii trhu s reklamou a vytvára prekážky pre nové subjekty, ktoré si želajú vstúpiť na trh.
Poslanci sa preto domnievajú, že je potrebné prepojiť právne predpisy v oblasti hospodárskej súťaže so zákonom o médiách.
To by malo podľa ich názoru zaistiť prístup na trh, konkurenčné prostredie a kvalitu a súčasne by zabránilo konfliktu záujmov medzi koncentráciou vlastníctva médií a politickou mocou.
Nezávislosť novinárov a redaktorov
Orgány EÚ a členských štátov by mali vykonať vhodné opatrenia v prospech zaistenia nezávislosti novinárov a redaktorov.
Poslanci v tomto ohľade navrhujú, aby sa vypracovali a jednotne uplatňovali redakčné charty a aby sa vlastníkom, investorom alebo vonkajším subjektom, ako sú výkonné orgány, zabránilo v zasahovaní do obsahu spravodajstva.
Parlament sa domnieva, že by mali byť zverejňovaní vlastníci všetkých médií, aby tak bolo možné dosiahnuť väčšiu transparentnosť pokiaľ ide o ciele a profily jednotlivých vysielacích spoločností a vydavateľov.
Diskusia o právnom postavení weblogov
Poslanci sa v prijatom texte zmieňujú o weblogoch, ktoré sú novým a stále bežnejším prostriedkom seba vyjadrovania sa pre pracovníkov v médiách i pre súkromné osoby, čím významne prispievajú k pluralite médií.
Poslanci vyzývajú na otvorenú diskusiu o všetkých otázkach spojených s právnym postavením weblogov.
V tomto bode sa prijatý text mierne odlišuje od pôvodného znenia správy, ktorú vypracoval Výbor EP pre kultúru a médiá, v ktorom poslanci žiadali, aby sa „objasnil“ právny status weblogov a stránok založených na materiáloch vytvorených užívateľmi“.
„Môj návrh vyvolal reakciu medzi mnohými bloggermi.
Preto by som chcela jasne povedať, že nikto neusiluje o reguláciu internetu,“ povedala poslankyňa Marriane Mikko v odpovedi na obavy zo strany bloggerov.
Poslanci zdôraznili dôležitosť autorských práv na úrovni elektronických médií, podľa ktorých musí tretia strana pri preberaní vyhlásení uviesť zdroj.
Vyzývajú tiež na väčšiu transparentnosť so zreteľom na osobné údaje a informácie uchovávané o užívateľoch prostredníctvom internetových vyhľadávačov, poskytovateľov elektronickej pošty a stránok na vytváranie sociálnych sietí.
Marianne MIKKO PSE EE Procedúra: Iniciatívna správa Podrobnejšie informácie o prijatom texte: Koncentrácia a pluralizmus médií v EÚ
SK
1
LINK
/oeil/file.jsp?id=5564652
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-004-SK DOC XML V0//SK
-//EP//TEXT IM-PRESS 20080923BRI37872 ITEM-006-SK DOC XML V0//SK
Hospodárske a menové záležitosti
Poslanci žiadajú novú legislatívu, ktorá má zabezpečiť finančnú stabilitu
2008-09-26 - 11:00
Poslanci Európskeho parlamentu dňa 23.
9.
2008 formálne požiadali Komisiu, aby predložila nové legislatívne návrhy smerujúce k zlepšeniu regulácie finančných trhov, najmä pokiaľ ide o zaisťovacie fondy a súkromných kapitálových investorov.
Parlament tiež žiada prijatie opatrení na zvýšenie transparentnosti finančných trhov.
V správe, ktorú vypracoval poslanec Poul Nyrup RASMUSSEN (PES, DK), žiada Parlament prijatie série legislatívnych opatrení v oblasti zaisťovacích fondov a súkromných investícií.
Súvisiaca správa, ktorú vypracoval poslanec Klaus-Heine LEHNE (EPP-ED, DE) sa sústredí predovšetkým na otázky transparentnosti, ktoré majú dopad na tieto odvetvia.
Finančná stabilita a kapitálové požiadavky
Pokiaľ ide o finančnú stabilitu, kapitál a rozsah regulácie, poslanci sa okrem iného domnievajú, že kapitálové výdavky by sa mali vzťahovať ma investičné firmy a mali by sa zakladať na riziku, nie na subjekte.
Záujmy investorov a pôvodcov by mali byť zladené.
Oceňovanie nelikvidných finančných nástrojov a prístup k rizikovému kapitálu
Poslanci žiadajú prijatie legislatívnych návrhov v oblasti oceňovania nelikvidných finančných nástrojov a zavedenie prísnejších požiadaviek pokiaľ ide o transparentnosť pre maklérov pre zaisťovacie fondy.
Domnievajú sa, že by sa mal vytvoriť celoeurópsky rámec pre rizikový kapitál a súkromný kapitál, najmä s cieľom zabezpečiť pre malé a stredné podniky cezhraničný prístup ku kapitálu.
Stret záujmov a koncentrácia trhu
Poslanci pripomínajú, že je potrebné prijať opatrenia, ktoré by umožnili riešiť konflikty v rámci finančných inštitúcií akéhokoľvek druhu.
Ratingové agentúry by mali oddeliť svoje ratingové aktivity od ďalších poskytovaných služieb, ako je poradenstvo v oblasti štruktúrovania transakcií.
Komisia by mala zriadiť mechanizmus pre dohľad EÚ nad tými agentúrami.
Široká revízia za účelom zistenia nedostatkov v legislatíve
Parlament tiež žiada Komisiu, aby preverila všetky súčasné právne predpisy týkajúce Spoločenstva týkajúce sa finančných trhov s cieľom identifikovať medzery v oblasti regulácie zaisťovacích fondov a súkromných kapitálových fondov.
Na základe výsledkov previerky by mala predložiť legislatívny návrh o prípadnej zmene súčasných smerníc v prospech lepšej regulácie všetkých relevantných účastníkov.
Požiadavky na transparentnosť
Pokiaľ ide o transparentnosť, poslanci žiadajú zriadenie európskeho režimu súkromného investovania, ktorý by umožnil cezhraničnú distribúciu produktov investovania, vrátane alternatívnych investičných nástrojov, spôsobilým skupinám sofistikovaných investorov.
V správe poslanca Lehneho Parlament žiada, aby sa preskúmalo, či by sa na alternatívne investície mohli uplatňovať zmluvné podmienky zaisťujúce jasné zverejnenie a riadenie rizika.
Poul Nyrup RASMUSSEN PSE DK Klaus-Heiner LEHNE EPP-ED DE Procedúra: Iniciatívna správa Podrobnejšie informácie o prijatom texte: Zaisťovacie fondy a kapitálové investičné fondy Podrobnejšie informácie o prijatom texte: Transparentnosť inštitucionálnych investorov Rozprava v pléne: situácia svetového finančného systému a jej dopad na Európu
-//EP//TEXT TA P6-TA-2008-0425 0 NOT XML V0//SK
-//EP//TEXT TA P6-TA-2008-0426 0 NOT XML V0//SK
-//EP//TEXT IM-PRESS 20080923IPR37908 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-005-SK DOC XML V0//SK
-//EP//TEXT IM-PRESS 20080923BRI37872 ITEM-007-SK DOC XML V0//SK
Hospodárske a menové záležitosti
Rozprava v pléne: situácia svetového finančného systému a jej dopad na Európu
2008-09-26 - 11:00
Poslanci EP rokovali 24.
9.
2008 so zástupcami Rady a Komisie o situácii svetového finančného systému a jeho vplyvu na európske hospodárstvo.
Napriek tomu, že Európska únia nepredpokladá prijať podobné opatrenia, k akým pristúpila administratíva USA, je pripravená využiť všetky dostupné nástroje, ak by sa Európa ocitla v situácii systémových rizík.
Keďže dochádza k hlbokej zmene globálneho finančného systému, je potrebné zvážiť, akú úlohu bude zohrávať ECB v budúcnosti.
V úvode debaty vystúpil úradujúci predseda Rady Jean-Pierre JOUYET a eurokomisár pre hospodárske a finančné záležitosti Joaquín ALMUNIA.
Alexander RADWAN (EPP-ED, DE) za Skupinu Európskej ľudovej strany (kresťanských demokratov) a Európskych demokratov uviedol, že sa nedá hovoriť o rýchlosti pokiaľ ide o reakciu na krízu na finančných trhoch.
Jediný, kto reagoval rýchlo bol samotný trh.
Európsky parlament prijal už v roku 2003 správu o ratingových agentúrach, od tej doby sa však v tejto oblasti urobilo málo.
Európska únia by sa podľa jeho názoru nemala riadiť americkým modelom, ale mala by prijať svoje vlastné opatrenia.
Pokiaľ ide o reformu smernice o kapitálových požiadavkách, domnieva sa, že by bolo možné dospieť k dohode v prvom čítaní, ak by rada pristúpila na požiadavku na vytvorenie európskeho systému dohľadu.
Martin SCHULZ (PES, DE) zo Socialistickej skupiny v Európskom parlamente zdôraznil, že sme svedkami bankrotu ekonomickej filozofie, podľa ktorého sú jedinou možnosťou neregulované trhy a podľa ktorej môže len kapitalizmus priniesť rast.
Očakáva preto, že Komisia príjme opatrenia v súvislosti s ratingovými agentúrami.
Pripomenul, že finančnú krízu v USA majú na svedomí bankoví manažéri, ktorí privideli mnoho spoločností ku krachu.
Zisky boli podľa jeho slov privatizované, kým straty sú znárodňované, a to musí skončiť.
Silvana KOCH-MEHRIN (ALDE, DE) za Skupinu Aliancie liberálov a demokratov za Európu uviedla, že globálna finančná kríza má neočakávané dôsledky na finančný systém.
Táto kríza postihuje nielen pracovníkov finančného odvetvia, ale predovšetkým sociálne slabé rodiny.
Keďže podnikatelia vytvárajú pracovné miesta a sú kľúčom k prosperite, domnieva sa, že bude potrebné zabezpečiť európskym občanom stabilitu a poskytnúť im priestor pre podnikanie.
Preto bude zrejme nevyhnutné zmeniť podmienky pre reguláciu
Eoin RYAN (UEN, IE) za Skupinu Únie za Európu národov sa domnieva, že je potrebné zaviesť transparentnosť a regulovať finančné trhy.
Hoci centrálne banky prijali určité kroky, je potrebné urobiť revíziu celého systému, zistiť, v čom spočívajú korene krízy a zabezpečiť, aby boli trhy zdravé v budúcnosti a ochrániť európskych spotrebiteľov.
Francis WURTZ (GUE/NGL, FR) za Konfederatívnu skupinu Európskej zjednotenej ľavice - Nordickej zelenej ľavice pripomenul, že v uplynulých rokoch došlo k veľkému nárastu úverov, ktoré viedli k obrovským finančným stratám a mechanizmy sa úplne vymkli spod kontroly.
Táto kríza postihla najviac bežných občanov.
Zdrojom inflácie sú podľa jeho slov finanční operátori.
Preto je potrebné urobiť mnoho zmien, napríklad, revidovať systém financovania bank a zaviesť daň z pohybu finančného kapitálu
Hanne DAHL (IND/DEM, DK) za Skupinu nezávislosť/demokracia sa domnieva, že za súčasnú finančnú krízu môžu špekulácie predovšetkým na americkom hypotekárnom trhu.
V tejto súvislosti zdôraznila, že kapitálové pohyby sú nedemokratické a narúšajú celý systém.
Neregulovaný trh je podľa jej slov výhodný len pre malú časť obyvateľstva, pre bežných občanov je naopak výhodnejší bezpečný regulovaný trh.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-006-SK DOC XML V0//SK
-//EP//TEXT IM-PRESS 20080923BRI37872 ITEM-008-SK DOC XML V0//SK
Energetika
EP: Liek na vysoké ceny energií je v spoločnej politike a obnoviteľných zdrojoch
2008-09-26 - 11:00
Europoslanci schválili 25.
9.
2008 uznesenie, v ktorom navrhujú opatrenia za účelom zníženia a stabilizácie cien energií.
Hlavným nástrojom by mala byť podpora obnoviteľných zdrojov energie, diverzifikácia zdrojov a tiež zníženie závislosti od dovozu fosílnych palív.
Text ďalej podčiarkuje význam spoločnej energetickej politiky a navrhuje posilniť transparentnosť a boj proti energetickej chudobe.
Reakciou na rastúce ceny energií by podľa poslancov mala byť vyššia podpora obnoviteľných zdrojov energie, diverzifikácia zdrojov a tiež zníženie závislosti od importu fosílnych palív.
Takéto opatrenia by prispeli k stabilizácii trhu s energiami, znížili by náklady pre spotrebiteľov a viedlo by to k naplneniu Rámcovej zmluvy OSN o klimatických zmenách.
Keďže obnoviteľné zdroje znižujú závislosť Európy na dovoze zo zahraničia, práve ich podpora by mala podľa poslancov stáť, spoločne s opatreniami pre energetické úspory a vyššiu účinnosť, v centre pozornosti pri najbližšom preskúmaní energetickej politiky Európskej únie.
Poslanci tiež žiadajú, aby Rada predložila návrh na zníženie sadzby DPH u tovarov a služieb, ktoré sú energeticky úsporné.
Energetická chudoba
Poslanci ďalej pripomínajú, že hoci v uplynulých týždňoch cena barelu ropy klesla pod hranicu 100 dolárov, konečná cena pre spotrebiteľov zostáva vysoká, pričom nie vždy odzrkadľuje cenové výkyvy.
Komisia by preto mala vývoj cien monitorovať a to predovšetkým s ohľadom na ceny, ktoré platia spotrebitelia.
Poslanci sú tiež presvedčení, že Komisia by mala predložiť informácie o tom, ako bojuje proti energetickej chudobe.
Každý členský štát by za týmto účelom mal poskytnúť svoju definíciu "energetickej chudoby" a vypracovať akčný plán s protiopatreniami.
Parlament ďalej pripomína, že je potrebné zvýšiť transparentnosť a spoľahlivosť údajov o ropných trhoch a komerčných zásobách ropy, ako aj lepšie porozumieť vývoju cien ropných produktov.
V otázke núdzových zásob ropy poslanci požadujú, aby sa včas upravili príslušné právne normy Spoločenstva.
Spoločná energetická politika
Keďže poslanci podčiarkujú význam spoločnej energetickej politiky EÚ, vítajú myšlienku vrcholnej schôdzky predstaviteľov krajín, ktoré ropu a zemný plyn spotrebovávajú a produkujú s cieľom dosiahnuť lepšiu stabilitu cien ropy, väčšiu predvídateľnosť dodávok a platieb za predaj v eurách.
Rozprava (24.
9.
2008)
Sergej KOZLÍK (NA, SK):
"Európa má významnú možnosť ovplyvňovať ceny energie, a to dostatočnou produkciou vlastnej energie založenej na inej báze než sú ropa a plyn.
Ide však Európa touto cestou?
V 80-tych rokoch Slovensko a Maďarsko započali spoločnú výstavbu vodného diela Gabčíkovo-Nagymaros.
Neskôr Maďarsko od výstavby odskočilo a vodné dielo dokončilo Slovensko samo.
Miesto výroby špičkovej energie bol výsledkom medzinárodný arbitrážny spor, ktorého závery však maďarská strana neplní.
V 90-tych rokoch Slovensko investovalo značné prostriedky do zvýšenia bezpečnosti a predĺženia životnosti jadrovej elektrárne Jaslovské Bohunice.
Splnenie bezpečnostných štandardov potvrdila Medzinárodná atómová komisia.
V rámci prístupového procesu do Európskej únie však bolo Slovensko donútené predčasne uzatvoriť dva bloky tejto elektrárne.
V súčasnosti Európska komisia posudzuje otázku dostavby rozostavaných dvoch blokov jadrovej elektrárne Mochovce.
Prvé dva bloky už bezpečne a efektívne pracujú.
Európska komisia si však s odpoveďou doposiaľ dáva načas.
Príklad Slovenska ukazuje, že zámer zvýšenia vlastnej produkcie energie, a tým aj zvýšenia kontroly cien energie je Európe zatiaľ veľmi vzdialený."
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-007-SK DOC XML V0//SK
-//EP//TEXT IM-PRESS 20080923BRI37872 ITEM-009-SK DOC XML V0//SK
Verejné zdravie
EP: Detská obezita dosahuje rozmery epidémie
2008-09-26 - 11:00
Podľa dostupných údajov žije v súčasnej dobe v EÚ viac než 22 miliónov detí s nadváhou a do roku 2010 sa podľa odhadov počet obéznych detí zvýši o 1,3 milióna.
EP preto prijal 25.
9.
2008 nelegislatívnu správu, prostredníctvom ktorej navrhuje opatrenia na predchádzanie obezite, ako napr. jasné označovanie výrobkov, lepšiu stravu v školách a škôlkach, obmedzenie reklám na nezdravé potraviny a zníženie DPH na ovocie a zeleninu.
"Nadváha, obezita a choroby spojené so stravovaním začínajú v Európe dosahovať rozmery epidémie", uvádza sa v nelegislatívnej správe europoslanca Alessandra FOGLIETTYHO (UEN, IT), ktorú Parlament prijal pomerom hlasov 536:37.
Podľa údajov Svetovej zdravotníckej organizácie trpí viac než polovica európskej populácie nadváhou a približne 6% zdravotníckych výdavkov s obezitou priamo súvisí.
Nepriame výdavky sú však oveľa vyššie.
Obezita je jedným z najvýznamnejších európskych zdravotných problémov, keďže výrazne zvyšuje riziko chronických ochorení, akými sú napr. kardiovaskulárne ochorenia, určité druhy cukrovky a rakoviny.
Poslanci sa domnievajú, že v boji proti tomuto javu by sa mal uplatniť viacúrovňový prístup a pripomínajú, že v Európe funguje mnoho výskumných, zdravotníckych a vzdelávacích programov, ktorú môžu zohrať dôležitú úlohu.
Boj proti obezite od útleho veku
Vzhľadom na to, že obezita je u detí priamo spojená s obezitou dospelých, mala by sa podľa EP Európska komisia prednostne zaoberať práve týmto javom.
Vzdelávacie programy v školách by mali byť podľa EP zostavené tak, aby zabezpečili, že pohyb a zdravá výživa sa stanú pre deti samozrejmosťou.
Poslanci sa tiež domnievajú, že je potrebné zlepšiť kvalitatívne a nutričné štandardy potravín podávaných v škôlkach a školách, napríklad predajom čerstvého ovocia a zeleniny.
Vzdelávacie zariadenia by tiež mali podľa EP obmedziť predaj potravín s vysokým obsahom soli, cukru a tuku a s nízkou nutričnou hodnotou.
Mali by sa monitorovať a obmedzovať reklamy na nezdravé potravinárske produkty.
Povinné označovanie potravín farebnými kódmi
Podľa EP sú úplné informácie na potravinárskych výrobkoch kľúčom k tomu, aby si spotrebitelia mohli vybrať najvhodnejší výrobok.
Poslanci preto vítajú návrh Komisie na revíziu smernice o nutričnom označovaní potravín, a zdôrazňujú, že takéto označenie musí byť viditeľné, jasné a pochopiteľné pre spotrebiteľa.
Obmedzenie reklám na nezdravé potraviny určené pre deti
Podľa EP by bolo vhodné zaviesť obmedzenia na reklamy propagujúce nezdravé potraviny, ktoré sú zamerané na deti.
To by sa malo týkať aj nových médií, akými sú on-line hry či textové správy. „Správnym krokom vpred“ je podľa EP aj dobrovoľný prístup obsiahnutý smernici „Televízia bez hraníc“, ktorý sa týka reklám na potravinové produkty s nízkou nutričnou hodnotou.
Ak sa v priebehu revízie tejto smernice v roku 2010 ukáže, že dobrovoľný prístup nepriniesol očakávané výsledky, mali by sa zaviesť etické kódexy v oblasti audiovizuálnych reklám súvisiacich s propagáciou potravín a nápojov.
Priemyselná samoregulácia nie je dostatočná
Potravinársky priemysel by sa navyše podľa názoru poslancov mohol oveľa viac usilovať o zmiernenie problému nadváhy a obezity, napríklad predajom menších porcií.
Parlament síce uznáva úlohu nedávnej iniciatívy potravinárskeho priemyslu týkajúcej sa samoregulácie reklám v boji proti obezite, poukazuje však súčasne, že na uskutočnenie zmien v tomto priemysle, najmä pokiaľ ide o deti, je regulácia niekedy nevyhnutná.
Celoeurópsky zákaz trans-izomerov mastných kyselín
EP vyzýva na celoeurópsky zákaz trans-izomerov mastných kyselín, pričom argumentuje najnovšími vedeckými poznatkami, podľa ktorých je nadmerná konzumácia týchto látok (viac než 2% celkového energetického príjmu) priamo spojená s nárastom rizika vzniku kardiovaskulárnych chorôb.
Nižšia sadzba DPH na ovocie a zeleninu
Poslanci v neposlednom rade tiež vyzývajú členské štáty, aby zaviedli nižšiu sadzbu DPH na ovocie a zeleninu, a pripomínajú, že právo EÚ takéto zníženie umožňuje.
Zároveň zdôrazňujú, že by bolo vhodné zmeniť súčasné predpisy tak, aby umožňovali uplatniť na ovocie a zeleninu zníženú sadzbu DPH menej ako 5 percent.
Rozprava (24.
9.
2008):
Anna ZÁBORSKÁ (EPP-ED, SK):
"Ako vždy som za prevenciu a to za prevenciu od detského veku.
Táto prevencia je úzko spojená s podporou zodpovednosti rodičov.
Najlepším spôsobom ako predísť obezite detí je nevyužívať televízor, video hry a internet ako babysitting.
Ak chýbajú kreatívne aktivity, deti a dospievajúci nemajú dostatok pohybu.
Deti si musia osvojiť stravovacie návyky, ako v oblasti kvality a množstva jedla, tak aj v spôsobe stolovania.
Je potrebné podporovať spoločné stolovanie rodičov a detí.
Nie je nič lepšie, ako keď rodina môže prežiť aspoň jedno jedlo spoločne.
Aby to bolo možné je nevyhnutné umožniť zosúladenie rodinného a pracovného života.
Rovnako odovzdanie znalostí vo varení deťom je dobrým spôsobom ako predísť obezite.
Deti veľmi radi asistujú pri varení a bolo by dobré to využiť."
Miroslav MIKOLÁŠIK (EPP-ED, SK):
"Viac ako polovica európskej populácie trpí nadváhou.
Podľa štatistík sa za ľudí s nadváhou považuje takmer 27% mužov, 38% žien a viac než 5 miliónov detí je obéznych.
5 až 7 % výdavkov v zdravotníctve priamo súvisí s obezitou.
Práve kvôli týmto znepokojujúcim faktom je potrebné prijať na všetkých úrovniach rázne iniciatívy na zamedzenie tomuto javu.
Vítam kroky Komisie k prijatiu Bielej knihy, ktorými jasne posunula oblasť výživy, nadváhy a obezity na úroveň politickej priority EÚ a zastávam názor, že pokrok v boji proti obezite môžme dosiahnuť koordináciou rôznych sektorových politík na európskej úrovni.
Dovoľte mi upriamiť pozornosť na problém nadváhy detí a mládeže.
Práve táto veková kategória, by mala byť jednou z priorít bielej knihy.
Správna výživa a telesná aktivita sú predpokladmi normálneho rastu a zdravého vývinu dieťaťa.
Výchova k zdravej výžive patrí hlavne rodičom, ale vzdelávanie v tejto oblasti prináleží aj školám.
Tie by sa mali stať centrom činností zameraných na boj proti obezite.
Súhlasím so spravodajcom v názore, aby sa na školách zabezpečila prítomnosť lekára - špecialistu na výživu.
Ďalej presadzujem zákaz predaja mastných, presolených a presladených výrobkov v školských zariadeniach, ktoré sú k dispozícii najmä v automatoch.
Podľa štatistík dnešná mládež trávi viac ako 5 hodín denne sedavou činnosťou, a to hlavne pozeraním televízie a hraním na počítači.
Pohyb pritom zvyšuje ukladanie vápnika v kostiach, rozvíja sociálne zručnosti dieťaťa a je významným faktorom v boji proti stresu.
Dôležité je vytvoriť školám podmienky, aby mohli vyhradiť počas dňa dostatočný čas na telesnú výchovu a viesť deti k športu, napríklad aj výstavbou ihrísk a športových hál.
Tieto kroky sú nevyhnutné, ak chceme naším mladým generáciám pripraviť zdravú budúcnosť."
Alessandro FOGLIETTA UEN IT Procedúra: Iniciatívna správa Podrobnejšie informácie o prijatom texte: Biela kniha - Európska stratégia riešenia zdravotných problémov súvisiacich s výživou, nadváhou a obezitou
SK
1
LINK
/oeil/file.jsp?id=5572242
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-008-SK DOC XML V0//SK
-//EP//TEXT IM-PRESS 20080923BRI37872 ITEM-010-SK DOC XML V0//SK
Základné práva
EP: Boj proti obchodovaniu s deťmi sa musí stať vnútroštátnou prioritou členských krajín
2008-09-26 - 11:00
Predseda EP Hans-Gert Pöttering vydal 22.
9.
2008 písomné vyhlásenie o boji proti obchodovaniu s deťmi, ktoré získalo dostatočný počet podpisov na to, aby sa stalo oficiálnym stanoviskom Parlamentu k tejto otázke.
Poslanci pripomínajú, že dva milióny detí sú každý rok predmetom obchodovania, a žiadajú členské štáty, aby boj proti tomuto javu považovali za prvoradý cieľ svojej vnútroštátnej politiky.
Poslanci v prijatom písomnom vyhlásení pripomínajú, že problém obchodovania s deťmi stále pretrváva.
Viac než dva milióny detí sú každý rok predmetom obchodu za účelom pracovného alebo sexuálneho vykorisťovania.
K nárastu obchodu s deťmi pritom významne prispieva vývoj nových komunikačných technológií, ktorý súčasne boj proti tomuto javu značne komplikuje.
Parlament ďalej zdôrazňuje, že cezhraničná spolupráca v tejto oblasti je doposiaľ nedostatočná, a boj proti obchodovaniu s deťmi zo strany vnútroštátnych orgánov a mimovládnych organizácií členských štátov preto nie je účinný.
Poslanci v tejto súvislosti taktiež pripomínajú nedostatočné uplatňovanie doterajších právnych noriem a nezodpovedajúcu odbornú prípravu.
Parlament z vyššie uvedených dôvodov žiada členské štáty, aby "považovali boj proti obchodovaniu s deťmi za prvoradý cieľ svojej vnútroštátnej politiky v oblasti ochrany detí".
Členské štáty by mali taktiež aktívne spolupracovať s príslušnými orgánmi EÚ a mimovládnymi organizáciami a zdieľať s nimi svoje poznatky a skúsenosti.
Do boja proti obchodovaniu s deťmi by sa avšak mal zapojiť aj Európsky parlament a Rada, ktorí majú v rámci stratégie Komisie pre propagáciu a ochranu detských práv poskytnúť potrebné zdroje.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-009-SK DOC XML V0//SK
-//EP//TEXT IM-PRESS 20080923BRI37872 ITEM-011-SK DOC XML V0//SK
Základné práva
Poslanci žiadajú vyhlásenie 23. augusta za Európsky deň spomienky na obete stalinizmu a nacizmu
2008-09-26 - 11:00
Predseda Európskeho parlamentu Hans-Gert Pöttering vydal 22.
9.
2008 písomné vyhlásenie, v ktorom sa navrhuje, aby bol 23. august vyhlásený za Európsky deň spomienky na obete stalinizmu a nacizmu.
Keďže sa pod vyhlásenie podpísalo 409 poslancov, stalo sa tak oficiálnym stanoviskom Parlamentu k tejto otázke.
Tento deň má európskym občanom pripomínať obete oboch totalitných režimov a súčasne prehĺbiť demokraciu a podporiť mier a stabilitu v Európe.
Poslanci sa v písomnom vyhlásení odvolávajú na dve základné dohody, ktoré zaručujú základné a ľudské práva občanom EÚ: na Európsku dohodu o ochrane ľudských práv a základných slobôd a na dohodu OSN o nepremlčateľnosti zločinov proti ľudskosti a vojnových zločinov.
Vo vyhlásení ďalej pripomínajú, že masové deportácie, vraždenie a zotročovanie stalinizmom a nacizmom spadajú do kategórie vojnových zločinov a zločinov proti ľudskosti a sú podľa vyššie uvedených dohôd nepremlčateľné.
Rovnako závažné boli podľa ich názoru aj zločiny páchané stalinistickým režimom v krajinách strednej a východnej Európy, hoci sa o ich dopade na občanov týchto krajín v Európe málo vie.
Program "Európa pre občanov", ktorý bol zavedený v nadväznosti na rozhodnutie Európskeho parlamentu a Rady, uvádza do činnosti "aktívnu európsku pamäť", ktorej cieľom je zabrániť opakovaniu zločinov nacizmu a stalinizmu.
Ako súčasť tohto programu Parlament navrhuje, aby bol deň 23. august vyhlásený za Európsky deň spomienky na obete stalinizmu a nacizmu.
Tento deň má európskym občanom pripomínať obete masových deportácií a vyhladzovanie, a súčasne prehĺbiť demokraciu a podporiť mier a stabilitu v Európe.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-010-SK DOC XML V0//SK
-//EP//TEXT IM-PRESS 20080923BRI37872 ITEM-012-SK DOC XML V0//SK
Doprava
EP potvrdil svoje návrhy na posilnenie bezpečnosti námornej prepravy
2008-09-26 - 11:00
EP podporil 24.
9.
2008 v druhom čítaní súbor návrhov v oblasti námornej prepravy, ktorých cieľom je posilnenie bezpečnosti na mori.
Poslanci prijali väčšinu pozmeňovacích návrhov z prvého čítania a potvrdili tak svoj postoj voči Rade, ktorá vo svojom spoločnom stanovisku nezohľadnila väčšinu parlamentných návrhov z prvého čítania.
Parlament ľutuje, že dve ďalšie správy námorného balíčka - správa o povinnostiach krajiny vlajky a správa o civilnej zodpovednosti, boli v Rade zablokované.
Prijaté návrhy sa týkajú kontrolného a informačného systému pre dopravu plavidiel, vyšetrovania nehôd v odvetví námornej dopravy, zodpovednosti dopravcov voči cestujúcim po mori v prípade nehôd, štátnej prístavnej inšpekcie a subjektov poverených inšpekciami a prehliadkami lodí.
Ďalšie dve správy, ktoré sú súčasťou námorného balíčka - správa o povinnostiach „krajiny vlajky“ a správa o civilnej zodpovednosti, boli zablokované v Rade, ktorá k nim doposiaľ nepredložila spoločný postoj.
Parlament tieto skutočnosti veľmi ľutuje, pretože si je vedomý nutnosti čo najskôr prijať súbor všetkých siedmych legislatívnych návrhov, ktoré majú Európu ochrániť pred námornými nehodami a znečistením.
Správu o monitorovacom a informačnom systéme Spoločenstva pre lodnú dopravu vypracoval belgický poslanec Dirk STERCKX (ALDE, BE).
Poslanci prijali pozmeňovacie návrhy z prvého čítania týkajúce sa ustanovenia nezávislých orgánov v členských štátoch pre účely prijímania lodí v núdzi.
Parlamentný spravodajca argumentuje tým, že závažné námorné nehody, ku ktorým došlo v posledných rokoch v Európe, jasne ukázali, že sa často premrhá veľa času zisťovaním toho, kto je za čo zodpovedný.
Parlament ďalej žiada, aby bol v prípade nehody vytvorený nezávislý odborný posudok, na základe ktorého bude prijaté rozhodnutie, aké opatrenia sú potrebné, aby sa dalo predísť katastrofám.
Správu o vyšetrovní nehôd v sektore námornej dopravy vypracoval europoslanec Jaromír KOHLÍČEK (GUE/NGL, CZ).
Prijatá smernica ustanovuje pravidlá na úrovni Spoločenstva pre vyšetrovanie po námorných nehodách a mimoriadnych udalostiach, t.j. zavádza povinnosť členských štátov uskutočniť technické vyšetrovanie po vážnych a veľmi vážnych námorných nehodách.
Účelom je stanoviť okolnosti a preskúmať príčiny nehôd s cieľom vyvodiť z nich všetky dôsledky a tým zabrániť budúcim nehodám.
Smernica ukladá členským štátom povinnosť zriadiť nezávislé špecializované orgány s vyšetrovacími právomocami.
V prípade nehôd, ktoré sa týkajú dvoch alebo viacerých štátov, zavádza návrh spoločné vyšetrovanie pod vedením jedného členského štátu, čo má zabrániť súbežnému vyšetrovaniu.
Členské štáty budú okrem toho povinné postupovať v prípade nehody podľa jednotnej metodológie a vypracovať správu o nehode v štandardizovanom formáte.
Správu o zodpovednosti osobných prepravcov v preprave po mori v prípade nehôd vypracoval europoslanec Paolo COSTA (ALDE, EI).
Návrh nariadenia počíta so začlenením Aténskej dohody o preprave cestujúcich a ich batožiny po mori do právnych predpisov Spoločenstva a pridáva isté zmeny, najmä čo sa týka rozsahu jej zavedenia.
Hoci Rada prijala časť pozmeňovacích návrhov Parlamentu z prvého čítania, poslanci prijali v druhom čítaní niektoré zo svojich pôvodných návrhov, ktoré považujú za kľúčové a ktoré Rada do svojho spoločného postoja neprevzala.
Ide predovšetkým o rozšírenie oblasti pôsobnosti na domácu námornú prepravu (Rada navrhuje, aby sa týkala len veľkých lodí kategórie A), začlenenie vnútrozemských vodných ciest a zavedenie zálohovej platby vo výške najmenej 21 000 eur v prípade smrti cestujúceho, úplnej a trvalej invalidity alebo vážneho zranenia cestujúceho.
Parlament taktiež podporil pozmeňovacie návrhy z prvého čítania, ktorými navrhuje harmonizovaný prístup pri vyplácaní maximálneho odškodnia pre obete nehôd.
Správu o štátnej prístavnej kontrole vypracovala francúzska poslankyňa Dominique VLASTO (EPP-ED, FR).
Návrh Parlamentu sa od návrhu Rady líši predovšetkým v otázke počtu inšpekcií plavidiel v jednotlivých kategóriách rizík a počtu inšpekcií, ktoré budú vnútroštátne orgány povinne uskutočňovať.
Poslanci taktiež nesúhlasia s návrhom Rady, aby boli kotviace plavidlá zbavené inšpekcie a aby boli dočasne zakázané plavidlá nespĺňajúce štandardy.
Parlament naopak požaduje, aby bol tento zákaz trvalý.
Posledné dve správy balíčku o organizáciách vykonávajúcich inšpekcie a prehliadky lodí vypracoval španielsky poslanec Luis de GRANDES PASCUAL (EPP-ED, ES).
Vzhľadom k tomu, že boli zistené významné odlišnosti v priebehu inšpekcie a udeľovania osvedčené o bezpečnosti svetového loďstva si navrhovaná legislatíva (smernica a nariadenie) kladie za cieľ posilniť a zdokonaliť úlohu klasifikačných spoločností uznaných v EÚ a označovaných ako "uznané subjekty".
Poslanci poukazujú na skutočnosť, že v súčasnosti pretrvávajú v priebehu inšpekcie a pri udeľovaní osvedčení uznaným subjektom veľké nedostatky, ktoré predstavujú vážne a neprijateľné riziko pre bezpečnosť alebo životnú prostredie.
Uznané subjekty majú v rámci bezpečnostného reťazca námornej dopravy veľkú právomoc, na ktorú musia príslušné orgány dôsledne dohliadať.
Najväčšie názorové rozdiely, ktoré pretrvávajú medzi Parlamentom a Radou, sa týkajú mena tohto nového subjektu, jeho uznávanie a zodpovednosti uznaných subjektov v čase, keď jednajú v mene štátu.
Dirk STERCKX ALDE BE Jaromír KOHLÍČEK GUE/NGL CZ Paolo COSTA ALDE IT Dominique VLASTO EPP-ED FR Luis DE GRANDES PASCUAL EPP-ED ES Procedúra: Postup spolurozhodovania 2. čítanie Podrobnejšie informácie o prijatom texte: Monitorovací a informačný systém Spoločenstva pre lodnú dopravu Podrobnejšie informácie o prijatom texte: Vyšetrovanie nehôd v sektore námornej dopravy Podrobnejšie informácie o prijatom texte: Zodpovednosť osobných prepravcov v preprave po mori v prípade nehôd Podrobnejšie informácie o prijatom texte: Štátna prístavná kontrola Podrobnejšie informácie o prijatom texte: Organizácie vykonávajúce inšpekcie a prehliadky lodí a pre príslušné činnosti námorných úradov Podrobnejšie informácie o prijatom texte: Organizácie vykonávajúce inšpekcie a prehliadky lodí
SK
1
LINK
/oeil/file.jsp?id=5302932
SK
2
LINK
/oeil/file.jsp?id=5314242
SK
3
LINK
/oeil/file.jsp?id=5314832
SK
4
LINK
/oeil/file.jsp?id=5309062
SK
5
LINK
/oeil/file.jsp?id=5311432
SK
6
LINK
/oeil/file.jsp?id=5647662
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-011-SK DOC XML V0//SK
-//EP//TEXT IM-PRESS 20080923BRI37872 ITEM-013-SK DOC XML V0//SK
Inštitúcie
Uznesenie o pracovnom programe Komisie na rok 2009 poslanci zamietli
2008-09-26 - 11:00
Uznesenie o prioritách Parlamentu v pracovnom a legislatívnom programe Komisie na rok 2009 poslanci neschválili.
Spoločný návrh skupín EPP-ED, ALDE a UEN nezískal dostatočnú podporu (102:306:207) a rovnako obstáli aj návrhy jednotlivých politických skupín.
Ako problematický sa ukázal predovšetkým pozmeňovací návrh, ktorý od Európskej komisie požadoval, aby predložila nové legislatívne návrhy v sociálnej oblasti.
Podobný scenár sa objavil aj v prípade pozmeňovacieho návrhu, ktorý zdôrazňoval dôležitosť pokračovania v integračnom procese s Chorvátskom a Tureckom v očakávaní, že obe krajiny v dohľadnej dobe splnia všetky kritériá členstva.
Rozprava (23.
9.
2008)
Sergej KOZLÍK (NA, SK):
"S navrhovaným uznesením Európskeho parlamentu k Politickej stratégii Komisie na rok 2009 je možné v princípe súhlasiť ako s dokumentom, ktorý túto stratégiu vhodne prehlbuje.
Osobitne by som chcel vyzdvihnúť komplexnosť, s ktorou uznesenie Parlamentu zvýrazňuje význam zabezpečenia stability finančných trhov a uspokojenia spotrebiteľov počas súčasnej finančnej krízy.
Je nepochybné, že je potrebné vypracovať kontrolné opatrenia tak, aby sa zvýšila transparentnosť investorov, zlepšili sa normy pre oceňovanie, dohľad nad obozretnosťou podnikania a úlohu ratingových agentúr.
Komisia musí vypracovať podrobný plán, aby sa dosiahlo zlepšenie právnych predpisov o finančných službách, revízia smerníc o činnosti úverových inštitúcií a kapitálovej primeranosti.
Tým je možné dosiahnuť zlepšenie rámca finančného dohľadu a zvýšiť dôveru účastníkov trhu.
V článku 27 Uznesenia je správne obsiahnutá výzva na Komisiu, aby zvážila, aké prechodné opatrenia by sa mali prijať v oblasti spravodlivosti a vnútorných vecí, pokiaľ nenadobudne platnosť Lisabonská zmluva.
Ak však situácia, že Lisabonská zmluva do volieb 2009 nenadobudne platnosť skutočne nastane, mala by mať spomínaná výzva na Komisiu oveľa širší rámec.
Ináč našu milú Európsku úniu nachytá reálny život na hruškách."
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-012-SK DOC XML V0//SK
-//EP//TEXT IM-PRESS 20080923BRI37872 ITEM-014-SK DOC XML V0//SK
Inštitúcie
Ekumenický patriarcha Bartolomej I. v EP: Všetci sme jedna rodina
2008-09-26 - 11:00
Poslanci EP privítali na slávnostnom zasadnutí dňa 24.
9.
2008 Jeho Svätosť ekumenického patriarchu Bartolomeja I. z Konštantinopolu.
Bartolomej I. prijal pozvanie predsedu Európskeho parlamentu Hansa-Gerta Pötteringa, aby vystúpil v pléne EP v rámci Európskeho roku dialógu medzi kultúrami.
Ekumenický patriarcha ocenil európsku integráciu ako projekt pri presadzovaní mieru a tolerancie, zdôraznil význam rešpektovania práv menšín.
V závere uviedol, že EÚ by mala prijať Turecko za svojho člena.
Ekumenického patriarchu Bartolomeja I. privítal v pléne predseda EP Hans-Gert PÖTTERING , ktorý zdôraznil, že „Európska únia je spoločenstvom založeným na hodnotách, z ktorých najdôležitejšou je ľudská dôstojnosť“.
V tejto súvislosti spomenul oddelenie cirkví od štátu, ktorá je zakotvená v Lisabonskej zmluve.
Predseda EP predstavil ekumenického patriarchu ako „maják pre jeho nasledovníkov v ortodoxnom svete“ a poukázal na to, že rozšírenie priviedlo do EÚ prevažne ortodoxné krajiny ako Cyprus, Bulharsko či Rumunsko. „Pápež Ján Pavol II. používal metaforu o Európe, ktorá opäť dýcha z plných pľúc po páde komunizmu v strednej a východnej Európe.
Túto metaforu je možné aplikovať aj na bohatstvo v rozšírenej Európe prameniace z rozdielnych perspektív západného a východného kresťanstva,“ povedal predseda EP.
Dialóg je „podstatou toho, čo je ľudská bytosť“
Jeho Svätosť ekumenický patriarcha Bartolomej I. vo svojom vystúpení zdôraznil význam dialógu medzi kultúrami.
Dialóg považuje za vrodenú potrebu každej ľudskej bytosti. „Je podstatou toho, čo je ľudská bytosť.
Bez dialógu nemôže existovať mierové spolužitie, bez dialógu dochádza k prenasledovaniu a urážkam,“ uviedol.
Súčasťou akéhokoľvek dialógu musí byť podľa jeho slov aj rešpekt voči právam menšín. „Tam, kde sú rešpektované práva menšín, bude spoločnosť spravodlivá a tolerantná,“ povedal.
Ekumenický patriarchát usiluje o odstránenie akejkoľvek segmentácie na základe rasy, náboženstva alebo akéhokoľvek iného aspektu. „Spoločnosti, ktoré sú postavené na vylúčení a represii, nemôžu dlho existovať,“ dodal.
Dôležitosť európskeho projektu
Za jeden z najvýznamnejších príkladov plodného dialógu považuje Bartolomej I. európsky projekt.
Ide o jeden z najväčších činov Európy, ktorý viedol k mierovému spolužitiu štátov, ktoré sa pred necelými sedemdesiatimi rokmi „zmietali v krvavom konflikte“. „Veľké náboženstvá, rovnako ako európsky projekt, sa môžu stať významnou silou, ktorá presiahne nacionalizmus a môže postaviť do úzadia aj nihilizmus a fundamentalizmus tým, že sa zameria na to, čo nás spája ako ľudské bytosti a posilní dialóg o tom, čo nás rozdeľuje,“ uviedol.
Preto sa domnieva, že Európa by mala zapojiť Turecko do svojho projektu.
Avšak aj táto krajina musí posilniť medzikultúrny dialóg a toleranciu, ak chce, aby bola do tohto projektu prijatá.
Turecko si podľa jeho slov túto úlohu uvedomuje, cíti však isté obavy zo strany Európy prijať za svojho člena prevažne moslimský štát. „Pritom Európa je plná moslimov, ktorí sem prišli z rôznych krajín a rôznych kútov sveta,“ povedal ekumenický patriarcha.
Bartolomej I. vyjadril potešenie nad tým, že Istanbul bol vyhlásený Európskym mestom kultúry 2010. „Mesto Istanbul vždy bolo križovatkou, kde sa stretávali národy a vždy bolo miestom, kde vedľa seba existovali rôzne náboženstvá a kultúry,“ povedal.
Na záver pripomenul záväzok Ekumenického patriarchátu podieľať sa na mierovom a ekonomickom rozvoji Európskej únie. „Sme pripravení viesť s vami konštruktívny dialóg,“ zdôraznil ekumenický patriarcha Bartolomej I.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-013-SK DOC XML V0//SK
-//EP//TEXT IM-PRESS 20080923BRI37872 ITEM-015-SK DOC XML V0//SK
Inštitúcie
Ďalšie vystúpenia slovenských europoslancov
2008-09-26 - 11:00
Jednominútové vystúpenia (22.
9.
2008) Milan GAĽA (EPP-ED, SK):
"Dovoľte mi niekoľkými slovami pripomenúť nedávnu tragickú haváriu slovenského autobusu, ktorá sa odohrala neďaleko chorvátskeho mesta Gospič.
Štrnásť ľudských životov vyhaslo, ďalší boli zranení na ceste za oddychom.
Chcel by som vyjadriť sústrasť pozostalým tragédie.
Zároveň by som rád poďakoval chorvátskej strane, ktorá svojím príkladným prístupom zmiernila dopady tejto nehody a vzorne sa postarala o našich občanov.
Chorvátsko svojou schopnosťou reagovať a riešiť problémy dokazuje, že patrí do Európskej Únie."
Zita PLEŠTINSKÁ (EPP-ED, SK):
"V poradí už tretia politická kríza na Ukrajine bola pravdepodobnou príčinou, že rusko-gruzínsky konflikt neviedol k ambicióznejším záverom historicky druhého summitu EÚ – Ukrajina, ktorý sa konal začiatkom septembra v Paríži.
Oceňujem, že EÚ opäť deklarovala svoju podporu budovaniu občianskej spoločnosti a prodemokratickým zmenám na Ukrajine.
Pozitívne hodnotím aj dohodu o začatí „dialógu o vízach,“ ktorý by mal v dlhodobom horizonte viesť k bezvízovému styku medzi obomi stranami ako aj skutočnosť, že cesta Ukrajiny k členstvu EÚ aj napriek vzniknutej politickej kríze zostala otvorená.
Dnes už nikto nepochybuje, že Oranžová revolúcia zmenila smerovanie Ukrajiny v jej nasledujúcom období dejín.
Ukrajina musí teraz preukázať stabilitu a jednotu, iba tak má šancu dostať Európsku perspektívu.
Som presvedčená, že slobodu posilníme doma len vtedy , keď ju budeme brániť aj za hranicami EÚ.
Z tohto dôvodu sa 2. - 3. októbra 2008 v Kyjeve a na Jalte zúčastním v poradí už 11. zasadnutia delegácie EP pre Ukrajinu.
Verím, že účasť zástupcov EP na Ukrajine prispeje k upokojeniu situácii a k politickej stabilite na Ukrajine.
Rozprava o Európskom roku tvorivosti a inovácie (22.
9.
2008)
Zita PLEŠTINSKÁ (EPP-ED, SK):
"Vážený pán komisár Figeľ, teším sa Vašej prítomnosti na dnešnej diskusii, pretože nás spájajú spoločné príbehy v rôznych oblastiach života.
Vychádzajúc z vlastných umeleckých skúseností môžem konštatovať, že zacielenie európskych rokov na určitú tému prispieva nepochybne k zvyšovaniu informovanosti a k aktivizácii verejnosti.
Keďže Európa musí v súčasnosti reagovať na výzvy a príležitosti globalizácie posilnením svojich tvorivých a inovačných schopností, vítam rozhodnutie Komisie, aby sa rok 2009 stal rokom tvorivosti a inovácie.
Hybnou silou inovácie sú ľudia ich odborné, podnikateľské a spoločenské zručnosti, z tohto dôvodu je potrebné, aby sa oblasti celoživotného vzdelávania venovala osobitná pozornosť.
Vítam opatrenia navrhované na podporu tvorivosti a inovačných schopností vo všetkých etapách celoživotného vzdelávania počas pracovného života až po dôchodok.
Aby sa cieľ roka 2009 v prospech inovatívnej Európy naplnil, som presvedčená, že súbor opatrení musí byť v súlade s ďalšími politikami, ktoré by mali platiť aj po skončení roka tvorivosti a inovácie."
Vysvetlenie hlasovania o Bolonskom procese a mobilite študentov (23.
9.
2008)
Miroslav MIKOLÁŠIK (EPP-ED, SK):
"V prvom rade mi dovoľte poďakovať spravodajkyni za správu o Bolonskom procese a jeho vplyve na mobilitu študentov.
Zavedenie harmonizácie trojcyklovej štruktúry vysokoškolského štúdia v krajinách EÚ, kvalita a uznávanie diplomov predstavujú základné ciele tohto medzivládneho procesu.
V dnešnom hlasovaní som podporil správu Doris PACK, v ktorej spravodajkyňa vyzdvihuje význam partnerského prístupu a spolupráce pri tvorbe a realizácii Bolonského procesu.
Tento proces predstavuje príklad dynamickej spolupráce nielen medzi krajinami EÚ, ale aj mimo nich.
Súhlasím aj s názorom, že zjednodušenie vzájomného uznávania kvalifikácií by malo byť výraznejšie a Bolonský proces by mal byť jednotnejší na vnútroštátnej úrovni členských krajín.
Podpora mobility študentov je základným východiskom vytvárania európskeho priestoru vyššieho vzdelávania."
Rozprava o prechode zo Schengenského informačného systému (SIS 1+) na Schengenský informačný systém druhej generácie (SIS II ) (23.
9.
2008)
Zita PLEŠTINSKÁ (EPP-ED, SK):
"Vážení kolegovia, opäť diskutujeme o Schengenskom informačnom systéme, ktorý je hlavným nástrojom na uplatňovanie schengenských zásad.
Je bez pochýb základným pilierom Európy „bez hraníc“ a priestoru slobody, bezpečnosti a spravodlivosti, preto je potrebné, aby SIS II začal fungovať.
V súčasnosti je v plnej prevádzke systém SISone4ALL, ktorý ako prechodné technické riešenie umožnil deviatim novým členským štátom pripojenie do SIS a samozrejme vstupom do schengenského priestoru stať sa plnoprávnymi členmi Únie.
21. december 2007 bol veľkým dňom v histórii mojej krajiny, Slovenska a celej EÚ.
Bol skutočným pádom železnej opony.
Z tohto dôvodu, by som sa chcela poďakovať pánovi spravodajcovi Carlosovi Coelhovi za vypracovanie správy a za jeho pracovného nasadenie.
Som presvedčená, že nebyť jeho, dnes by Schengenský priestor nemal 9 nových členov.
Verím, že rovnako rýchlo a bez problémov sa podarí sfunkčniť aj SIS novej generácie."
Rozprava o právach pacientov v cezhraničnej zdravotnej starostlivosti
(25.
9.
2008)
Milan GAĽA (EPP-ED, SK):
"Zdravotné systémy spadajú predovšetkým do zodpovednosti členských štátov.
Zodpovednosť za organizáciu a poskytovanie zdravotníckych služieb a lekárskej starostlivosti v súlade s článkom 152 Zmluvy sa v plnej miere uznáva.
Cieľom návrhu smernice je zaviesť a zabezpečiť transparentný rámec pre poskytovanie bezpečnej, kvalitnej a účinnej cezhraničnej zdravotnej starostlivosti v Únii pri vysokom stupni ochrany zdravia a pri plnom rešpektovaní subsidiarity.
So zámerom a cieľmi smernice súhlasím.
Chcel by som však poukázať na isté nedostatky návrhu.
Existujú obavy, že tento typ starostlivosti môže vytvoriť neprimeraný tlak na systémy zdravotného poistenia v niektorých členských krajinách.
Je potrebné precíznejšie zadefinovať postupy pri poskytovaní a finančnom uhrádzaní opakovaných hospitalizácií, pri riešení liečebných komplikácií a poškodení.
Musíme stanoviť časový horizont úhrady nákladov a zároveň jasne povedať, že smernica nerieši dlhodobú zdravotnú starostlivosť v zariadeniach, kde býva zdravotný a sociálny systém prepojený.
Musíme špecifikovať termín "výhodnosť pre pacienta".
Do úvahy by sa mali brať len medicínske hľadiská, nie subjektívne výhody.
Pri špecifikácii pojmov nemocničná starostlivosť a ambulantná starostlivosť by bolo vhodné vymedziť pojem špecializovaná zdravotná starostlivosť.
Zároveň je problémom spôsob úhrady receptov vydaných v zahraničí.
Podobne ako pri zavádzaní iných druhov voľného pohybu, ktorých sme boli svedkami, aj dnes existujú určité obavy, ktoré sú však podľa môjho názoru prekonateľné."
Zita PLEŠTINSKÁ (EPP-ED, SK):
"Cezhraničné poskytovanie zdravotníckych služieb sme na výbore IMCO intenzívne diskutovali ešte počas prerokúvania Smernice o službách.
Dohodnutý kompromis bol podmienený vylúčením zdravotníckych služieb z rozsahu smernice o službách z dôvodu ich špecifickosti.
Keďže sa jedná o veľmi komplexnú otázku zahrňujúcu nielen práva pacientov, voľný pohyb zdravotníckeho personálu ako i otázky nemocenského a zdravotného poistenia, vítam túto diskusiu v rámci balíčka sociálnych opatrení.
Ešte pred tým, ako pacient požiada o poskytnutie zdravotnej starostlivosti v inom členskom štáte EÚ, musí mať k dispozícii jasné a zrozumiteľné informácie, predovšetkým o výške nákladov súvisiacich s ošetrením, o možnostiach preplácania nákladov jeho zdravotnou poisťovňou a o potrebe predbežnej autorizácie.
Je potrebné, aby sme na európskej úrovni prijali také pravidlá, aby pacient nebol obeťou systému, ale naopak, aby mohol využívať zdravotnícke služby kdekoľvek v EÚ."
Doplňujúca otázka eurokomisárovi Piebalgsovi ohľadom dostavby Mochoviec v rámci hodiny otázok a diskusie k otázke č. 38 Emmanouila Angelakasa - Bezpečnosť jadrových elektrární (24.
9.
2008)
Zita PLEŠTINSKÁ (EPP-ED, SK):
"Atómové elektrárne a jadrové zariadenia patria z bezpečnostného hľadiska k najprísnejšie sledovaným.
Perspektívy využívania jadrovej energetiky na Slovensku, aktivity, ktoré vyžadujú dostavbu 3. a 4. bloku Mochovce, a záväzok Slovenskej republiky odstaviť bloky v Jaslovských Bohuniciach v roku 2006 a 2008 predstavujú pre Slovensko vážne úlohy.
Prečo je, pán komisár, politická opatrnosť na strane Komisie v prípade dostavby jadrovej elektrárne v Mochovciach?
Má Komisia reálne výhrady voči jej bezpečnosti?"
(Pozn. redakcie: Odpoveď eurokomisára Piebalgsa na vyššie uvedené otázky je k dispozícii na vyžiadanie v redakcii - v anglickom jazyku)
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080923BRI37872 FULL-TEXT DOC XML V0//SK
-//EP//TEXT IM-PRESS 20080923BRI37872 ITEM-014-SK DOC XML V0//SK
-//EP//TEXT IM-PRESS 20080923BRI37872 ITEM-COVER-SK DOC XML V0//SK
-//EP//TEXT IM-PRESS 20080923BRI37872 ITEM-001-SK DOC XML V0//SK
-//EP//TEXT IM-PRESS 20080923BRI37872 ITEM-002-SK DOC XML V0//SK
-//EP//TEXT IM-PRESS 20080923BRI37872 ITEM-003-SK DOC XML V0//SK
-//EP//TEXT IM-PRESS 20080923BRI37872 ITEM-004-SK DOC XML V0//SK
-//EP//TEXT IM-PRESS 20080923BRI37872 ITEM-005-SK DOC XML V0//SK
-//EP//TEXT IM-PRESS 20080923BRI37872 ITEM-006-SK DOC XML V0//SK
-//EP//TEXT IM-PRESS 20080923BRI37872 ITEM-007-SK DOC XML V0//SK
-//EP//TEXT IM-PRESS 20080923BRI37872 ITEM-008-SK DOC XML V0//SK
-//EP//TEXT IM-PRESS 20080923BRI37872 ITEM-009-SK DOC XML V0//SK
-//EP//TEXT IM-PRESS 20080923BRI37872 ITEM-010-SK DOC XML V0//SK
-//EP//TEXT IM-PRESS 20080923BRI37872 ITEM-011-SK DOC XML V0//SK
-//EP//TEXT IM-PRESS 20080923BRI37872 ITEM-012-SK DOC XML V0//SK
-//EP//TEXT IM-PRESS 20080923BRI37872 ITEM-013-SK DOC XML V0//SK
-//EP//TEXT IM-PRESS 20080923BRI37872 ITEM-014-SK DOC XML V0//SK
-//EP//TEXT IM-PRESS 20080923BRI37872 ITEM-015-SK DOC XML V0//SK
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080923BRI37872 ITEM-COVER-SK DOC XML V0//SK
-//EP//TEXT IM-PRESS 20080923BRI37872 ITEM-001-SK DOC XML V0//SK
-//EP//TEXT IM-PRESS 20080923BRI37872 ITEM-002-SK DOC XML V0//SK
-//EP//TEXT IM-PRESS 20080923BRI37872 ITEM-003-SK DOC XML V0//SK
-//EP//TEXT IM-PRESS 20080923BRI37872 ITEM-004-SK DOC XML V0//SK
-//EP//TEXT IM-PRESS 20080923BRI37872 ITEM-005-SK DOC XML V0//SK
-//EP//TEXT IM-PRESS 20080923BRI37872 ITEM-006-SK DOC XML V0//SK
-//EP//TEXT IM-PRESS 20080923BRI37872 ITEM-007-SK DOC XML V0//SK
-//EP//TEXT IM-PRESS 20080923BRI37872 ITEM-008-SK DOC XML V0//SK
-//EP//TEXT IM-PRESS 20080923BRI37872 ITEM-009-SK DOC XML V0//SK
-//EP//TEXT IM-PRESS 20080923BRI37872 ITEM-010-SK DOC XML V0//SK
-//EP//TEXT IM-PRESS 20080923BRI37872 ITEM-011-SK DOC XML V0//SK
-//EP//TEXT IM-PRESS 20080923BRI37872 ITEM-012-SK DOC XML V0//SK
-//EP//TEXT IM-PRESS 20080923BRI37872 ITEM-013-SK DOC XML V0//SK
-//EP//TEXT IM-PRESS 20080923BRI37872 ITEM-014-SK DOC XML V0//SK
-//EP//TEXT IM-PRESS 20080923BRI37872 ITEM-015-SK DOC XML V0//SK
